
HRVATSKA PRIPOVIJETKA IZA PREPORODA 


1 . 

Razvoj književnosti i kod nas je, kao i drugdje, usko vezan 
s općim narodnim političkim i kulturnim životom. Dok je u doba pre¬ 
poroda književnost samo oružje u političkoj borbi, dakle se stvara 
s gledišta, koje nema ništa zajedničko s umjetnošću, ostaje ona i u 
šestom deceniju devetnaestoga stoljeća više kao neka manifesta¬ 
cija živoga, iako teško pritisnutoga narodnog duha, svjedočanstvo 
neslomive otpornosti narodne svijesti. Kad je, nakon sloma apsolu¬ 
tizma, nastalo traženje nove političke konstelacije hrvatskog na¬ 
roda, i književnost vrluda, nastavljajući staro, naslućujući novo, 
još uvijek bez prave orijentacije i pretežito diletantska. Tek u 
osmom deceniju kad se narodni život kako tako staložio (iza na¬ 
godbe i revizije nagodbe), kad su već osnovane naučne institucije 
(akademija, sveučilište), obnovljena književna organizacija (Ma¬ 
tica hrvatska), osnovan centralni književni list (Vijenac), kad se 
s više sistema pratilo vanjsko književno stvaranje, kad je knji¬ 
ževnost prestala biti samo sredstvo za podržavanje narodnog duha 
i počela postajati jedan od najjačih stvaralačkih elemenata nacio¬ 
nalne kulture, — javlja se jaka književna ličnost Augusta Šenoe, 
koja svojom svestranošću, udivljenja vrijednom produktivnošću, 
oštrinom zapažanja i bistrinom suda dominira književnim životom, 
i ostvaruje ideal književnika, za kojim se teži već od preporoda. 
Pa iako je trebalo još vremena, dok se evropski nivo, ako ne i 
dosegao, a ono bar svijesno pokušao da dosegne — ipak, sa Šenoom, 
književnost se oslobađa nekritičkog diletantizma i primitivnog talmi- 
historijskog romantizma. Dakako da sve to ne prestaje jednim 
trenom oka, ali za Šenoe sve je to, štono riječ, „dotrajalo* . 

Prva dva decenija druge polovine devetnaestoga stoljeća 
znače dakle doba priprave, kad još nema ni definitivnih umjet¬ 
ničkih djela ni zaokruženih umjetničkih ličnosti. Jedina je jača, više 

reprezentativna nego kreativna, književna figura šestoga decenija 
Mirko Bogović, neukroćeni bundžija, ranjavan za ilirizma, za¬ 
tvaran za apsolutizma, a od kasnije generacije žigosan zbog — izdaj¬ 
stva nacionalnih ideala! U ilirsko doba pjesnik ljubavnih pjesama i 
„domorodnih glasova", on povezuje ilirske književnike sa slijede¬ 
ćom generacijom izdavajući zadnju (IX.) knjigu po Vrazu osno¬ 
vanog „Kola" (1853.), i osnivajući — nakon ugasle „Danice" — 
novi književni organ „Neven" (1852.), čiji prvi broj, izlazeći su¬ 
tradan nakon carskog patenta od 31. prosinca 1851., kao da sim¬ 
bolički dovikuje uime hrvatskog naroda: „Tu smo, i ne damo se. 
Bogović je još g. 1851., želio da pokrene i politički list „Domobran 
— nomen et omen! — ali nije dobio dopuštenja za izdavanje. Kad 
je kasnije zbog pjesmice Ivana Filipovića „Domorodna utjeha', kao 
urednik „Nevena", bio osuđen na dvije godine teške tamnice u 
okovima, bečka je vlada odbila ženinu molbu za pomilovanje, jer 
da je već zbog programa „Domobrana" morao biti kažnjen! 

„Neven" je izlazio sedam godina (1852.-1858.). Prvu go¬ 
dinu ga je uređivao Bogović, drugu Ivan Perkovac, a zatim Vojko 
Sabljić (zapravo Golub i Veber). Od g. 1854.-1857. uređuje ga 
Josip Praus; do g. 1855. izlazi sedmično, a g. 1856. mjesečno, 
g. 1857. čak već tromjesečno (izašla dva broja). G. 1858. izdaje 
ga „Narodna čitaonica riječka" (sedmično), a uređuje Vinko 
Pacel. No zbog deficita list bude konačno obustavljen. 

Prve godine donosi „Neven" tri Bogovićeve novele: Hajduk 
Gojko, Crnogorska osveta i Grad Gotalovec. Inače su zastupani od pri¬ 
povjedača s po jednom kraćom pripovijetkom: Ivan Filipović, Vla¬ 
dimir Nikolić i Janko Tombor (Božjak morovićki). Bogović dakako 
piše i poučne crtice te različite bilješke za listak, a sabire i narodne 
poslovice i dr. List uređuje po uzoru češkoga „Lumira". Druge 
godine list je slabiji; jedine su izvorne pripovijetke „Jesensko lišće" 
V. Švarca i „Prevareni zaručnici" Dragojle Jarnevićeve. G. 1854. 
i 1855. donosi „Neven" dosta dobrih stvari; uvodi u književnost i 
nova imena. Među suradnicima su, već 1854.: Tombor, Jarneviceva, 
Bogović, Jurković, braća Filipović, II. Okrugić, M. Stojanović, a 
1855. još i A. Veber (Krmpotić) sa Zagrepkinjom i s Avelina Bakra- 
nina Ijuvezne zgode i nezgode. G. 1854. donosi „Neven Botićevu 
pjesmu „Pobratimstvo" i pripovijetku „Dilber Hasan". Bogović su¬ 
rađuje u listu sve do g. 1858., kada izlazi njegovo Ubojstvo na 

Greben-gradu; te godine jedini je novi pripovjedač sam urednik 
Vinko Pacel, s dvije novele. 

Za tih teških godina hrvatske književnosti vodile su se i 
ogorčene pravopisne borbe (sukob Kurelac—Veber), radilo se o 
„rogatom e", o genitivu plurala na •— ah i sličnim sitnim pitanjima, 
na kojima su si temperamenti davali oduška, kad već o krupnijim 
nevoljama, koje su im srce tištale, nisu smjeli govoriti. Naročito 
je drastičan u svome bijesu bio Fran Kurelac. Bilo je i pitanja o 
metrici, o građi stihova (Ban—Veber), a nije izostala ni prepirka 
o srpstvu i hrvatstvu. U svomu članku „Srbi i Hrvati (1856.) 
Šulek se muči, da primiri strasti i da objektivno tretira problem 
s historijskoga gledišta. 

Bogović je međutim izdao tri drame (Frankopan, 1856.; 
Stjepan, posljednji kralj bosanski, 1857., i Matija Gubec, kralj seljački, 
1859.), a g. 1859. sabrao je u knjigu i svoje Pripovijesti. Te su pri¬ 
povijesti nastale, sudeći po svemu, u prvom redu iz redaktorskih 
potreba; počevši sa hajdučko-turskom novelom (Hajduk Gojko, 
Crnogorska osveta), Bogović pomalo prelazi na historijsku pripo¬ 
vijest, da se kasnije okuša i u satiri gotovo suvremenog malograd- 
skog života (šilo za ognjilo). Jedino u noveli Slava i ljubav napušta 
Bogović domaće tlo, da prijeđe na bratsko rusko, a usput da veli¬ 
čanjem Napoleona ponizi mrske mu Habzburgovce. 

Možda je pretjerano htjeti u Bogovićevim historijskim nove¬ 
lama vidjeti kao uzor odmah Waltera Scotta, kad je u ono doba 
publika tako rado čitala, uz Francuze Chateubrianda i G. Sandovu, 
Kraszewskoga i Czajkowskoga od Poljaka, Zschokkea od Nije¬ 
maca, Chocholoušeka, Voceka i Haleka od Čeha, te Ljermontova 
i Puškina od Rusa. Bogović, uostalom, i nije stvaralac hrvatske hi¬ 
storijske novele, kako se češće tvrdi, već on nastavlja i razvija 
pokušaje svojih ilirskih preteča u pripovijesti: Ljudevita Vukoti- 
novića (Prošastnost ugarsko-hrvatska, 1844., i dr.), Ivana Kukuljevića 
(Bugarin, 1842.; Braća, Pauk, 1843.) i Dragojle Jarnevićeve (Domo- 
rodne povijesti, 1843.). U Bogovićevim pripovijestima, prema Šre- 
pelovim riječima, «ima mnoga naivnost u prikazivanju prema da- 
našnjemu ukusu, naći ćeš mnogu nezrelost u crtanju značajeva, i 
kompozicija je gdješto klimava, ali je neoboriva istina, da su ove 
pripovijesti kod svega umjetničkoga nedostatka svojim žarkim 
triotizmom, propovijeđu narodnih vrlina, a osudom zlih poroka 

obilato svijetlo prosipale u dušu mladih Hrvata i Hrvatica, te se je 
mnogo oko orosilo čitajući tragične prizore iz burne prošlosti 
hrvatskoga naroda i gledajući teške patnje narodne.* (Srepel, 
Pjesnička djela M. Bogovića, III., Z. 1895., str. XXXIV.). 

Karakteristiku književne ličnosti Bogovićeve daje dr. Barac 
ovim riječima: «Po svojim nazorima na svijet Bogović je uglavnom 
dijete četrdesetih godina; on se razvijao u idejama Mlade Njemačke, 
s njezinim pogledima na državno uređenje, demokratizam, socijalnu 
pravdu, itd. Kao i reprezentanti Mlade Njemačke, i on je pobornik 
vjerske tolerancije; i on — kao i Gutzkow i Heine — napada na 
jezuite, smatrajući ih uzročnicima najvećeg dijela zala u Evropi, a 
napose u Austriji. Njegova sklonost prirodi, i naročito filozofija 
prirode, u vezi je s njemačkom naturalističkom filozofijom četrde¬ 
setih godina, kao što ... i utilitarističko poimanje književnosti... 
No u isto doba, Bogović je čitao različite pisce evropskih litera¬ 
tura, različitih struja i različitih vremena, i sve je to u njega našlo 
odjeka. Iako s pogledima u sadašnjosti, Bogović se romantičarski 

zanosio za stare gradove, prikazivao vitezove, otmice i si- 

Nemajući, međutim, prirođene stvaralačke snage, da u lite¬ 
raturi daje u prvom redu dokumente vlastite ispovijesti, Bogović 
nije pošao jedinim ispravnim putem: da u književnim djelima u 
prvom redu izrazi vlastitu ličnost, nego se kolebao između svega 
onoga, što je vidio kod drugih, bez obzira na struje i epohe. Kao 
ni s obzirom na stil i sadržaj, tako ni s obzirom na njihov duh i 
ostala obilježja, Bogović nije svojim djelima dao jasan pecat lično¬ 
sti, već ona i u tom pogledu nose sva obilježja rastrganosti i neje- 
dinstvenosti.» (Barac, Mirko Bogović, Rad 245, str. 158—159). 

2 . 

Od književnika, koji su se okupili oko „Nevena", jedina je 
Dragojlajarnevićeva (1812.-1875.), uz Bogovića, već u 
ilirsko doba bila priznato književno ime. Bila je odgojena njemački, 
a Trnski ju je predobio za „ilirsku" književnost. Tako ona surađuje 
pjesmicama u „Danici" i „Kolu", izdaje knjigu pripovijesti (Domo- 
rodne povijesti, 1843.); i za „Neven" piše nekoliko novela (Prevareni 
zaručnici, 1853.; Prijateljice, Sudbina, 1854.; Ljepota djevojka; Prsten, 
1858.); a surađuje i u Deželićevu „Domobranu" (tamo u podlisku 

izlazi njen roman Dva pira , 1864.), te u „Leptiru", „Dragoljubu" i 
dr. Život Dragojle Jarnevićeve bio je mučan život usidjelice, pun 
razočaranja, proveden u podučavanju i u šivanju, pa je samo noću, 
između posla, mogla da se bavi književnošću. Uz to se uvijek bo¬ 
rila i s jezikom, pa su njezini prinosi bili strah i trepet za redaktore, 
jer su ih morali korigirati kao školske zadaće. Ali, radeći bez ho¬ 
norara i gladujući, Dragojla se već i tako i suviše žrtvovala za 
književnost, u kojoj je nalazila bar neku utjehu za razočaranja u ži¬ 
votu. Iako su joj djela prožeta domorodnim duhom i moralizator- 
nom tendencijom, ipak se u njezinim novelama opaža mnogo smisla 
za istančanu psihologijsku analizu, pa su ih prihvaćale one čitate¬ 
ljice, koje se nisu zadovoljavale samo s hajdučko-turskim i histo¬ 
rijskim sujetima. Smisao za psihologiju mogao se kod Jarnevićke 
razviti i time, što je sa dvadeset godina života počela pisati svoj 
dnevnik , i kroz pune četrdeset i dvije godine bilježila je u nj, 
iz dana u dan, svoje misli, čuvstva i doživljaje, ispočetka njemački, 
a od 1841. hrvatski. Taj zanimljivi document humain iznosi u ruko¬ 
pisu preko tisuću stranica, većinom arkovnog formata, a djelomično 
je ekscerptiran u životopisnoj studiji o autorici od Adele Milčinović 
(Dragojla Jarnevićeva. Z. 1906.). 

Već u prvom godištu „Nevena" javlja se novelom Pustolovac 
Slavonac Vladimir Nikolić (1829. —1866.), koji je pisao 
pjesme i pripovijesti, osim u „Nevenu", i u „Naše gore listu", 
„Slavoncu" i „Glasonoši«. Izdao je knjigu pjesama Brsljani (Osijek 
1863.) te Pripovijetke , prvi svezak (Osijek 1864.), koje sadržavaju 
deset manjih novela. (Drugi svezak nije uopće izišao). Nikolića su 
u ono vrijeme dosta čitali i cijenili, ali već g. 1865. Šenoa veli za 
njega u „Glasonoši": «Nikolić bi možda za to [za pripovijetku] 
imao žicu, al drven jezik i svagdanje sentimentalne fraze po nje¬ 
mačkom kalupu ne dadu, da mu kličica izađe na svijet». Današnji 
bi sud o njemu bio još i daleko stroži. 

Jedan od najvažnijih suradnika „Nevenovih" bio je župnik 
Janko Tombor (1825.-1911.). Već 1852. izlazi, uz neke pjesme, 
manja njegova crtica Božjak morovićki, iz slavonskog srednjeg vijeka, 
g. 1854. novele: Odmetnik, Noćna luč. Hajdukova zaručnica i Ljubav 
na istoku , a g. 1855. Kula na Dunavu . Već sami naslovi, kao i kod 
Bogovića, pokazuju romantičko nastrojenje tih novela, od kojih su 
neke dosta omašne, a iznose se u njima hajduci i harambaše, fra- 

njevci i božjaci, cigani čcrgaši i gusari, zulumćari turski pase i 
carski baruni. Tombor je pisao lijepim slavonskim govorom, znao 
je kadšto dati i „štimunga" svojim opisima, a publika ga je ra 
čitala. Hajdukova zaručnica dobila je g. 1854 . glasovima čitalaca 
novčanu nagradu „Nevenovu", istoga dana, kad i Boticevo Po- 
bratimstvo, Bogovićev Vidovdan na Lobor-gradu te Prijateljice Dra- 

9 ° )k KakoTeTto doba ide za stvaranjem hrvatske novele, koja 
bi trebala da osvoji hrvatsku čitalačku publiku, s jedne strane ® 
se ne utrne vatra, zapaljena za ilirskog pokreta, a s druge str _ 
da se istisne njemačka lektira iz hrvatskih obitelji^ — zaon a jos 
daleki i jedva ostvarljivi ideal! — moramo da upišemo u zas u 9 
piscu i to, da je pisao dobrim narodnim jezikom, pa u tom pog edu 
zaslužuje Tombor sasvim lijepo priznanje. To je i jedina zasluga 

literarnih pokušaja Ivana i Ferde Filipovića te Mijat 

Stojanovića, koji inače na drugim područjima javnoga rad 
imaju svoje vrijedno i zasluženo mjesto. Više etnološkog značaja 
su radovi IlijeOkrugića (Lijepa KlemenUnka, 1854.; V ezirac 
i Tekije, 1858.), dok su znatnijih literarnih kvaliteta prinosi Jan a 
Turkovića, Luke Botića i Adolfa Vebera (Tkalcevica). 

J Tanko Jurković (1827.-1889.), koji se javio najprije u 
kratko vrijeme obnovljenoj Gajevoj „Danici" (Nesuđeno - neoteto 
1853.), da nastavi u „Nevenu" s crticom Da s ostala sto si (1854 ), 
pa s Vlomcima iz lomna i krševita života starovjerskog pučkog učitelja 
(1855.), kasnije glasovitim Pavlom Čuturićem - te crticom Ima i tomu 
lijeka (1856.), donio je novu notu u našu književnost: im isa ons> ^ 
zato možda malo tu i tamo dosadni - humor! Ta kod naS 
rijetka humoristička crta, koju nalazimo ranije jedino kod An 
Nemčića, a zatim kod mlađeg suvremenika Korajca nasla je 
Jurkoviću otmjenoga reprezentanta. Solidna klasična 
karakterna sređenost, književni ukus i široka slavonska natu 
učinile su od njega jednoga od najznatnijih naših humorista. <1 s 
je izlazilo ispod njegova pera zaobljeno, izrađeno i uglađeno. Jezik 
mu je bio dotjeran, a stil pozlaćen. Jurković je bio, pa i do danas 
ostao, jedan od naših najboljih stilista. Možda će njegov duhoviti 
način pisanja biti najoštrije karakterizovan, ako napišemo, da je 
u tom pogledu bio najvjerniji đak Jurkovićev glavom sam Senoa*. 
kaže o njemu Nikola Andrić (Pod apsolutizmom, Z. 1906., str. đO.J. 

Luka Botić (1830.—1863.) je unatoč svoga kratkog ži¬ 
vota zauzeo lijepo mjesto u hrvatskoj književnosti. Od tri njegove 
epske pjesme, jedna je izašla u „Nevenu" (Pobratimstvo , 1854.), 
dok su dvije ostale kasnije štampane u knjizi (Bijedna Mara , Z. 1861. 
i Petar Bačić , Osijek 1862.). Pet mjeseci iza „Pobratimstva" donosi 
,,Neven" i jedinu Botićevu pripovijest u prozi Dilber-Hasan , kojoj 
se radnja odigrava u Sarajevu god. 1806., kad su Osmanlije krenuli 
da suzbiju Karađorđev ustanak za oslobođenje. U toj noveli, kao 
što i u pjesmama Botićevima, novost je, što se muslimani prikazuju 
srdačno i s toplinom, baš kao i kršćani, dok su ih ostali naši knji¬ 
ževnici prikazivali samo kao turske zulumćare, protiv kojih se 
treba boriti do zadnje kapi krvi. „Dilber-Hasan" je podulja novela 
o ljubavi Hasana prema „vlahinji" Sofi Radosavljevićevoj, kojima 
potpomaže Hasanov pobratim hrišćanin, terzija Pavao Cvijetić. 
Po smrti Hasanovoj, a po oslobođenju Srbije, vjenča se Pavao sa 
Sofom. Kao što Botića u pjesničkim pripovijestima zanosi fanta¬ 
zija i odvodi često od glavne niti, tako ima i u ovoj proznoj pripo¬ 
vijesti dosta lijepih, no suvišnih detalja. Pa ipak, dašak prave 
pjesničke duše daje joj svježinu i toplinu, koja je čini i danas ugod¬ 
nom lektirom. (O L. Botiću kao pjesniku, v. A. Barac, L. B., Hrv. 
Revija 1931., str. 531.). 

Godinu dana iza Botića javio se u „Nevenu" novi hrvatski 
pripovjedač, koji je novelu Zagrepkinja (br. 1—3, 1855.) signirao 
s T., a Avelina Bakranina Ijuvezne zgode i nezgode (br. 22—26) ime¬ 
nom Josipa Krmpotića. Bio jetoAdolfoVeber, koji je kao knji¬ 
ževni radnik kroatizirao svoje ime u Tkalčević (1825.—1889.). 
Rođen Bakranin, moravskog podrijetla, po struci filolog, onda već 
poznat kao prevodilac i školski pisac te kao priređivač novog izdanja 
„Osmana" (1854.) — obećao je Prausu, „Nevenovu" uredniku, 
da će mu za list napisati jednu novelu. Mnogo se namučio, pisao i 
brisao, pa opet pisao, dok konačno nije svršio Zagrepkinju. Isprvine 
osjeća se još početnička nesigurnost, radnja je isprekidana, no do¬ 
skora autor vlada sigurno kompozicijom, «tipovi mu izlaze ispod pera 
odmjereni, jasni i konzekventni». Prikazuje se nesreća hrvatskog 
književnika, koji se oženio s njemački odgojenom ženom. Sve kao 
da je isječak iz života, fantazija ne zavodi autora nikakvim strampu- 
ticama, sve je realno. I doista, u Vebera nalazimo prve naše knji¬ 
ževne proizvode u stilu realizma, kojemu je on, donekle s Jur- 

kovićem, preteča u našoj literaturi. - Povoljni prijem kod publike 
potaknuo ga je, da napiše iste godine i drugu novelu. U toj drugoj 
noveli, Avelina Bakranina Ijuvezne zgode i nezgode, odvodi nas u svoj 
primorski milieu, te opisuje pomorca, koji nakon mnogih pustolo¬ 
vina, ostaje sam sa svojim promašenim životom. Tehnika je ove 
pripovijesti konstruirana i radnja mršava, pa se ona i ne može 

smatrati napretkom prema prvoj noveli. 

Nakon punih petnaest godina, plodnih filološkim i drugim 
stručnim radom, vraća se Veber u „Vijencu" g. 1870. opet noveli- 
stici svojom Nadalom Bakarkom. Jedrim i trijeznim jezikom crta nam 
primorsku sredinu, životne borbe i teškoće primorke, kojoj muz 
godinama plovi morem, a kod povratka povjeruje klevetama na 
njezinu čast. Kad spozna, da je imao krivo, prekasno je, jer ponosno 
ženino srce ne može da pregori i oprosti tu pretešku uvredu. Uza 
sve nezaglađenosti u kompoziciji, toliko je živo oslikan primorski 
milieu, tako su uvjerljivo izneseni značajevi, da „Nadalu Bakarku 
možemo i danas smatrati jednom od najboljih novela onoga vre- 

mena. on a \ 

Četiri godine kasnije napisana Paskva (Vijenac, 1874.) varira 

u zrelijoj formi motiv „Avelina Bakranina". Još kasnije, u najvećoj 
svojoj pripovijesti Dobrotvor đački (Vijenac, 1879..), zapao je Veber, 
protivno svojoj realističnoj književnoj prošlosti, u strašnu tornan- 
tičnost, „koja steže srce, a zaustavlja dah". «Svakako je Veber 
ovom „historijskom pripoviješću" u doba, kad ju je napisao, udario 
malo u antikvirane žice „Nesleskog tornja"», veli N. Andrić (Pod 
apsolutizmom, 83; o Veberu na str. 75-87). Niti u „Danici" štam¬ 
pano Božično zvonce ne prinosi ništa važno književnoj fizionomiji 

Veberovoj. 


3. 

Kad je krajem 1858. „Neven* ipak uvenuo, ostali su Hrvati bez 
književnoga lista. Za nj nije bilo ni publike, a što je jos čudnije, 
niti suradnika. Kako dr. A. Barac (u članku o Bogoviću, Rad 245, 
str. 166) ispravno ističe, „poslije 1849. povukao se iz književnosti 
najveći dio književnika iz vremena ilirizma; poslije 1860. pak dao 
se sav svijet na politiku. Hrvatski su književnici pedesetih i šezde¬ 
setih godina slabo produktivni, ako imamo pred očima beletristiku . 
Na svoj natječaj od god. 1853., s nagradama za originalna i preve 


12 


dena djela, „Matica ilirska** nije dobila ponuđena čak ni — prije¬ 
voda! Novim suradnicima u „Nevenu** (i to prevodiocima!) pišu 
se čak i pozdravne pjesmice! 

Za takve su potrebe dostajali godišnji almanasi ili kakvi pri¬ 
godni zbornici, koji se u sedmom deceniju više puta izdavaju. Od 
g. 1859.—' 1862. izašle su četiri knjige zabavnika Leptir . što ga je 
prve tri godine uredio i izdao Ljudevit Vukotinović, a četvrte (sa 
znatnim zakašnjenjem) Stjepko Ljuboje Lopašić. Tu su suradnici: 
Ban, Sundečić, Vukotinović, Demeter, Kukuljević (1859.), Utješe- 
nović, Đ. Stj. Deželić, Jarnevićeva, Kaznačić (1860.), V. Nikolić 
(1861.), pa Preradović („Prvi ljudi**), Šenoa i dr. (1862.). U 
nekim godištima ima i ćirilicom štampanih priloga. 

Sličan je zabavnik Niz bisera j ugo s lav jans koga (1863.), što ga 
je uredio Nikola Stokan, sa suradnjom hrvatskih (Kukuljević, Pre¬ 
radović, Demeter i dr.), srpskih (Sundečić, Subotić, Jovanović i 
dr.), slovenskih (Krek Gregor, Trstenjak Dav.) i bugarskih (Konst. 
Miladinov) književnika; srpski su prinosi štampani ćirilicom. 

Prigodnog su karaktera i publikacije: Vijenac uzdarja narod¬ 
noga o. Andriji Kačić-Miošiću na stoljetni dan preminuća (Zadar, 
1861.), gdje je uz posvetnu pjesmu Preradovićevu izdan čitav niz 
narodnih pjesama, uz nekoliko umjetnih i uz par sastavaka u prozi 
(među njima i od dr. B. Petranovića, prvog predsjednika g. 1862. 
osnovane Matice Dalmatinske). G. 1863. proslavljena je tisućgodiš- 
njica dolaska sv. Ćirila i Metodija među Slavene, pa je tom zgodom 
izdana Tisućnica slovjenskih apostolah sv. Ćirila i Metoda (Z. 1863.), 
s pjesničkim prinosima I. Trnskoga i P. Preradovića i naučnima 
F. Račkoga, V. Jagića i M. Mesića. A prigodom tristote obljetnice 
pogibije Nikole Šubića Zrinjskoga kod Sigeta, izdala je Matica 
ilirska „tristoljetnik sigetskim junakom**: Zrinjska zvijezda , u dvije 
knjige (1866.). Prva knjiga donosi historijsku monografiju M. Me¬ 
sića: Život Nikole Zrinjskoga, sigetskoga juna¬ 
ka, s priloženim dokumentima. U drugoj su knjizi, pod naslovom 
„Sijevak zrinjske zvijezde donesena dva epska spjeva: Nikola 
Zrinjski, ili sigetsko junakovanjel. Trnskoga, te 
Sigetski junakNikolaZrinjski VI. Vežića (u poveća¬ 
nom 2. izd. izišao je Vežićev ep u Varaždinu 1867.). 

Međutim je god. 1861. pokrenut „zabavno-poučni časopis** 
Naše gore list , koji je izlazio triput mjesečno (5., 15. i 25.), a bio 

mu je „odgovorni urednik i izdavatelj" M i j o K r e š i ć. Tu na¬ 
lazimo, uz niz nepoznatih i anonimnim pjesnika, i prvu pjesmu 
Augusta Šenoe (Većeslavu Hanki), neke pjesme P. Preradovića i 
1. Dežmana, te prozne prinose Janka Jurkovića i Ferde Filipovića. 

U kasnijim godištima nalazimo saradnju Blaža Lorkovića, V. Ko- 
rajca, V. Nikolića, Dragojle Jarnevićeve i nekih neznatnijih pisaca 
u prozi, a Kukuljevića, Preradovića, Šenoe, Tomića, Trnskoga i 
čitavog niza neznatnijih pjesnika (Đ. Klarić, Deželić) u stihovima. 
Koncem lipnja 1866. prestao je „Naše gore list “izlaziti. U cijelosti 
uzeto, list daje dosta slabi dojam, još slabiji od „Nevena". 

Iste godine (1861.) počeo je i u Karlovcu izlaziti „godišnjak 
Glasonoša, kojemu je urednik bio Abel Lukšić. Do god. 1869. izlazio 
je u Karlovcu, a 1865. preselio se u Beč, ali te je godine i prestao 
izlaziti. Ispočetka je bio više ekonomski list, a samo u podlisku bi 
donosio pripovijetke i pjesme, no od g. 1864. pretvorio se u bele- 
tristički list, a donosio je i ilustracije. God. 1865. i 1866. izdavao 
je Lukšić u Beču i mjesečnik Slavische Bldtter, koji je izvrsno služio 
kao informacija strancima o slavenskom životu. God. 1865. oba je 
lista uređivao A. Šenoa, i u „Glasonoši" su izašle prve njegove 
pripovijetke (Turopoljski top, Blijedi mjesec). 

Od god. 1863.—1865. izdavao je Miroslav Kraljević u Požegi 
list Slavonac, oko koga su se okupili, uz ostale: V. Nikolić. I. 
Okrugić, D. Demeter, J. E. Tomić, F. Filipović. A. T. Brlić, a 
javljaju se u njemu pjesmama i Preradović (Zvijezde) i Šenoa (Stan 
pandur. Grob za živa, Otrov). Slavonsko-separatistički stav urednika 
odbio je od lista vrednije suradnike, pa su mu već u trećem godištu 
surađivali početnici i anonimni pisci, a nakon treće godine list pre¬ 
staje izlaziti. 

Iza „Naše gore lista" izlazio je u Zagrebu dvije godine 
(1867. —1868.) „zabavan i poučan tjednik" Dragoljub, pod ured¬ 
ništvom Đ. Stj. Deželića. Donosi pjesme, beletrističke i poučne 
članke, kritike i dr„ a suradnici su mu, među ostalima: Ban, De¬ 
meter, Kukuljević, pa crnogorski knez Nikola, M. Stojanović, I. 
Zahar, J. Subotić, V. Korajac, B. Lorković, D. Jarnevićeva, August 
Šenoa i Milorad P. Šapčanin. 

Konačno, kao odraz sređivanja prilika, osnovan je god. 1869. 
Vijenac zabavi i pouci, književni list sa člancima o svima kulturnim 


14 


i prosvjetnim pitanjima. Kroz trideset i pet godina (do g. 1903.), 
ostao je „Vijenac" centralni književni list hrvatski, mijenjajući dašto 
i urednike i prilagođujući se prilikama, koje su se s vremenom mi¬ 
jenjale. Prve godine bio je urednikom Đ. Stj. Deželić (1869.), sli¬ 
jedeće godine Ivan Perkovac (1870.), a iza njegove smrti (g. 1871.) 
preuzima redakciju Ivan Dežman (1871.—1872.); od br. 21. god. 
1872. uređuje ga Franjo Marković (1872.—1873.), a od početka 
g. 1874. pa do svoje smrti (1881.) August Šenoa. — Uz „Vijenac" 
je jedino god. 1875. izdavao nakladnik Albrecht „časopis zabavi i 
pouci" Hrvatska lipa, u redakciji Vjekoslava Klaića i Drag. Jagića, 
a uz saradnju mlađih književnika (Hranilović, Badalić, Ciraki, Ko- 
zarac, Kovačić, Jorgovanić, Zahar, Arnold i dr.). List se održao 
samo godinu dana. — Oko polovice sedamdesetih godina počeše 
se, u vezi s političkim kretanjem omladine, javljati đački almanasi 
(Velebit, 1874.; Hrvatski dom, 1876.—1880.; Hrvatska, 1880. i dalje), 
koji naviještaju novi književni stil — realizam. 

Već u prigodnim publikacijama, u Vijencu uzdarja narodnoga 
i u Tisućnici, naročito u ovoj, imamo uz pjesničke priloge i naučnih 
radova. Tih je bilo i u Kukuljevićevu Arkivu za povjesnicu jugosla¬ 
vensku (1851. —1875., 12 svez.). Kako je svojim darom od 50.000 
forinti (10. dec. 1860.) Strossmayer udovoljio zahtjevu, koji se 
stavljao od vlasti za osnutak jugoslavenske akademije, to se trebala 
spremiti mlada generacija za naučni rad. U tu svrhu bude s potpo¬ 
rom Matice ilirske osnovan naučni list Književnik, što su ga kroz 
tri godine (1864.—1867.) uređivali Fr. Rački, V. Jagić i J. Torbar. 
God. 1867. konačno su odobrena pravila Akademije, i ona je mogla 
da započne svojim radom. Kad je god. 1874. došla i potvrda za 
osnutak sveučilišta, bili su osigurani temelji i naučnom odgoju mlade 
generacije u Hrvatskoj. Iste te godine (1874.), nakon par godina 
glavinjanja, reformirala se i Matica ilirska, prihvatila ime Matice 
hrvatske, i organizirala je izdavanje lijepe knjige, a i knjiga iz ko¬ 
risnih nauka, „nakoliko ne spadaju na strogo znanstvenu i pučku 
knjig u “. Za širenje pučke knjige osnovano je g. 1868. Društvo sv. 
Jeronima. 

Izvan uže Hrvatske, izlazio je u Zadru god. 1863. list Zvijezda , 
u redakciji J. Sundečića. Obnovljen je i almanah Dubrovnik, kao 
„zabavnik narodne čitaonice dubrovačke", te su od g. 1866.-1877. 
izašla četiri sveska. God. 1878. pokušava se ponovno istaći Du- 

brovnik kao književni centar, bar za Dalmaciju; Pero Budmani 
s drugovima pokreće dobro uređivani časopis Slovinac, koji je 
izlazio sedam godina (do g. 1884.). Glavni su mu suradnici: Bud¬ 
mani, Kazali, Kaznačić, Pucić, Sundečić, Vrčević, Vodopić i Ban. 

4. 

Ako je šesti decenij devetnaestoga stoljeća značio za Hrvate 
političko mrtvilo i tek neku blijedu književnu manifestaciju, u 
sedmom deceniju sve je u komešanju i previranju. Zapretane na- 
cionalne težnje rasplamsuju se do burnih strasti, prigušene energije 
izbijaju svom žestinom, da nađu oduška svojoj potrebi za aktivnošću. 
Ljudi, koji su se za apsolutizma bavili historijom, prirodnim nau- 
kama, prevođenjem, filologiziranjem, sada se bacaju u javni život, 
i posvećuju se u prvom redu politici —- tomu najopasnijemu mamcu 
svih aktivnih natura — da se onda, nakon razočaranja, opet vrate 
nauci ili da priđu književnosti, ukoliko se nisu potpuno povukli u 
zatišje (Kukuljević, Bogović, Vukotinović, Perkovac, Veber, Ma- 
žuranić i dr.). 

Knjige, koje u to doba izlaze, u prvom redu odgovaraju po¬ 
trebama javnosti za političkom orijentacijom. Među njima su K va¬ 
te r n i k o v e rasprave: Das historisch-diplomatische Verhaltnis des 
Konigreiches Kroatien zu der ungarischen St. Stephans-Krone (1860., 
2. izd. 1861.), Was ist die Wahrheit (1861.), Politička razmatranja im 
raskrižju hrvatskoga naroda (1861.), Š u 1 e k o v Hrv.-ug. ustav ili kon¬ 
stitucija (1861.) i dr., Bogovićeva razmatranja Politische Riick- 
blicke in Bezug auf Croatien (1861.), vrlo vrijedni Ku k u 1 j e v i ć e- 
vi dokumenti Jura regni (1861. —1862.), Gajeva brošura Ge- 
danken zum Ausgleiche Croatiens und Slavonies mit der Regierung 
(1864.), pa glasovite Š u 1 e k o v e Naše pravice (1868.) — da spo¬ 
menemo samo nekoliko najvažnijih. God. 1860. osnovani politički 
list (narodne, Štrosmajerove stranke) „Pozor" (ured. Vrbancic, 
Perković, Šulek, Mrazović, Miškatović i dr.), koji je zbog progona 
morao mijenjati i mjesto izlaženja (Zagreb, Beč, Sisak, Zagreb) i 
samo ime (Novi Pozor, Zatočnik, Branik, Obzor), kao i 1864. 
osnovani Domobran (samostalna, Kukuljevićeva str.; ured. 
Đ. Stj. Deželić) daju živu sliku tadanjih političkih rasprava i 
borbi — a donose u podliscima i prinose literarne i kritičke. 

Književnici, koji se u to doba ističu, nisu pripovjedači. Ili 
pišu stihove ili obavljaju filološku rabotu. Najreprezentativniji su 
Fran Kurelac i Adolfo Veber. K u r e 1 a c izdaje Budinićeve Psalme 
Davidove s Mrnavićevom Pjesmom o muci Gospodinovoj (Rijeka 
1861.), svoja Fluminensia (Z. 1862.), Imena vlastita i splošna domaćih 
zivotin (1867.), Runje i pahuljice (1868.), te Jačke (1871.). Veber 
izdaje (s A. Mažuranićem i M. Mesićem) Ilirsku čitanku za gornje 
razrede, (knjigu II., 1860.), prvu našu latinicom štampanu antolo¬ 
giju novije srpsko-hrvatske književnosti, od Mušickoga do Botića; 
piše kritike o gramatičkim djelima i vodi polemike s autorima (Vi- 
tanović, Živanović, Babukić, Jagić i dr.), piše o jeziku, pravopisu 
i metrici (Brus jezika, Pozor, 1862.; Metrika hrvatska, predg. »Juna¬ 
kinje Mile", 1862., O našem pravopisu, Glasonoša, 1864.; 0 hrv. 
heksametru , Književnik, 1864. i mnogi dr.), a uz to, kao političar, 
govori o državnom pravu Trojedne Kraljevine, o nagodbi s Ugar¬ 
skom itd. 

Najistaknutija je pjesnička ličnost Ivan Trnski, koji 
započevši raditi u Gajevoj ,,Danici“, g. 1835., nije puštao pero iz 
ruku do g. 1910. („Savremenik": Oduzba pjesnikova). On je bio 
jedan od najboljih pjesnika ,,Nevena“, a i sada izdaje dvije knjige 
Krijesnica (Karlovac, 1863. i 1865.), koje su onda našle opće pri¬ 
znanje. I sam Šenoa s pohvalom spominje Trnskoga. I svojim 
Osvetnicima probudio je fra Grgo M a r t i ć veliko oduševljenje 
(Obrenov, 1861., Luka Vukalović, 1862.. Boj turski i crnogorski g. 1862., 
1865.); očekuje se, da će on postati našim Homerom. B o t i ć štampa 
Bijednu Maru (Z. 1861.) i Petra Bačića (Osijek, 1862.), a od Iliraca 
javlja se Bogović (Vinjage, 1861., 1862., 1864.) pa čak i Vu¬ 
kotinović (Trnule, 1862.). I Medi Puciću štampa Lukšić 
u Karlovcu Pjesme (1862.), dok Cvijetu izdaje u Beču (1864.). 
Drugi su pjesnici: IlijaOkrugić (Srijemska vila , Osijek 1863.), 
Napoleon Špun-Strižić (Iz mladijeh ljeta, 1866.), Ivan 
D ežman (Smiljan i Koviljka, Z. 1866., Poletar, 1868.). God. 1865. 
ispjevao je Fr. Marković Dom i Svijet, te 1868. Kohana i Vlastu , 
a ima toga još i više. 

Zato Šenoa, govoreći o Našoj književnosti (Glasonoša, 1865.) 
može da reče o ,,vilovanju“: «Da — pjesništvo imamo. Mažuranić, 
Preradović, Trnski bili bi ponosom svakomu narodu. ,,Čengić-aga 
„Prvenci", „Krijesnice" resile bi svaku književnost. O mlađem na- 


2 Prvi hrvatski pripovjedači iza preporoda 

rastaju nije lako govoriti; taj se tek razvija. Zasad jošt junakuju na 
vilinjem mejdanu sve stariji književnici, a prije svega Trnski, komu 
u hrvatskoj lirici para ne ima. A noviji plodovi? Teško ter preteško 
bi bilo literarnomu povjesniku karakterisati novije pjesništvo*. Pa 
nastavlja, kako neki pjevaju na narodnu, tobože po Mažuranićevu 
uzoru, ali ti pjesnici nasljeduju samo vanjski lik narodne pjesme, 
ne vide njenih nutarnjih krasota, „te raspinju svoje plodove u 
omašan niz deseteraca" (Martić?). On misli, da takve poduže plo¬ 
dove općinstvo ne čita; nema onoga, što bi nam najviše trebalo. 
historijske balade! — Tu je kasnije sam Šenoa razvio u svojim „po- 
vješticama* 4 . 

No za prozu postavlja tužnu konstataciju: „Naša noveli- 
stika? .. . Mnogo toga ne imamo, a što imamo, do malo iznimaka 
je cigli korov... Otkad se je Bogović novelistiki iznevjerio, ne ima 
pripovijetke spomena vrijedne". Nikolić je slab. „Požeški đak 
(Miroslava Kraljevića, urednika „Slavonca"; izd. g. 1863.) je pri¬ 
povijetka za mladež, a ne roman. „Glavni pako grijeh u naših pisaca 
jest, što ne umiju ili ne će birati zgodna gradiva, te mjesto nove- 
lističkog obično uzmu epički čin. To svatko znade, da dvije trećine 
naših izvornih pripovijesti pričaju o turskom ratu. Dakako da je 
učenje drugih dijelova naše povijesti mučnije, tu se moraju lica 
i kulturno stanje točnije crtati, tu nisu dovoljne fraze ,,o časnom 
krstu i slobodi zlatnoj" ... 

Gotovo za decenij kasnije, u pripovijesti Prijati Lovro (Vi¬ 
jenac, 1873.) ovako je karakterizirao stariju našu pripovijetku: 
„Dvoje mladih se zavoli, al im se nameću kojekakve vrlo obične 
prepone, kojih vrlo običnim načinom uklone, pa budu, hvala budi 
bogu, svoji. K tomu malo sunca, mjeseca, cvijeća, suza — i pri¬ 
povijest je svršena. Samo katkad uđe komu piscu u glavu, te junak 
ili junakinja moraju se otrovat, probost, pače umrijet od suhe bo¬ 
lesti. Vječna idila, vječna monotonija!" Nije tomu, po Šenoinu 
mišljenju, kriva naša sredina. „Upravo okvir naše malešnosti, koja 
sapinje često smjelu dušu i žarko srce, rodi toliko borbe, toliko su¬ 
koba, da će dušu silno potresti, i povijest ljudskoga srca u nas je 
toli razlika, toli živa, da našim piscima ne treba nego prepisat 
je, pa su napisali najljepši roman . 

Šenoa je držao, da bi najprije trebalo dati u ruke štivo širim 
masama, „puku *, pa je za tu svrhu smatrao najzgodnijima dva naša 

književnika: Frana Kurelca, koji je ,,i onako najbolji hrvatski pro¬ 
zaista**, i Janka Jurkovića. Danas nam se taj sud, već s obzirom 
na osebujni i arhajički jezik Kurelčev, ne čini baš ispravnim. Na 
Jurkovića je pomišljao zato, jer je od njega izišla god. 1861. mala 
knjižica Tri lipe , pučka pripovijest u prozi, kojoj je dodana Prelja 
u stihovima, i par basni. Jurković je uostalom već imao uvaženo 
književno ime. God. 1862. izdaje i prvi svezak Izabranih djela , 
s četiri humoreske, jednom komičnom epopejom i jednom komedi¬ 
jom. Od ostalih starijih pripovjedača javljaju se ponovnim književ¬ 
nim pokušajima Vukotinović, Kukuljević i Demeter, ali ti nemaju 
ni za njihovu ličnost ni za karakter književnosti onoga vremena 
nikakva značenja. 

Istom nakon sklopljene nagodbe (1868.) nastala je u poli¬ 
tičkom životu relativna smirenost, ljudi su se stali prilagođivati 
novim političkim prilikama i nastojati da svoju potrebu aktivnosti 
izdovolje na drugim područjima, izvan politike. Sad se opet bave 
naukom i književnošću. A i ono neprestano osnivanje i propadanje 
književnih listova i almanaha prestaje. Ukoliko se i osniva koja 
nova književna publikacija, pa onda propada, ostaje ipak kroz či¬ 
tavo vrijeme kao trajni čuvar stabilnosti Vijenac. 

Međutim, baš u to vrijeme, izišla je u almanahu „Dubrovniku 44 
(Split, 1868.) lijepa novela Mate Vodo pića (1816.—1893.), 
Tužna Jele , koja već ima sve odlike i nedostatke ovoga pjesnika 
novog Dubrovnika: malo ili ništa radnje, mnogo folklornih crta, ali 
topli ritam života, simpatiju za maloga čovjeka, osjećaj za njegove 
patrijarhalne običaje, poeziju mora — i vrhu svega, ljubav prema 
Dubrovniku, kakav jest, bez aristokratske nostalgije kasnijega pjes¬ 
nika gospara Ive Vojnovića. Toj ljubavi za pučane dao je Vo- 
dopić izraza i u svojoj velikoj pripovijesti Mariji Konavoci, kojoj 
su odlomci štampani već g. 1863., 1867. i 1871. (izd. M. H., 1893.). 

U Zagrebu se književna produkcija skoncentrirala oko V i- 
) e n c a. U g. 1869. vidimo među suradnicima ove pripovje¬ 
dače: Jurković, Perkovac, Trnski, Zahar, B. Lorković i Šenoa 
(Dusi narodne straže). God. 1870. surađuju još i: Tomić, J. Gržetić, 
h Dežman,te Veber s Nadalom Bakarkom. U g. 1871. novi su Vu- 
kelić i Ciraki; te godine izlazi Šenoino Zlatarovo zlato. Godina 1872. 
ne donosi novih pripovjedača (nema ni Šenoe), dok je g. 1873. 
nov Jorgovanić (Mlinarska djeca), a i Šenoa piše Prijana Lovru i 

Lijepu Antu. God. .874. izlazi Senoin BarunAnu, Vzteo«M 
lorgovanićeva Divlja djevojka: novi su pr.poviedac, V .Kl 
i* •' i D LoDašić God. 1875. napisao je Šenoa dvije velike 

M^SSSffiisŠS 

««p*— 

KaraT/ii . Pjesnikova grota. P«*“^ T “™^ 

Godine '%££ z » 
rrLTS i S enoi. ~ Godine >880. »a dos, su 

radnika: uredu njima su novi: Vojnović 1 Đ. Amo.d . 

“ - Tom... Od S e„oe 
“*“ P^vjeda,.«. T; 

mu tt,Ob oru- 1875.) Becićeva «*. -j« Mf - 
1881 ’ ’ - . i TI Almanahu Hrvatskom domu“ štampana je Kova- 
mnogo čitala. U Alman » u Hrvatskoj" Seosfci učitelj 

čićeva Ljubljanska katastrofa ( *'* ” . /107c: \ nema ni- 

i * Ladanjsku sekta (1880.). U ..Hrvatskoj L,p. UW"“« 
kakvih vrednijih novih pripovijedača. a.i zato u Ujo, deb.nra Josip 

K02ar Vidtoo k dakle eS dL k se u ..Vijencu" javljaju svi znatniji pripo¬ 
vjedači osmog decenija, koji uglavnom reprezentiraju ono. sto se 
često naziva Senoino doba u hrvatskoj kajivevaosU Od -l'lP ^ 
„ sedamdesetim godinama, neki su ili pomrli (N.kohč) * s “ '“ 
Vijencu" nastavili svoj rad. koji nije bitno izm„en„ njhovu l.z.o 
nomiju (Veber, Jurkovič). Neki su več i ranije 
„ Šenoino vrijeme dolaze do jačeg mraza,. (Kongao). Ne 
opet tek oko sedamdesete godine stvorili nekoliko vredmph . zna 
čajnijih stvari, da onda umru ili bar ne pišu vise ( er o 

kelić). Sve književno stvaranje Rikarda Fliedera-Jorgovanića pada 
između god. 1873. i 1880., kada je već i završio svoj kratki put na 
ovoj zemlji. Sam Šenoa, iako se pjesnički javlja već 1861., počinje 
pisati pripovijesti 1865., a književnu fizionomiju dobiva Zlatarovim 
zlatom (1871.). I sada, u sedamdesetim godinama stvara čitavu 
biblioteku pripovjedačkih djela i stvara tako solidnu osnovu novije 
hrvatske pripovijetke. 

Kad je potkraj šezdesetih godina nastalo povlačenje iz poli¬ 
tičkog života, posvećuje se i Ivan Perkovac (1826.—1871.) 
prosvjetnome radu, uređuje „Vijenac" i počinje pisati čitav niz 
novela, dok ga u tom radu ne prekine brzo smrt. No i unatoč toga, 
njegov je književni lik dobio svoj relijef: prvi od hrvatskih pisaca, 
Perkovac je shvatio, da vodstvo narodnog života imade da preuzme 
treći stalež, građani i seljaci, koji su ne samo srčika naroda, nego 
upravo narod sam; plemstvo je već doigralo svoju ulogu i živi kao 
parazit na narodnom tijelu, uvijek spremno da za svoje stališke 
interese žrtvuje interese naroda. Ljudi, koji su u to doba živjeli 
upravo na socijalnoj prekretnici historije, nisu to pravo ni primje¬ 
ćivali. Perkovac je po svojim idejama socijalni pisac, sa izra¬ 
zitim simpatijama za potlačene. U tom su pogledu značajne nje¬ 
gove novele: Župnikova sestra i umjetnički znatno slabija, ali idejno 
istaknutija: Šljivari. No i izvan te gotovo borbeno tendenciozne li¬ 
terature, Perkovac nastoji da pokaže vrijednost i potrebu prosvjet¬ 
noga rada među širokim narodnim masama u Stankovačkoj učiteljici. 
Ta je novela i osnovnom idejom kao i kompozicijom (pisana je u 
obliku pisama) nesumnjivo dala poticaja Šenoi za pisanje njegove 
Branke. No Šenoina obradba, kako vrlo ispravno primjećuje i A. 
Barac, znači zapravo idejni nazadak, jer prilično romantički poku¬ 
šava da rehabilitira odnarođenog feudalca (Barac, O pripovije¬ 
stima I. Perkovca; Novosti 2. X. 1932.). I manje značajna Kitica 
svojom postavom i karakteristikom osoba podsjeća na Šenoinu 
kasniju U akvariju. Osim toga je Perkovac u noveli I žene ljube 
iskreno dao mnogu autobiografsku crtu, pa se ona svojom nepo¬ 
srednošću dojima čitaoca kao autorova konfesija. 

Godine 1871. donio je „Vijenac" i jedine dvije novele uprav¬ 
nog oficira Lavoslava Vukelića (1840.—1879.), Hajduk 
Rade i Krvava dioba , u kojima se zrcali fatalistička rezigniranost čo¬ 
vjeka, sputana činovničkom karijerom i ogorčena teškim nomadskim 

životom. Upravo nevin mora Rade da se odmetne u hajduke te ko¬ 
načno i da izgubi glavu, a isto tako kao fatumom gonjen ubija u 
drugoj noveli starac Marko snahu i unuka, da i sam poslije kidiše 
vlastitom životu. Kao da i nad njima lebdi tužan uzdah iz autorove 
pjesme „Kod Solferina": «Bože, Bože, ako jesi, gdje si?» 

Ako su kratki životi Perkovca (45 godina), Vukelića 
(39 god.), pa i samog Šenoe (43 god.) tužno naličje književničkih 
egzistencija kod Hrvata, Rikard Flieder-Jor govanić 
(1853.-—' 1880.) upravo je njezin tragični dokumenat. Nedovršenih 
nauka, bez pravog građanskog zanimanja, informator grofovske 
djece, žurnalista i književnik, umire sa 27 godina od tuberkuloze, na¬ 
kon što mu je prije amputirana noga. U tom mučnom i kratkom ži¬ 
votu nije Jorgovanić dospio da se staloži, piše mnogo, brzo i ner¬ 
vozno, puštajući maha neobuzdanoj svojoj fantaziji i želeći da čim 
lakše zadovolji publiku, koja je još uvijek gutala sentimentalno— 
romantičke fabule ženskih romana u njemačkim familienblattima. 
Da je uza sve to dao dosta dobro zapaženih karakteristika, spretno 
zamišljenih novela i zanimljivih sujeta, koji su doista uspjeli da ga 
populariziraju osobito kod ženske publike, dokazom je njegova ne¬ 
sumnjiva talenta, koji se nije dospio razviti. 

Mirniji, sređeniji, a i dulji život, iako ne bez napora skopča¬ 
nih sa svećeničkim zvanjem, imao je V i 1 i m K o r a j a c (1839.— 
1899.), rođen u požeškom kraju, široka, nasmijana i zlobna šijačka 
priroda, koja se s pravom može postaviti uz Janka Jurkovića, a 
možda i povrh njega. Ako je istina, da je satira očajni krik gladna 
želuca, a humor zadovoljni smiješak sita trbuha, onda Korajac si¬ 
gurno nije mnogo gladovao. Ali kako je imao oštro oko za slaboće 
svojih bližnjih, a po svom zvanju i treba da ga je imao, to nam je 
iznio u Auvergnanskim senatorima neodoljivo komične slike filistar¬ 
skog milieua šijačke metropole Požege, koju dosljedno naziva 
Auvergneom, da je tako stavi uz bok drugog slavnog u literaturi 
grada — Tarascona! 

Nad svima njima natkrilio se gorostasni lik Augusta 
Šenoe (1838.—1881.), koji upravo dominira cijelim osmim dece¬ 
nijem XIX. stoljeća. Šenoa piše feljtone i kritike, prati u člancima sav 
naš politički i kulturni život, piše za kazalište i djeluje u njemu, pjeva 
pjesme i ostavlja čitav niz novela i romana, koje publika čita s odu¬ 
ševljenjem u njegovo doba, s interesom do današnjeg dana. Nje¬ 

gova književna ličnost tako je mnogostrana, intenzivna i produk¬ 
tivna, da je ne samo zasjenila svoje suvremenike i gurnula u za¬ 
borav predšasnike, nego je i kasnijoj generaciji znatno oteščala 
afirmaciju. Kad je Šenoa počeo da se književno javlja, vlada u 
našoj književnosti takva beskrvnost i bljedilo, da ne samo što nije 
mogla presvojiti nacionalno indiferentnu publiku, nego je upravo 
izgledalo da potvrđuje krilaticu o našoj inferionosti. Šenoini romani 
i njegove novele ushićuju publiku; iza njegove smrti nitko je ne 
može da osvoji; dugo se vremena tvrdi, da iza Šenoe više nemamo 
pripovjedača. Šenoa je unio svu svoju ambiciju i energiju u knji¬ 
ževnost; smatrao je, da je književnost funkcija nacionalnog života i 
ništa od tog života ne smije joj biti tuđe. Našim narodnim životom 
treba da se inspirira, za nj treba da stvara i tako da mu daje 
nove impulze i dovodi nove sokove. Treba da se sraste s narod¬ 
nim životom, treba da osjeti njegove potrebe, da ispuni njegove 
zahtjeve, da bude organički dio njegov. Zato i književnik ne smije 
da se zatvori u kulu bjelokosnu, daleko od naroda i njegova života, 
već treba da zahvati svuda, pa makar to išlo i na štetu ličnosti 
i na uštrb književnoga stvaranja. Šenoa je zaista ušao u taj život, slio 
se s njime, i ne možeš ga izrezati iz organizma narodnog, a da se 
ovaj ne pozlijedi. Svima stranama narodnog života on je obraćao 
pažnju: šibao je političke prevrtljivce, rugao se umišljenim veli¬ 
činama, imao toplo srce za bijedne i potlačene, isticao ličnu vrijed¬ 
nost pojedinca, osjećao vrijednost tradicije i osvježavao poznavanje 
narodne prošlosti, naslućivao je i krčio puteve budućnosti -— uvijek 
i svuda koracao je sa svojim narodom, uvijek spreman da mu po¬ 
mogne zborom i tvorom, uvijek spreman da se žrtvuje u njegovu 
korist. Sve to svoje vjerovanje pretočio je u svoja književna djela, 
sva ih je njime prožeo — i to je ono, što im daje trajnu vrijednost, 
ono, zbog čega Šenoa ostaje hrvatskim klasikom. Pa da se i sve nje¬ 
gove težnje ostvare, da svi njegovi ideali nestanu, da sve njegove 
ideje zastare: zastarjela je samo forma, vanjština; a uvijek će ostati 
svježe i vječno mlado ono, što je Šenoa smatrao bitnom značajkom 
književnika: — biti jedno sa svojim narodom, vjerovati u njegove 
ideale, biti tumač njegovih želja, kucaj njegova srca! 

Stavko Ježić 

MIRKO BOGOVIĆ 


KRVAVI MOST U ZAGREBU 


I. 


Da su meni gusle javorove i gudalo od jadikovine, a k tomu 
da mi je vilinski glas, najvolio bi zapjevati tanko i glasno, te opje¬ 
vati naroda našega sreću i nesreću, sve redom od najstarije pa do 
najnovije dobe, tad bi, znam ja, slušo narod naš kao što sluša 
sliepe svoje Omire na vašarih, kad mu uz javor gusle poju o ju- 
nacih silnih i bojevih ljutih; al buduć u mene nema pomenutih 
sredstvah ni svojstvah, zato evo uzev preda se divit i hartiju hoću 
ovdje da opišem jednu samo između mnogih burnih i krvavih 
episodah iz hrvatske naše prošastnosti. 

Ko je goder makar i površno prevraćao listine, gdje se na¬ 
pominju događaji raznih naroda, bit će opazio, da nema gotovo 
nijedna doba, gdje nebi bila rekom tekla krv naroda našega, stra¬ 
nom u bojevih izvanjskih, što ih pređi naši vodiše ponajviše proti 
Turkom, stranom pako u domaćih borbah, što pronikoše iz razdora 
nesložnih sinovah naše domovine, zadajući joj time težkih i krvavih 
ranah. Tkogođ bezpristrano o tom razmišlja, zaista se čudu dočudit 
nemože kako je moguće bilo, da se pod težkimi tim i udarci naš narod 
sasvim nedotamani, već preboljev vazda sretno ljute rane svoje 
opet se oporavi i pridigne, pa jedva što mu desna ruka zasili, već 
mu i krvce zaželi britka sablja, te zato skočiv na noge lagane kao 
Kraljević Marko nanovo pohrli u krvavi boj. S kamena bi suza 
udarila, kad rodoljub pomisli na sve, što je prepatio taj naš narod, 
al opet mu od puke radosti srce mora da zaigra u grudih, kad vidi, 
da je uzprkos svemu zlu, što ga je snašlo tečajem vremena, narod 
taj sveđ još onakav, kakav je bio prije više vjekovah: čil naime, 
zdrav, veseo i lakouman. Teško ga izkustvo neotupi, al i neučini 

da bi se bio koristio njime i dozvao pameti, već on ostade sveđ isti 
te isti u zlu i u dobru. 

Što je godier burnih pokretah u Ugrskoj bilo, težko da će ih 
biti burnijih od onih, što se pridesiše koncem 13. i poćetkom 14. 
vieka. Ugrski a zajedno i hrvatsko-slavonsko-dalmatinski kralj bio 
je u ono vrieme Andrija III. Taj je vladar imao mnogo tajnih a i 
javnih neprijateljah ne samo u Ugrskoj već i izvan nje; dapaće 
našlo se je i takmacah, koji se š njime natjecahu za krunu ugrsku. 
Među timi bio je s prva Karlo Martel, sin Karla II. kralja od Sicilije 
i Marije sestre pokojnog ugrskog kralja Ladislava. Čitava Ugrska, 
a š njom dakako i Hrvatska razvrgla se je na protivne stranke. 
Jedni biahu za Andriju kralja, a drugi opet za Karla Martela. Svaka 
je stranka nastojala oko toga, da si što više pribavi privrženikah, 
bilo obećanjem, mitom i darom, ili pako silom i oružjem. Nije dakle 
čudo, što se tom prilikom razigraše strasti u ljudih, i što je uslied 
toga svaki čas došlo do nasilja, do pliena, do krvava okršaja i do 
progonstvah. Svaka stranka gledala je da se održi na svaki mo¬ 
gući način, a uzto da šatre protivnike svoje. Karlo Martel imao je 
u Ugrskoj i u Hrvatskoj dosta možnih privrženikah, koji su stranku 
njegovu vazda podticali na odpor proti kralju Andriji, a taj je opet 
od svoje strane nastojao, da mu njegovi privrženici nekrenu vjerom, 
i da neizgube tvrde uzdanice. S toga uzroka došo je također go¬ 
dine 1292. u Zagreb, te zagrebačkom kaptolu radi dokazane vjer¬ 
nosti i privrženosti podielio povelju, gdje mu poklanja maltu zagre¬ 
bačkoga trga. Istom je prilikom naimenovao kralj Andrija poseb¬ 
nom poveljom njekog Pavla Slavinića rodom Zagrebčanina iz 
vlaške ulice — s kojim ćemo se češće sastati tečajem naše pripo- 
viesti — plemićem ugrskim, a to radi dokazane vjernosti i hrabrosti 
u boju. Zatim, godine naime 1295., naimenova kralj Andrija po 
smrti Ivana I. njekog Mihalja biskupom zagrebačkim, i pošto taj, 
dopraćen oružanom silom, u Zagreb stigne, počeo je odmah napa¬ 
stovati i progoniti privrženike Karla Martela, a među njimi napose 
župana Garduna gospodara tvrdog tada Medved- i Garić-grada. 
Biskup Mihalj pomoću vojvode hrvatskog Alberta i ostalih privr- 
ženika kralja Andrije osvoji najprije Gardunov grad Garić sa selom 
Gjulincem, te zatim istim načinom otme na silu Ivanu i Hinku, si¬ 
novom bana Gusingovca, županije brezničku, prisvojih si naslov 
župana garićkog i brezničkog. 

Protivnici kralja Andrije i biskupa Mihalja uzavrjeli su na¬ 
ravno najvećim gnjevom s toga, što počini pomenuti biskup u svoje 
i kralja Andrije ime, i oni bi mu se odmah s mjesta bili osvetili, 
da se nisu pobojali velike oružane sile, koja biaše vazda uz biskupa 
Mihalja; nu pošto se taj za njeko vrieme iz Hrvatske udalji, da 
posjeti kralja Andriju zaštitnika svoga, bila je sva prilika, da će 
buknutim živim plamom osveta, što je donle potajno tinjala pod pe¬ 
pelom. Svim Martelovim privrženikom biaše tada jur dotužila muka, 
osobito pako od zuluma i velika jordama biskupa Mihalja, te im je 
uprav usljed toga tako rekuć jur do nokta dogorjelo. 

Uprav se je u to doba, što ga evo napomenusmo, šetao u 
svojoj palači na Medvedgradu možni župan Gardun Garićki, čovjek 
najbolje muževne dobe, povisoka stasa, suholjast nu koščat i krepak 
kao bor u obližnjoj mu gori. Crnomanjasto mu lice svjedočilo, da je 
jur mnogo koješta izkusio, dobra i zla, pa zato se u tom njegovom 
licu zrcalila njeka odvažnost sdružena sa ozbiljnošću i njekom stro- 
gošću a i gorkošću, što si ju valjda izkustvom pribavi. Taj se je 
dakle čovjek šetao podvitim rukama, stisnutim ustnicama, nabranim 
čelom i plamtećim očima, velikimi i hitrimi koračaji gore dolje po 
svojoj palači tako silno, da je uz zvek njegovih ostrugah podnica 
kadšto zaškripala i staklo obližnjeg kojeg prozora potiho zazvečilo. 
Liepi proljetni dan mjeseca svibnja bio je na izmaku, jer se je sunce 
jur doticalo glavice gorah Okićkih, i još jedanput prije nego 1* 
će zaći pozlaćivalo zapadnimi traci svojimi cielu liepu okolicu za¬ 
grebačku — pa premda je takav prizor, osobito iz Medvedgrada, 
veličanstven — to ga ipak Gardun ni negleda. Izpod grada u 
gustom grmu slavulj milozvučnim svojim glasom tad zapoje, dočim 
mu se iz pitome deteljine odzove prepelica veselim pućpurikanjem 
svojim; u gori pako, što se pram kapeli sv. Jakova diže iznad Me¬ 
dvedgrada, začuje se u isti par rog pastira, koj je na prostom nu 
blagozvučnom tom muzikalnom stroju svirao stari njeki hrvatski 
napjev, i premda bi drugi čovjek taj troglas, što ga upravo napo¬ 
menusmo, s uzhićenjem i čeznućem bio slušao, to ga evo Gardun 
ni nečuje. Za sve krasote divne prirode, kojimi sva naša Hrvatska, 
osobito pako okolica zagrebačka izobiljuje, za sve blagoglasje zvu- 
kovah milih — za sve to Gardun haje i nehaje. Sada njega jedna 
samo obuzima miso, koja se nipošto neslaže sa blagimi prije napo- 
menutimi prizori i glasovi. Njemu bi možebit u taj par milije bilo, 

da se okolica zagrebačka gustim crnim zamaglila oblakom, iz ko¬ 
jega bi uz strašnu grmljavinu treskale striele, dočim bi vrane 
graktale i vuci zavijali. 

A šta je moglo biti te je misli Gardunove tako zaokupilo da 
je sliep i gluh bio za sve, što ga je okružavalo? — Mora da su 
ga spopale misli nemile i ljute, s kojih mu duša boluje, a srce u 
grudih ječi. — A tako je i bilo. Oko duše i srca njegova savile su 
se do dvie guje — jedna guja težnja za osvetom, a druga ljubomor 
zvana. 

Rečeno je jur gore, da je biskup Mihalj napastujući privrže- 
nike Karla Martela, među kojimi bijaše i Gardun, istomu grad Garić 
sa selom Gjulincem silovitom rukom oteo i sebi prisvojio. A to 
biaše ono, što Gardun nikako pregorjet nije mogo, već je snovao 
svakojako, da se čim prije osveti tom biskupu i ostalim privrženi- 
kom kralja Andrije. Tadašnje odsuće biskupa iz Zagreba bila je 
tomu najsgodnija prilika, te zato se je već prije njekoliko danah 
dogovorio župan Gardun sa svojimi prijatelji i privrženici, da 
k njemu na ročište i na dogovor dođu na opredieljeni dan u večer, 
a taj dan bio je uprav onaj isti, gdje se š njime evo upoznasmo. 
Među drugom odličnom gospodom očekivao je Gardun također 
knezove braću Ivana i Hinka Gusingovce, kojim je također, kao 
što znamo, na silu biskup Mihalj oteo županiju brezničku. 

Tu sad valja napomenuti, da je u spomenute braće Gusin- 
govacah bila mlađahna sestra imenom Ružica, krasno i milo dje- 
vojče od 17 od prilike lietah, što je jur od 3 godine danah, odkako 
joj naime redom naglo poumrješe roditelji, boravila kod dobre svoje 
tetke bivše tada opatice (glavarice) duvnah reda sv. Klare u Za¬ 
grebu. Braća scieniše, da će to mirno utočište za sestru u ono burno 
doba biti najsigurnije, jer oni i onako često izvan doma budući nebi 
bili mogli tako paziti sjajni taj alem, kao što se to punim pravom 
moglo očekivati od tetke. Nadalje braća ugovoriše da će sestru 
Ružicu, čim 18. godinu navrši, zaručiti sa pobratimom svojim Gar- 
dunom, koji — vidivši ju prije godine danah u družtvu braće nje¬ 
zine, tako se žestoko zaljubi u djevojku, da je istu odmah prosio 
u braće, ni nepitajuć za to, da li ona njega ljubi. Braća mu ruku 
sestre obrekoše, nehajeći također za to, da li će im sestra na to 
pristati ili ne. 

Nu nemojmo se tomu čuditi — to u ono doba nije bilo ništa 
novoga, dapače to je bila stvar skoro svakdanja, da nisu djevojke 
ni pitali, hoće li ovog ili onog, već one se u najsvetijoj toj stvari 
moradoše pokoriti volji roditeljah ili starije braće svoje, te poći 
za muža mnokrat nepoznata, a još češće neljubljena. — Pa tako 
bi se bilo i sa Ružicom po svoj prilici dogodilo, da nije slučaj to 
drugčije okrenuo. Njekim dakle slučajem porodi se noću vatra u 
manastiru duvnah sv. Klare, (gdje je sada narodni dom i ostale 
kuće na sjevernom šetalištu), a to je bilo po godine od prilike iza 
kako je Gardun Ružicu u braće i izprosio. Slučaj opet htjede, da 
je baš u onoj strani manastira najprije plam buknuo, gdje je spa¬ 
vaća soba Ružice bila, te je radi toga, buduć je tvrdo spavala, u 
najvećoj bila opasnosti. Krika, vika, štropot u pomoć hrlećeg ljud¬ 
stva, zatim udaranje u zvono probudi ju ipak na skoro ... A1 jao! 
već je plam sukljao iz bolte . . . Gusti dim joj prikrije sobicu . . . 
Ona viče pomoć, al joj nitko u obćoj halabuki nečuje glasa . . . Rieč 
joj zape i ona onesvješćena pade na tle, al u isti par penjalo se jur 
smjelo njeko momče po slaboj ljestvi do prozora prvoga kata, ko¬ 
jega mu iz bašče manastirske tetka Ružice niema od straha i užasa 
pokaza prstom . .. Goruće grede praskahu strahovito, a iskre, dim 
i strašna vrućina okružavahu vrloga tog mladića, al on uzprkos 
svemu tomu sretno se pope do prozora, pa ni pet ni šest skočiv u 
sobu dopre njekako do Ružice, te obimajuć je jakom svojom desni¬ 
com opet brže bolje š njom se vrati strmim i pogibionim onim 
putem, kojim je došo, premda mu je tom prilikom goruća greda 
grdno ozledila lievo rame. On djevojku sveđ još onesvješćenu tetki 
preda, na što bude skoro vatra utišana. Nu u srcu mladića toga, 
koj je zatim otišao u zabuni sladkoj, porodi se uslied toga dagađaja 
također silna vatra, koja bude tim većma podpirivana, što ga je 
tetka Ružičina za njekoliko danah pozvala u manastir, da mu se 
ona a i spašena po njem Ružica sama zahvali. On dakako dođe i 

— al šta ćemo duljiti stvar bez potrebe kad se u kratko reći može 

— oboje se od ono doba stadoše nježno i vatreno ljubiti, a dobra 
tetka Ružice bila im je u toliko na ruku, što je dopustila mladiću, 
da kadšto smije dolaziti i sa izbavljenom i ljubljenom nećakinjom 
njezinom razgovorit se. 

Taj mladić, od 24 od prilike lietah, liepa stasa i vedra po¬ 
štena lica, nebiaše nitko drugi već početkom ove pripoviesti jur 

napomenuti Pavo Slavinić, sin poštenoga građanina iz vlaške ulice, 
što ga je kralj Andrija radi hrabrosti i vjernosti nedavno naime- 
novao ugrskim plemićem. — Što se tiče izbavljenja Ružice po njemu, 
to se je dakako skoro svuda doznalo, pa svaki je pošten čovjek 
obćeljubljenog i odvažnoga toga mladića radi toga pohvalio, ali 
ljubav, koja se čvrsto uvreži u srcu njegovu i mile mu nada sve 
Ružice, tu je samo bistro i sumnjom podoštreno oko ljubomornoga 
Garduna opaziti moglo. 

Sad dakle znamo jedno i drugo, što je Garduna peklo na srcu 
i što mu je dušu trovalo ljutim zmijinim jedom — sad znamo, zašto 
se je zamišljen i strašću uzkoleban šetao po samotnoj svojoj palači, 
gdje je svejednako stala pusta jeka njegovih korakah, pošto se jur 
odavno poče hvatati sumrak, <—’ dok ga ujedanput štropot jašiocah, 
što ga s daleka začu, neuzbudi iz puste te šetnje i s kobnih mislih 
njegovih. 

„Ha, evo ih!“ reče skočiv k prozoru, čim opazi kako se po- 
dobar broj konjanikah strmim putem sve to bliže prikučuje kapiji 
gradskoj, koja se skoro zatim otvori očekivanim tim gostom, a u 
susret njim izšeta sam Gardun, pa pošto ih ponješto razvedrenim 
licem u palaču doprati, stadoše se gosti sa domaćinom s nova ru¬ 
kovati i pitati se za zdravlje. 

Biaše među timi gosti dosta odličnih ljudih iz stališa veli¬ 
kaškog i plemićkog, nu biaše među njimi i građanah, a to uprav 
zagrebačkih. Među svimi najugledniji biahu knezovi i braća Gu- 
singovci. 

Pošto se dakle gosti sa domaćinom međusobno pozdraviše i 
ponješto o koječemu razgovoriše, sjetio se Gardun najprije svrhe 
današnjega sastanka, i predložio gostom svojim u kratko cielu 
osnovu, kako će on naime sutra š njihovom pomoću i sa svojimi 
na to već spremnimi ljudmi navaliti na kaptol zagrebački i tu se 
osvetiti biskupu Mihalju i kanonikom privrženikom Andrije. 

,,Od naše strane neće ti pofaliti pomoć“ prihvati — pošto 
svoj predlog Gardun svrši — stariji Gusingovac Ivan — „jer mi 
smo se već prije dogovorili među sobom i sve jur tako uredili, da 
naši ljudi još prije ponoći ovamo stignu i s tvojimi se sjedine. 

„Tako valja" reče razvedriv se posve Gardun ,,a ja ću kašnje 
svojim ljudem daljnje naredbe priobćiti, pa sutra prije zore krenut 
ćemo odavle, a ja se evo zaklinjem i vjeru zalažem, da ću naše pro¬ 

tivnike takovim podvoriti doručkom i takove im ponude donieti, 
da će me ne samo oni, već i kasno potomstvo s toga spominjati.“ 

„Nedvojim ni najmanje, da ćemo im se kako valja osvetiti" 
primieti mlađi Gusingovac, ,,a na znatan odpor težko da ćemo na¬ 
gaziti, jerbo Mihalja sa svojimi četami u Zagrebu neima, kako ni 
hrabrog Slavinića, koji se s biskupom nalazi kod kralja Andrije." 

„Baš to mi je žao", reče Gardun zakršiv rieč Hinku Gusin- 
govcu, „ta baš s tim čovjekom volio bih se udesiti nego carevo 
blago zadobiti." 

„A zašto baš š njime?« upitaše Garduna braća Gusingovci. 

„To ću uprav vam napose kašnje priobćiti — znam da će se 
i vas kosnuti" odgovori Gardun . 

Sad sluge uniđoše s visokimi i težkimi svećnjaci te stadoše 
prostirati veliki stol sried palače. Skoro zatim bude donešena ve¬ 
čera. Gospoda i građani sjedoše liepo redom po dostojanstvu i sta¬ 
rosti za stol i stadoše večerati. A1 to nebiaše posve vesela gostba, 
kao što biva ondje gdje se ljudi sastaju samo da se među sobom 
razvesele. Tu je glavna svrha bila druga, i to baš krvava gostba. 

Čulo se je doduše i tu zveketanje čašah, i među gostbom bilo 
je i tu glasnog razgovora, al pravomu onomu veselju, što obično 
začinja hrvatske gostbe, onaj dan nebiaše traga ni glasa. Dočim se 
drugi gosti među sobom razgovarahu, pripoviedao je potiho Gardun 
sjedeć između Gusingovacah, kako je izpipao da se Slavinić i Ružica 
međusobno ljube. Braća, okorjeli inače boljari, prepadoše se s ne¬ 
nadane te viesti. 

„Je li moguće", reče razabrav se najprije mlađi brat Hinko, 
,,da se taj novi plemić usudi ljubiti kćer jednog između prvih bo- 
ljarskih plemenah ugrskih!" 

„Pa i ona da njega ljubi!" — primieti škrinuv zubima stariji 
brat Ivan. „Naopako! ta to je ono što dokučiti i pregorjeti nikako 
nemogu . . . Volio bih da ju vidim u smrtnoj košulji, no da bude 
njegovom ljubom . .. Nu nemaj brige", primieti zatim iza kratke 
stanke domisliv se nečemu, „ona će sa svim tim ipak tvoja biti, jer 
mi što rečemo jednom, to neporičemo nigda." 

„A je^l iu vas tvrda vjera?" zapita braću sievajućim očima 
Gardun. 

„Vjera tvrda ko pećina, brate! njom krenut nećemo" odgo¬ 
vore braća rukujući se š njim. 

Gosti ostali ni nepaziše na to što se Gusingovci sa domaći¬ 
nom razgovarahu, već među sobom spominjahu sutrašnji dan i 
osvetu, što ju svi manje više gojiše glede protivnikah svojih. 

Svieće biahu jur na nizko dogorele i moglo je biti već blizu 
ponoći. Slike prijašnjih stranom vlastnikah a stranom upraviteljah 
Medvedgrada, činilo se kao da čudnovatim njekim svjetlom oba¬ 
sjane sa stiene palače ozbiljno motre tu noćnu gostbu. Osobito se 
je to moglo primietiti na slikah Filipa biskupa zagrebačkog, zatim 
bana Stjepka Šubića, bana Matka i Jačima Petkara. 

Dugo zatim nebilo i gosti na podani znak domaćine ustadoše 
iza stola, te želeći si međusobno laku noćcu, za kratko odoše za 
slugami svaki u svoju ložnicu. 

Gardun sam osta još bdijući do preko ponoći, zatim pako, 
pošto stigoše očekivani ljudi njegovih drugovah, učiniv shodne 
naredbe, ode i on u spavaću svoju sobu, štono se je nalazila u 
onoj kuli, koja se još dan danas s desne strane razvalinah Medved¬ 
grada koči ponajbolje sačuvana, prkoseći vremenu, štono u tečaju 
svome gradi s temelja nove gradove, dočim stare njekoć ponosite 
kule razgrađuje. 


II. 

Kad je bio mjesec na zahodu i jedva što se je zapoznao bieli 
danak, al eto iz otvorene širom kapije Medvedgrada preko spustnog 
mosta skrovno stupaju noćne čete Gardunove. U tieh četah konja¬ 
ničkih i pješačkih biaše podosta izkusnih vojnikah dobro oboruža¬ 
nih, al je tu bilo još više kosami, sjekirami i toljagami proviđenih 
seljakah i ujedno kmetovah Gardunovih, što ih on na brzu ruku 
sakupi pod svoj buntovni barjak. 

Na čelu toj mješovitoj vojsci vranca svoga jaši ponositi župan 
Gardun, dočim ga s lieva i s desna na svojih riđih prate do dva 
vjerna druga njegova, Ivan naime i Hinko Gusingovci. Ostala se 
pako gospoda i građani poredaše među čete, vodeć svaki ponješto 
družine. 

Dolinom Šestinskom, s lieva i s desna gustom tada šumom 
obrašćenom, odtisnula se čitava ta vojska put Zagreba grada, 
komu se je sve to bliže primicala, baš kao oblak crni kad se pri¬ 

miče kojem predielu, što ga za tili časak hoće da prikrije, prieteći 
mu grmljavinom, tučom i žarkimi svojimi strielami. 

Žitelji Zagreba boraviše još sladki sanak, niti je ikomu kraj 
pameti bilo da će Gardun sa svojimi četami na grad udariti, pa zato 
još spokojno snivahu, jedni da se odaljeno milo sastalo sa dragim, 
drugi kako ih nenadana sreća snađe s blaga slučajno stečena, ne¬ 
moćni starci sanjahu o mladosti i snagi, a bolestni, što im se prije 
zore njekako prikrade sanak, da opet stekoše zdravlja, — kako 
koji; nu skoro svaki sanjao je o onom, česa mu je srce željno bilo 
na javi. To je tako bilo do zore, kad li jednom — u mjesto zvona 
navješćujućeg jutrnu Zdravu-Mariju — stade strašna vika i buka 
na kaptolu, uzdrmajuć iz mirna sna tamošnje žitelje, baš kao grom 
kad tresne s vedra neba. S početka nitko nije znao šta je tomu 
uzrok te se pojavila tako silna graja, nu za mala čulo se kako po¬ 
jedini bježeći sugrađani ulicom glasno zavikaše: ,,Jao pomagaj — 
bježte! evo na nas s vojskom gospodara medvedgradskog!" 

Svaki skoči kao pomaman na noge, te brže bolje kud je ko 
znao gledao je da se ukloni ili sakrije, jer je svatko slutio da Gardun 
nije došo dobrom namjerom već zloradice, da se naime osveti od¬ 
sutnom tada neprijatelju svome biskupu Mihalju, a i kaptolu, što 
mu je duže vremena uzkraćivao potrebitu hranu za njega i njegovu 
posadu u Medvedgradu. To je dakle svatko znao, pa zato se je 
svatko punim pravom i pobojao, da će tu po svoj prilici doći do 
zlića i krvoprolića. 

Gardun je sa svojimi četami u kaptol provalio na ona vrata, 
što sada diele istu kaptolsku varoš od Nove-vesi, pa pošto bi tamo 
lako nadjačao i posjekao zadremane stražare, uđe kao munja u 
kaptol sa svojimi vojnici, koji biahu tom prilikom posve nalik 
noćnim onim avetim, što dolaze oko zore, da prave kojekakvu 
stravu pa da svakojako muče uboge ljude. 

Pošto je dakle Gardun sa cielom svojom vojskom tako ušo 
u kaptol, razredi je što brže moguće, sazove vođe pojedinih odielah, 
te u kratko zapovjedi što treba da svrše; zatim im reče iz pod¬ 
mukla: „E*vo prilike da se Osvetimo! A vi braćo i prijatelji, hitro 
sada svaki na svoj poso s vašimi Ijudmi, robite, što se robit može, 
a pod sablju svoju okrečite ii pod kopita konjem postavite, što vam 
9°der na put stane! Vođe poslušaše, te odoše hitro svaki sa svojom 


^ Prvi hrvatski pripovjedači iza preporoda 

četom na sve strane kaptola, navaliv za mala pojedince u kuće 
kanonikah. 

,,A vi prijatelji moji, ostanite s vašimi momci ovdje na trgu 
kaptolskom" reče nadalje Gardun braći Gusingovcem, ,.a i moji 
konjanici neka ostanu nuz vas. Treba da se osiguramo na svaki 
mogući način, da nebude od nikuda potajne navale ili zasjede. - 
A ja ću", nastavi plamtećim očima i hrapavim od puke srdžbe 
glasom, „ja ću najprije da se kako valja osvetim štiocu Dominiku, 
koj je navrkao ponajprije biskupa Mihalja proti meni — zatim cu 
posjetiti dvore biskupove, pa ću mu ostaviti biljeg, da bude znao 
i vidit mogo, kad se vrati od svog Andrije, da sam ga obišo. 

Zatim sa četom izabranom brzo krene prama kući pomenutog 
štioca (lektora kanonika). 

Dugo zatim nebilo, a sa svih stranah kaptola pojave se glasi 
užasa, plač naime, jauk i lelekanje nesretnih žiteljah uz strahovite 
grožnje i kletve napadnikah, koji pošto se u njih srce razigralo i 
krv uzžestila, stadoše nemilice mučiti i zlostavljati mnoge, sto im 
se ili oprieše ili nehtjedoše da im dobrovoljno izruče blago svoje. 
Osobito iz kućah kanoničkih čulo se je kako nesretnici u pomoć 
viču; al tu pomoći od nikuda nebiaše, dapače mnogi po se u sto 
zlih časah skupo i preskupo platiše viku svoju, jer kao veprovi 
ljuti navališe na njih divlji i bezdušni neprijatelji, s kojih dopadose 

dosta ljutih ranah i krvavih glavah. 

Svaki čopor pojedince riešio je tiem načinom posve zadaću 
svoju, te je bila sva prilika da će ih stoga pohvaliti Gardun, premda 
ih je on sam sa svojim čoporom u daleko nadkrilio; jer ne samo 
što je kanonik Dominik od njegove ruke mrtav pao, već pošto 
mu kuću oplieni i s temelja razori, udre kao pomaman na biskupski 
grad i na obližnju tamo stolnu crkvu, pa i tu stade harati i pliemti 

do zla boga. 

Kad li je Gardun tako nadovoljio svoje srce, vratio se je 
omašćen krvju sa četom svojom težki plien noseći na trg kaptolski, 
gdje su ga jur očekivala braća Gusingovci a i drugi prije njega 
tamo jur prispjevši vođe sa svojimi četami, sa gomilami zarobljenog 
blaga i uhvaćenimi njekojimi kanonici, što ih je Gardun prije na¬ 
vale najx>se naznačio pojedinim vodam, da ih uhvate. 

Pošto zatim spomenutim blagom natovariše spremnih jur u 
tu svrhu njekoliko seoskih kolah, vratiše se svikolici istim redom. 

kao što dođoše, opet u Medvedgrad, kamo stigoše upravo oko 
podne. Gardun se ponajprije svim srdačno zahvali za to, što su 
ga vjerno podpomagali u namjeri njegovoj, zatim stane među vođe 
dieliti bogati plien. Naravno je, da župan Gardun tom prilikom nije 
zaboravio na to, da njega kao vođu najveći dio toga blaga ide, al 
zato ni po druge nije bilo krivo, jer je svakoga prama činu i dosto¬ 
janstvu, što ga je tom prilikom obnašao, zapalo dovoljno blaga. 
Kad bi na taj način razdieljeno blago, sjeti se Gardun uhvaćenih 
kanonikah, te zapovjedi potavnjelim licem i strogim glasom tamni¬ 
čaru grada svoga, da uhvaćenike odmah odvede u najdublju 
tamnicu i da im nepoda drugo osim kruha i vode. 

„Tako će se barem ta gospoda častna", primieti zlobnim po- 
smiehom, „vikla do sad dobrom i udobnom životu, po malo privik¬ 
nuti konaku, jelu i pilu, kojim ja obično častim one, što nisu do¬ 
brovoljni gosti na Medvedgradu." 

„Neće im škoditi , prihvati Ivan Gusingovac, „barem će 
imati vremena razmišljati o tom, da je uvijek bolje u prijateljstvu 
živiti sa susjedom, nego li u svađi." 

„Znat će također i pamtit će što je i kako, kad se komu 
uzkraćuje hrana potrebita, kao što su to oni činili tebi i tvojoj po¬ 
sadi", reče Hinko Gardunu. 

„Vratio sam im šilo za ognjilo", prihvati Gardun, „pa ako 
im nije pravo, neka me tuže svome kralju Andriji ili biskupu Mihalju, 
a taj a o ga je volja, neka dođe ovamo da oslobodi prijatelje 
svoje, da vidimo neće li se krvavom glavom vratiti odkuda je 

„Boga mi. morat će!" reče opet Ivan, „jer su tvrde te zi- 
MihalK SC ° ^ 9,3Va r32bila n£9 ° što * u biskupa 

Moglo bi i to biti", primieti sad plemić Kunović, „al po- 

J P 9 T !■ k ” eŽe ' lal!0 le 0 iS, °9» Mihalj, čvrsta 
° h . * f" ad<i svrs '“ to naumi, kud puklo da puklo a 

svakak ° “ ve “ ~ 

„Vi se ga bojite, kako vidim", reče Gardun porugljivo zakršiv 
Kun rieč wal j ne , _ Neka dQđe samo a P. a .9 J 

kako valja, pa se ufam za cielo, da će se tai dozv^r • • i 

niti u buduće toga, da sa mnom ogradi kavgu. Sad samTse odlžio 

duga kako valja, a hoću bogme ako uztreba opet tako. U ostalom 
pako netreba da se plašimo sjene; jer govorio tko što mu drago, 
stranka naša, štono je pristala uz kralja Karla Martela ipak je u 
čitavoj Hrvatskoj, Slavoniji i Dalmaciji pretežnija nego h protivna, 
pa će zato ona prije ili poslie morat popuštati, ako neće da je sa- 

tremo i da je nestane bez traga. 

„Bog bi dao te bi tako bilo", primieti Kunović. 

„Bit će tako, nemajte brige, prijatelju", reče Gardun. ,,A sad 
nemojmo dulje dangubiti, već hajdmo k objedu što nas jur čeka. 
znam, da smo svi skupa iza današnjega djela željni i pila i jela. 

Gospoda i građani zatim odoše za kućegazdom u palaču 
aradsku, i tu sjedoše za stol da ručaju, dočim se vojnici i seljaci 
u dvorištu iza stolovah jelom i pilom obilno proviđenih namjestise. 
Skoro zatim čulo se iz palače kako uz zdravice čaše zveče i po 
gdjekoje pjesme zaore. Vojnici pako i seljaci, u dvorištu gosteci se 
svojski, slediše i u tom pogledu vjerno primjer svoje gospode, samo 
što ih vikom i pjesmom daleko nadkriliše, a to bas nije bilo toli o 
čudo buduć je župan Gardun već prije ručka svom kuharu i klju¬ 
čaru zapovjedio, da mu neštede kuhinje ni pivnice, već da jelom i 
pilom dostojno i obilno podvore sve njegove goste bez razlike 

roda i stališa. , , , - - ; 

Već je bilo jx>dosta kasno posije podne, kad dorucase^ svi- 

kolici u Medvedgradu sakupljeni gosti, zatim pako oprostise se 
sa kućegazdom veselo i prijateljski, zaklinjuć se tvrdom vjerom, 
da će mu svakiput, kadgod bude od potrebe, na ruku biti. 

Tako redom odoše svi do jedino braće Gusingovacah, koji jos 
malko zatrajaše u gradu - s toga, da pobliže ugovore potrebita 
glede zarukah i svatbe sa sestrom svojom Ružicom i Gardunom, 
pa pošto š njim urediše taj poso, oprostiše se i oni prijatno sa prija¬ 
teljem svojim i odoše uprav u Zagreb, da odmah priobće namjeru 
i volju svoju sestri i tetki. 

Tetka Ružičina i braće njezine, inače opatica Margita zvana, 
bila je žena jur pristara. Izim časti njezine resilo ju je jos nje o 
osobito odličje sdruženo sa dobrotom i njekom bi reć krotkom 
žalošću. U nje se je također primietiti moglo i to, da je njekoč 
vrlo krasna bila; jer premda su od ono doba prošle mnoge godine 
i mnoga gorka suza tajno potekla niz bliedo lice njezino, to joj se 
ipak po obrazu i stasu suditi moglo, da je i ona njekoč isto ta o 

kao sada njezina nećakinja ljepotom sjajna i dobrotom dična bila. 
A1 baš ta njezina ljepota i dobrota biaše uzrok, što joj strogi udes 
u mjesto ružmarin-viencem tjeme ovi tavnom i jednolikom koprenom 
manastirskom. — Ona je ljubila njekoč mladića, koj se Bog i duša 
nije mogo dičit ni bogatstvom ni visokim rodom, nu dičile su ga 
zato sve muževne kreposti, hrabrost naime, mladost i plemenito 
srce, a taj mladić biaše štitonoša bana Gusingovca otca njezina, 
koji, pošto slučajno dozna da mu kćerka ljubi štitonošu, uzavriev 
gnjevom, ljubeće na silu razdruži. — Štitonoša, imenom Givić, ode 
zatim u sviet, te se je za njeko vrijeme čulo da je u ratu, što ga je 
Bela IV. vodio proti češkom kralju Otakaru, slavno pao. — Na što 
vjerna ljuba njegova ode u duvne reda sv. Klare, gdje tečajem 
vremena postane glavaricom, a ujedno vjernom i tješećom sestrom 
ili majkom svih onih, kojim je muka kakova dotužila, i koji bi došli 
da u nje traže pomoći ili utočišta. — Kad je dakle Margita tako 
blaga i prijazna bila svim, koji se nje u ostalom pobliže niesu ticali, 
naravno je sasvim da joj je kćerka brata njezina još većma omilila. 
s kojom ju je i onako skapčala sveza rodbinska, a k tomu još u 
novije doba srodan u njekom pogledu udes glede ljubavi njezine. 
Tetka Margita slutila je od njeko doba, da će na skoro i Ružičinoj 
ljubavi od strane ponosite njezine braće na put stati razne zapreke, 
pa zato je unapred odlučila, da će tu srcu svom priraslu djevojku 
štititi proti svakom nasilju, i u koliko moguće bude nastojati oko 
toga, da od te mezimice svoje odvrati onu sudbinu, kojoj ona sama 
postade žrtvom, pa zato čim se Ivan i Hinko Gusingovci iz Medved¬ 
grada navratiše k njoj, priobćiv joj namjeru glede Ružice, stade ih 
tetka odmah moliti i zaklinjati, da se okane svakog nasilja; nu pošto 
se njećaci njezini oglušiše moljbam i razlogom njezinim, dozove 
Ružicu, da moljbe svoje sa suzami djevojke spojiv, kakogod omekša 
srce oporne braće. — Nu zaludu bi i to. Braća, jedva što sestru 
uočiše, uzplamtiše još većma. 

,,Badava trošite rieči“ — reče Ivan — „častna moja tetko; 
što biti imra, to će svakako i biti ... A ti Ružo, nemoj djetinjiti, već 
slušaj stariju braću svoju, kojim otac i majka na smrtnoj postelji 
izručiše sreću tvoju.** 

„Da, sreću moju!** prihvati uz gorki plač djevojka, ,,al to će 
svakako biti moja nesreća, jer ja ponositog i hladnoga toga Gar- 
duna, što mi ga namećete, neljubim, niti ću ikad poći za njega.“ 

„To ćemo vidjeti!" upade joj u rieč Hinko. „Ti bi dakako 
voljela nepoznato ono momče iz Vlaške ulice, nego li uglednog 
župana Garduna - al se prođi lude šale, to ti evo kažem, jer mi se 
nećemo s tobom šalit; a isto tako nećemo pogazit rieči svoje tebi 

ii onomu nadri-plemiću za volju. 

„Obuzdajte strasti svoje", reče tetka ozbiljno, „znate li, da 
je mladić taj, na koga vi toliko mrzite, spasio Ružici život; naravno 
je dakle, da ga ona ljubi. U ostalom pako mogu vas uvjeriti, da je 
Slavinić u svakom pogledu dostojan njezine ljubavi. 

„Nemojte, tetko, takovimi riečmi još poticati ludo djevojče 
na odpor proti našoj volji!" reče Ivan. „Što se pako toga tiče da 
ju je on spasio od očevidne smrti, to nam je također jur poznato, 
te mi već odlučismo odprije nadarit ga zato obilnim novcem, što ga 
valjda i onako neima, te će mu po svoj prilici više trebati nego li 

ljuba/* 

„I meni se čini**, pridoda mlađi brat Hinko posmjehnuv se 
porugljivo, „da je taj siromak više giban na zlato sto zveči, nego 
li na ikoje zlato materino/* 

„Smilujte se, braćo!** zacvili Ružica sklopiv ruke, „pa nemojte 
mi kidat srca takovom besjedom ... Moj Pavo je plemenite ćudi i 

ja ga —. 

„Ni rieči više", viknu strogo Ivan. „Dosta je, dapače i pre- 

više razgovora bilo do sad! — Mi niesmo došli da ovdje slušamo 
plač tvoj, već da ti priobćimo čvrstu svoju volju, od koje odstupiti 

nećemo, makar te nestalo od sama kukanja. 

„Dakle ni moje rieči u vas ništa nevaže?** reče tužnim glasom 

tetka, stupiv pred braću. 

,U svakom drugom poslu, mila tetka**, odgovori joj Hinko, 
„saslušat ćemo savjet vaš drage volje, te će nam dobro doći, al u 

tom poslu radit ćemo po svojoj glavi. 

„Pri tom svakako ostaje, što smo rekli**, prihvati sad Ivan, 
„sada više nemožemo odstupiti, pa i nećemo da sve možemo, to 
je dosta. Mi bi Ružicu sad poveli sobom**, nastavi zatim lukavo i 
pošpotno, „jer vidimo, da joj baš sasvim neprija taj zagrebački zrak; 
nu buduć nam je odmah ići u Ugarsku, gdje ćemo se po svoj prilici 
njeko vrieme raznimi poslovi baviti, to ćemo, čim se povratimo 
doći po sestru, jer će se dotle jur primaknuti ustanovljeni rok za- 
rukah, pa zatim i svatbe.** 

„Ako Boga znate, braćo, nemojte me siliti, da mrzim vas**, 
reče Ružica, stupiv odvažno na put braći štono htjedoše jur odlaziti. 

„A ti nemoj da nas je sram s tebe**, reče Hinko srdito. 

„Da znate, ja ću prije umrieti, no poći za onoga koga ne- 
ljubim**, reče strastno Ružica, nepuštajuć braću s mjesta. 

„Tad volimo da umreš, ako nije drugčije, bezsramno dje- 
vojče!** vikne Ivan srdito, turiv sestru na stran, dočim naglo za¬ 
jedno sa bratom izpade iz sobe. 

Onesvješćenu s nenadane te surovosti Ružicu obuhvati tetka 
Margita, kojoj se u onaj par do dvie težke i gorke suze omaknu niz 
bliedo i tužno lice. 


III. 

Ratobornog biskupa Mihalja, bivšeg, kako znamo, na pohodu 
kod kralja Andrije, dopadoše brzo užasni glasi o događajih, što se 
pridesiše u Zagrebu, dok njega tamo nije bilo, pa pošto je razumio 
kako je Gardun haračio u kaptolu, planuo je kao živa vatra, te 
odmah bez svakog zatezanja oprostio se s kraljem, pa uz pratnju 
svojih četah i ostalih vjernih privrženikah — među kojimi biaše i 
Slavinić — brže bolje pohitio je u Zagreb, da Gardunu čim prije 
vrati žao za sramotu. 

Protivnici biskupa, poznavajući značaj njegov, znali su do¬ 
duše unapred, da će biti sijaseta, čim biskup dočuje što je bilo u 
Zagrebu, al oni se ipak tješiše time, da se on tako brzo povratiti 
neće, a to s toga, što su znali da ga kralj Andrija vrlo uvažava, 
te u važnih slučajevih rado pita za dobar savjet, što će kralju trebati 
osobito u ono doba, gdje se je iz petnih žilah radilo oko toga, da 
stranka Andrije napregnutimi silami i odlučivo na put stane sve 
to smionijim težnjam stranke Karla Martela. Al protivnici biskupa 
sveđ još nepoznavaše dovoljno značaj tog odvažnog al uz to že¬ 
stokog i veoma strastnog čovjeka, pa zato se nađoše u velikom čudu 
a još ve^em strahu, kad se biskup Mihalj iznenada pomolio u nji¬ 
hovoj sredini sa svojom oružanom družbom, nalik kobnoj zviezdi 
repači, o kojoj priča sviet, da ju sliedom sliede krvavi bojevi i 
zla ljeta. 

Gardun se isto tako kao i ostali nije tako na brzo nadao po¬ 
vratku biskupovom, pa s toga, pošto je i on začuo da se zbilja 

povratio biskup, sakupio je na brzu ruku momčadi, koliko je više 
mogo, te se š njom podobro utvrdio u Medvedgradu. 

Njekoliko danah prošlo je tako, odkako se biskup povratio 
iz Ugarske. Neobična i — reć bi — kobna njeka tišina i zapara 
pritisnula je svu okolicu zagrebačku, baš kao mora kad pritišće 
spavajuće ljude. Cieli kaptol, a napose grad biskupov, prikrivala je 
njeka tajna, a to isto se je i o Medvedgradu reći moglo. — Ljudi 
gataše svašta, al nikoga tu nebiaše, koj nebi bio reko, da to na 
dobro nesluti, dapače svim činilo se, kao da kaptol i Medvedgrad 
priliče dviem zlogodnim oblakom, što se tiho nu brzo primiču, te 
će po svoj prilici skoro iz tmasta toga mraka gromovi pucati i 
striele treskati, tako da će strašnim urnebesom zamutiti sva okolica. 

Na skoro se zbilja pokazalo da gataše ljudi pravo, jer ne- 
prođoše ni dvie nedelje danah iza povratka biskupova, kad li on 
jednim jesenskim jutrom g. 1299. prije zore iznenada silnimi svo- 
jimi četami stade obsjedati i jurišati Medvedgrad; nu akoprem ćete 
njegove na grad navališe ljuto, to ipak ni tvrdom gradu ni obsje- 
danim iza sigurnih bedemah nenahudiše gotovo ništa. Juriš bude 
zatim skoro ponovljen, nu Gardun, hrabreći svoju i bez toga hrabru 
momčad, odbio je na novo neprijatelje tako kriepko, da se silnim 
gubitkom opet moradoše vratiti pod šatore u dolini ispod grada 
razapete. 

Tako uz svakdanji juriš i odbijanje prođe njekoliko danah 
bez ikakva uspjeha za biskupa Mihalja, dapače mnogo mu je ljudih 
palo tom prilikom, što ga je dakako razjarilo još većma, pa baš 
zato odluči priekim udarcem riešiti stvar i Medvedgrad zauzeti po 
što po to. U tu dakle svrhu odustade za dva dana od svaka juriša, te 
povuče vojsku obsadnu opet pod šatore. Ali jedan mali dio vojske, 
zaklonjen gustom šumom, kopao je ipak iza toga s lieve i najslabije 
strane gradu skrovne lagume, dočim je drugi veći dio odpočivao, 
te sakupljao nove snage za predstojeći odlučni juriš. 

Gardunu a i ostaloj momčadi posadnoj činilo se njekako 
sumnjivo ne samo to, što se neprijatelj od ovo dva dana neprimice, 
već još većma to, što se ni s mjesta neodmiče, već svejednako čuči 
pod šatori kao da tu kuva vražju poparu. 

Al naskoro se osvjedočiše obsjeđeni, koj je uzrok da su pod¬ 
muklo čitava dva dana kuturili njihovi neprijatelji, jer jedva što 
je treće veoma maglovito jesensko jutro osvanulo, kad li eto uz 

strašnu viku stadoše biskupove čete sa četiri stranah jurišati grad. 
Biskup Mihalj, da tom prilikom podkriepi juriš četah svojih, stao 
je neprestano biti gradske bedeme sa dovezenimi dan prije ogrom- 
nimi te baš u ono doba zajedno sa barutom proiznađenimi lubardami, 
koje su sa silnimi svojimi kamenitimi krugljami znatno okrnjivale 
zidine gradske. — Gardun je sveđ još hrabro odbijao juriš nepri- 
jateljah, al pošto nakon neprestana juriša i pucnjave od A sata jur 
počeše na pojedinih mjestih pucati i zjati zidine, pa pošto se izvan 
toga na levoj strani u jedanput pojavi gromoviti razpuk s podko- 
panih lagunah, koji upaljenim barutom u zrak digoše težke zidine 
tako, da razkomadane podrtine nalik lakim treskam poletiše u vis, 
tad je tekar i tvrdog dotle Garduna nješto malo zazeblo oko srca, 
jer tad je počeo uviđati, da će nadalje težko moći tako krepko 
uzbijati neprijatelja, već da će najposlije morati odklonit sili nje¬ 
govoj. 

Što je u onaj par mislio Gardun, to se je zbilja na žalost nje¬ 
govu odmah i dogodilo, jer putem gotova proloma, pomenutim sil¬ 
nim razpukom prouzročena, srnuše jur neprijatelji kao biesni u 
grad... Hrabru četu, što je tom prilikom prva provalila u grad, 
predvodio je Pavo Slavinić, koj je izprosio u biskupa Mihalja da 
mu smije u dio pasti slavna nu ujedno i pogibiona ta zadaća. Tu 
valja napomenuti, da je Slavinić, došavši nedavno s biskupom u 
Zagreb, odmah posjetio milu svoju Ružicu i blagu tetku njezinu 
u manastiru, gdje je sa žalošću i gnjevom razumio, kako ju braća 
njezina surovim načinom sile da pođe za Garduna. Naravno je 
dakle, da je Slavinića osim hrabrosti nukala i osveta, te zato nije 
baš toliko čudo, što je sa odvažnom i ognjevitom četom svojom 
nalik biesnom lavu prodro prvi u grad, okrećući pod sablju što 
mu je goder stalo na put. On nije tom prilikom ništa tako srdačno 
poželio, već da mu Bog i dobra sreća dade namieriti se kako na 
Garduna ... Pa gle! ... jedva što je njekoliko časah počasilo, eto 
Garduna glavom kako sa njekojimi od svojih junakah, hrabreći ih, 
dotrči uprav tamo, gdje je prietila najveća pogibel gradu, pa se tu 
sukobi sa Slavinićem. 

„Ha, evo ga!“ viknu Gardun kao ljuta iz procjepa guja. 
„Davor, momče golobrado! ded primakni se bliže, da ti zapečatim 
novu povelju plemićku, pa da ti iz srca pustim uzavrjelu s lude 
tvoje ljubavi krvcu ovom mojom dobrom sabljom. 

„Evo me!“ viknu priskočiv u isti čas Slavinić „netroši riečih 
i nehvali se toliko, čovječe, dobrom sabljom, već znaj da dobra ruka 
u junaka više valja, nego li dobra sablja.“ 

Još su bili u rieči, al već divljim reko bi bjesnilom srnu jedan 
na drugoga i već se uz strašno čagrtanje sastadoše britke njihove 
sablje . . . Al to nebješe više sablje, već hitre dvie striele, leteć po- 
nakrst, ili šičuća dva jezika zmajeva, što se susretahu na pol puta, 
prieteć smrću ii ranom smrtnom gdje će domašiti što živo . . . Voj¬ 
nici jedne i druge strane, što se dosad boriše blizu Garduna i Sla- 
vinića, prestadoše nehotice, videći kakav to mejdan diele njihove 
vojvode, pa zato okružiše tu dvojicu čudeći se muče junačtvu i 
vještini njihovoj . . . Iza podulje i žestoke te borbe ujedanput klone 
ruka Gardunova . . . Sablja mu se omakne, dočim mu desnu ruku u 
isti mah oblije silna krvca s grdne rane, što ju dopade kako ga je 
silno potegnuo sabljom protivnik njegov. 

„Predaj mi se!*‘ poviče tad Slavinić. 

„Neću, pučanski skote, dok je živa glava 1 ** riknu Gardun, 
pa trgnuv lievom rukom iza pasa potajni nož, htio je da š njime 
probode Slavinića; al taj u isti mah priskoči kao munja, te zajedno 
sa obližnjimi svojimi vojnici, ni pet ni šest, spopane i razoruža 
bjesnećeg Garduna. Tom sgodom bili bi sigurno vojnici Gardunovi 
gosi svome priskočili bili u pomoć, da sa svih stranah nije u isti 
skoro čas zaorio slavodobitni uzklik biskupovih vojnikah, koji su 
iza toga što se tu dogodilo, jur na više stranah provalili u grad i 
zauzeli ga tim slavnije, što ih je dobit ova stala mnogo truda a još 
više krvi. 

Biskup Mihalj nadovoljio je dakle srce svoje -—■ jer ne samo 
Medvedgrad već i možni župan Gardun, dušman njegov, biahu sad 
u njegovih rukuh, pa zato je sievajućim od puke radosti očima 
oprostio odmah na mjestu svim vojnikom od posade i pustio im na 
volju: ii da idu prosto kud ih je volja, ili, ako hoće, da se uvrste 
u njegove čete, što gdjekoji, prem riedki, zbilja i učiniše. 

Još onaj dan vratio se biskup Mihalj sa svojimi četami slavo¬ 
dobitno u Zagreb. Uz njega biahu tom prilikom i oni kanonici, 
što ih je oslobodio odmah, čim bi osvojen Medvedgrad, iz tavne 
gradske uze. On ih je žalio al ujedno i tješio time: da će pretrpljene 
njihove jade nadoknaditi primjerno on sam, a u koliko on to učiniti 
ne bi mogo, da će to jur učiniti kralj Andrija. 

Župana Garduna, tavno izpred sebe gledajućeg i bliedog 
s težke rane i gorkog jada, pratio je tom prilikom Slavinić pod 
oružjem, pa pošto ga je tako dopratio u Zagreb, namjesti ga usljed 
naročite zapoviedi biskupa u priličnoj sobi biskupskog grada, gdje 
mu i stražu stavi pred vrata. Zatim biskup posla Gardunu liečnika 
da mu pogleda i vida ranu, što ju, akoprem dosta težku, ipak u pri¬ 
lično kratko vrieme sretno preboli kršna narav Gardunova. 

Biskup nije u prvi mah pravo znao, što da čini s otim zarob¬ 
ljenikom svojim, nu za mala se dosjetio što će najbolje biti, pa zato, 
pošto je Gardun ranu svoju sretno prebolio te oporavio se sasvim, 
učinio ga pod stražom odpratiti u Ugarsku kralju Andriji, da mu 
on sudi, nu taj — budi što se nije usudio još većma razdražiti jednog 
između najmožnijih hrvatskih velmožah i protivnikah svojih, budi 
s drugog kakovog razloga — Garduna opet pusti na slobodu; — 
jedino Medvedgrad — smatrajuć ga kao kraljevsko leno — oduže 
mu, te poda njekom talijanskom gospodinu, imenom Torusti, da 
upravlja u kraljevo ime tiem gradom. 

Gardun, pošto ga otpusti kralj, ode s mjesta k pobratimom 
svojim braći Gusingovcem, što se tada također baviše u Ugarskoj, 
te im potanko pripovjedi sve što ga je snašlo odkako se razstao 
š njima, pa konačno nagovori braću, kako je od potrebe da se 
Ružica iz manastira zagrebačkog premjesti drugamo, buduć će joj 
inače desivši se u Zagrebu kleti njegov dušmanin Slavinić još 
većma pomutiti mozag i srce. Bratja saslušaše i pristaše odmah na 
to što im je svjetovao prijatelj Gardun, pa zato s prva naumiše 
poslati brza ulaka k tetki s listom, gdje bi joj priobćili volju svoju: 
da im naime sestru bez ikakva oklevanja i uz sigurnu pratnju po¬ 
šalje u grad Oštre k Baboniću, kojega žena biaše u rodu š njima, 
nu za mala se braća opet predomisliše, te odlučiše da će svakako 
bolje biti, ako bude Ružicu onamo pratio mlađi brat Hinko. 

Odmah treći dan iza toga dogovora stigo je jur Hinko Gu- 
singovac u Zagreb sa njekoliko svojih pouzdanih konjanikah, što 
ih povede sobom da bude tim sigurnija pratnja. 

Tetka Margita i Ružica prepale su se naravno s nenadana 
pohoda kneza Hinka, al ih još većma uzdrmala viest njegova: da 
će naime Ružica uzprkos prijašnjoj odluci braće i negledeć na burna 
i nesigurna tadašnja vremena ipak morati dieliti se od premile 


43 



svoje tetke i drugdje tražiti utočište... Pošto Ružica vidje da su 
i sada uzalud sve moljbe, odluči udariti drugim putem, pa zato ode 
hitro u svoju sobicu i tu napiše potajno listak mali, gdje u kratko 
javi Pavlu svome što je i kako, moleći ga i zaklinjući, da joj bude 
u pomoć i da ju gleda kako izbaviti čim prije, buduć je jur opre- 
dieljeno, da već sutra s bratom svojim pođe u Oštre grad k rođa¬ 
kinji svojoj. 

Ružica posla listić po starom i pouzdanom vrtlaru manastir¬ 
skom u ruke svome Pavlu, a taj, pošto razabra što mu piše ljuba, 
nereče van do dvie puno važne rieči: „bit će!“ što ih vrtlar — 
neznajući što će reći — ipak vjerno izruči miloj mu gospodični. — 
Slavinić međutim ode svom zaštitniku biskupu Mihalju, te se š njim 
posvjetova u kratko, zatim se pako smiren opet vrati kući, i tu 
priredi što je scienio da bi moglo biti od potrebe. 

Sutradan prije zore i čim prvi zapjevaše pietli mogo je čovjek 
razabrati kako do dvanajst konjanikah redom muče jašu gorskim 
onim putem, štono je tada preko gorah zagrebačkih najprečji bio 
put dolnjeg Zagorja, pa pošto stiže mala ta nu izabrana četa, što 
ju je predvodio Slavinić, onkraj gorah u dolinu zagorsku, krene ne¬ 
daleko s puta na lievo u gustu bukovu šumu, i tu, popritegnuv 
uze konjem, stane te se stavi u zasjedu. 

Nisu prošla gotovo ni dva sata odkako se ta četa namjestila, 
kad li se već eto i druga četa dolazeć istim putem zapaziti mogla. 
U toj četi bilo je toliko od prilike konjanikah koliko u prijašnjoj, 
samo što se je izvan njih te u sredini čete opaziti mogla ženska 
glava, kako velom zastrta jaši liepa žerava, koj je — kan da se 
ponosi ljubkim teretom svojim <— kadšto radostno zahrzao, dočim 
mu se kopita od jogunasta poskakivanja i igranja jedva doticaše 
zemlje. — Ovu četu predvodio je Hinko Gusingovac na čilom svom 
riđu. Pošto se tako četa ova već dosta blizu prikučila onoj što 
biaše u zasjedi, zahrže opet slučajno žerav gospojice — to liepe 
Ružice — a dorat Slavinićev odzovne mu se radostno ... Tu sada 
više nebiaše prilike ni časa da se ko komu ukloni, već obe čete 
trgnuše mahom sablje ... Slavinić, nebudi lien, obodne konja i 
navali odmah žestoko sa svojimi na Gusingovu boju manje vještu 
četu, te ju iza kratka okršaja razbije tako, da skoro svi nagnuše 
bježati osim dvojice ii trojice starijih vojnikah, što svejednako 

uztrajaše uz hrabro borećeg se kneza Hinka ... Ružica se uz to 
sasvim prikučila Slaviniću, te istomu muče nu srdačno stisnula ruku, 
al to jedva što opazi brat njezin, iznenada i kao biesan nasrne na 
protivnika svoga i bio bi istomu, kako je strašno zamahnuo sabljom, 
za cijelo razkolio glavu, da mu nije Ružice u srce dirajući uzklik: 
,,Isus i Mario!" obustavio ruku, te mu je sablja samo lako okačila 
glavu Slaviniću. 

Pratnja Slavinićeva uzžestila se videći taj prizor, i bila bi 
po svoj prilici raznesla na sablje kneza Hinka, da ju nije kriepkom 
riečju obustavio sam Slavinić, koj nije podnipošto htio da se pro¬ 
lije krv istinabog dušmanina njegova, nu zato ipak brata mile mu 
nad sve Ružice. 

Knez Hinko videći da mu namjera nije pošla za rukom kao 
što je mislio, stranom zastiđen, stranom opet razjaren, nije znao 
što da čini, pa zato — zagroziv se uz strašnu kletvu Slaviniću, te 
pustiv konju uzde — poleti praćen od preostavših svojih ljudi put 
Zagorja, dočim se Slavinić na novo slavodobitno sa Ružicom po¬ 
vrati u Zagreb, te odprativ ljubu do manastira duvnah i odpustiv 
blagom rieči i obilnim darom pratnju svoju, ode odmah u grad 
biskupov, pa tu javi uspjeh poduzeća svoga biskupu Mihalju, koj 
ga na novo pohvali i uprav carski nadari. Kad je Slavinić jur htjeo 
da se oprosti s biskupom, priobćio mu je taj još nješto, što je Sla¬ 
viniću tako milo bilo da je mislio sići s uma s nenadane i radostne 
te viesti. 

A šta je to moglo biti? . . . Ništa drugo već to, da mu je biskup 
obećo da će ga za tri dana sam vjenčati sa Ružicom. „Što se pako 
tiče prigovora obitelji njezine *, primieti biskup blagovoljnim po- 
smiehom, „ili drugih kakovih posljedicah koje bi mogo imati taj čin, 
to ti, moj Pavle, zalažem rieč da ću ja i zato odgovarati ako bude 
od potrebe**. 

Tri dana iza toga bilo je svečano vjenčanje plemenitog Pavla 
Slavinića sa mladom kneginjom Ružicom Gusingovom. Silna 
svjetina, što se tom prilikom sgrnula u crkvi, nije mogla dovoljno 
nagledati se liepih mladenacah i kićenih svatovah; sjajnoj pako 
gostbi, što se zatim slavila u biskupovom gradu, nebiaše donle pa- 
metara, riečju: cielu tu svečanost spominjali su ljudi dugo zatim 
kao izvanredni i mili kakav događaj. 


45 





IV. 


Skoro zatim, što evo pripoviedasmo da se dogodilo u Hrvat¬ 
skoj, umro je Karlo Martel, a na njegovo mjesto bude sin njegov, 
mladić od 16 godinah, imenom Karlo Roberto, ili kao što ga mnogi 
pokraćenim imenom zvaše: Karobert imenovan kraljem ugrskim. 
Izbor taj pošo je za rukom ponajviše nastojanjem i uplivom tadaš¬ 
njeg rimskog pape Bonifacija, koj je tvrdio, da se kraljevina Ugrska 
od vremena sv. Stjepana, Hrvatska pako odkako umre kralj Zvo¬ 
nimir, smatrati imadu kao leno rimskog pape, pa zato tvrdio je 
nadalje rečeni papa, da drugi ni nemože biti kraljem tieh kralje- 
vinah do jedino onaj, koga izabere i potvrdi sam rimski papa. — 
Naravno je, da je taj čin Bonifacija još većma razdražio gospodu 
ugrsku i hrvatsku već odprije među sobom nesložnu i sklonu na 
bunu, pa zato se, u koliko moguće, još umnožao prijašnji razdor, 
tako da se je podiglo skoro cielo plemstvo, svećenstvo a i građan¬ 
stvo u Ugrskoj, Hrvatskoj, Slavonskoj i Dalmaciji da se među- 
sobom poput razjarenih srdah progoni i porazi. 

Biskup Mihalj kao kolovođa stranke kralja Andrije, pomoćju 
svih skoro stanovnikah kaptola zagrebačkog i veće strane svećen¬ 
stva, nije nigdje propustio prilike gdje je godier mogo nahuditi 
stranki Karla Roberta, kojoj osim braće Gusingovacah, zatim kne- 
zovah Šubićah i Babonićah, redom pristadoše i mnogi drugi ponaj¬ 
više svjetskog višjeg a i nižjeg stališa ljudi, kojim se — što je sva¬ 
kako znamenito bilo — također pridružiše možni u ono doba 
Crkvenjaci. 

Svaka između spomenutih stranah nastojala je petnimi žilami 
da kakogod nadjača stranku protivnu, a na sredstva nije se mnogo 
gledalo tom prilikom. Glavna stvar bila je, da se postigne cilj. . . 
kako? da li dobrim ili zlim načinom? ... za to se nije pitalo. Tko 
je jači taj kvači , to je bilo skoro u obće priznato načelo onog vieka, 
pa s toga se nije ni priznavalo kakovo drugo pravo, već svaki si 
ga je krojio sam po svojoj volji, ili pako -—- prikrojivao mu ga je 
drugi. 

Kralj Andrija, videći da je obće nezadovoljstvo jur strašno 
preotelo mah, nije znao kako da doskoči tom zlu, pa zato je god. 
1299. sazvao sabor na polje peštansko Rakoš zvano. Među osta- 
limi pozvao je onamo i arcibiskupa ostrogonskog Grgura, inače 

privrženika Karla Roberta, da se opravda, nu arcibiskup ne samo 
što nije mario za taj poziv, već je sam na svoju ruku sazvao njekakav 
sabor u Vesprim, te odanle zaprietio prokletstvom svim onim bi¬ 
skupom, koji bi se usudili doći na sabor što ga sazva kralj Andrija. 
No buduć taj poziv Grgura nije našo odziva komu se on bio nadao, 
zato ode rečeni arcibiskup iz Ugrske u Hrvatsku, i tu u slob. i kralj, 
gradu Križevcih sastane se sa mnogimi privrženici Karla Roberta, 
koji ponajprije odluče: da će se složno i silovito opreti zaključku 
učinjenom na Rakoškom polju, da se naime povrate dobra silo¬ 
vitom rukom zakonitim vlastnikom oteta, a konačno tu odlučiše 
jednoglasno i to: neka se Karlo Roberto pozove odmah da dođe i 
preotme Andriji kraljevinu. 

Karlo Roberto kad je razumio što mu poručuju gospoda hrvat¬ 
ska, nije oklevao nimalo, već je odmah g. 1300. praćen mnogimi 
lađami dojadrio iz Napulja u Split, pa pošto bi ondje boravio njeko 
vrijeme, dopratio ga je Pavo knez Šubić sjajnom družbom u Zagreb, 
gdje ga arcibiskup Grgur sa ostalimi privrženici svečano dočeka, 
kraljem pomaza i okruni — al ne ugrskom, već drugom njekom u tu 
svrhu pribavljenom krunom. Sve je to Grguru i ostalim privrženi- 
kom Karla Roberta lako pošlo za rukom, a to s toga što je biskup 
Mihalj sa svojom strankom baš u ono vrieme bio na saboru rakoš¬ 
kom, jer inače bilo bi po svoj prilici ostalo pusto kraljevanje Karla 
Roberta, kojemu bi bio vihor vjetar još prije vremena odneo krunu 
bez traga. 

Kralj Andrija, pošto je dočuo da je Karlo Roberto jur u 
Hrvatskoj, pobojao se je jako, pa njeki kažu da se je uslied toga 
straha naglo razboljeo i umro g. 1301., premda opet drugi tvrde 
da je kralja otrovao njeki komornik njegov imenom Dominik. Nu 
bilo kako mu drago, posije smrti Andrije stadoše umah na novo 
viećati stališi ugrski o tom, komu da se ponudi kruna ugrska. Po¬ 
klisar pape Bonifacija nastojao je tom prilikom svimi mogućimi na¬ 
čini oko toga, da kakogod skloni stališe ugrske na to, da Karla 
Roberta priznadu kraljem; nu stališi se baš tomu protiviše, nehtijući 
podnipošto priznati nametnika papinoga, pa zato bude po pre- 
dlogu Koločkog arcibiskupa Ivana, češki i poljski kralj Vaclav, 
— pa pošto se taj odreko — malodobni sin njegov, također imenom 
Vaclav kraljem izabran i skoro zatim u Stolnom Biogradu svečano 
krunisan. 

Pomenuti izbor kralja Vaclava svjedoči dovoljno da je u 
kraljevini Ugrskoj mnogo pretežnija bila stranka proti Karlu Ro- 
bertu, dočim se za stalno reći može, da je u Hrvatskoj, Slavoniji 
i Dalmaciji njegova uprav stranka skoro vazda nadjačala drugu. 
Tomu je dakako u posljednje vrijeme doprinela mnogo i ta okolnost, 
što je novi ugrski kralj Vaclav odmah iza svog izbora i krunisanja 
g. 1303. zagrebačkog dotle biskupa Mihalja naimenovao arcibisku- 
pom ostrogonskim, te se nije uslied toga naimenovanja svoga spo¬ 
menuti biskup više ni vratio u Hrvatsku. Po tom je naravno stranka 
njegova u tih pokrajinah izgubila najboljega svoga zaštitnika i 
branitelja, pa s toga je bila sva prilika, da će se Karlova stranka, 
čim prije moguće bude. osvetiti za sva nasilja, što ih je donle pre- 
trpiti morala od ratobornog Mihalja. 

A šta se dogodilo sa Slavinićem i milom njegovom Ružicom, 
odkako se prilikom svatbe njihove rastadosmo š njima? . . . Kazat 
ćemo redom i to . . . Oboje življaše tiho, mirno i sretno njeko doba 
u križevačkoj županiji na malom nu liepom dobarcu što im ga je 
darežljivi Mihalj darovao prilikom vjenčanja. — Prava sreća lju¬ 
bavi priliči plahoj slavulj-tici, koja se rado sakriva u gustoj šumi 
te si tu među granami zelenimi, pojeć i slaveć na svoj način Viš¬ 
njega, gradi tajno utočište i mekani stanak za se i za svoje. Prava 
ljudska sreća u obće skromna je i pitoma, te se nerado pomalja na 
vidik svietu, jer se neponosi nikakovom sjajnošću ni halabukom a 
ni svečanim kakovim jordamom, već se poput ljubice najrađe sa¬ 
kriva izpod gusta grma, gdje ju samo blagi miris izdaje onom koj 
slučajno prolazi mimo. — Slavinić dakle i mila mu supruga priličiše 
posve spomenutom slavulju i ljubici, jer u sried obćih tada nemirah 
i razprah živiše, kao što rekosmo, neko vrieme mirno i sretno 
napajajuć se rajskim nalipom međusobne svoje ljubavi. Ali — 
čovjek misli, a Bog upravlja, pa kao što jur slavni naš du¬ 
brovački pjesnik reče, da naime: „vjekovite i bez svrhe nije pod 
suncem kriepke stvari" 9 isto tako ni sreća čovječja netraje viekom, 
već ju kadšto iznenada prikrije oblak takove nesgode, iza 
kojega kadikad opet izhodi sjajno, al se često i smrkne te 
neizhodi nikad više. Da li i u koliko se istina ove izreke opravdala 
glede Slavinića i Ružice, to ćemo vidjeti na skoro. Nije prošla ni 
godina danah iza vjenčanja spomenutog sretnog para, kad li 
jednom oko ponoći zamni strašna buka i graja, što je daleko nad- 

krilila silnu buru i pljuskom padajuću kišu tavne noći mjeseca stu¬ 
denoga. Svi u gradu skočiše na noge, a na zapovied Slavinića sva 
družina mužka i ono njekoliko vojnikah, što ih je radi veće si¬ 
gurnosti imao u svom gradiću, spopanu oružje te svi složno polete 
na opredieljeno mjesto da brane grad. S prva mislio je svatko u 
gradu, da su radi pliena navalili u grad razbojnici, što ih je u ono 
doba dosta bilo posvuda, al se skoro osvjedočiše da su im drugi 
gosti došli u pohode, župan naime Gardun, koj nikako nije pre- 
goreti mogo da mu je Slavinić ne samo preoteo djevojku već i 
nadjačao ga na mejdanu, pa je stoga sakupio četu i š njom iz¬ 
nenada udario na grad da se neprijatelju svom krvavo osveti. 
Al mu je opet i tu loša sreća bila, jer Slavinić je odmah s po¬ 
četka, čim je preuzeo to dobro, gradić svoj, već odprije dosta 
čvrst, još bolje učvrstio i tako dobro ogradio, da se je mogo 
dobrim uspjehom braniti u njemu — pa baš zato je iza kratkog 
nu žestokog nasrtanja, Garduna s njegovom četom tako čvrsto 
uzbio, da je isti još prije zore odmako bez ikakva uspjeha, 
dapače ostalo je tom prilikom njekoliko mrtvih iz čete Gardunove 
na mjestu. 

Drugi put opet — i to bi njekoliko mjesecih iza spomenute 
noćne navale — bio je Slavinić pošo sa svojimi da u obližnjoj 
gori kalničkoj lov lovi, pa pošto se nješto više odalio od svojih 
pratiocah, nasrnuše na njega iz zasjede četiri nepoznata i nagrđena 
čovjeka. Slavinić se tomu nije nadao, pa zato nije ni poveo sobom 
oružja od boja, al uzprkos tomu branio se ipak koliko je mogo jedno 
vrieme, nu pošto protivnici njegovi sve to žešće stadoše navalivati 
nanj, vidio je, da neće moći odoljeti sili, te zato što je ikad mogo 
zaviče glasno nebi li tiem kako dozvao družinu svoju; pa zbilja, 
neprođe van nekoliko trenutakah, i već se čuše kroz šumu glasovi 
njegovih ljudih kako žurno dolaze sa više stranah, na što napadnici 
okrenuše leđa te odmakoše brže bolje gustom šumom. — Slavinić 
sam a i njegovi gataše da su i to bili ljudi što ih je Gardun najmio 
za taj nečist poso. — Vraćajući se tada kući iz lova zabranio je 
Slavinić ljudem svojim da u gradu štogod kazuju o tom što se je 
dogodilo, buduć on nebi rado, da mu za taj napad dozna mila nje¬ 
gova Ružica, što mu je uprav dv# dana prije rodila milo žensko 
čedo, pa je stoga još nješto malo slaba bila, a ta viest bi ju mogla 
uzdrmati i škoditi joj zdravlju. 


^ hrvatski pripovjedači iza preporodi 

Slavinić i Ružica tek sada uživaše podpunu slast sretnoga 
braka, buduć ih je na novo skapčala još užje do sad nepoznata 
sveza, a to bi sveza roditeljskog čuvstva, što im kao novi cvjetak 
niknu na stazi života odkako im se rodi mala ćerka Margitica, kojoj 
biaše krstna kuma tetka Ružica, vredna i poznata nam opatica, a 
kum biskup Mihalj, koji oba primiše radostno tu njima pismeno 
ponuđenu čast te Ružici i djetetu njezinom poslaše liepe darove, 
— odporučujuć ujedno, buduć sami krstnoj svečanosti prisustvovati 
nemogu, — da ih zastupa najčestitiji i najstariji par iz okolice Sla- 
vinićeve, a to bješe slučajno baš njeki stari seljak, ujedno i kmet 
Slavinićev sa ostarelom svojom ženom. 

Pa tako opet prođe njeko vrieme, bez da bi bio kakav neu¬ 
godni događaj uzkolebao tihi i sretni taj život. — Slavinić scenio 
se osobito zadovoljnim, što mu Bog i dobra sreća dade, te je do 
sad sretno prebavio sve potežkoće i nesgode, što mu bješe na put 
stale da smute sreću njegovu, pa se je baš s toga za cielo nadao, 
da će biti i u buduće tako; Ružica pako njegova naslađivala se 
međutim slastmi, što ju dopadoše s krasnih i divnih dužnostih mla¬ 
đahne majke prama prvorođenom svom djetešcu. 

A1 iza toga, dok je taj u svakom obziru čestiti i plemeniti par 
ljudih pitao se sladkimi nadami glede budućnosti, koja im se pri¬ 
kazivala vedra kao jutro liepa dana proljetnoga, hvatao se sve to 
veći sumrak na obzorju Hrvatske njihove domovine, jer kobna go¬ 
dina 1303. biaše jur nastala sa svojimi gore više uzgredno napo- 
menutimi dogođaji. 

Ništa nije tako tajno da se nebi doznalo, a kamo li politički 
događaji, pa tako nije za čudo, da su pomalo kojekakve viesti do¬ 
pirale i u ladanjsku samoću Slavinića, osobito odkako Mihalj zauze 
stolicu ostrogonskog arcibiskupa i odkako tiem obodrena stranka 
Karla Roberta sve to više poče dizati glave. S početka bili su do¬ 
duše ti glasovi ponješto neizvjestni, al za njekoliko nedielje danah 
pokazalo se, da su žalbog istiniti. — Braća Gusingovci sa Gardu- 
nom, možni Šubići i Babonići, zatim braća Janina i kanonik Marko 
Torusti, kojima nedugo prije toga umrvši njihov brat Nikola ostavi 
Medvedgrad — sva ta i ostala mnoga gospoda u Zagrebu i oko 
njega snovaše nješto, što nikako nije slutilo na dobro. 

Pošto bi o svemu tomu potanje izvješten Slavinić i to stranom 
pismeno od tetke Ružičine, stranom pako ustmeno od njekih k njemu 

u posljednje vrieme češće došavših prijateljah, scienio je, da tu 
dalnjeg oklevanja nema, pa zato odlučio je poći kud ga zove dužnost 
i tvrda vjera, kojom se zavjerio stranki svojoj da će vjerno uztrajati 
i boriti se za stvar njezinu — osto ili propo. 

Mili Bože! da je komu vidjeti bilo kako je tada Slavinić — 
taj inače čvrst i neuzkolebiv čovjek — težko dielio se od mile Ružice 
i male svoje Margitice, koja ga je, smješeći se milo s kolievke, ma- 
limi svojimi ručicami privlačila k sebi, baš kao da ga je pridržati 
i nevinim pogledom moliti htjela da je neostavi, zatim kako mu je 
Ružica jecajuć i gorke suze roneć savila ovo vrata biele ruke svoje, 
nalik lozi kad se vije oko tanana bora — to sve dakle da je komu 
pogledati bilo, zaista nebi bio upisao u grieh Slaviniću što mu se 
kradomice odmaknuše niz potavnjelo lice te u gustoj bradi izčez- 
nuše dvie suze -—■ najbolja dva svjedoka neopisive boli, što ju je 
osjećao prilikom težka toga rastanka sa ženom i djetetom. 

Možebiti da je tada duševna ona žica, što ju ljudi zovu slut¬ 
njom, tihano zazvečila u grudih dielećih se ... Možebiti!... Ali tko 
to može znati za cielo? Zaista nitko, jer ljudi doduše mogu 
izmieriti sve dubljine, sve visine i širine toga svieta, ali tajne srca 
čovječjega nikad dovoljno izmieriti i proučiti neće moći. Tu je 
Višnji osnovao posebni i neograničeni — jedino sebi samom sa 
svih strana pristupni sviet, koj se kreće oko silne osovine različitih 
umu čovječjem nedokučivih čuvstvah, jer tu ima vedrih i oblačnih 
danah; ima zviezdami osuto nebo, al ima i tavne noći bez ikakva 
svietla; ima tu liepih rajskih perivojah, gdje veje blago povjetarce 
i gdje naoko mirisno cvietje cvati, al ima i strahovitih pustarah, 
gdje nema ni grma ni drača, a kamo li cvieta, i gdje bura samo 
jauče te oblake pieska izpred sebe goni kao kurjak stado razagnato; 
ima ti tu romonećih potokah, što teku niz cvjetne obale, ima jezerah 
bistrih kao ogledalo, gdje se kupaju i divno svoje kolo vode vile, 
al ima usuprot i pučinah morskih, gdje se neprestano biju silni va¬ 
lovi o grebenih i stienah, i gdje rieže iz dna uzkolebana toga mora 
strahote, kakovih oko čovječje nevidje nikad. Sve to i toga još puno 
više, što čovjek izustiti a pero opisati nemože, ima u dnu srca čovje¬ 
čjega, pa tako u dnu zagonetnoga toga srca ima također i glasovah 
paklena nesklada, al isto tako ima tu zvukovah najmilijeg sklada i 
blagoglasja, štono zveče sad tužno a sad opet milo — a kadšto opet 
zacvile i zazuje tako čudnovato i tajno, da čovjek mnije, glasovi 

mu dolaze onkraj svieta, donoseći mu odanle viestih o onom što 
će biti. 

Al' šta ćemo ovdje opisivat podulje ono, što su već mnogi 
prije nas u stihovih i u prostom slogu dovoljno opisivali, premda 
time stvar još ni s daleka posve shvatili te izcrpili nisu, što li ćemo 
badava mučiti se odgonetanjem onoga, što se odgonenuti neda i 
što će po svoj prilici ostati tajnom dok bude svieta i vieka, — već 
će biti bolje, ako se vratimo k Slaviniću, koj je — odkako se 
oprostio sa milom ženom i djetetom — na čelu male svoje nu iza¬ 
brane čete pohitio put Zagreba grada. 

Pošto je Slavinić sretno prispio u Zagreb i u kaptolu nastanio 
se, razumio je odmah od tamošnjih kanonikah, kako se protivnici 
jur očito spremaju na to da udare na njihovu stranku, koja, nepo- 
časiv nimalo časa, također stade sakupljati vojsku i napinjati sve 
svoje sile, da kako treba dočeka — pa ako moguće bude uzbije 
silu silom. 

Gusingovci i ostali privrženici Karla Roberta sakupiše jur 
silne čete, pa uz to stadoše također buniti i na očiti odpor proti 
kaptolu poticati ne samo građane zagrebačke, već i prosti narod 
iz obližnje okolice. Tiem načinom pođe im za rukom da su u kratko 
vrieme tako osilili i ojunačili se, da su jedva izgledali sgodna časa 
da zametnu boj s privrženici kralja Vaclava. 

Pa zbilja — dugo zatim nebilo, kad li jednom u jutro uz 
strašnu buku i viku čitavog pučanstva stadoše sa svih zvonikah za¬ 
grebačkih zvoniti zvona, što je značilo da se jur primiče s vojskom 
stranka Karla Roberta i da je uslied toga jur prispio čas, gdje će 
oružana i jača ruka odlučiti tko ima pravo tko li krivo. 

Gusingovci sa Gardunom, sa Šubići, Babonići i braćom To- 
rusti, zatim sa Crkvenjaci i množtvom vojske, građanstva i puka 
— sakupiv se prije izpred Zagreba — navališe najprije kao bura 
na dolnju varoš, pa pošto ju osvojiše iza kratkog akoprem žestokog 
odpora, stadoše obsjedati varoš gornju i kaptol. — Tom prilikom 
pozvao je ponositi Ivan Gusingovac po ulaku kanonike, da mu se 
predadu na milost ii nemilost, nu pošto mu ovi odporučiše, da toga 
podnipošto učiniti neće, zagrozio im se i zakleo, da će im skoro u 
grad doći, pa udariv na kapiji slavodobitni svoj barjak, sa svojimi 
četami konak učiniti u gradu, a kanonici da će redom morati spro- 
vađati njegova i njegovih drugovah konje. 

Namjestnik biskupa, kanonik Pankrac, sakupiv oko sebe ka¬ 
nonike s vjernimi četami, te sjediniv se sa privrženim stranki nje¬ 
govoj poglavarstvom gradskim, zatim s bivšom tada u gradu po¬ 
sadom kralja Vaclava i s njekojimi plemići i stanovnici tako zvane 
„popovske ulice 4 * provali iz kratka obsjedanja iz kaptola da se 
ogleda sa protivnom strankom. 

Uzžešćeni vođe obieh stranah i boja željne čete njihove jedva 
dočekaše da se sraze, pa zato na onom prostoru između prednjeg 
zida gornje i kaptolske varoši — što ga dan danas dieli potok 
Medveščak i gdje su u ono doba, u mjesto sadanjih kućah, bili 
vrtovi građanah — navalila je jedna stranka na drugu tako silno i 
žestoko, da je od udaracah, od vike junakah i jauka ranjenikah 
zaječila zemlja. — S početka se motaše obje vojske u tiesno klupko 
savijene baš ko oblaci kad ih vihor muči, ali se na skoro razmotaše 
opet, i tad se pojedince stadoše biti i nagoniti junak na junaka. 

Jur biaše na visoko oskočilo sunce, pa se još neprestano 
hrabro boriše obje strane, u kojima se tek iza podulje bitke razigralo 
srce kako valja. Da je tkogod motrio tu bitku, ne bi bio znao reći 
unapred: tko će tu nadvaliti tko li sili jačoj odkloniti, kako se je 
borila jedna i druga stranka; nu premda se onom prilikom pridesiše 
prava junačka čudesa posvuda, a to je ipak na drvenom mostu iznad 
Medveščaka i oko njega bjesnila najžešća i — reko bi — uprav 
divlja borba, buduć se tu nedieliše rane od viđanja već upravo rane 
težke od smrti nemile ... A kako ne bi? — ta s jedne strane borio 
se na čelu čete svoje hrabri Slavinić, a s druge župan Gardun, koga 
je tu opet namjera namjerila bila na najvećeg dušmana svoga, pa 
zato pošto se iza dulje žestoke borbe uočiše oba ova protivnika, 
srnuše i to uprav u sred mosta jedan na drugoga baš kao dva 
ognjena zmaja kada hoće da se pobiju, radeć jedan drugom o glavi. 

,,Dobro mi došo, djevojački otmičaru! 44 viknu Gardun glasno, 
dočim mu s očiuh sine zlokobna munja, „jedva sam te dočeko . . . 
Al znaj, sada više nećeš minuti moje ruke 44 . 

„Ne ćeš ni ti moje, ako Bog da!" prihvati Slavinić, dočim 
je već iza toga sabljom svojom sretno odbio njekoliko udaracah 
Gardunovih, te istoga ujedanput grdno ranio u prsa, na što Gardun 
biesan kao ranjen vepar, opet zamahne te udari tako silno, da se 
Slaviniću prelomila sablja na dvoje, što Gardun čim opazi, sakupiv 
zadnju snagu svoju, upotrebi sgodu, te iznenada Slavinića sabljom 

tako silno osine po glavi, da je taj odmah pao na tle i tu, iza kako 
potiho izusti blage rieče: ,,S Bogom Ružo... Margitice s Bogom!* 1 ... 
razstavio se s dušom. — A1 gle, u isti čas, i jedva što je izdahnuo 
Slavinić, počeo se i smrtno ranjen Gardun, probliediv kao krpa, 
sve to bolje nijati kao podsječen hrast, dok se i on ujedanput muče 
nesruši mrtav i to baš tik najvećeg u životu protivnika svoga. 

Skoro zatim — iza kako padoše Slavinić i Gardun — nad¬ 
vladala je stranka Karla Roberta privrženike Vaclava, o čemu nema 
dvojbe, ako se na um uzme kako je iza te bitke uprav ta stranka 
postupala sa protivnici svojimi ne samo u Hrvatskoj, već i u Sla¬ 
voniji dapače i u istoj Ugrskoj. 

Ružica sa svojom malom ćerkom skoro iza žalosnih tih do- 
gađajah stiže u Zagreb i tu se opet saviv u crno — nastani 
zajedno s djetetom kod mile svoje tetke u manastiru, i to baš u 
onoj istoj sobici gdje je stanovala kao djevojka i gdje ju prije nje- 
koliko godinah izbavi od očevidne smrti mili i nezaboravni njezin 
Pavo, za kojim je, odkako umre, neprestano kukala te gorke suze 
ronila, tako da je s prevelike tuge težko oboljela, pa pošto je tako 
pol godine danah bolovala i s braćom se najposlije pomirila, umre i 
ona ... Na smrtnoj postelji preporučila je tetki a i nazočnoj tada 
veoma razcviljenoj braći milu svoju Margiticu, koja iza više go¬ 
dinah, pošto je ponarasla, liepo odgojena i njegovana od stare tetke 
i ujakah svojih, postade pravim sjajnim alemom djevojačkim, dok 
ju skoro neobljubi i neizprosi jedan između možnih tada vlastelinah 
iz prastare obitelji Babonićah. 

A ti, dragi moj čitatelju, znat ćeš sada potanje uzrok nazivu 
onog mjesta, na kojem se u burno ono doba zametnula strašna ona 
prije spomenuta bitka, s koje su se ojadile mnoge majke, mnoge 
opet seke u crno savile, a nebrojene vjerne ljube u rod opremile; — 
mjesto, gdje je onom prilikom ostalo mnogo pustih kapah i kal- 
pakah, gdje uz polomljeno raznovrstno oružje bojno biaše nagomi¬ 
lana tjelesa mrtvih i ranjenih, kojim je iz ranah poteklo toliko krvi, 
da je drveni tada most a izpod njega potok Medvešćak sav pocr¬ 
venio od te krvi što tu riekom poteče s klete nesloge sinovah jedne 
majke domovine... To dakle mjesto, što ga u nas dobro zna svaki 
Hrvat i što ga tuđincu svako zagrebačko diete ii sliepac pokazati 
može — to ti je naš od ono doba tako zvani: krvavi most u 
Zagrebu. 

MATO VODOPIĆ 


TUŽNA JELE 
IX. 

Prestala je zveka i lupanje na škaru, a putnički žamor gru- 
škijem igalom. Tišina i muk zavladali su. Zvonila je odavna u 
Krstu zdrava Marija ■—' umračilo se dobro. U prodavaonicama 
uzduž mora (i ima ih nekoliko) gore svijeće, koje kroz pritvorena 
vrata, pružajući nešto malo svjetlosti preko puta, čine da je mrač¬ 
nije ono što između njih ostaje. Tamo i amo iz uličica promakne 
kojagod ženica, te iza kako se obazre na desnu i na lijevu, lagahno, 
regbi sjena, pohmili putem ispod kuća — ustavi se časom za pri- 
tvorenijim vratima prodavaonice osluhne ima li unutrima nepo- 
znanijeh glasova, pak onda stoprv otvori i brže bolje za sobom 
opet pritvori vrata, i ište u prodavaoca ruku kruha. 

Dočijem je on služi kruhom, ženica jednom rukom pruža mu 
pare, a drugom ispod ogrnjača dodava mu praznu caklenicu. Pro¬ 
davalac veće i ne pita što hoće: on pozna slabost svojijeh ženica 
kako i obličja, te njekoj toči vinca rumenoga, a njekoj bome ne¬ 
kakve bijele vodice, ili žutkaste, ili nekakve treće, na oblik mrke, 
a na kus ne umijem ti pripovidjet -— ele svakoj po svojoj ćudi. 
Kruh je za večere, biti će i vince; -— a ono drugo? -—' To ne pitaj —- 
to su posli njihovi. 

U gruškijem kućama večera je oko ure noći, ljudi su umorni 
s dnevnoga rabotanja, žele to prije otići počinuti, da se ujutro na 
vrijeme nađu na škaru. Stoga žene, iza kako muške namire i pošlju 
ih spavati, ostanu slobodne činiti što im je za volju. Neke na svomu 
domu šiju, ču razboj, 1 pletu; a neke uzmu sobom kojugod raboticu, 
pak u susjedstvo na posijelo. U dugu posijelu i razgovoru počnu 
često oči teščati, treba se ohrabriti; i eto ti otajnijeh caklenica u 


1 Razboj — stan tkiva. Drugovdje običajno veli se samo stan, kod nas i 
na jedan način i na drugi, nu veće razboj. 

igri od skuta do skuta. Zagrize se smokvica, cukne se kapljica, pa 
Bog. Za to niko ne zna; prodavalac je nijem; ona četiri zida među 
kojijem se ocijedi ona žarka suzica ne mogu da govore; — pak ni 
luka jele ni njime smrdjele. 

Nu s ovijem koja sam ti sada povidio ne cijeni da je našli- 
kovan vas predmet gruškoga prizora. Ne, ne — ovo je jedna 
tanušna crta iščeznuta na udaljenomu njegovu obzorju. Ono što se 
veli poglavita slika, što sačinja sprednji prizor — hoo — to je 
skladno, to lijepo, to je drukčije. Homo da ga vidimo. 

Mrak je debeli. Marija stara sjedi na blanku kod trpeze, 
prede i kadnokad šiljkom vretena potiče svijeću, er neće da joj 
svijetli dobro. Češće ustane poviriti nemotnjicu i, kad ne bi joj 
trebovala, opet na blanak sjedi i pređi. Oko dvije ure noći, veće- 
ravši, prične starica odveće micati se po blanku i uskošenije poti¬ 
cati svijeću. Napinje uho, osluhnjiva ide li kogod i, ne čujući ni¬ 
kakva bahata, zaklimala bi glavom a drnula srdito žicu prediva, dok 
jednom najpotlje i prekine je. Oslini prste, pristavi žicu, te opeta 
pređi i govori sama sobom: — Ma što je ovo večeras da nema 
nikoga? — I ti bi se vrag htio da onda kad ne bih htjela biti sama, 
baš niko ne dođe mi! — Hee! — poprede malo pak slijedi: — Lukre 
Franova ima doći, rekla mi je. -— Pave Nikova, istina, ima djece, 
ma kad ih namiri, može mi pritrknut — nema joj dva skroka, — 
preko plota u kupus, pak evo ti je tamo i amo. — Oh! i izdigne 
vreteno put prozora, evo nekoga, Bože tebi hvala! Ah, duh mi se 
povratio. — Ustane brže bolje, vrže kudjelju na trpezu, prižeže 
lojanicu i pošeta na vrh ljestava zasvijetliti prijateljicama, koje već 
bijahu ušle u kuću. 

Šestero ih uzide na pod, i stara ih pričeka s veljačkijem: dobro 
ste mi došle — dobre ste mi došle! —- Gdje ste mi večeras? — 
ovako docna? 

Stara Lukre odgovori za svijeh: — Marija moja, znaš gdje 
ima muškijeh nije vazda kako se hoće, nego kako se može. Ljudi, 
djeca, neće razloga; pa dok ih namiriš, vrijeme leti, i eto ti posla. 

Razumijem, sestro, nu bila sam se prepala da ne ostanem 
sama, kad mi je potreba imati kogagod. 

Čudim ti se što si rekla — doda Pave Nikova. — Znaš 
da bih bila pritrkla ako i na ponoća, da ne budeš sama. 

— Znam, jadna Pave, ali govorim onako od nevolje. 

Za ovijem predgovorom susjede se jave nemotnjici, postoje 
neke čaše s njome, pak iziđu i zasjedu okolo trpeze. 

Budući svaka susjeda donijela po koji prinosić i prije neg 
uljeze k Jeli turnula ga Mariji, ova dočim se one zadržahu tamo, 
ospremajući sve, razvidi i nađe među božijem blagom što joj na- 
niješe jednu ljepahnu kokošicu u knjizi zamotanu, čistu i spravnu 
za lonca. Ganuta starica cjeć tolike ljubavi srčano zahvali dobrijem 
susjedama kad se vrnuše u presobu, a napose Niki Lučinoj za 
kokošicu, od koje ončas ocijepi stegno da ga pripravi svojoj ne¬ 
motnjici. 

Ženica je šest oko trpeze; svaka ima svoju rabotu: neka 
švenje, neka bječvu, neka pripredalo, te, ko da su doma, prionu 
na poso i počnu razgovori. 

Svaki razgovor među mnogo čeljadi sprva je neznačan. Taki 
je i našijeh susjeda. Zamijene po kojugod riječcu o svojoj raboti: 
— Što to činiš ti? — a što je to u tebe? — komu pleteš? — i 
sličnijeh. Ali kad jednom upute radnju, upute se i riječi do mile 
volje. 

Nu kako ženske ne mogu trpjeti da im stoji na jeziku ono što 
naume izrijeti, tako neće nigda da govore redom, nego sad graknu 
sve ujedno, sad umuknu, sad razlože dvije i dvije, negda se šapnu, 
negda brebonje iza zuba, budući da često krati dvije na jednomu 
kraju posjeda govore o jednoj koja je na drugomu. Naše šest pri¬ 
jateljica žene su kako sve ine, pa i čine kako ine. 

Razgovaraju se o svojijem pomorcima. Svaka povijeda kada 
je knjigu primila, gdje joj se putnik nahodi, kuda će opeta odjedriti. 
Ona veli da joj se muž malo nije utopio s jedne zle godine u Crnomu 
moru, druga kaže o zavjetu, treća o parama koje se nada prvijem 
brodom primiti iz Marsilje. I ovo sve povijeda se u glas, neka svaka 
razumije. Ispod glasa paka jedna se tuži na muža, ona na svekrvu, 
ova na susjedu. I tijem protegoše uru vremena, niti se sjetiše da 
stare Marije bijaše nestalo među njima. 

A kada se sjetiše, već Marija uzlažaše ljestve kako da nešto 
nošaše s pomnjom, i bahne im na pod s imbričićem svarene kafe u 
jednoj ruci, a s mlincem i s uljanicom u drugoj. 

— Moja Marija, jesi li se pomamila? reče joj kad je sagle¬ 
dala Lukre Franova. Otkuda ti je došla ta na pamet, tratiti 
kafu? Ma zašto? 

— Sestro Lukre, erbo mi je bilo drago. Ima petnaest 
dana da vam nijesam ni kapljice rakije dala, pa večeras, kad ste 
mi donijele blaga božijega, da vam ne učinim po kikaru kafe? Ma 
što ćeš vraže? He — i ta bi se htjela! 

— Marija moja, to je odveće, priloži Nike Lučina; u ova- 
kijem zgodama je ludost promisliti na neke stvari. 

—* Da — pst — da vas nije čut — špotno doda Marija. Hoću 
li je sad prolit? — Bome neću. Bilo vam žo, bilo vam drago, imate 
je posrkat. 

Čim starica govoraše, redaše čašice po trpezi sa svojijem 
komadićem kruha uza svaku, er naše ženice kafe ne piju, ako mrvu 
kruha ne prismoče. 

Prijateljice poslušaju staricu, puste rabotu a uzmu čašicu, te 
stanu kruh zakvašati, griskati i prisrknjivati. Marija, po običajnomu, 
ulije sebi u veću čašicu, udrobi nekoliko kruha, nasadi se povrh 
trpeze, i prične zakusnjivati se. — Muk je u predsobi; mješte raz¬ 
govora čuje se samo griskanje i prisrkivanje; ali bijaše suđeno da 
ni ovu kafu Marija stara mirno ne popije: neko lagahno kucne u 
vrata. 

— Puh, ala te belaversi! — zavapi najeđeno Marija s koma¬ 
dom u ustima. — Koji je ovo vrag danas da ne mogu mirno popit 
kafu? Pobjed parok, sad nekakva druga napast. — He — ma veće 
veće... 

Uto oni zdvora kucne opeta. Žene koje ne bi htjele da iko zna 
za njihove stvarce, ma ni za kafu koju su popile u Jelinoj kući, 
brže bolje uliju u grlo ono što im ostajaše u čašicama, te se neka 
oprli, nekoj se prolije, a nekoj od smijeha udari i na nos. Čim paka 
Bele, kći Lukrina, potrči otvoriti pristaši, ostale pokupiše sve kafin- 
sko posuđe i skriše ga u blanak, dušeći još veće smijeh u sebi, er 
opaziše Mariju u kutu od prozora gdje se tuče po prsima da joj 
sade komad kruha, koji neprožvatan niz grlo joj poleti i prisjede. 

Još ne bijahu žene dobro ni posijedale, kad im se za plećima 
oglasi jedan muški izmukli: — Dobar večer, la compagnia. 2 

a Način pozdrava mmarski: Dobar večer — dobro jutro la compagnia 
(družina), kad dohodi u kakav skup, da ne pozdravlja svakoga redom. 

Obazru se na novodošaoca, pak pogledajući jedna na drugu 
bez odjaviti pozdrav, rekoše samo: -—- Meštar Miho! *—■ kako da su 
tezijem hotjele rijeti: — Nuti, od koga smo se poplašile! 

— He, meštar Miho —- uze ovi govoriti, — pa što je za to? 
Ali, erbo ste vi ovdje, ne može doći stari Miho pohoditi svoju 
susjedu? — A da je na priliku mješte staroga meštra provirio ovdje 
kakav mladi meštrić, Kristo santo, biste li tada ... 

— Jadan meštre Miho, o čem govoriš? presiječe mu Lukre 
Franova. Ti znaš što su žene; veće je doena, pa se nijesmo nadale 
nikomu, nego ovdje žugale 3 i u neko doba počele i drijemati, a ti 
iznenada zakuca, pa malo ko zabušile se. Eto ti razloga. 

— Da da, kuma Lukre, ja znam da ti umiješ dobro okrpit 
svaki poso. — Ostavimo to, a recite mi što je od Jele? Kako je 
večeras? 

— Kako Bog hoće, odgovori stara Marija iz kuta od prozora. 

— Ho, Marijo, a tamo si! — Ne vidjeh te, sestro, među ovo¬ 
liko ih. — Kad si tu, na, primi ovo (i pruži joj komadić govedine): 
služiće ti za malo juhe nemotnjici. 

Marija primi, spremi i odvrati mu sa žmulićem vina, koga 
Miho krhne, pa sjede uz družinu. 

Ovi bijaše čovjek preko pedeset; pomorac u mladosti, a sada 
majstor na škaru. Prozvaše ga Gružani „Miho mazga cijenim cjeć 
njegove smeđe pomasti, gustijeh obrva, nezgromna nosa, debelijeh 
usana i nekoga obraza oštro nacrtana; ali mu srce bijaše dobro, 
ćud mirna, narav pobožna, govorko po naravi i, kako svaki mrnar, 
svoj je materinski jezik kvario s pomorskijem talijanštinama. Često 
bi dolazio k Jeli, koju nazivaše svojom susjedom, baš ako joj i ne- 
bijaše posve blizu s kućom, i u nje nevolji veće je pomago nego 
kojigod i bliži i mogućiji. 

— Meštre Miho, što ti se čini od ovo vremena? upita Ane 
Mihova, jedna od mlađijeh ženica. Hoće li se naši brzo objavit iz 
Lesandrije? 

— O signora Aneta! a nije ti ništa ljepirica tvoja kazala? 

— Jadan meštre, nemoj stucat. 4 Ja te pitam o vremenu, a ti 
mi govoriš o ljepirici. He dobre si volje. 


3 2ugati — govoriti štomudrago. 

4 Stucati — govoriti ludo. 

— Para, 5 Bog i duša, da si načela jedit se. — Nemoj ćerce; 
reko sam ti na božiju, er znaš i sama da žene pomorske vazda 
stroligavaju 6 ljepirice, žigu na svijeći, prndelje po kući i che so mi 
ed altro 7 . .. 

— Da, da, meštre Miho, doda Pave Nikova, nijesu same 
žene; biće i kojigod pomorac otišo za istijem čarom. 

— O Kristo santo! svud ima svega, biti će i među pomorcima* 

— Ho — ho — ho — meštre Miho, nuti je meštre Miho, 
nuti je — klikne radosno Bele, ljepahna kćerca Lukre Franove, 
izdižući lagahno ruku i pokazujući na njoj ljepiricu. — Vidi kako mi 
je lijepa — zelena, s krilima reko bi od svile. 

— Veseli mi se, moja Bele. — To ti je knjiga od vjerenika 
iz Carigrada, ko da je imaš u ruci. 

Zarumeni se Bele, snimi opeta ruku na skut i zagleda se u 
ljepiricu, a Miho slijedi: — To su ti sve babuštine; u to nema se 
vjerovati, nego samo u Boga. A hoćete li da vam ja rečem jednu 
bez ljepirice i smokava? Sutra nam je drugo vrijeme. Sunce je zašlo 
u jednu grubu kalatu; 8 sutra, prekosutra biće ekvinocija 9 pak ti se 
bojim kakve dobre šapantare. 10 

— Ajmeh, meštre, nemoj za Boga! prepadeno ozove se Ane 
Mihova. Kad god čujem spomenuti ta pusta kvinocija, udre mi 
klinac u srce, misleći za moje da ih gdje na moru ne sukobe. 

- Ha ■—' ne treba strašit se ni zlo slutjet, odgovori joj Miho. 

— Biće što Bog da; ti ga moli, pa ne boj se. 

— Da ako ih nađe na moru? 

— A otkle idu? 

— Iz Brsalonje (Barcelona); — odjedrili su prvijeh agosta. 

- He — oni su ti u Lesandriji odavna, i zahvali Bogu. 

Slijediše susjede i Miho u sličnijem razgovorima do blizu 

ponoći. Lojanica već bijaše na omaku, stara Marija na maloj po¬ 
stelji, po tlima prostrtoj u Jelinoj sobi, slatko zaspala, a nemotnjica, 

5 Para, iz talijanskoga — čini mi se. 

6 Stroligavati, glagol iz talijanskoga strologare — gatati u zvijezde. 

7 Che so mi ed altro, obično umetanje u mrnarskijem razgovorima, znači 

— i mnogo drugijeh stvari. 

8 Kalata — oblaci zbijeni na zapadnomu obzorju. 

9 Ekvinocija — ravnonoćje. 

10 Šapantara — zla godina. 

često pregledana sad od jedne sad od druge prijateljice, zaželi na 
svrhu da prije neg pođu ća, otegnu joj postelju. 

Pospješno ustane Lukre stara i Pave Nikolina, i s pomnjom 
snime nemotnjicu s odra na stolac, a ine brže bolje protresu, pro¬ 
miješaju i naprave, pak opeta lagahno položiše Jelu i namjestiše. 

Koliko god su Lukre i Pave lagahno i pomnjivo prenosile 
nemotnjicu, ali ne mogoše zabraniti nesrećnomu kašlju da joj ne 
skoči. Istom je namjestiše u postelju, a ovi se objavi s takom silom 
i mukom, da ne dade joj za nekoliko časa ni odušiti, pak napokon 
ocijepi se, i tužnica sa slinom izmetne i krvi. 

Stara Lukre i Pave odalečiše sve mlađe, a one same okolo 
nje pomagahu je dok se umiri. Napojiše je vodom, otrše joj znoj, 
zasloniše je bolje, pa ljubeći je kako malo čedo sjedoše joj uz 
uzglavlje, da pobde joštera do koga doba, čim ine i Miho, pozdra¬ 
vivši nemotnjicu, uporave ka svojijem kućama. 







IVAN PERKOVAC 


I ŽENE LJUBE ISKRENO 

U povećem družtvu ma tko stao pripoviedati, kakvu je 
čudnovatu stvar vidio, kakav li izvanredni događaj doživio, sa- 
letjet će ga pripoviedači sa svih strana i čudnovatijom stvarju i 
jzvanrednijim događajem, a pripoviedkam ne će biti ni kraja ni 
konca, dokle gođ ih se bude htjelo slušati. 

Bilo se i nas nedavno sakupilo družtvance, gdje je netko, da 
tobože podraži nazočne gospođe, počeo pripoviedati o nevjernoj 
i himbenoj ljubavi žena. A1 hoćeš, da! Ima ih vazda, koji toga više 
znadu, a ljepše umiju govoriti, pa ne mare reći i koju neistinitu, 
kad se pripovieda, tek da se govori i vrieme trati; evo ovako bilo 
i sada pripoviedaka i domišljatih i neslanih — o neiskrenosti 
ženskoj. 

Slušao to i naš prijatelj Stanko. Izprva si mislio, da on i ne 
mari za takove ludorije, a kašnje stao se micati na svojoj stolici, 
kao da se je zabrinuo s nečega, malo zatim sav se zažario, rekao 
bi, dirnulo ga nešto u živac, a napokon poklopila ga neka nujnost, 
h koje probijaše tuga i žalba za nečim, što je negdje daleko ili već 
davno bilo. 

— Što ti je, Stanko? — zapitat će ga sestra, primaknuv se 
bliže njegovoj stolici; a bud joj ne odgovori ništa, doda poruglji- 
vim nama namienjenim glasom: 

— Ta ti i ne slušaš, kako ova tvoja braća mastno pripo- 
viedaju. 

—’ Slušam, i te kako slušam, — odgovori on uzdahnuv 
duboko. 

— Pa zašto uzdišeš, gdje bi se morao smijati, prihvati 
®pet sestra, metnuvši ruku na rame bratovo, a zavirivši mu u oči 
onim znaličnim i ljubeznim pogledom, kojim samo žene umiju gle~ 
dati i pitati, te im jedva kada odoliš. 

— Nemojte ga, molim vas, ni pitati, — reći će na to sova 
kudilica našega družtva, to jest prijatelj nam Adam, koji nema 

druge mane, van što vazda upravo onim biedi sav ostali sviet, 
čemu je sam najviše kriv; zato zamahne što jače i ovaj put: — Ima 
se žalibože za čim uzdisati, kad se govori o ženskoj vjernosti; ujela 
valjda i Stanka šarena guja, što ju obično ženom zovemo, pa to 
osjeća još i danas; prevario ga bez sumnje kakav anđelak, kojemu 
bi... 

— Adame, Adame! vikne nas nekoliko, da mu zagatimo 
zla usta. 

— Kažite mu, -— nastavi on tobože mirno i hladnokrvno — 
kažite mu, molim vas, neka vam pripovieda, imat ćete šta i čuti. 

—' Varaš se, moj prijatelju! — prihvati sada Stanko. — A 
uzhtijem li pripoviedati, bit će po svoj prilici protivno onomu, čemu 
se ti nadaš. 

Na ovo uzklikne od čuda svekoliko družtvo osim sestre 
Stankove, koja mu se objema rukama objesi o rame, moleći ga 
niemim glasom, da pripovieda. Tko će takvoj molbi odoljeti? 

I. 

Bilo ti je, sestrice draga, istom kakovih dvanaest godina, kad 
sam se ono godine 18** vratio iz tuđinstva kući. Doživio sam 
donle svašta, što vam sada ne mogu pripoviedati; al to znajte, da 
sam vidio svakakvoga svieta, a bogme i opakoga, i da sam se na- 
željkovao domovine. Premda sam dakle sav blažen bio s povratka 
među svoj rod, to me ipak ni ovdje nije ostavila neka sumnjičavost; 
učili me naime ljudi u tuđinstvu, da nam u životu ima biti glavnim 
pravilom: malo vjerovati; svačemu pitati za razlog; računati točno; 
držati se u svem onoga, što je očevidno; riečju: vladati se praktično 
i raditi prama svojoj koristi. Ovakova načela ostala su za me po¬ 
najviše samo pustom teorijom, izpoviedanom, može biti, tek na iz¬ 
liku. Glede žena postao sam, istinabog, nešto tvrdokorniji i oprez¬ 
niji, te ne bih lako povjerovao budi kakvomu očitovanju ili prika¬ 
zivanju strastnih čuvstava. Znao sam, dokle je u tom obziru dotje¬ 
rala umjetnost, pa da čovjeku, koji plovi po romantičnom moru lju¬ 
bavi, valja misliti na to, da je takova plovitba mnogo puta udešena 
samo za zabavu. 

Na povratku svom u zavičaj svratim se uz put k našoj tetki 
u Sokolovcu. Imao sam joj se zahvaliti za mnogu pomoć, kojom me 

je vazda pomagala, a znao sam osim toga, da će se vrlo radovati, 
kad me opet ugleda, jer sam joj od nekada najmiliji bio u svem 
našem rodu. I zbilja, ne može me se dobra teta nagledati i naljubiti, 
ne može dosta napitati, kako sam živio u tuđini bez roda i bez doma, 
kako sam gdje prolazio među tuđim svietom, s kim sam se po¬ 
znavao, jesam li već jako željan bio kući doći itd. 

Kod tetke nađem još dvije rođakinje, kojih prije svoga od¬ 
laska nisam nikada ni vidio. Zapitam ju dakle, kakav su nam one 
rod, a ona, čudeći se momu neznanju, stane mi odmah tumačiti: 
Zar ti toga ne znaš? Ah, za Boga! Tvoj djed imao za ženu Katarinu 
Sokolićku, a stric ovih djevojaka, ili nije borme, već ujak njihov, 
al nije ni njihov, već njihove matere, imao također jednu Sokolićku 
za ženu. Ta zar ne znaš? Vjeruj mi, rod ste si u dosta blizom ko¬ 
ljenu. — Ne znam, borme, draga tetiće. — Ah, kako ne znaš! Da 
bogme, rod ste si; premda . . . Al što htjedoh reći? . . . Čekaj samo, 
čekaj; ja ću ti to sve izpisati, pa da vidiš sam. — Ne marim znati 
potanko, tetiće; bilo to rodbinstvo, kakvo mu drago, djevojke su 
liepe i pristale, a meni je milo, što su mi u rodu, bar se mogu s njimi 
poznati bez priprave i okolišanja. — Vidi ti njega! — zaključi ona 
ovaj razgovor, prieteći mi se prstom, kao da sam nešto skrivio. 

Jedva se ovo svršilo, pomole se rođakinje među nama. Ružica 
bijaše djevojka od kakovih osamnaest godina, a Milka starija za 
godinu, dvije. Svidjelo se teti djevojkama kazati opet, tko sam ja, 
a meni, tko su one, premda sam već tri puta čuo, da su mi rod, a 
više nisam ni sada saznao. 

Ružica, poslušavši stojeći, što se slušati moralo, sjedne zatim 
odmah u kut, a Milka čas bi postojala preda mnom, titrajući se i 
nabacujući glavom, čas polazila i k prozoru i k zrcalu, pa se opet 
vraćala, gledajući u me, kao da me pita: jesam li ti s voljom? Po¬ 
mislim si: i jesi, pa joj zato reknem: — Milko! Među rodom nema 
ceremonija, zato ćemo se tikati, kao da smo brat i sestra. 

*—’ Ne marim! — rekne ona nehajno, okrenuvši se naglo na 
jednoj nozi, a dodavši istom za čas: — Al i s Ružicom. 

— Dakako, ako je Ružici drago. 

Ružica ne rekne ništa, već pogleda tetku, kimne glavom, a 
za čas izađe iz sobe. 

— Al zbilja, — prihvati opet Milka, kao da se nečemu do¬ 
mislila, -— kako ću ti govoriti: stric, ujak, bratučed, nećak, kako li? 

— Možeš po volji: danas stric, sutra ujak, onda opet nećak i 
tako dalje; ili, ako te je volja, zovi me bratom. 

,— Za strica i ujaka si premlad, za nećaka prestar, a da te 
bratom zovem, Bog zna, bi li me slušao, kao što se bratu pristoji. 

— Zovi me dakle, kako te volja. 

— Zvat ću te krstnim imenom, ako ti je drago. 

— A kako ću ja tebe? 

— I ti me zovi samo imenom; ii ne, zovi me sestrom. 

Ovo rekavši, okrene se brzo, potrči k vratima, ogleda se naglo 
i izađe van. Bože mili, pomislim u sebi, koketne li djevojke! 

Ovaj put ostao sam kod tetke samo jedan jedini dan, a za 
sve to vrieme nije me ona s oka pustila. 

— Da te se nagledam, sokole moj! Sav si na mater nalik! 
Još si ljepši, odkad te ne vidjeh! Ala će djevojke za tobom gledati! 
_ Ovakovim je uzklicima ona vas dan slavila moj povratak. 

-— Ne marim za to, draga teto! — odgovarao bih joj ja 
hladnokrvno. — Ima meni sada kod kuće posla. Valja se brinuti 
za život. 

— Ter kako! Al zato se ne ćeš kriti od ženskih pogleda; da¬ 
pače ja se nadam, da ćeš me naskoro u svatove pozvati. 

— Tetiće, dan danas ženiti se! 

— Da što? Gleđ’ ti njega! Zar si to u svietu naučio? Naopako, 
diete moje, ako i ti budeš o ženitbi mislio, kao što žalibože misle 
mnogi današnji mužkarci! Bez žene nema reda u kući; bez djece 
nema blagoslova; bez obitelji nema mira i pokoja u životu. Bez 
žene što si, tko si? 

— Nemojte, tetiće draga, nisam ja toliki neprijatelj ženama; 
al vam velju, da ženeć se valja biti opreznu. Ne živi se dan danas, 
kako se nekad živjelo. Tko si gospodarstva nije valjano uredio; tko 
naime nije točno proračunao sav svoj trošak, a pobrinuo se za do¬ 
voljan dohodak, *— tomu taj vaš domaći mir i obiteljsko blaženstvo 
postaje pravim paklom. 

—- Ta da, sinko, gospodariti valja svakako! Al gdje ćeš ti 
gospodariti bez žene? 

/—- Dabogme, teto, ako budem htio kokoši na jaja nasađivati, 
pobrinut ću se negdje za nekakvu žensku. — Izrekavši ovo nešto 
naglije opazim, kako se teti lice smrknulo; zato ju uhvatim za ruku, 
pa joj reknem nježnijim glasom: — U ostalom, tetiće draga, ob 


5 Prvi hrvatski pripovjedači iza preporoda 

ovom je za sada prerano govoriti; budem Ii se htio ženiti, bez vašega 
savjeta ne će i onako proći. O vama sam uvjeren, da me iskreno 
ljubite, pa da me ne ćete zlo savjetovati. Kako nemam ni oca ni 
majke, vi ste mi sve moje na ovom svietu. 

Za ovoliku po vjeru povuče me teta k sebi i poljubi u čelo: — 
Ti si moj! — Među tim je Milka bila došla u sobu tiho, te je nismo 
ni čuli. Ne mogoh joj lica pravo razabrati, jer mi suze s tetine dra¬ 
gosti pomutiše oči, al to opazih, da se je sva upravo preobrazila. 
Skakutanje pretvori joj se u veličanstveni hod, previjanje tijela u 
ozbiljno držanje. Popostane malo pred nama, a zatim pođe k pro¬ 
zoru. Za neko vrieme okrene se opet k nama; mene dotle tetka 
posadila uza se na divan. Vidio sam, gdje me Milka pogledom 
svojim traži po sobi, a sukobivši se s mojim, upre ga u mene. te sam 
sav protrnuo. 

' Milkice moja! — uzme tetka govoriti nježnim i drhčučim 
glasom, — Stanko ovaj put brzo odilazi, al se nadam, da če se 
vratiti naskoro ovamo. — Milka mi pruži ruku, pitajući: — Hoćeš 
li? — Hoću, drago moje! — A onda još me zapita: — Imaš li uza 
se svojih fotografija? — Ne imam. — Dakle pošalji. 

I poslao sam. 

Na odlazku sprovedu me do kola i tetka i „rođakinje**; po¬ 
ljubim ih sve, skočim gore, ter se odvezem u Zagreb. 

Što sam ovdje radio, bilo bi suvišno da pripoviedam obširno. 
Al nešto vam moram kazati svakako. Prije svega bio sam poslom 
tako zaokupljen, te ne imadoh kada mnogo misliti ni na tetku, ni 
na Milku, a kamo li na Ružicu. Hoću li međutim da budem iskren, 
moram izpovjediti, da mi srce nije ostalo baš sasvim pusto; obijala 
oko njega sestra moga najboljega prijatelja, s kojim sam tada mno¬ 
goga posla imao, sastajuć se ovako s njim svaki dan i polazeć 
vrlo često kuću njegovu. Znao sam i to, da tomu prijatelju ništa 
na svietu nebi milije bilo, nego da mu sestru uzmem za ženu. Dje- 
vojče bilo pristalo i spretno, pogodljivo i marljivo u kući, a razgo- 
vorno u družtvu, u ostalom obične ćudi i svakdanjih misli; miraza 
je imala gotovo više, nego što je meni trebalo. Srca mi ona zanieti 
ne mogaše, al toga nisam ni želio; priviknuo sam joj, kao što znamo 
priviknuti stanu, pokućtvu i odielu, te se težko od njega razsta- 
jemo. Mislio sam si uz to: ovo je djevojka, kakvu bi tebi tvoja tetka 
našla. Imajući, kako vam već rekoh, mnogo posla, a spremajući 

se na još veći, i sam si govorah: Nikad bolje žene za tebe od ove; 
poezija u ženitbi i onako ne uspieva rado, a tko se njome hoće da 
naslađuje, široko mu polje po svem svietu. Da mi tadašnje doba 
ne bude bilo nesgodno za ženitbu, — ja se vjenčah već odavno; al 
ovako odgađasmo i same svečane zaruke, premda se o našoj že¬ 
nitbi već mnogo pogovaralo po gradu, gdje bi po običaju jedni 
žalili djevojku, a drugi mene. 

Za ono vrieme dobio sam doduše od tetke dva tri li pisma, 
al kako nerado dopisujem, gdje nema prešne potrebe, nisam joj 
odgovorio ni jedan put. Mogao sam to tim lakše propustiti, što 
sam znao, da će me dobra tetka i sama izpričati mojima poslovima, 
a uz to možda još reći: Ne će se njemu pravo ni čitati mojih li¬ 
stova! Tko bi mu to i zamjerio! Pismo mi je nečitljivo, a šta mu i 
pišem! 

II. 

Bilo je proljećem god. 18**; moja se ćud nešto smrknula bila, 
a ni zdravlje mi ne bijaše najbolje; da se dakle riešim grada, po- 
šaljem po kola, spremim, što mi je trebalo, pa se odvezem u Soko- 
lovac. Nakanio sam ondje probaviti nekoliko nedjelja, da se ra¬ 
zigram na selu i okriepim čistim zrakom. Ima na tetkinom imanju 
liepoga lova, ima i konja i pasa, pa će biti zabave dosta; onako 
uzgredice pomišljao sam još: ne bi li u tetke bila i maza njezina, 
liepa Milkica; djevojka je to čudne ćudi, prava zagonetka ženska, 
koketna na svaki način, možeš se s njom pošaliti i zabaviti. Al 
dolazeć sve to bliže Sokolovcu, bio sam na Milku i zaboravio; 
spremao sam se, kako ću tetki pripoviedati o svojoj ženitbi; nakanih 
joj naslikati djevojku, kakovu znam, da ne voli, a istom onda pri¬ 
kazati joj pravu sliku svoje zaručnice. Vidio sam ju već, gdje se 
ljutito mrgodi, a nogom nestrpljivo trepeće, što tobože ne znam 
bolje birati; a veselio sam se, kako će joj se zatim lice razvedriti, 
kako će se milostivo posmješkivati i povlađivati mi, tapkajući me 
rukom po leđima i govoreći ljubezno: — Ti nevaljanče nijedno! 

Tetkin dvor stoji na brdu, te se vozeć na kolih mora po¬ 
nešto obilaziti, da se lakše gore dođe; skočim dakle s kola, pa 
pođem stazom. Došav u dvor i ne pitajući za nikoga banem odmah 
u prvu sobu preda mnom; al mjesto tetke nađem u njoj mladu 

žensku s djetešcem na rukama. Zagledavši me ona vrisne iza glasa: 
— Stanko! — metne diete brže bolje na postelju, pa potrči van vi¬ 
čući opet iza glasa: — Teto, teto! Stanko je došao. — Vrativši se 
natrag skoči k meni, uhvati mi ruku objema rukama, upre u me 
svoje crne oči, kao da će me svega u jedan mah proniknuti, al ne 
rekne ništa. 

— Milko, jesi li ti to? 

— Jesam! — I svine mi se oko vrata, poljubi me strastno, a 
onda padne kao umorena na divan. 

Ja sav u čudu nisam znao, što da mislim o njoj i što da joj 
reknem. Za čas poče ona: — Jelte, da sam jako spala u licu? Nisi 
me više ni poznao. 

— Pobliedjela si! Al nije ni čudo, kad ti je eno diete, koje 
hraniš. 

— Moje diete? — i nasmije se grohotom. 

— Ta čije je? 

— Ružičino, za Boga; zar ne znaš, da se je udala, nisu prošla 
ni dva mjeseca, odkad si ti ovdje bio. Pisala ti je, hvala Bogu, tetka 
i zvala te u svatove. 

— Jest, jest! Sjećam se . . . Imao sam previše posla . .. Nisam 
se mogao odkinuti, -— rečem jedva sabiruć rieči, a malo za tim 
produljim smeteno: — Dakle ti nisi udata? 

— Ja udata? Pa da ti ne saznaš, kada ću se ja udavati! 

— Dakle si zaljubljena? 

Jesam, i te kako! —- Rekavši to ustane naglo s divana, 
lupne petama, pa skoči u dva koraka na vrata, mislio bi, ne ide 
nogama, već leti na krilima. Otvore se vrata i evo tetke i Ružice. 
Ružica mi se nakloni, pa ode odmah k svomu djetetu, a tetka 
k meni: — Nevaljanče nijedan! Tako li se štuje tetka? U malo ne 
dvie godine da bi samo glasa od tebe čuli. Al kad si evo došao, 
sapet ćemo te čvrsto; ne ćeš nam tako lako izmaći. 

I ne ću, tetko draga! Došao sam, da ostanem kod vas bar 
pol godine. 

Rugaj se ti, koliko tebi drago; al prije mjesec dana, znaj, 
da iz Sokolovca nisi otišao. 

Ma velim vam, da ne ču. Evo je Milka i Ružica u vas, 
pa kud ću ljepše. 

— Ne ćeš, ne! Ružica je udata za ljubomornoga muža, a i 
Milku ćemo naskoro zaručiti. 

— S kim, za Boga? 

— S tobom, — rekne sama Milka nekako srdito, mahnuvši 
prama meni objema rukama, kao da mi nešto poklanja. A tetka će 
mi namignuti, da ju nemoj srditi. Svi se zamislimo; ja, jer nisam 
mogao dokučiti, što ta šala sa zarukama znači, a tetka i Milka, 
Bog zna, zašto. Napokon uzme opet tetka govoriti: — Djeco, spre¬ 
majte sobu za Stanka i namjestite mu postelj, a ja idem večeru 
naručiti i još neke posle s družinom obaviti. — Rekavši to izađe, 
a Milka mi se uhvati pod ruku, pa me odvede u sobu za goste. 

—* Evo ovdje ćeš ti stanovati. 

— Dakle u vašoj najljepšoj sobi! 

— Ako ne ćeš ti, tko će! 

— Znam ja, drago moje, kad je na tetkinu, mene zapada 
vazda i najbolje i najljepše. Al bi li me i ti tako liepo namjestila? 

— Još ljepše! — A zatim uzdahne, pa mi se glavom nasloni 
na rame. 

Videći ja, da me ne pušta, stanem se s njom šetati po ovelikoj 
sobi. Hodamo gore dolje polakim korakom ne govoreći ništa. Meni 
je dakako ugodno bilo vodati lijepu djevojku, al kako njoj? Ugodno 
i njoj bez sumnje, jer se sva k meni privinula. Zapitam ju i nehotice: 
— Čuj me, Milko! Kako je to, da me ti tako rado imaš? 

— Ja tebe rado imam? — uzvrati ona kao u čudu, a za časak 
nastavi: — Ta ja te ljubim svom dušom. 

— Ti me ljubiš svom dušom? 

— Ta da, ljubim te! Zar mi nisi rekao, kad sam prvi put 
s tobom govorila, da budemo kao brat i sestra. 

— A da, rekao sam. 

— A nisi li me pitao, kako ćeš me zvati; pa zar ti nisam 
rekla, da me sestrom zoveš? 

— Jest, jest, rekla si. 

— Je li to tebi žao? 

— Bože sačuvaj! 

— Pa kad sam ti sestrom, zar te ne smijem ljubiti kao brata 
svoga? 

— Kako ne smiješ? Al, djevojko, pomisli, da si ti liepa i 
zamamna. 

— Bože moj! Mogu li te ljubiti kao sestru? Ne ću li jače? 

— Meni se čini, da nema jače ljubavi od bratinske. A1 ako 
ti možeš nježnije ljubiti, meni je drago. 

— Ako te pako budem manje ljubio? 

— Kako te volja. 

— Djevojko, s tobom ja ne izađoh na kraj! Ti si koketka, 
kakve ne vidjeh za svega života. — Na ove rieči odkine mi se ona 
od ruke, pa stane skakutati po sobi, gledajući na me sad s ove, 
sad s one strane. Malo, što mi ne dodija ova igra. Sjednem dakle 
na divan, zapalim cigaretu i stanem pušiti igrajuć se dimom i ovako 
i onako; al Milki je ovo povodom bilo, da mi rekne: — Kako li ti 
liepo pušiš! Uz tebe i ja bih se naučila. 

— Možeš, draga, ako hoćeš. 

— Htjela bih, al ne mogu. 

— Pa to napokon nije nikakva ni šteta. 

-—' Dabogme, da nije; samo mi je žao, što nemogu ovako uz 
tebe sjedjeti i s tobom pušiti. Ne bih ti bar smetala, kad bi volio 
pušeć misliti, nego sa mnom govoriti. 

Gotovo srdit s ovolike joj domišljatosti, uzkliknem: — Oj, 
djevojko! — A ona dođe k meni, kao da sam ju zvao, i sjedne uza 
me; privinem ju k sebi i hoću da ju poljubim u čelo, al mi ona 
ponudi usta. Poljubim ju i skočim s divana. 

— Hodi, Milko, — rečem joj naglo — da vidimo, što tetka 
radi i gdje je Ružica. 

— Ružice ne ćeš danas više vidjeti, ona se ne miče od svoga 
djeteta; a tetka će se i sama javiti, ne boj se. 

Izađemo u prednju sobu, pa se tu sretnemo s tetkom, malo 
zatim bude i večera donesena. Odmah poslie večere ponudi mi 
tetka, da idem spavati, ako mi je s voljom, jer da sam umoran od 
puta. Ja prihvatim drage volje i mi se brzo razstadosmo. 


III. 

Drugi dan ležao sam dulje vremena; godio mi je odmor. Do- 
nieli mi kavu u sobu, a ja pušio i čitao. Za neko vrieme čujem 
žamor po kući, kao da se nešto sprema, a malo zatim zaviri Milka 
na moja vrata, vičući mi: — Čuj ti, pospanče! Bit će odmah je¬ 
danaest ura; teta je tebi na čast pozvala goste; doći će nekoliko 

naših susjeda - i žene im i kćeri. Čuješ li! - 1 tvoj zaručnik! - 
viknem joj ja istim glasom! - Ovo ju razsrdi. zaklopi vrata i po- 

bje9nC Jedva se ja opravio, a moja soba pospremila, evo i gostiju. 
Bili su to ljudi, s kakvima se obično sastajemo u seoskom družtvu: 
omanja vlastela, županijski sudac, gdjekoji župnik, gospodars i či¬ 
novnici, a uz njih gospođe im, kćeri, nećakinje itd. Bilo ih je ovaj 
put preko dvadeset. Među svima zanimala me samo gospođa su- 
dinja i neki šumar, imenom Vuković. Primala ih Milka, jer se tetka 
ponajviše po poslu bavila, a Ružica po sobah pospremala i za stol 

se brinula. 

U tih gostiju bila puno veća pozornost za me nego što sam si 
želio. Najprije me zapade čast primiti poklon gospođe sudinje, koja 
se te dužnosti riešila na sasvim spretan način, a odmah zatim sjela 
na divan uz Milku, uzevši joj desnu ruku među svoje male rucice, 
dragajući i gladeći ju ljubežljivo. Dok bih ja sad s ovim. sad s onim 
gostom govorio, ili gospođi mu, koja je čedno sa stiane staja a, 
stolac ponudio, one bi dvije šaptale, prateći na polak izgovarane 
rieči živahnim izražajem lica i očiju: opazio sam, gdje me je sudinja 
po više puta izmjerila pogledom, pa posljedak svoga istraživanja 
priobćila Milki, kojoj je lice uz to svaki put planulo ponosom i za¬ 
dovoljstvom. Govoriti sa sudinjom napose nisam imao kad, jer su 
još uviek dolazili gosti; svaki bi se od njih meni naposeb poklonio, 
kazao mi ime i prezime svoje, dodavši tomu što laskavim, što važ¬ 
nim licem: kolika mu je čast upoznati se s odličnim gospodinom, 
rođakom predrage mu susjede, kojega je hvalom puna ova okolica. 
Primio sam te pozdrave mirno, misleć sveudilj na tetku: tom je 
hvalom valjda ona tim ljudem uši napunila! 

Jedan od posljednjih gostiju bijaše ljudesina ovisoka, malo 
ne plamene kose, lisičastih brkova, u odielu šumarskom, a čizme 
mu ilovačom zaprljane. Opazim ga, čim je stupio na prag od sobe; 
izbuljio oči, vidjelo se na njem, da traži nekoga, i to samo nekoga, 
a u ostalom da je sliep za sve oko sebe; taj predmet željnoga lzgle- 
danja bio sam ja. Našao me je. Kao što se pred jelenom lomi granje, 
kad trči pustom šumom, tako je i moj nesuđeni prijatelj prošao iz¬ 
među gostiju, odtisnuv na stranu sve, što mu je put do mene prie- 
čilo. Preda mnom se ustoboči spuštenih k bedrima ruku: — Ja sam 
šumar Vuković; klanjam vam se, slavni gospodine! — Rekavši to, 

maši se rukom brkova, da ih zasuče, al ne sa dva prsta, kako no se 
suču brčići, već cielom šakom. Pa kako se je meni naklonio, nakloni 
se i gospođama na divanu ne progovoriv ništa, al namignuv im 
jednim okom, kao da će reći: — Jesam li mu valjno odrezao? — 
Milka mu se uljudno zahvaljivala, a sudinja zlobnim posmješkom 
na ustima naglo dva tri puta glavom naklonila. 

Obaviv moj šumar te važne poklone stane se pozdravljati 
s ostalim gostima komu ruku stiščuć, koga oko pasa hvatajuć, koga 
po ramenu tukuć, i to bez razlike spola; čuo se ovdje vrisak, ondje 
hohot, a gdje gdje i tihi šapat: — Zaručniče, kako se to vladaš? 

Za malo vremena dođe i tetka u sobu; većina gostiju sastala 
se s njom već vani, al šumara još nije vidjela; rekne mu dakle pri¬ 
jazno i po domaću: — Vuče, jeste li došli? 

*—’ Eh, milostiva gospo! Ovakvom sgodom, pa da se s vragom 
moram po'rvati na svakom koraku, ja vam dođoh. 

— Znam ja, — odgovori mu tetka kao u šali *— što vi mo¬ 
žete; al kad ste nam za volju pripravni s vragom se po’rvati, mogli 
ste si za sada bar čizme očistiti. Kakve su vam? 

-—' Oprostite, — pomoli se on — došao sam pješke, jer sam 
uz put u šumi drva odkazivao. 

— Da, da, ne znate vi njega još, — čulo se s više strana. 

Međutim je tetka Milku izmienila, a sudinja, gledajući na 
čizme šumarove, govoraše nešto o salonu. Milka prolazeći između 
gostiju pođe i k šumaru; pogledavši ga uzdignutom glavom reče 
mu na šaljivu: 

— Kad ste šumom došli, gdje vam je zec? — Šumar se malko 
nasmieši: 

— Gospodično, sad se zečevi ne tuku. 

— Tako! — klikne ona od čuda. — A naš rođak hoće da 
ide ovdje u lov. 

—I ići će, — prihvati šumar veselo — ako Bog da, al na 
šljuke. A bude li mu se htjelo još ljepšega lova, odvest ću ga na 
lisice. Bit će utrke i naganjanja, al uteći nam ne će nijedna! 

Kad se on najljepše spremio, da mi svojim načinom naslika 
lovne slasti, zamnije po sobi glas: — Juha je na stolu! 

Listajući, da idemo k stolu, mahne mi tetka k sudinji; pri¬ 
skočim i uzmem ju pod ruku; u isti čas desila se uza me i Milka, 
pa kao da je znala, što želim, uhvati mi se pod drugu ruku, a da 

joj šapnem: — Milkice, sad ti poznam zaručnika, — na što ona 
samo promrmlja: — A ja svoga dragoga! — Malo zatim reći će mi 
sudinja: Kakav vam se vidi naš šumar? 

— Prekrasan! 

Milka me zato ukori: — Ne rugaj se! Vuković je prost čovjek 
al je dobar, pošten i stalan prijatelj; za tebe bi u vodu skočio. 

— Kako ne bi, — odvratim rezko — kad sam tvoj rođak. U 
ostalom ne žesti se, draga sestrice, ja ću vam kumovati kod vjen¬ 
čanja. 

Dotle dospijemo k stolu; Milka se odmah odkine od mene, 
pa uzmakne do na kraj stola; mene pak tetka posadi uz sudinju. 
Posjedali smo tako, da sam ja licem bio upravo napram Milki, a 
šumar, koji je uz nju sjedio, napram sudinji. 

Uz objed pripoviedaše mi moja drugarica mnogo toga i o 
šumaru i o Milki; nisam je pravo ni slušao, jer mi je misao zala¬ 
zila na svakakve strane. Razabirao sam samo toliko, da si je šumar 
u glavu upilio, da će napokon ipak Milku za ženu izprositi, jer da 
joj nema mnogo nade za drugu udaju, a on da je dobar gospodar, 
imajući već sada priličan imetak; tetka moja da mu je velika prija¬ 
teljica, dapače prijazna i sama Milka. Od svega toga da ne može 
međutim nikad ništa biti. Šta bi ona sirota uglađena djevojka radila 
s takovom mužetinom, koji je kao stvoren za to, da život provodi 
među medvjedima i lisicama? Njoj bi trebalo muža, koji u velikom 
svietu živi; mogao bi se ponositi njom. A ne bi ni sam šumar toliko 
o toj ženidbi nastojao, da susjedi ne provode šalu s njim, dražeći 
ga sad ovom, sad onom izrekom Milkinom, gdje ga brani, kad god 
tko na njega napane. Ja sve ovo čuo i ne čuo; odgovarao, Bog zna 
što; a pogledao kadšto na kraj stola, gdje šumar dvori Milku, ta¬ 
njure joj mienjajuć, vodu noseć, pazeć u obće na svaki mig nje¬ 
zina oka. 

Došlo je dakako po običaju i do napitnica. Teta postavi stolo- 
ravnatelja, koji je svoju dužnost vršio po starom zakonu. Napije 
me najprije s družicom, kao obično, a pridjeli mi sudinju, zatim opet 
napose kao predragoga rođaka i gosta tetkina. Valja mi se svaki put 
zahvaliti, pa premda sam na rieč tetkinu oprošten bio piti punu 
čašu, nisam se mogao oprostiti govora. Gledalo sve u me i naćulilo 
uši. Riešio sam se dakle svoje dužnosti, kako sam mogao, uplićuć 

u jednu zahvalnicu svaku vrlinu gospoje sudinje, a u drugu gosto¬ 
ljubivost svoje dobre tetke. A1 napije se napokon i domovini. Po¬ 
nudi se napitnica najprije meni; i opet se upru oči u mene, a to 
tim više, što je stoloravnatelj, nudeć mi čašu, izazvao me nekim 
načinom na podulji govor. Nisam mogao odoljeti; opazio sam, kako 
se sudinja ponešto odmakla od mene, da me bolje čuje i laglje vidi; 
a vidio sam i Milku, kako se na stolcu izpravila, spremna na slu¬ 
šanje. Rekao sam, može biti, ovo: Domovini napijati dičan je u nas 
običaj; ovo je najsvetiji naš spomen. Moguće je, da se kadšto ova- 
kova napitnica napija bez ozbiljnosti, bez iskrenosti, bez srdačnosti, 
bez sdušnosti, ali i tad je to dokazom tomu, kolika je svetost domo¬ 
ljubnoga čuvstva, a kolik je grieh nehajstvo za domovinu. Tko i ne 
ćuti ništa, kad o domovini govori, stidi se ipak i stiditi se mora ovo 
izriekom očitovati. S toga neizmjerni ponos za svakoga pravoga 
rodoljuba, koji nas podiže do nebesa nad podlom prostačinom; tim 
ponosom poneseni otet ćemo se kada tada tuđemu uplivu. Uvjeren 
sam međutim duboko, da sve vas oduševljuje iskreno i sveto do¬ 
moljublje; znam i osjećam, da na ovih čistih brdinah hrvatskih ne 
ima ni traga lukavstvu, sebičnosti i koristoljublja, koje se s tuđin- 
stva preselilo u naše gradove, a zaokupilo malo ne sve, što samo 
za sjajnošću i bogatstvom hlepi. Ta potiče vas na domoljublje sve, 
što živi oko vas i s vami. I starci vaši, od kojih nasliediste djedo¬ 
vine svoje, i djeca vaša, kojim pripravljate ljepšu budućnost, i žene 
vaše, ovo zlato i biserje hrvatsko — sve ovo spominje vam nepre¬ 
stano i sveudilj ljubav prema domovini. Pijem dakle i ja ovu čašu 
za namjenu vašu, očitujuć vam iskreno pred ovim svojim rodom, da 
mi nikad ne će biti nježnije uspomene od ove na vas, na vaše 
družtvo i na vašu ljubežljivu pažnju. 

Ne znam, sjećam li se pravo, ali mi se čini, da se družtvo 
sasvim uzkolebalo bilo iza moga govora. To znam točno, da je tetka 
k meni došla, da me je poljubila, pa da sam osjetio toplu joj suzu 
na svom licu; i sudinja mi je svašta ugodnoga kazala, a ja ju na¬ 
gradio laskavom primjedbom, da se u njezinoj nazočnosti moraš i 
nehotice zanieti. I sama mi je Ružica mahala rukom ljubezno. Milka 
ostade nepomično sjedeći i gledajući, Bog zna kuda; niti je gledala 
u me, niti u susjedu mi, a niti u ostalo družtvo, već nekamo, rekao 
bih, u bezkrajnost. Sudinji se sjale oči od dragosti; htjelo joj se, da 
ju Milka pogleda, bacala u nju krugljice od kruha, — al uzalud; 

čuo sam, gdje reče poluglasno: Čudne li djevojke! — pa stane sa 
mnom govoriti o svačem, dok nismo ustali od stola. 

Napokon se družtvo počne razilaziti. Opraštajući se gosti od 
mene stiskahu mi ruku srdačno, pozivljući me redom, da ih po¬ 
hodim; ovo mi je ponovila i sudinja, vođena svojim suprugom; a 
šumar Vuković ustubio se opet preda mnom, odgrćuć cielom rukom 
brkove i pripravljajuć se očevidno, da me izljubi: -— Rođače, zem- 
ljače, domorodče, dopusti mi! — Razkrili ruke i mene nestane u 
njegovu naručaju. Pustiv me napokon rekne mi iskrenom srdač- 
nošću: — Jelte, da ćete doći k meni? Priredit ću vam lov... da 
znate! A ne ćemo ni od kuće poći prazne torbe. Povedite sa sobom 
gospodičnu Milku, gospoju tetu i koga vam drago. Javit ću vam 
sutra rano, kud ćemo. Bit će, velim vam! — i migne jednim okom 
kao za potvrdu svojih rieči. 

Razišlo se sve, a mi ostadosmo sami, sprovađajući večer u 
nekakvoj praznoći. Razgovaralo se malo; teta je sjela uza me, držeći 
me za ruku, kao da se boji, pobjeći ću joj. Milka otiđe s Ružicom, 
veleći nam, da će leći, jer da ju glava boli. Opraštajući se s tetkom 
spadne joj sasvim na prsa, a rukama ju ogrli oko vrata, rekao bi, 
moli ju, da ju pomiluje. Ja sam pak napokon zapalio cigaru, pušio i 
tumarao mišlju širom svieta. Nanudila mi se nekoliko puta želja, 
da već sutra dan otiđem kući, al pogledav na tetku okanim se te 
nakane, jer sam znao, da bih ju i spominjanjem takove želje vrlo 
razžalostio, a da mi ipak ne bi dopustila otići. Kad se već sasvim 
smrklo bilo, oprostim se i ja od tetke, pa otiđem u svoju sobu, gdje 
sam još dugo čitao i pušio, a legao spavati kasno u noć. 


IV. 

Došav drugoga dana na zajutrak u tetkinu sobu nađem onđe 
rođakinje svoje nekako čudne. Ružica, držeći jednu ruku na ramenu 
Milkinom drugom joj je rukom suze s lica otirala. Čuvši me, gdje 
ih pozdravljam, raziđu se mirno i polako, rekao bih, nije ništa ni 
bilo. Ružica pođe k postelji, gdje joj diete ležaše, i stane ga žurno i 
pomno povijati i zamatati u razne rubce. 

Držeć se prama Milki, kao da se srdim na nju, nagnem se 
odmah k Ružici, pa ju zapitam: — A zašto ti to radiš? — Na put 
se spremam. 

Međutim poda mi Milka list preko ramena moga, progova¬ 
rajući slabim glasom: — Piše ti šumar Vuković; čini se, da te u lov 
pozivlje; sluga njegov čeka na odgovor. 

— Tako! — bude mi kratak odgovor, a Ružici šapnem: — 
Je li Milka opravnik šumarov? 

Ružica ne rekne ništa, al uzdahnuvši pridigne oči k meni, kao 
da me moli: ■—- Smiluj se! 

Za čas dođe tetka noseći pune ruke svačega: — N&, Ružice, 
ovo je za tebe; ovo ovdje pošiljam tvomu mužu; a ovo je za maloga. 
— Mašivši se žepa izvadi još oveliku koprenu: — Ovim možeš 
djetetu putem pokriti lice. 

Ružica joj izljubi obje ruke, a tetka se okrene k meni: — Evo, 
ovako se nikad ne možeš sasvim smiriti. Ružica dobila pismo od 
kuće, da joj muž mora po poslu na put, pa ju zato zove, da se odmah 
kući vrati. Milka ide s njom. 

— Što! Zar i Milka odlazi? — zapitam naglo. 

— Ne, ne! — prihvati tetka brzo — ona će ju samo spro¬ 
vesti do sudinje. 

— Ostaje li dugo ondje? — reknem sada mirnije. 

— Vratit ću se sutra, — odgovori mi sama Milka blagim 
glasom, a otežući malko doda još: — Ako ti je s voljom, dođi sutra 
k sudinji, kad se budeš vraćao s lova; možemo odanle zajedno kući. 

— Tko zna, hoću li ići u lov! 

Za ovoga razgovora razdieli tetka kavu. Rođakinje ju popiju 
što brže, pa se spreme na put i otiđu. 

Na razstanku zapita me Ružica, hoću li ove jeseni k njoj 
doći, da će i Milka tada za neko vrieme kod nje biti; a ja joj od¬ 
govorim, da Bog zna, gdje ću ja do jeseni biti, što li raditi. 

Ostadoh sam s tetkom, a šumaru poručim, da ću doći bilo 
kada. Sjedeć s njom dulje vremena, gdje ne progovorismo ni rieči, 
sjetih se svojih misli na putu u Sokolovac, kako ću naime tetku po- 
dražiti svojom zaručnicom, al kad smo napokon stali razgovarati, 
opazio sam, da nije spremna za šalu. Među ostalim tužila se, — da 
je kuća pusta bez Milke. — Čini se dakako, -— reče mi, da je dje¬ 
vojka osobite ćudi; al to napokon nije nikakvo ni čudo. Čeljade 
živeć u svietu bez roditelja ne može biti kao svako drugo. Otac joj 
se protepao Bog zna kuda, a napokon valjda i propao jadno; djeca 
ostala na brizi siromašnoj materi, dok i ona nije umrla borbe po¬ 


76 


najviše od nevolje i velike tuge. Odgojivala te dvie kćeri težkom 
mukom; izučit ih nije mogla, kako bi valjalo bilo, a ni pravomu 
redu priviknuti: Milka, i umnija i ljepša od Ružice, bila i maza ma¬ 
terina. Još je i čudo, kako je djevojče uspjelo; razumije se u svašta, 
al sve gotovo samom svojom mukom, premda joj je najmilija za¬ 
bava obilaziti po vrtu, snovati Bog zna kakove snove, sanjariti i 
tumarati mišlju po svem svietu. Od tuda joj i nestalnost u pona¬ 
šanju; čas je vesela i prokšena, a onda opet nujna i turobna. Ja sam 
tomu već svikla, pa me sada samo to peče, što vidim, da sve to više 
propada i gine. Kad je k meni došla, bilo je djevojče još jedro i 
puno; al sad mi nekako kašljuca; bojim se za nju, premda joj ne 
možeš ništa ni svjetovati, čini se, nije siroti ni stalo do života. Da 
se obskrbi, valjda bi se umirila; kad bi se mogla dobro udati, te ju 
ne bi nikakva briga trla, a da si još i srdcu ugodi, jamačno bi se 
sva pretvorila i okriepila. Al ona valjda nije za čovjeka odlična, 
nije za čovjeka, koji se u današnjem družtvenom životu hoće da 
iztakne. Ako i ne idem više u gradove, a i ovdje se krstim mnogih 
ljudi, zadovoljna sa skromnim družtvom i dobrim susjedima — to 
opet znam, što će reći prigovori: ti si ovakvoga i onakvoga roda! 
Muka je to, velika muka! Tko bi znao, kako je to bilo s otcem 
Milkinim? Nije bio baš sdušan čovjek. Vjenčao se sa ženom, ne 
vjenčao? . . . Ona bila dobra duša. Nije toliko ni radi rodbinstva, 
već molila me jadna na umoru, da joj se smilujem djeci. Učinila sam 
sve drage volje. Al kako znaš, ni ja ne mogu ovim svojim imanjem 
razpolagati po volji. Kako mi nije ostalo ni jedno dijete na životu, 
navalili na me po smrti pokojnoga ti tetka rođaci njegovi, prieteći 
mi Bog zna kolikim parnicama. Da se sirota udovica riešim nepri¬ 
lika, reknem im: Evo nek vam bude sve po smrti mojoj, grabite! 
Tako je, moj Stanko! Ona se sirota Ružica sretno udala. Nije to 
ni težko bilo; učinit će ona svakomu po ćudi; uklonit se s puta, 
gdje može; pokorit se svagdje; šutjeti vas dan; a raditi, koliko te 
volja. Muž joj je nešto osorit, a i velika tvrdica. Što će mu ona? Za 
njezinu djecu skrbi. Milka ga ne voli, niti bi mogla uz njega obastati. 
Kamo sreće, da se može udati! Šumar Vuković uzeo bi ju drage 
volje; al kako ju poznam, težko će ona u to privoljeti. Dakako, da 
joj je dobiti muža umnoga, krasnoga, slavljenoga! . . . Bože moj, tko 
će se dan danas odreći svieta, nada, budućnosti; tko će si ženitbom 
put zakrčiti na sve strane? Bilo i toga nekada. A Milki ne bi ni kod 

šumara zlo bilo. Međutim prijazna mu je vrlo, te se više puta 
upravo od srdca ljuti, kad ljudi na nj ruglom navale, ili mu se 
smiju iza leđa. Napokon tko zna? .. ♦ Što ti veliš, sinko? — Zavr- 
šujući ovako svoje i razlaganje i jadikovanje zaviri mi u oči, kao 
da u njih hoće da čita odgovor. 

Sve je to spetljano — pomislim, al ne reknem; za čas pak 
padne mi na um; Teto, ja bih poslije podne išao u lov, 

— Mislila sam, da ćeš sutra ići. 

— I sam sam mislio; al ne bih mario poslije podne proći 
pješke; došao bih još dosta rano u Podbrezje; putem bih mogao 
ubiti koju šljuku; a za sutra je možda Vuković našao kakovo lisičje 
duplje. 

— Možeš, sinko, premda je neugodno vrieme. 

V. 

Razigrat se hoću, proć i razvedrit na čistom zraku! — To mi 
je bilo glavnom nakanom, kad sam od kuće pošao: a sad sjedim 
ovdje na Sokolovcu, igram se s djevojkom i trtljam s tetkom. Dobra 
je ona starica, al gdje ću ja slušati njezine pripoviesti? U lov dakle, 
pa bilo na što! Poslije objeda pozovem staroga Miška, da ide sa 
mnom i povede psa. Hodajući dobro mi još poznatim jalšikom ubi¬ 
jemo nekoliko šljuka, ili bolje rekav; ubijem ja. Miško bi dakako 
govorio: ubili smo mi! 

— Moj stari klipsane, — znao bih ga putem podraživati — 
ne valja vam puška, ne pogađate ništa! 

■—’ Ne valja, dabogme, odkada ste vi donieli te vaše nove, 
pucate njima pomamno. 

— Pucamo i pogađamo! 

A on da mi doskoči: — Pogađam i ja; vidim svaki put, kako 
je perje od šljuke odletjelo. 

— Dobro dakle, dajte vi meni svoje perje, a ja ću vama 
svoje šljuke. 

Ovako se razgovarajući i šaleći dođemo i do šumareva stana. 
Nije nam se nadao ove večeri, al veseo i presretan s našega dolaska 
spremio je za večeru, što ti ja znam, koliko toga. Pripravio mi je i 
dobru postelju, a čemu sam se malko i začudio, metnuo na stolčić 

uz postelju dvoje naše novine. U obće sam opazio, da mi u svačem 
ide u volju, kao da ga je tko god poučio o mojim navadama. 

Veseleći se lovu uranim sutra dan vrlo rano. Spavao sam 
malo, ali dobro, pa bio čil i bodar. I na Vukoviću se vidjelo, da mu 
je takovo jutro raskoš života. Okretan i brz, spremao je, što još 
trebaše; ovdje naručivao, ondje zapoviedi dielio, — sve u kratko i 
točno. Došav od kuće reče veselo: —* Sad ćeš ti, lijo, dolijati, pa 
makar da ti krzno ne valja u ovo doba ni pišljiva boba. 

Otisnemo se niz brdo; nije potrajalo ni pol ure, a mi se su- 
stavimo u šumskoj guštari. Tiho i mirno namjesti mene i moga 
Miška uz jedan hrast: — Evo ovdje joj je duplje. Ostante tu sto¬ 
jeći, ja idem na drugu stranu. -—’ Polazeć on tihim korakom, a 
prieteć lugarima prikupi pse još bliže k sebi; verali se tik uz njega; 
psetancu kratkih nogu dovikivaše: — Špiljane moj! — Hoho, hoho! 
Oj, špiljane moj! — Za čas ga čujem, kako laje poput lisice, a zatim 
opet, kako pse usti i podražuje. —- Hajd, hajd; hajd, hajd! — Slušam 
i pazim, nestalo mi gotovo daha. 

Potrajalo dugo vremena, a ja ne čujem ništa. 

— Pazite, Miško! 

— Pazim; nema ništa. 

Kad tamo, leti k nama šumar: — Zar nije izašla? 

— Nije! 

— Koga biesa! Cvili mi pašče strašno, obgrizla ga hulja. 
Da ti tvoga ... uh! 

— Nanjušila ona nas, -—• reći će Miško — pa se voli s pse- 
tancem poklati, nego nama na ciev naletjeti; tu joj je očevidna 
propast. 

— Nema ništa, — reknem sada i ja Vukoviću; — treba psa 
izkopati. Idem s vami. — Jedva mi malko zamakli, puče puška. 

— Miško, pogodiste li? 

— Nema sumnje, vidio sam, kako joj je dlaka prhnula u zrak. 

Al nastane ceket pasa i sve ti navali na ovu stranu. 

—- Je li ubijena? 

— Nema joj traga! 

— Izašla je, da joj vrazi kožu probušili! 

— Za njom, za njom! 

— Janko, vodi gospodina dolje u brezje; pazite ondje pod 
velikim hrastovima. 

Otidosmo. Hodajući naokolo gotovo cielu uru dođemo na 
mjesto, a tu opet postojimo dobrano vremena. Pušeć i šaleć se 
s Miškom opazim, gdje se preko guštare nešto miče. 

— Eno, eno, gospodine! — dovikne mi lugar. 

— Vidim, vidim! 

Začuje se opet mukli ceket pasa. 

— Gospodine, bježimo samo dolje livadom; na onom obronku 
ondje ju možemo ubiti. 

Potečemo skokom ostavljajući Miška za nama. Prešavši preko 
livade i oranica preskačemo šikaru, a tu opazimo, kako je lisica 
pred nami zamakla u grmlje. Vijugajući ona po svom običaju i 
ovamo i onamo, ne izmakne mi ipak, te ju sretno sastavim s crnom 
zemljom. 

I bijaše veselja dosta. Dođe dotle i Miško, a ja ga podražim: 
— Jeste li vidjeli, kako joj je dlaka prhnula u zrak? 

Lugar nas za tim izvede na put, a tu se za čas sastanemo 
s ostalim lovcima. 

■— 1 Borme, moj Vukoviću, — reknem šumaru — ako odavle 
nije daleko do vas, prošli bismo mi to malo puta odmah, jer sam se 
oznojio, pa se bojim, da ću se stojeć na vjetru prehladiti. 

— Daleko, dii! Nije, što bih čekao! 

Otiđemo dakle, a šumar nas počasti onim, što je za lov pri¬ 
ređeno bilo. Lovci svi zajedno objedovasmo, kao da smo u šumi, 
što je Vukoviću vrlo s voljom bilo, a i Miško povlađivao; čuo sam 
ga, gde je glavom klimajuć svojim susjedima govorio: — Krasnoga 
li gospodina! — Kako ga je međutim odmah poslie objeda nestalo, 
a ja to opazio, te se potužio, da će mi nujno biti samomu kući ići, 
ponudi mi šumar svoga jahača. 

Liepo li to bijaše konjče! Čisto sam se prečudio, odkud njemu 
tako zviere! Dobio ga, još je ždriebe bilo, pa sam odhranio. 

—■ Gospodine! — reče mi on kao zanesen — znate li vi našu 
riječ: konja, pušku, lulu ne daj nikomu; al vama dao bih i srce svoje. 
Liepo li ćete jašiti na mojoj Zorki! Ide kao vila. Samo se bojim, 
svikla je na me, pa da vas gdjegod ne položi u grabu. 

— Ne bojte se! 

Šumar me izljubi, a ja uzjašem, pa pođem kući. Dok me je Vu- 
ković sprovađao, išla je Zorka uz njega mirno, ali kad se on na¬ 
pokon od mene oprostio i natrag vratio, jedva ju krenem s mjesta. 

Dospio sam srećom već u polje, pa se mogoh otimati s prokšenom 
Zorkom; htjela me po nekoliko puta sbaciti, ali vičan na takav prkos 
konjski doskočim joj svaki put za vremena. 

Došav cesti na vidik opazim kola, koja meni na očigled su- 
stanu. Pogledav oštrije onamo vidim u kolima dvie gospođe, a 
spoznam i svoga Miška. Gleđ’ ti staroga klipsana, kud je odjurio 
prije mene; bit će ono Milka i sudinja. Potisnem se jače. Imao sam 
proći malim potokom, al se Zorka trgne naglo natrag. Ja opet 
napried te ju pred potokom ošinem živo; sad se ona i propinjala. 
Nije druge, već okreni, pa kušaj na novo i tako dva tri puta, dok 
napokon ne skočimo preko potoka, a onda skokom do ceste. 

Bijahu zbilja one! Dojezdiv do njih sudinja skine koprenu, 
nek joj vidim veselo lice i one biele zubiće, koji su ženama toli po¬ 
trebiti za dražestne posmješke. Milka kao da htjede smesti moju 
učtivost prama sudinji i pobrkati niz liepih rieči, što ih netom na- 
nizah na pohvalu njezine prijateljice, odgrne također koprenu s lica 
— i lakom rukom i stidnom čednošću, rekao bi, digne zastor s pre- 
liepe slike, kojom ne će da se ponosi, premda joj vrednoću pozna. 
Obrazom joj probijala bistroća, na ustima treptjela slastna radost, 
a u očima plamtjela ljubav, te im ni duge trepavice ne mogahu pri¬ 
kriti svega žara. 

Poćutio sam silno, da mi se valja oteti stravi, pomozi si dakle 
bilo ma čim i zato ju pecnem primjetbom: — Liepo li učini! Po¬ 
zvala si me, da se navratim evo gospođi sudinji, pa da se zajedno 
kući vozimo, a ti na me i ne počekala! — Uplaši se sirota, a sudinja 
ju uzme zagovarati, da je tomu Miško kriv, koji je po nalogu šu¬ 
marevu k njima došao s porukom, da se ne ću nikud navraćati, jer 
da sam premnogo po lovu hodao. Da tomu ne prigovorim, kazivaše 
odmah dalje, koliko je hvale o meni Miško pripoviedao: kakav li 
sam vješt lovac i kako prijazan s lovačkom družbom. Dodavala ona 
toj hvali i samu svoju i Milkinu, gdje me gledahu, kako sam se borio 
s obiestnim konjem šumarevim. Milka uz to pogledavala na me, kao 
moleći: Nemoj odbijati hvale: moja je i samo moja. Okrenem dakle 
i ja na hvalu, te joj je pređašnja radost na novo sinula licem. 

Do mala dođemo na razkršće, s kojega se sudinja odveze 
dalje u susret svomu suprugu, koji je negdje blizu bio na komisiji, 
a ja sjašem s konja, pa uzmem Milku pod ruku, da prođemo pješke 
ono malo puta do tetkina dvora. Lepršajući išla je ona uza me, 


^ Prvi hrvatski pripovjedači iza preporoda 

jedva se noge zemlje ticale, pa premda se po svom običaju sva 
k meni svinula, slabo sam i ćutio, da ju vodim. 

— S čega tebi danas, Milkice, ta dobra volja? — zapitam ju 
putem. 

— S tebe! 

— As čega je bila ona nujnost prekjučer uz objed? 

— S tebe! 

— Tko će to razumjeti? 

- Ti! 

— Ne mogu, vjere mi. 

— Jer ne ćeš. 

— Htio bih, da mi ti pomogneš. 

— Čemu? 

— Da znam, što misliš. 

— Ne znam ni sama. 

— Tko će znati, ako ti ne znaš? 

— Zna onaj! — i pogleda prama nebu. 

Držeć sve to za djevojački način razgovora prestanem pitati, 
pa pođem šuteć sve do dvora. Tetka se uzradova našemu zajednič¬ 
komu dolazku, izpita me, kako sam probavio vrieme, što sam ubio, 
jesam li se možda nahladio u lovu, i sve takove stvari, kako no 
običavaju brižljive majke i tetke. Poznalo mi se nešto malo na glasu, 
da sam se umorio i zato me ona ponudi čajem, pripravljenim na 
osobit način, da ga pijem u svojoj toploj sobi. 

Zaspao sam uz ovaku njegu tvrdim snom. Nije možda bilo 
ni polak noći, kadno začujem u kući užasan vrisak. Nisam dospio 
ni svieće upaliti, kadno bane Milka na moja vrata, bosonoga, raz- 
pletene kose, u kratkoj suknjici, sa sviećom u ruci: — Stanko, za 
Boga! Gori! Vatra! — Skočim s postelje i hoću da potrčim van, al 
mi ona uzdignutih ruku i na odpor pripravljena dovikne zapovie- 
dajućim glasom: — Ne smiješ! Obuci se prije! — Ne luduj! — Ne 
smiješ, velim ti; jer ćeš se prehladiti. — Posluhnem i nehotice, pa 
se brže bolje zaodjenem. Dotle je već dim stao probijati kroz pod 
u moju sobu. Ostavit Milku kod svoje tetke, koja je ruke lamajući 
gore dolje hodala i jaukala, potečem niza stube i nađem, da je soba 
pod onom, gdje sam ja spavao, sva u dimu; zapovjedim dakle dru¬ 
žini, da bez oklijevanja s vana razbiju prozore. Kad se na taj način 
moglo ući u sobu, vidjeli smo, da su se uz peć, koja se ložila s dru- 

žinske sobe, zapalila drva. Pogasimo ih brže bolje i tako nestane 
za živi čas svake pogibelji. Tetka se dakako nije moglo dugo vre¬ 
mena razabrati, što sam lako dokučivao, budući da joj je dvor bio 
drven, a ono za nj još i odgovorna svojti si. Tješio sam ju, kako 
sam najbolje znao; naložio uz to družini da utrne svu vatru u bilo 
kojoj peći, osim od tetkine sobe, samo da joj je više sigurnosti bar 
za ovu noć. Ona nas sirota molila: — Djeco, ne idite spavati; osta¬ 
nite tu kod mene, u velikom sam strahu! —* Posjedasmo ja i Milka 
na divan, a ona još sveudilj hodaše po sobi; potrajalo ovako dulje 
vremena, a napokon poklopi lampu poklopcem, da je manje svje¬ 
tlosti, pa legne odjevena na postelj, a tu i zaspi. 

Milka, sjedeć uz mene, šaptaše mi udušenim glasom neznatne 
stvari, dok i ne zadriema. Nasloniv mi se na prsa, usne dišući 
tihim mirnim disajem. Da joj bude sgodnije ležati, položim ju sebi 
na koljena, a glavu joj uzmem u naručaj. Spavala je anđeoskim 
snom; kosa joj je spala preko ramena, jednom rukom nesvjesno 
obuhvatila mene, a drugu pružila si uzduž tiela. Rubac se s nje 
razkrilio, ili da joj bude mjesto krila, ili da ne krije bez potrebe 
bjelolikih njedara. Gledajući u nju pratio sam joj pozorno odisaje, 
kao da brojim kucanje na uri, kad nam označuje časove preveli¬ 
koga blaženstva. Bilo je u svitanje, lampa je još gorjela, prvi traci 
svjetlosti pomolili se na prozorima, a ona se probudila. Uzdahnuvši, 
kao da je posljednji put, uzdigne oči k meni, pogleda me pogledom, 
u kojem se stapala zahvalnost s milinom, i prošapne: — Zar sam 
spavala? *— Prikupi k sebi rubac, poljubi me nježno, ustane i ponudi, 
neka idem spavati, a ona da će sjesti tetki k nogama i ondje bdjeti, 
da ne bude sama. 

Otiđem tihim korakom u svoju sobu i legnem ne skinuv sa 
sebe haljina. Kad je već sunce probijalo prozorom kroz zastore, 
probudim se, a Milka mi stoji uz glavu, odjevena odielom, koje liepo 
dolikovaše vitku joj stasu, ruku o pasu prekrštenih, kao da čeka na 
nešto. 

Uhvatim joj ruku, a ona mi preda pismo. Otvorim i pročitam. 
Piše mi prijatelj, da se vratim odmah u Zagreb, jer da me očekuju 
važni poslovi. Ustanem i zapitam Milku: 

— Gdje je tetka? 

— Što ćeš s njom? 

— Moram odmah u Zagreb. 

0* 


83 






Zar još danas? 

— Odmah. 

Kad se ovo tetki javilo, govoraše ona: -—- Evo ga n&! Jedva 
Je došao k nama, već mu je otići. -— Što ćemo si! Posao ga zove. 
— Žurkajući po sobama spremaše moje stvari, a Milka me zapita 
ljubeznim glasom: 

— Hoćeš li nam pisati? 

— Hoću. 

— Odmah, kako u Zagreb dođeš? 

-— Odmah. 

— A1 i kašnje? 

— I kašnje. 

— Mnogo puta? 

Svaki ćas. 

Poljubi me i otide skakutajući. 

VI. 

Premda se s jutra sunce pomolilo bilo na obzorju, podigne se 
kašnje ipak debela magla. Sjednuv u kola zaogrnem se toplom ka¬ 
banicom: al tetki nije ni to dosta bilo, pa mi donese još i gunj za 
noge, a Milka skine shawl s glave i metne meni oko vrata. Svakom 
drugom prilikom bila bi mi tolika brižljivost dodijala, a sad sam 
s nemara, s čega li, dopuštao, da i to rade sa mnom. Napokon daj 
još ruku, te ju stiskaj, pa s Bogom, s Bogom! A zatim: vozi! 

Čudno li ti je pri duši, kad se od svojih razstaješ. Pronikne te 
svega neka neobična studen, obumro si na polak; s početka nit ti 
srce ćuti, nit razum misli. Sva sreća, što na kolima sjediš, bar se 
napried mičeš. Istom za neko vrieme skine ti me sumor s duše i ti 
staneš opet odisati i misliti. 

Bilo i meni tako ovaj put. Tko bi znao, zašto? Nije valjda 
zato, što sam se nadao, da ću se kod tetke na selu razvedriti i 
okriepiti: a ja jedva došao, jedan jedini put po volji lov lovio, već 
se i natrag vraćam. Da li mirnim srcem?... Uzdahnem i zapalim 
cigaru, pa viknem: — momče napried: vozi brže! 

Došav na večer kući, nađem u svom stanu oveliko družtvo. 
Nadali mi se prijatelji pouzdano, pa došli k meni, da me dočekaju; 
zaokupe me odmah svakakvim predlozima, ne slušajući ni malo moje 

pripoviedke o lovu i o slastima seoskoga života. Dakako, to su moji 
stari znanci, samo što sam im malko odviknuo. Uhvate me brzo u 
svoj vrtlog i razprava bude među nama sve to življa. Govorilo se, 
predlagalo, pobijalo i izpravljalo bez kraja i konca; svršilo i zaklju¬ 
čilo nije se ništa ni do polak noći, — valjda samo zato, da imam 
i kašnje o čem misliti. 

Ovako sam jednim skokom s dangube skočio u sredinu po¬ 
slova i u njih kao utonuo. Potrajalo to preko pol godine. 

Al gdje bih ja dospio sve to pripoviedati! Za sada vam budi 
dosta znati, da mi je za ovo vrieme pisala i teta i Milka. Tetka se 
tužila, da čuje opet o nekakvim svojbinskim spletkama, te bi željela 
o tom posavjetovati se sa mnom. Milkina pako pisma zanosila na 
romantičnu; bar se meni tako činilo u ono doba. A bilo u njima i 
tuge i žalosti premnogo. Tužila se na to, da joj tetka sve to više 
spominje udaju za šumara. Tužila se još jače na svaka, koji da je 
onomadne, kad je kod sestre si boravila, upravo goropadio s njom, 
iztičuć joj među ostalim, da nema nigdje nikoga, a što je još gore, 
ni imetka nikakova, pa da se ipak mazi, te bi joj se htjelo biti su¬ 
prugom velikoga gospodina; spominjao joj tom prilikom i pokojnu 
majku, što ju dirnu u živac i razžalosti neizmjerno. Tužila se na¬ 
pokon i na mene, što joj gotovo nikada ne pišem. Tetki sam odgo¬ 
vorio, da ću doći k njoj, čim uzmognem. Milku pak utješim, kako 
sam najbolje znao. Bud što ju osim rieči nisam imao čim tješiti, bud 
što sam u ono doba i sam jadan i čemeran bio, napišem joj pismo 
zaneseno: ,,Vrijedna si ti", reknem među ostalim, ,,da počivaš na 
najvjernijim grudima, što se šire na ovom božjem svietu; dostojna 
si, da budeš pažena najnježnijom ljubavi i njegovana poput naj- 
krasnijega cvieta. Ne boj se, zlato moje, nadomjestit ću ja tebi, ako 
Bog da, što si po svojoj majci izgubila". 

Utjehe trebalo i meni samomu. Bio sam doduše oprezan u 
svačem i pazio pomno, za što mi se tko prijateljem kaže. Brat moje 
zaručnice znao je međutim ipak steći moje podpuno povjerenje, te 
sam ga već od prije zvao svojim najboljim prijateljem; činio mi se 
bar bolji od drugih. Djelovao je pak na me ponajviše tim, što je 
znao svaku stvar točno razložiti i svakoj si odluci naći dovoljno 
razloga. Pa premda je između nas u posljednje vrijeme nastala 
znatna razlika u mnienju, te se uzesmo hladnije gledati, dapače po 
malo i zazirati jedan od drugoga, reče mi ipak jednoga dana sasvim 

ozbiljno i s nekom srdačnošću: —- Dogodilo se s nama, što mu 
drago, ti mojoj sestri ostaješ valjda onaj isti, koji si i do sada bio, 
Ni ona se nije prama tebi ni u čem promienila. Bila bi zbilja čudna 
stvar, da djevojka mora stradati radi nas! Njezina bol dala bi se 
napokon i preboljeti, al ovdje se radi još i o poštenju; ne da bo se 
tajiti, da je ona razglašena tvojom zaručnicom". Ovo me dirnu. 
Nedužna djevojka da strada radi naših priepora? Pa onda poštenje! 
Jesam li ja vlastan uništiti svu njezinu budućnost? To bi bila prava 
kukavština s moje strane i zato to ne smije biti. Ovakova razma¬ 
tranja prolete mi glavom kao munja, reknem dakle prijatelju naglije 
i odlučnije, nego što je možda trebalo: — Ne boj se! Tvoja sestra 
jest i ostaje mojom zaručnicom. Za njezino poštenje jamčim svojim 
poštenjem 4 ** 

Ovo očitovanje prihvati on drage volje i reče mi umjerenim 
glasom: — O tom nisam nikad ni sumnjao. A kako poznam raz¬ 
boritost tvoju, uvjeren sam, da ćeš dokučiti shodnost evo ovoga 
priedloga. Ja želim, da novčani poslovi moje sestre budu sasvim 
uređeni, prije nego što se ona uda; jer što smo ja i ona nasliedili 
od svojih roditelja, još je u zajednici, te se mora istom razgoditi. 
Ti znaš i sam, koliko se tomu vremena hoće uz današnje naše pravo¬ 
suđe. Uvjeren sam međutim i o tom, da će tebi drago biti, ako se 
naši odnošaji do tvoje ženitbe tako udese, da ne budu na uštrb ni 
tvomu pokoju, ni dobru glasu moje sestre. Zato mi se čini najshod- 
nije, da otiđeš na put ili pod izlikom, da imaš posla, ili radi zabave; 
kako te volja. — Sve sam ja morao dokučivati, što mi prijatelj ovako 
predlagaše, a ovaj mi je posljednji predlog najmiliji bio; htjedoh 
već izustiti: ta mogu otići k svojoj tetki; al me prijatelj preteče: — 
Ti dakako i sam dokučuješ, da bi bilo jedno te isto, ostao u Zagrebu, 
ili otišao u Sokolovac; dapače ovo posljednje ne bi moja sestra 
nikako ni pregorjeti mogla. — Ni ovomu nisam znao ništa prigo¬ 
voriti i tako bude u brzo ugovoreno, da idem na podalji put. I otišao 
sam ne javiv o tomu nikomu ništa. 

VII. 

Vrativ se kući iza više mjeseci sjedio sam nekoga dana u 
poslu za svojim pisaćim stolom. Bio sam u svačem jako zaostao. I 
oči mi se pomutile od čitanja i pisanja, i um umorio od misli, kad 

ono netko kucne na vratima. — Slobodno! — Ogledam se. Dvije 
ženske idu veselo prama meni. 

— Vi ste to! — reknem kao od čuda, al i nehajno. — Što vi 
radite ovdje? 

Pogledaju me zabezeknute, a ja im ni stolca ne ponudim. 

— Kako si, Stanko? — upitaju me napokon bojažljivo. 

— Posla imam, premnogoga posla. 

Ovako stajahu te ženske još neko vrieme preda mnom; jedna 
čas oči k zemlji obarala, čas si rubcem čelo otirala, a druga, nogom 
po podu topkajući ogledavala se po sobi, na ustima joj treptio — 
ne znaš, da li posmjeh, da li gorka žalost. 

Napokon se ipak na toliko razaberem, te im ponudim, da 
sjednu, ukoriv ih, zašto tobože već posjedale nisu. 

Bila to Milka i Ružica; Milka vrlo blieda i propala. 

Upitam ju: — Što je tebi, te si ovako blieda? 

_ Nije ništa, — reći će ona. — Bit će, može biti, što smo 
noćas malo spavale, pa onda od puta, a bila sam nešto i boležljiva 
ovo posljednje vrijeme. 

— Oporavit ćeš se ti opet. 

— Hoću, hoću! Valjda naskoro. — I opet joj na ustima titralo 
nešto, — ne znaš, da li posmijeh, da li gorka žalost. 

^ A ti? — reknem, okrenuv se prama Ružici. 

— Hvala ti na pitanju, — prihvati ona čedno i mirno. 

— S kim ste došle? 

-— S mužem Ružičinim, -—- odgovori Milka. —* Ima on posla 
u Zagrebu, pa mu se jedva namolismo, da nas povede sa sobom. 

— Pa tako iznenada? 

— Ta pisale smo, da ćemo doći. 

— Nisam dobio nikakvoga vašega pisma. 

Na ovo mi Milka odgovori: — Je li moguće? — al takvim na¬ 
činom, da je na ovom pitanju zapeo sav nam daljnji razgovor. 

Napokon me Ružica pozove, da ih dođem pohoditi u go¬ 
stioni, gdje se mogu sastati i s njezinim mužem. Obećam, a one otiđu. 
Pod večer dođem u gostionu; tu mi reknu, da su moje rođakinje 
dugo na me čekale, al ne mogavši me dočekati, da su se odvezle. 

Korio sam sama sebe radi ove nemarnosti, pomišljajući na 
sirotu Milku, kolikom li će žalošću putovati kući. Spomenuo sam se 
posljednjega boravljenja u Sokolovcu; sjetio požara, sladke noći. 

razstanka i obećanja, da ću joj češće pisati* Stvarale se preda mnom 
izmjenice dvije različne slike: slika bliede i propale djevojke preoti¬ 
mala mah* A za tetku nisam ni pitao! 

Mrzak sam sebi ne imadoh srca, snage, čega li, da se bar 
pismeno izpričam. Prođe ovako nekoliko dana, a u to mi, kako sam 
se i bojao, stigne pismo od Milke. Tužila mi se i izjadala gorko. 
Vrativši se onomadne od mene u gostionu Ružica se ljuto razpla- 
kala radi ćudljiva mi ponašanja. A1 ona bi to i zaboravila bila, da 
joj muž ne bude opazio zaplakanoga lica; morala mu je napokon 
sve potanko izkazati. Goropadan on i onako izgrdi mene, ukori 
Ružicu, što se nameće gdje je ne treba, a Milki se naruga radi 
uljudnoga joj i prefinoga rođaka, o kojem je toliko hvale na sve 
strane* „Voljela bih bila 44 , pisaše Milka u svom pismu, „propasti u 
crnu zemlju, nego sve ovo slušati, a slušati još od „ljubeznoga" si 
svaka; voljela bih bila, da mu odmah prva rieč bude bila ljutim 
otrovom, koji te ubija, ćim mu pridahneš; voljela bih bila. da si me 
zatajio kao kakovo nevaljalo čeljade, pa iz sobe iztjerao — sve bih 
to voljela bila, nego slušati njegovo ruglo* Zatim još i žalost tetkina! 
Nadah se kod nje naći utjehe, ali ne znajući joj od tebe izručiti ni 
prostoga pozdrava, ne htjede ona mnogo ni razgovarati o Zagrebu. 
Da znaš, kako sam ti se veselila! S tvojim ljubeznim pismom u nje¬ 
drima i s tvojom slikom u srcu vozila sam se u Zagreb, da te se na- 
gledam i da te se naslušam, kad te ne mogu vidjeti u Sokolovcu i 
kad mi od prevelikoga posla nemaš kad pisati; a ono ti već i za¬ 
boravio na me. Ne varaj se, Stanko, o meni! Nisam ja nakanila da 
ti poremetim mir, pobrkam osnove. Sretna te vidjet i zadovoljna 
bila bi moja prevelika razkoš *.. Doživjela sam ruglo od svoga 
svaka! * . * S bogom! 44 

S ovoga pisma nije se samo tuga na me oborila: spopao me 
još i stid. Što da činim? Da joj pišem, pa da joj se pomolim, neka 
mi oprosti, — ne ću li biti smiešan? Da ju obrađujem draganjem 
kao u posljednjem pismu, — hoće li mi vjerovati? Mogu li ju praz¬ 
nim riečima utješiti? A što ću tetki reći? Molila me za savjet, a ja 
šutio sve do sada! 

Smrknem se sav. Dobivao sam doduše i od sada pisama iz 
Sokolovca, a među ostalima još jedno, na kojem sam po naslovu 
poznao, da je od Milke, al ih neodpečaćena i nečitana turim među 
ostala pisma. Bojao sam se valjda čitati ih. 

I ovako mrk išao sam kadšto svomu prijatelju. Što mi ondje 
radi zaručnica? Znam li ja? Vidio sam ju dosta puta, a i govorio 
s njom, kad je baš sgodno bilo* Potrajalo ovo dulje vremena. Sa¬ 
stajao se u kući prijateljevoj s raznim ljudima: dolazio onamo i 
nekakav viši ćinovnik. S njim bi zaručnica moja često govorila, 
pazila na svaku mu želju, odlikovala ga pred svim ostalim gostima. 
Nisam se tomu nimalo čudio, držeć sve to za običnu učtivost. Ne¬ 
koga dana, ne znam ni sam, zašto i kako, stanem svojoj zaručnici 
govoriti o pripravah za ženidbu, a ona mi rekne, da će se zato 
pobrinuti brat njezin. I pobrinuo se. Dođe k meni, kako se dolazi u 
gospodske pohode, pa mi javi svojim običnim načinom, jasno i 
razložno, te ne trebaš ni o čem više sumnjati, kako se udaja nje¬ 
gove sestre ne može dalje odgađati i da ona polazi za gospodina **, 
kojega sam u njega toliko puta vidio. Malo što mu zabunjen ne 
rekoh: — Drago mi je! — Pozdravi me uljudno i otiđe, a ja ostadoh, 
ne znajuć, što da mislim i što da radim, ne žaleć u ostalom ni za 
prijateljem, ni za zaručnicom. 


VIII. 

Kolikogod me u prvi mah zabuni izjava moga prijatelja, to 
ostadoh ipak prilično hladnokrvan sve dotle, dok nisam mislio na 
drugo, nego na gubitak zaručnice. Ljutiti se počeh istom onda, kad 
sam se sjetio svoje teorije ob opreznosti. Zlo je prošla! Želio ne¬ 
suđeni mi prijatelj, da mu sestru uzmem za ženu, dok je to njemu 
u prilog bilo, a privolio, ne povriediv tim nimalo načela svojih; 
kad su pak stvari drugim pravcem pošle, odbije me, nisam ni sam 
znao, kako, tek sam priznati morao da pravo ima, što tako radi. 
On je dakako pravo radio; al Bog zna, nisam li ja ništa skrivio, 
što sam bez potrebe ucvilio djevojku, koja me smatraše svojim ro¬ 
đakom, svojim bratom! 

Nujan i zlovoljan s ovakovih misli nisam bio za nikakav 
pravi posao; čitkarao bih istom štogod i pospremio svoja pisma, da 
se riješim neugodnih uspomena. Dopade mi u ruke i neodpečaćeno 
Milkino pismo; pogledam dva tri puta i ovamo i onamo, a napokon 
9^ ipak otvorim. 

Pročitav naslov: ^ „Sladki moj Stanko! 44 <—- „Jedina moja i 
posljednja utjeho! 44 —* bio sam malo ne bacio pismo na stranu, bo- 

jeci se, bit će opet tužbe i jadikovanja. A1 pogledav na prvi redak, 
pročitam trkimice i ovo: „Ne boj se čitati ovo pismo. Ne tužim se 
ništa, jer mi je već sasvim odlanulo". 

II što me je ovo ohrabrilo, ii što nam je narav takova, te 
zaziremo samo od svakoga neugodnoga početka, — uzmem čitati i 
dalje: „Bilo i suvišno, što ti pišem, neka ti ne bude gorko. Kazala 
mi je tetka sve, pa premda nisam ništa novoga saznala, molim se 
ipak Bogu, da ju blagoslovi radi prevelike joj dobrote i milosti*'. 

„Nije meni ništa žao, sladki moj Stanko! A plačem samo zato, 
što znam, da ti ne ću više vidjeti sjajnoga lica; plačem, kad po¬ 
mislim, da ne ću više slušati drage tetke, gdje bude pripoviedala o 
tvojih vrlinah. Kad na to pomislim, strepim od suda liečnikova; u 
ostalom prestat će sve moje želje na ovom svietu, čim saznam, da 
se ti ljutiš na mene. A imaš se zašto ljutiti. Čemu sam došla k tebi 
u Zagreb? Čemu sam ti iza toga pisala ono čemerno pismo? 

„Vjeruj mi, nisam ti nikad hotimice smetala mira; jer nisam 
ni imala nikakvih namjera. Ljubila sam te, jer nisam inače mogla; 
dapače ljubila sam te prije, nego što sam ti zagledala lice. 

„Znaš ti i sam, koliko je dobra naša tetka vazda do tebe 
držala! Zaniela mi ona za tobom svu pamet; napunila srdce sladkim 
čeznućem za tvojom slikom. Ona nije nikada vidjela milokrvnijega 
od tebe djeteta, nije nikada čula o boljem i naprednijem đaku, nije 
poznavala umnijega i čednijega mladića. 

„Koliko je ona smagala priča o tebi! Bivši još djetetom vidio 
si jednoč gladnu djecu sirote matere; dotrčao si kući i pripoviedao, 
kako ta djeca plaču, a da im mati nema što dati. Bilo se kod vas 
već posjedalo k objedu, pa ti reknu, da miruj, jer da će i ta djeca 
dobiti štogod, kad se vi najedete; ali s tebe se nije skinula tuga, niti 
si mogao jesti, dok nisi vidio, da se i njima odnielo jelo. — Pro¬ 
misli, Stanko, doprlo je i do mojih ušiju, da je moja majka bila 
sirota! 

„Pripoviedkama o tvom đačtvu nikad ni kraja ni konca. Al 
kolikim je istom ponosom znala tetka pripoviedati, da je u ono 
doba u tvom družtvu bilo mladića razuzdanih i drzovitih; sam si ti 
bio vazda čedan, premda veseo i živ. Tkogođ bi se tužio na razka- 
lašenu mladež, tebe bio spominjao kao dični izuzetak. Odlikovao 
si se od svih drugih i umom i snagom i svakom vrlinom. 

,,A koliko se s tobom hvalila dobra tetka, kad si pošao u 
tuđinstvo, da ondje sakupiš obilnoga znanja i izkustva! 

„Vidjela sam ja i prije tebe dosta mlade gospode; al su to 
bili sami obični ljudi. Tvoja je pak slika lebdjela preda mnom sjajna 
i divna, kakono nježna i prevelika ljubav slika uzore svoje. 

„Težko li je tetka izčekivala tvoj povratak! Spominjala ga 
svaki božji dan. Došao si napokon. Sjećaš li se, kako si s njom 
razgovarao, a ja došla iznenada u sobu? Podao si se pun povjere 
njezinoj ljubavi: vidjela sam te obasjana samom milinom. Razkoš- 
noga li za me čuvstva vidjeti te onakova, a zvati se sestrom tvojom! 

„Otišao si brzo od nas. Prošlo je mnogo vremena, a ja niti 
sam te više mogla gledati, niti sam o tebi išta čula. Čeznula sam i 
ginula za tobom! Pomamne li radosti, kad si ono došao iznenada! 
Al što da ti to pripoviedam; ta ti i sam znaš. 

„Jednu sam jedinu na tebi opazila mrljicu onda, kad si se uz 
sudinju narugao šumaru Vukoviću. Mogli su to činiti drugi; al ti 
— plemenit i uzvišen nad ostalom svjetinom! Vuković je sveudilj 
prepošten čovjek i stalan nama prijatelj. Spominje te vrlo često: 
pripovieda mi, kadgod poželim, kako si kod njega u lovu bio, kakav 
si vješt lovac, kakav li izvrstan jahač; donosi mi za lijek svakakvih 
trava, što ih babe u gori za me beru; nema ga nikad k nama, da 
mi s polja ne donese budi kakav cviet znajuć, da ja to cvieće vrlo 
ljubim i da mi je drago imati ga. 

„Oprosti, dragi Stanko, što ti ovakovim pripoviedanjem do- 
dijavam. Nije meni kad tim vrieme gubiti. Izpoviedat ti moram 
griehe svoje. Čudio si se, može biti, mojemu držanju kod one gostbe, 
gdje si onako liepo govorio. Znam, da sam tada sagriešila. Obuzela 
mi je srdce čudna želja, da budeš moj i samo moj. Htjedoh ju odmah 
iztisnuti iz grudi svojih, a to mi smuti svu dobru volju. Ljuto li 
sam plakala svu onu večer, još si me i drugoga jutra plačnu za¬ 
tekao uz Ružicu. Oprosti! 

„Sudinja mi onaj put raztjera mušice, bajajući mi ob ovom i 
ob onom. Kakvu li sam zatim noć preživjela! Kamo sreće, da budem 
u tvom naručaju usnula za sve vieke! 

„Razstadosmo se naprasno. Preslaba sam, te ti ne mogu svega 
pripoviedati, što je iza toga sliedilo. Nismo opet dugo vremena o 
tebi ništa čule; ii dapače čule smo, da se ženiš, da uzimlješ krasnu 
i bogatu djevojku, sestru svoga najboljega prijatelja. Vjeruj mi, 

Stanko, ako Boga znaš, da se radi toga nisam na te ni časak srdila* 
Ljubila sam te sveudilj kao i prije. Ta zar prava ljubav prestaje 
ikada? II zar da sam te zato ljubila, što sam se nadala, da ćeš mi 
ljubav nagraditi?... Oprosti mi. Stanko, ova pitanja. Glava mi 
gori, srdce silno kuca! 

„Samo još nekoliko rieči... Više ne mogu ... Pošla sam sa 
svakom u Zagreb ... Ne boj se, ne tužim se više ništa radi onoga, 
što je onda bilo; molim te samo, da mi oprostiš. Pa ako ... al ne 
smijem kazati, ne treba da kažem. Piši mi dvie rieči. Ovo je jedina 
i posljednja molba, koju na te upravljam. Tetku sam molila, da me 
pokopaju s tvojom slikom, koju na prsima nosim. Znam, iztrunut će 
ona kao i ja, al da je u zadnjem mi času bar slika tvoja uza me. 

„Stanko moj! Utjeho moja! S Bogom!" 

IX. 

Znate i sami, kako mi je bilo iza ovoga pisma. Odlučio sam 
za stalno otići k tetki, da vidim još jednom sirotu Milku. Živa rieč 
bit će joj većom utjehom, nego ma kako ljubezno pismo. A napokon 
tko zna, nije li sva njezina bolest od prevelike žalosti. Sretnoga li 
mene, da kojim čudom ozdravi! 

Bilo je pod večer, kad sam Milkino pismo čitao i odlučio poći 
u Sokolovac: htio sam se brže bolje spremiti za put, da zorom ondje 
osvanem. Sporo li bijaše to spremanje! Zamislio bih se svaki čas i 
posjedio dugo vremena. Iz tih me misli trgnu težki koraci pred 
mojim vratima i goropadno kucanje. -— Slobodno! — I prečudim se 
i skočim naglo k vratima. — Vukoviću! Vi li ste! Kakove mi gla¬ 
sove donosite? Al on stoji preda mnom, kao gorski hrast, ne 
govori ništa, a krupne mu suze teku niz tvrdo lice. 

Znao sam sve. Pozovem ga i namolim, da ove noći ostane 
kod mene. Kada se umirio, pripoviedao mi je o sprovodu. — Liepo 
li ju pokopasmo! Nabavio sam krasnoga cvijeća, izkitili joj skolke, 
a usred ruža položili liljan bieli našu Milkicu. -— I proplače opet 
kao ljuta godina; plakao i ja s njim od svega srdca. 

Malo nam odlanulo. -— Što radi tetka? Preselila se k Ru¬ 
žici, a Sokolovac predat će svojti. — Pozove me još, da dođem 
k njemu, pomolit ćemo se zajedno na Milkinom grobu. 

ADOLFO VEBER-TKALČEVIĆ 


NADALA BAKARKA 
I. 


Bijaše u Bakru godine ... 1. svibnja. Zora je bila jur za- 
bieljela i jasnimi smaragdi izpunjene povoje po lazurnom nebištu 
razvila, ćuteći bližnji porod kraljevskoga čeda. More počelo odisati 
svojim tamjanom, a zemlja kušem i ružmarinom. Jutarnje povje¬ 
tarce, uviek dvorno, sljubi ta kadila nad gradom i njegovom oko¬ 
licom, kano razkošne cjelove dvoje vjerenika. Tomu se slavlju 
pridružiše i ptičice s nizkih hvoja, ter glasbom žubora svoga doče¬ 
kivahu novu slavu. 

Iz nizke kućice na Lokaju 1 krenu starom cestom dvoje ljudi, 
dižući se na krilih prirodnjega uzhita prama sv. Kuzmi. Mužko je 
na glavu metnulo slamnat klobuk, a na široka pleća bacilo suknenu 
jaketu; na ženskoj vidiš crnu suknju do kičice, a na glavi joj crn 
svilen rubac, pod bradom vezan. 

Kad su došli do bolnice, ženska sjede na škrilju, 2 skide s nogu 
cipelice, i nataknu natikače, što je pod pazuhom u svežnju nosila. 
Cipele se smotaju u svežanj, a dvoje ljudi hrli uz greben. Nijedno 
negovori ništa, kano da i oni ćute svetost nastajućega časa, već u 
mislih zadubljeni izmiču se između kamenja, da netresnu kamo 
nogom. Ako se pod težkim korakom mužkarca i skotrlja koji kamen, 
a ono lahka ženska lebdi ponad stienovlja, kano da je u plesaćoj 
dvorani: toliko je vikla onomu grebeništu. 

— Toniću, drago — progovori ona, kad su stigli na goru 
kalvariju, — ti ideš u zdravlju na more, crno, nemilosrdno; a eno 
na križu izvora svake milosti: idi, dušo, da se pomolimo Bogu, da 
te čuva u nesreći. 


1 Lokaj, ulica na sjevernoj strani u Bakru, vodeća iz Primorja u Grad. 
2 Škrilja = velik kamen pljosnate površine, na kojem se sjedjeti može. 

Antun, koji se po moru igra s grozotami prirode, nevidi u 
razkošnom svibnju nesreće; ali da ugodi mladoj zem koju > 
dana poslije pira sad ostavlja, krenu s njom iz ceste te podno kriza 
klekoše oboje sklopljenih ruku. Izsred šaputanja ženske prod 
često težki uzdasi, a niz obraz joj teče strumen biser-suza. Kano u 
dogovoru dignu oboje oči pram razpelu, po kojem ,e novorođeno 
sunce bacilo prvi posmjeh svoga zlata. I razpelo kano da smiesu 
ter iz blagih ustiju prosipljuje nad njimi rieci svoga blagoslova, 
i mužkarca dirnu, te mu u vatrenom crnom oku zatitra suza utjehe 
i radosti. Prekriživši se krenuše lahkim skokom dalje. 

- Ah, to godi - progovori opet ženska - kano da sam 
preporođena; baš ti liepa hvala, Toniću dragi da si se dao nago¬ 
voriti, ter smo po staroj našoj navadi išli pješke, a nismo j 
dostavnik, koji su modni ljudi izmislili, da se u njem gnjetu 
sardele u bačvi; pješice je tako liepo, tako veličanstveno! 

_ Baš i tebi hvala, draga moja Nadalice, što si bila u odluci 
stalna, ter smo se oteli dosadnomu razgovoru ljudi, koji se neslazu 
s današnjim našim ćućenjem: ovako smo svoji u svojenu 

- I štedeći svoje - skoči mu u rieč, čevrguljasta Nadala. - 
Ondje bismo bili potrošili dva forinta, a ja ću jih namah metnuti u 

škrabicu 1 * za svaku našu potrebu. 

_ I za porod dragi - prihvati Antun vatreno, ter obaviv 
snažnu ruku oko vitkoga stasa žene, poljubi jo, gorece ustmce cje- 
lovom, dugim, plamnim, rajotvornim. 

Na sastanku stare ceste s novom okrenu se oboje prama ro¬ 
đenomu gradu, koji sav titra u neopisivoj dići. More podno gra , 
prozori u gradu i stienovlje oko grada, uprvši u se sunčano zlato, 
V aćaju ga » i=dno ognjište, iz koga se preljeva zlatna svjetlo* po 
svem Ogradu, ter misliš, da su iz bajne dob« u Bakar doplovi, bro- 
dovi, kojim katarke u čistom zlatu sjaju. 

- Mili Bože! - sad će prvi Antun - čudna li mi grada, 
toli siromašna, i opet toli bogata. Neima u svem svieJu. koj. »a» 
obašao. mjesta, gdje bi se stanovnici moral, zadovoljavate, rup.c^ 
palente i riedkim bruditom još rieđ.l, u njem r,ba. a g | 
toliko fizičke i duševne ljepote. 

i Škrabica je sprava kamo se spravljaju novci. 

— I tako zdravih, čilih, srčanih mužkaraca, kano što je moj 
Tonić — prekinu mu govor vjerna Nadalica, utopivši se u njegovo 
junačko oko. 

— I tako liepih, veselih, poštenih žena, kano što si ti, sladka 
dušo moja. Ta na svietu neima za muža većega blaženstva, nego 
što je vjerna žena. Sbog nje on rado hoda po bezpuću crnoga 
mora, sbog nje se rado bori s divljačtvom biesne naravi; kad se nje 
sjeti, sladka mu je korica suha hljeba, mekano kamenito uzglavje. 
Njoj donosi stečevine svoga znoja, s njom uživa rajsku slast na 
zemlji. Prokleta bila svaka žena, koja ovo blaženstvo žrtvuje pro¬ 
laznoj nasladi grieha, s takovom nebih ja ni jednoga dana hotio 
proživiti. Jelde, dušo Nadalice, ti ćeš mi biti do smrti vjerna? 

— Tako sam i prisegla! — odgovori ona čvrstim, svečanim 
glasom. — A1 i ti ćeš se, dragi, u dalekom svietu, sjetiti svoje 
ženčice, svoje osamljene sirotice; pa grozeći mu se kažiprstom doda: 
Pazi se, da mi se nezaljubiš u koju liepu Grkinjicu; svaka im je rieč 
otrov, svaki pogled pakao; zle su ti to vješćetine — turi palac kroz 
dva prednja prsta, mogle bi te gdje ureći, pa mi se nebi ili 
vratio više, ili... 

— Kano luđak, jelda — odgovori on nešto porugljivo — 
otrovan njihovim otrovom, kano što se je i Felicu dogodilo. Ostavi 
se, draga, tih bakarskih babarija, ali budi uvjerena, da ti na svem 
svietu za mene neima zamjene. — A sad s bogom ostaj, rođeni 
mi grade, čuvaru nedužnosti i poštenja, pod tvoju obranbu izručam 
ono, što mi je na svietu najmilije. — Ovo rekši ganutim glasom, 
uzme ženu za ruku ter se s njom uputi cestom prama Dragi. 1 

II. 

Rieka je grad na brdu i u ravnici, grad pokraj mora, rieke i 
sile što življih izvora, pa ipak suh kano afrikanska pješčara, samo 
s nekoliko oaza, poznatih pod imenom luka, 2 gdje se umjetnim 
natapanjem i žegom sunčanom iztjeruje bilje bez jezgrovitosti, 
praznoj slami nalik. Po đardinih, 3 koji se pokazuju kano biele 
vrane, raste domaća loza, smokvica i po koja breskvica, dokazujući 


1 Draga je selo među Bakrom i Riekom. — 2 Luke se zovu vrtovi 

* a kuhinju oko Rieke. — 8 Đardini umjetni ukusni vrtovi — perivoji. 

krunom siromaštvo, kojima jih jalovo zemljište hrani. Južnijega bilja 
ima tek u staklenicah, a ono cipresa, što pod vedrim nebom rastu, 
patuljčad su golemih svojih roditelja. Nesnosna vrućina i brijuća 
studen pustoši #iu neorana polja i žalosnu goliet. Čistoća širokih 
ulica i smrad tiesnih bregovitih klanaca jasno dokazuju protimbu 
svega, što se u gradu nalazi. Grad je velik vanjskim licem sgrada, 
a nutrinjom malen; bogat množtvom štacuna, a siromah njihovom 
uredbom, kano da tek stupa u red trgovačkih gradova. Morem bi 
mogao trgovati sa zemljami preko oceana, ali mu šačica luke samo 
za nekoliko brodova iz bližnjih krajeva utočište pruža; a kopnom 
bi mogao pružati svoje žilje sve do sjevernoga leda, ali snaga mu 
dotiče samo do hrvatskih šuma, s kojimi živi i umire. Grad hvali 
svoje, da što više uzveliči tuđe; do svietla uma i bogatstva stoji 
prostota i golota; a među ostalim se odlikuje množinom zlatarnica, 
u kojih se kupuje zlato, koje se zalaže u glasovitoj po svem Pri¬ 
morju založnici. 

Dvoje naših zaljubljenika putuje u Rieku. Došavši na raz- 
križje, gdje se cesta u Martinšćicu, kvarantinsku lučicu, odvaja, 
Nadala sjedne opet podno obeliska, ter se istim načinom sozuje, 
kojim se je bila na bakarskoj škrilji obula, svezavši oko vitoga 
gležnja cipelice, da pristalo uđe u primorsku metropolu. Antun si 
međuto obuče jaketu i zapali cigaretu, da njezinim dimom parali¬ 
zira dim nadutoga grada; pa koracajuć jedno do drugoga, preko 
mosta stupe. 

Avah, kako je liepo u toj Rieci! — progovori Nadala, 
dubokimi uzdisaji pijući balsamički zrak, što se sjenatom Fiumarom 
razlieva: katran od brodova, što se u Riečini popravljaju, razkošno 
draži živce naše primorčice, ter od milja hoće da ga svega u se 
usisa. —Kano da sam u zahlađu vilinskih dvorova, o kojih mi je 
majka kod ognjišta toliko puta pripoviedala. Avah — srkne opet 
— pi! — zatakne si iznenada rubcem i nos i usta, kad su nasred 
ulice prolazili mimo kožarskih strojbara; — r kako to nesnosno 
smrdi! — U tom gradu neima sbilja ničega posve čista; liepi li mi 
moj krasni Bakre, neimaš ružičnjaka, ali neimaš ni smetlišta! 

— Niti poderanaca i fakina, — primieti Antun, pušeći biesno, 
da amerikanskim mirisom raztjera smrad kožarski; — prođi se, 
draga, hvala toga grada. Što je još prirodne ljepote, kako tako, al 
ti ljudi, oj ti ljudi! 

— A da, drago, nikad neću zaboraviti, kako su g. 1848. 
grdili naše, kad su došli, da jim red stvore, — prihvati Nadala, 
ogledavajući se bojažljivo, da je tko nečuje. Al ipak treba ti pri¬ 
znati, Toniću, da u gradu ima svega, što ti srdce poželiti može. 
Gdje bi mi zlata kupovali, da neima Rieke? 

— I luštrina, 1 jelde? — reče Antun, pod brkom se nasmjeh- 
nuv, pa primiv ruku ženi, dovede ju pred bogatu izložbu zlatarnice, 
mimo koje su prolazili. 

U izložbi bije plamen zlata i dragoga kamenja: naušnice, 
velike i male, žute i crne, prstenovi svake vrsti, sjevaju pod staklom, 
kano vatra čaralica, koja putnike zamamlja. Nadala je usta otvo¬ 
rila, da bolje vidi sjajnost tih vabila, pa gleda, kano da je pri¬ 
kovana. 

— A što je ono, dragi? — oslobodi se napokon pitati muža 

— valjda obručići za bačvicu od likera. 

— Ta Bog s tobom, ono su narukvice, kojimi si velike go¬ 
spoje ruke krase, nisi li jih još vidjela? 

— Nisam, brate, niti nemarim za nje. Ništa što je veliko 
nedopada mi se, osim veličina tvoje ljubavi, — primieti Nadala 
onakvim blagim posmjehom, kojim nedužno čedo gleda majku 
svoju, pa privinuvši se sva uz muža, malenu svoju glavicu nasloni 
na široka mu prsa. 

— A dopada li ti se — upadne joj u rieč sav razblažen Antun 

— onaj lančić, što se među prstenjem uvija? 

— Ha, luštrin! — digne se na prstiće da ga bolje vidi. — 
Luštrin, da li mi se dopada? Huh, kako bajno sjaje okolo vrata! 

— Vidiš, dušo, kako karičica čvrsto drži karičicu? — stisne 
joj Antun nježno ručicu; — vidiš, kako neima ni početka ni do- 
četka: svršetak je jednak kano i početak, oba skupa sljubljena. 

— Vidim, vidim, uze Nadala pljeskati ručicama, nastojeći 
osloboditi sapu, koja joj u prsiju zapinje; — al što hoćeš, sladki, 
tim da kažeš? 

— Tako treba da i naša ljubav bude, — odvrati Antun 
svetčanim glasom, — neprekidna uviek ista. 

— Drugojačije niti nepoznadem, — prihvati naglo Nadalica, 
gledajući muža sva u čudu. 


1 Luštrin — ogrlica, lanac oko vrata. 


7 Prri hrvatski pripovjedači iza preporoda 

— Taj luštrin hoću da ti kupim, da ga čuvaš kano amanet 
neprekidne ljubavi naše. 

— Hu, kako će mi krasno pristajati, poskoči Nadala, obuj¬ 
mivši muža oko pasa i plačući od radosti. — Ali nemoj, sladki, ~ 
nastavi opet ozbiljno zamišljena; — luštrin mnogo stoji, a jako smo 
se oko pira iztrošili: nemoj na dug, samo na dug nemoj; o volim ga 
niti nevidjeti, nego da se samo za fenik zadužiš. 

— Neboj mi se, sladka utjeho srdca moga. Uprav mi je to¬ 
liko preostalo; i zadnju krajcaru za takovu ženicu; na brodu, gdje 
se tuđi baškov za badava jede, netrebam novaca. 

Oboje stupi u zlatarnicu. Ogrlica se kupi, a muž joj ju sam 
oko vrata obavije. To bijaše jedina ličnja bakarke za Rieku. 

III. 

Podne zvoni sa zvonika. A1 Domo u talijanskoj Rieci mumlja 
veliko zvono; al sa brda u hrvatskoj Rieci odziva se hrvatski 
sv. Vid tutnjavom zvonova. Što se domski više napinje, da ga sav 
grad čuje, to ga vidski sve to jače nadbija, ter se napokon sam 
ori čistim glasom u zračnom viru ponad Rieke. Na glas sv. Vida, 
gradskoga čuvara, zatvaraju se štacuni, a građani idu kućam svojim 
odkrivene glave, bogorodicu pozdravljajući. S peškarije 1 grne malo 
i veliko, poderano, izgoreno, zamusano, pod klobuci, gurajući se 
i grdeći. 

U oštariju al Gambaro u kući Andre-Vraga uđe dvoje ljudi. 
Onamo jih je doveo običaj otaca. Andrija Dobrila, siromašan nad¬ 
ničar iz Drage, steče kriomčareći za francezkih ratova solju toliko 
imetka, da je na Rieci najedan put sagradio ogromnu kuću na četiri 
kata. Narod, nemogav si protumačiti tolikoga bogatstva, stvori si 
živahnom hrvatskom maštom pričicu, po kojoj je vrag pokazao 
Dobrili baš na onom mjestu gdje je kuća sagrađena zakopano silno 
blago, ter samoga vlastnika imenova Andre-Vragom, koji je u za¬ 
hvalnost hranio na svojem tavanu vraga u živoj slici maličica 
s crljenom kapicom na glavi i krbačićem u ruci mastnimi makarum. 
U takovoj kući mora da je sve dobro i debelo, ma bilo s vana i 
priprosto. S toga onamo grne domaći i tuđi sviet, da se kod debe- 


1 Peškarija, mjesto, gdje se ribe prodavaju. 

loga gazde debelo naobjeduje. Od glave riba udara, zato je u al 
Gambaro sve mastno, što god vidiš. Mastna je kuhinja tik mastnoga 
blagovališta, u kojem su mastne stiene i podovi, mastni ubrusi i 
stolovi, mastni tanjuri i čaše, pače u masti pliva i zrak sobni; ali 
za čudo neima tu ni traga mastnim zalogajem, već je opet sve 
mršavo, što god zaišteš. Navada, te sama navada vodi ljude 
ovamo, pak je i danas puna soba. 

— Dobro došli, signor scrivanio, 1 dobro došli, — ozove se 
golema ljudina kod jednoga stola, koga vično oko namah pozna za 
meštroma, 2 pozdravljajući naše došljake; — baš ste dobro došli: 
mornari, pokupljeni u Dragi i Kostreni, već su svi na okupu, pa 
večeras, ako Bog dade, razastrti će naš brik jedra na hrvatski 
vjetar. 

-—' Bolje našli, dragi prijatelju, — odzdravi Antun pružajuć 
mu ruku, — nisam mogao prije; ta znate, kad se čovjek ženi . . . 

— Svaka mu je ura sve to slađa, — nasmjehnu se šaljivi me- 
štromo, — a i kako nebi, kod takove gospođice, — pokaže rukom 
Nadalu, koja si je uprav rubac odvezivala, da se od hoda po gradu 
razhladi. 

— Pa što biste mi rekli, kompare Jožiću? skoči mu u rieč 
Nadala, nježno se uvijajući: ovakove ni u Franci neima. 

— Ni u Carigradu, — nastavi meštromo, — kod velikoga 
sultana: ko kap rose. 

— Što na ružici titra, neda se smesti Nadala, šaleći se onom 
otvorenošću, koja se obično s nedužnošću spaja; — samo da neima 
ovoga trna — guri nježnom rukom muža —* koji me svojim odlaz- 
kom tako jako ranja. 

— A da, ranice moja, prihvati Josip, zaškiljiv desnim okom 
na dražestnu ženu, to je preveć rano; ta još se niste ni stoplili 
dobro... 

— Borme niti razhladili, drago moje, — prekinu mu rieč 
Nadala, baciv kradom razkošan pogled na ozbiljnoga muža, koji je 
nahodav se gradom ogladnio, ter ponudio ženi stolicu. 

1 Scrivanio, pisar, prvi činovnik pod kapetanom. 

2 Meštr o m o — maestro uorao — meštar čovjek, upravlja neposredno 
nižom mornaricom. 

7* 

— Ako dopustite, reče Josipu, hoćemo da se malo nahra¬ 
nimo; baš mi zazubice rastu na ovaj brudit od lokarada, što po 
sobi miriše. 

Dok su oni blagovali, oko drugoga se je stola razvaganilo 
družtvo: po mršavom i izgorenom licu poznaš da su Riečani, dolnji 
skorup građana, što se uz dno hvata. Bjehu se jur najeli, pa sad 
poduprievši glavu o dva lakta, puše. 

— Sad bi nam se još tukalo 3 primieti Jenaro, za svakoga 
odi nas un cafe cul late, e un cafe senza cul late, da nam nebude 
huje, leg onen, ki su pod banderum speljani. 

— Ja bin ga i zval, — odgovori uštipljivo Kristoforo, — ali 
nimam beci, pak nebin tel poć spravljat tuji špag i čavli, da račun 
platin. 

_ Ali si bedast, — prihvati Jenaro; — segaveji, segaveji 
moraš bit; ca se mane tiče, ako dojden va potrebu, poć ću doma po 
vreću, pak od butigi do butigi: ovdi kruha, ondi speha, tutu opet 
peču madampolama, a najzada borme i ki rećin i lustrin, pak mi 
nefali nicesar, a put toga ću bit jos pošten covek, ki po svitu 
naviga. 

— I ki se jos za najbravejega mornara stima, — doda Bar- 
tolomeo, — po Boga kako i jez, ki se va jamu skrije, kad se je po 
tujen polju natakal i tujeh jabuk dosta nabral; nabost će te, ako 
se ga taknes, ali iz jami neće, magari ga s glanjicun iz nje tiras. 

Na te porugljive rieči sunu krv u Josipovo oko, mišice se 

3 Sad bi nas još išlo za svakoga od nas jedna kava s mliekora, a jedna 
sa bez mlieka, da nam nebude gore, nego onim, koji su pod zastavom rođeni. 
(Usred Bakra dignu za velikih svetkovina zastavu, dakle: pod banderum 
s p e 1 j a n, znači Bakranima, kojim se izrazom rugaju Riečani Bakranom.) < Ja 
bih ju i naručio, ali neimam novaca, pak nebih hotio ići spravljati tuđu špagu i 
čavle, da račun platim. (Nova pogrda na Bakrane, a osobito na Kostrenjane, 
koji da na brodovih kradu špagu i čavle.) - Ala si bedast, lukaviji moraš biti; 
što se mene tiče, ako dođem u potrebu, ić ću doma po vreću, pak od štacuna do 
štacuna: ovdje kruha, ondje slanine, ondje komad madampolana, a najposlje 
bogme i koju naušnicu i lanac oko vrata, pak mi nefali ničega, a uza to bit ću još 
pošten čovjek, koji po svietu brodi. (Rugaju se Riečani Bakranom, da su g. 1848., 
kad su došli osvajati Rieku, krali po kućah.) — I koji se još za najboljega mor¬ 
nara drži, tako mi Boga, kano i jež, koji se u jamu skrije, kad se je po tuđem 
polju navaljao i tuđih jabuka dosta nabrao, nabost će te, ako se ga takneš, al iz 
jame neće, makar ga i glavnjom iz nje tjeraš. 

nadimlju, a rukavi zasukuju: gotov lav da na pseta skoči; ali 
Antun, štedeći mladu ženku, pa i da se nedogodi kavga u tuđem 
gradu, snažnom ga rukom uhvati za drhćuću desnicu, pa dozvav 
gazdu, plati trošak, te s prijateljem i sa ženom izađe iz toga buništa, 
baciv preziran pogled na pseta, što toli bezobrazno tuđe poštenje 
glođu. 

Nahodavši se naši Bakrani gradom i nakupivši i ovoga i 
onoga, što će Nadala u rubcu sobom kući ponieti, u pet sati na 
večer stignu na nasip od luke, prama komu već i pasarica 1 plovi, 
da mornare naše na brik 2 baci. 

Kano kad se nebo prije kiše u jedan oblak stisne, tako se je 
stislo i Nadali srdce; ništa nevidi, ništa nečuje, nemože da diše, 
jedan grč joj i tielo i duh sključi. Napokon prolivši rieku očajanih 
suza, mužu se oko vrata baci, pa ga čvrsto drži, poput onoga, koji 
se utaplja, makar i propao sa spasiteljem svojim. 

— Toniću, srdce moje, zar mi zbilja ideš? Časak samo, samo 
časak još počekaj, da ti se nagledam bistroga oka, možda neću 
nikad više. 

— Umiri se, dušo, težkim srdcem odvraća Antun: dužnost 
zove, a toj prije svega žena treba da se pokori; i drugda sam se 
zapućivao, pak i sretno kući vraćao, valjda ću i sada. Tko se u 
Boga uzda, toga Bog neostavlja. Staricu mi čuvaj, slušaj njezine 
savjete, a u Marka nediraj, nek miruje, dok se kući vratim. Bog 
Nadalo! ■—- Kano dva stupa medom cjelova sliepljeni! Antun skoči 
u pasaricu, a Nadala stoji kano stiena. U šest sati ostavi Nadala 
Rieku, ter izprativši muža, oko zdrave Marije u Bakar stiže. 

IV. 

— Pak što ti je još rekao? — zapita u jutro stara Anđulina 
Nadalu, koja je već rano bila svoju sobu izmela, ter sad uprav 
bielim čistim pokrivalom svoju široku postelj pokrivala. 

— U, kako vam taj turban 3 stoji, — priskoči k njoj Nadala, 
niti nepazeći na njezino pitanje, — kano da ćete sad na poletjeti, 

1 Pasarica — vrst čamca. — 2 Brik = vrst trgovačkoga broda. 

3 Stare Bakarke pokrivaju glavu bielim platnom, koje je nalik turskomu 
turbanu i koji se tako i zove. 

_ uze joj popravljati po glavi, i razkuštrane sjedine pod čađavi 
turban turati; — ako ste i starica, ali ja bih se čisto i pristalo 
odiela, da me ljudi mogu bar pogledati, 

— Pusti me, Nadalice, — odvrati joj sladko maćuha: — 
Stare kosti netrebaju nakita, taj vam mladim pristaje, vi se cifrajte. 

,— A1 ja neću, primieti joj neuztrpljivo i umiljato pastorkinja; 
— da vas tko tako zamazanu vidi, rekao bi, da neima ni sapuna u 
kući, pa bi meni zamjerio, da vas tako pušćam. Tako, ako je i za- 
mazano, ali je u redu. 

,— Bježi ča, >— odrine ju nježno Anđulina, pa mi kaži: što 
ti je još rekao? 

__- A šta će mi reći? -— odgovori Nadala, brišući prah na 

boru 1 i skladno razmećući po njem kinezke šalice, — rekao mi je # 
da nediram u Marka, dok se sam kući nevrati. 

— Najbolje Bogme tako! — prekine joj rieć starica, a u ve¬ 
likom, propalom oku kresnu zlobna iskra, koja joj tmasti suhor na¬ 
branoga lica još tmastijim ućini. -— Dakle tri smokve, i ružu trsja da 
mu sasvim prepustimo! Neće falit drugo, nego da nam i preko drugih 
smokvica pomakne gromaču, pak će onda sav naš vinograd biti 
usred njegovih međaša. A tko će nam onda dati suhih smokvica 
uz kap rakijice? —' oblieznu se starica, a iz bezzubnoga ždriela, 
koja se inaće usta zovu, prevuće se preko nabubrenih ustnica 
omašna jezičetina. 

— Netrebamo, majko, za uviek prepušćati — odvrati joj 
blago pastorka; — ali Antun misli, da ga do njegova povratka 
pustimo na miru. Ima mnogo djece, pa mu valjda treba toga zalo¬ 
gaja, a nam ga, Bogu hvala, netreba toliko. 

— Netreba danas — primieti zlovoljno starica, — nu tko 
zna, neće li sutra trebati: zemlja tvrda, muž daleko, a Bog visoko. 
Pa što si ti nakanila učiniti? 

— Slušati glas čovječjega srdca i zadnju volju muža — odreže 
Nadala, mećući na stol šalice, cukranicu i žemljice za kavu. 

— Nije već još nešto — piskne hrapavo Anđulina — muža 
treba slušati, kad pametno govori; al kad hoće da kuću upropasti, 
onda ga valja priečiti. I mi ženske imamo valjda dosta soli u glavi: 
Marka treba na sud tužiti. 


1 Boro = Schubladkasten. 

— Za Boga, koji je muku trpio, što mislite, majko, mi ženske 
da koga na sud tužimo? — sklopi Nadala ruke na krilu, pa ukočeno 
gleda staricu, koja je tada pridizala prednji kraj od odtrcane suknje, 
da si lice obriše. 

— Pak zašto nebismo? — uze sve to jače kreštiti krezuba 
baba. — Da nisam ovako kljukava, ja bih sama pošla k sudcu. 
Kažu, da je drag čovjek. Al ovako, ti ćeš poći, ti, drago dijete moje, 
navrnu umiljato baka: Tebi će sigurno pravo učiniti. 

— Nemogu majko, nikako nemogu — stade zajekivati Na¬ 
dala; — sve mi drugo zapoviedajte, sve ću vam po volji učiniti; 
ali na sud, to nemogu, nikako nemogu. 

— Što nemogu? izdere se Anđulina. — Toga da mi nisi više 
rekla, jer ovima ću ti rukama — diže gole ručne cievi — jezik izgu- 
liti. To li je hvala za toliko budnih noći, koje sam ti oko zikve pro¬ 
vela, za tolike muke, s kojimi sam te uzgojila, za tolike žrtve, s ko- 
jimi sam te udomila? Ti ćeš poći, pa jezik za zube, lajavice jedna. 

Kano kad je tko na razkrižju, pa ne zna, kojim će putem 
udariti, tako stoji Nadala zamišljena. Zahvalnost ju nuka, da izpuni 
maćuhinju želju, ali joj muž, koga treba još više slušati, u svečanom 
času razstanka, drugo nalaže. Komu da ugodi? Težkom mukom sa¬ 
stavlja u pameti raztrkane misli, pa sve to više bliedi i propada, 
nemože ni tamo ni amo, pak u sdvojenju lomi ruke. Ali napokon 
ustavi oko, valjda okolo nove misli, pa se netom razvedri. Ta i 
muž joj kaza, da sluša staričine savjete. Sad su dva uzroka proti 
jednomu. Kocka je bačena. 

—Poć ću, majko, poći. 


V. 

U Tianićevoj kući na Primorju 1 sjedi kotarski sud nove žu¬ 
panije riečke. Kuća na dva kata, sa shodom u sredini, pokraj mora 
u najljepšoj i najživahnijoj ulici, dodaje neku važnost sudu, koja se 
još više diže novošću zavoda sama. 

Na drugom katu sjedi kod pisaćega stola sudac Dane, mladić, 
komu treba druga tražiti. 

1 Primorje, tako se zove ulica uz luku. 

Krepka struka, vitka stasa, liepa i zdrava lica: vile bi ga po¬ 
bratile. Ali što ga čini svim dfaga, to mu iz oka bije umiljatost, 
koju sladkom riečju do razkošja uzdiše. Neima u Bakru oka, koje 
ga nije s veseljem gledalo; neima misli, osobito parničke, koja se 
nije nanj osvrtala. Svatko misli, on je jedini sudac, jer je neobično 
blag i mio. Ali premećući akta, kojih gomila na stolu leži, po deset 
se puta vraća na isti podnesak, prevraća ga na sve strane, prispo- 
dablja ga s drugim, pak se opet nanj vraća, a uz to si rubcem tare 
znojno čelo. Baš je udesio pero, da napokon sastavi odsudu, kad 
netko tiho pokuca na vratih, koja se namah polagano otvore. 

Kano kad se na iztočnih vratih pojavi jarko sunce, tako sinu 
sudčeva soba. Nadala stupi unutar, pridižući se na prstih, da ga 
nezabuni. Došla je sva svečano priređena: nepokrivene glave, na 
kojoj se prepliće bujna, samosvojna kosa, pribodena zlatnom iglom, 
kojoj na desnom kraju sidro sjaje. Oko labuđega vrata ovija se 
zlatna ogrlica, ter se u njedarca gubi. Odora od kambrika, crven¬ 
kaste boje, ledbi ponad tala, ter se u stotinu nabora previja. 
S prstiju, na kojih nije nikad rukavice bilo, sieva oganj nekoliko 
prstena. Kad je po sobi zatočila oko, veliko, crno, plamenito, 
zaduhta srdce u sudca, ter kano na mig na noge skoči. 

— Čim mogu služiti, krasna gospođice? — upita sudac, pri- 
težuć si prsluk, jošte sav zabunjen. 

,—. Svi, koji vas poznadu, g. sudče, — odgovori Nadala tako 
otvoreno, kano da je svaki dan s njim u družtvu, - kažu da ste 
dobar gospodin; pa sam došla, da se potužim na veliku krivicu, 
koju mi je učinio Marko Stiglić, susjed u vinogradu. Treba vam 
znati, gospodine sudče —' nastavi bakarskom govorljivošću da 
smo mi Bakrani siromašni ljudi: ovo malo, što nam je Bog dao, 
dielimo na stotinu strana: što za siromašnu hranu, što za priprostu 
našu saržu; 1 e nešto borme, moram vam istinu kazati, za ovo malo 
nakita, pogleda zadovoljno po sebi, da nebudemo baš kano ciganice. 

— Ali gle, skorom sam zaboravio, — prekinu joj sudac rieč, 
oporaviv se ponešto za odužega njezina govora — izvolite, liepa 
gospođice, sjesti, -— ponudi joj bližnju naslonjaču pokraj svoje 
stolice. 


1 S a r ž a, vrst prosta latka za odielo žensko. 

— Hvala liepa, gospodine sudče, — pokloni mu se Nadala 
s dražestnim posmjehom, — nepristoji se, da ovako mlada sjedim 
pred takovim gospodinom. 

^ O molim, liepo molim: mladost vam vaša daje pravo, i uz 
priestolje sjesti — primieti sudac, zažariv se sav u licu. 

Nadala, kano da se ta uljudnost nje ništa netiče, sjedne na 
ponuđeno si mjesto, a sudac se tik do nje posadi. 

' ' No, pa što je s tim vašim Markom, gospođice, progovori 
sudac, to mora biti zločest čovjek. 

— Baš da vam pravo kažem, nije siromah ni zločest, ali što 
ćete, sila Boga nemoli; ima puno djece, pa bi nebog hotio, rupicu 
palentice zasladit jim kadšto kojom smokvicom, ter nam je u vino¬ 
gradu pregradio tri stabla i ružicu trsja, — odgovori Nadala, skoro 
žaleći, da je došla tužiti. 

■— O molim, to nije mala stvar, — opazi zlobno sudac, neda- 
jući, da mu se izmakne tako liepa prilika, upoznati se bliže s tolikom 
krasotom. — Pomislite, to je vam na veliku štetu. 

— To sam i ja mislila, odgovori ona, popravljajući se po 
mnienju sudca; zato sam i došla lijepo vas molit, da mi pravicu 
učinite. 

— Molim, s kim imam čast? — upita ju, samo da se razgovor 
odtegne. 

Nadala, koja nije nikad imala njemačkoga riečnika u ruci, 
nije razumjela, što ju pita; već uzamši rieči u hrvatskom značenju, 
odgovori nješto otresito: — Ako hoće Bog i prečista djevica Marija 
iz Trsata: častna i poštena sve do smrti. 

Sudac, videći, kako je ružno zalutao, uze u pameti prebirati, 
kako se taj visoki izraz jednostavno hrvatski kaže, pa dosjetiv se 
napokon, doda naglo: Tko ste? 

— Ja sam Nadala Kopajićka, stanujem na Lokaju s druge 
strane blizu ljekarnice, muž mi je, Bog mu dao zdravlje i veselje, 
pisar na brigantinu 1 Tadejevića. 

Sudac piše važno olovkom po papiru, zavirkujući po dražest- 
nom tielu Nadalinu. 

—’ Draga moja gospođice — primiv ju sudac nježno za ru¬ 
čicu; — krivica je velika, vaša stvar pravedna; ja bih od srdca 

1 Brigantin, što i brik. 


105 

















rad pomogao; ali Marko je Bakranin, pa ta stvar spada na magi¬ 
strat bakarski. . 

— A na bakarski magistrat! začudi se Nadala; ja toga nisam 

znala; mislila sam, da su nadošla bolja vremena, pa da vi, gospodine 
sudce, sve sudite. - Napokon baci polu-zadovoljno: - Tim bolje, 

barem je svršena moja parnica. 

— Kako to? gospođice. Valjda su vaše smokve još uviek 

pregrađene. . 

_ J esu> jesu, — dahne sasvim hladnokrvno; al bi i godinu 

dana tako ostale; pa dotle će i moj Tonić na zdravlju doći; neka 

se on nateže s Markom. 

— Ta nije! — primieti sudac, razabrav kamo šibaju Nadaline 
rieči: ja prijateljujem s magistratskim sudcem, plemenita duša; ja 
ću se s njim razgovarati; dođite, krasna moja gospođice, — pogladi 
joj opet ručicu, koju ona uzteže — u nedjelju k meni, pa ću vam ka¬ 
zati, što imate činiti; znate u nedjelju, imam više vremena, pa ćemo 
se obširnije moći razgovarati, — uze si ruke trti, da razvrgne 

stezavicu, koja mu je živce osvojila. 

— Liepa hvala gospodine sudče, odgovori Nadala s takom 
odanošću, kakovu pokazuje čovjek, koji je svu nadu izgubio; netru- 
dite se za me: plemenitost svoju poklonite onim, koji su tako sretni, 
imati za sudca tako draga gospodina, - nasmiehnu mu se Nadala 
tako prijazno, da su mu oči planule strastnim žarom. 

— Nemojte gubiti nade — napinje se sudac, da vodu na svoj 
mlin navrne; samo dođite u nedjelju pouzdano k meni. 

— U nedjelju? O to pak posve nikako. U jutru velika misa 
i prodika, a posije podne blagoslov. Hvala liepa, gospodine sudče. 
_ uzstaje iz naslonjače. Ostanite zdravo i veselo! 

— Žao mi je, veoma žao — penta zlovoljno sudac, ' a i 
zapoviedajte sa mnom u drugom kojem poslu; svigdar sam pri- 

pravna sluga vaša. . 

- Bog s vami - odvrati mu Nadala, pa naklonivši se pri¬ 
stojno, sobom iznese sunce, a sudac osta u tami prevarenih nada 
svojih. 

VI. 

Pred Nadalinom kućom sjedi na nizkih ogradah još nižega 
shoda četvero ljudi. Po živahnom kretanju desnih ruku poznaš troje 

njih za švelje, a po mjestu, gdje šivaju, sudiš, da su prijateljice: 
došle su posije podne na sielo, da uz šalu i prijateljsku zabavu što 
privriede. Svaka je na glavu metnula crn svilen rubac, izpod koga 
rumenilo lica sije kano sunce iza tmastih oblaka. Do Nadale na 
jednoj ogradi posadi se mladić s mornarskim klobukom na glavi, a 
u košulji, pušeći cigaru. Po okretnosti, kojom se sad uz Nadalu 
pritiskuje, sad djevojci na suprotnoj strani iglu razvrezuje, sad 
trećoj švelo priteže, poznaš, da nije novičica na djevojačkom sielu. 
Premda su mu sve tri mile i drage, najviše se ipak o Nadalu za- 
dieva, kojoj sad rubac na oći namakne, sad ju nježno štipne, sad 
po ramenicah pljesne, ter stoji smieh i hohot razkalašenoga 
družtva. Pobratimstvo, u kojem s Nadalom od malih nogu žive, 
daje mu toliko neobičnih prava. 

-— Ded pogodi, Jakominčiću, ako što znadeš *— progovorit 
će prva Nadala ubodši ga iglom u rame — gdje sam jučer bila. 

— Bila gdje mu drago — poskoči se Jakomin, pecnuv pose¬ 
strimu po okrutnici ruci, — samo ako nisi na tako bodljikavu 
mjestu, kano što ti danas igla pokazuje. 

— Bodljikavu bome; skoro sam se nabola, al na liepo oko 
mladoga sudca, koga sam u domaćem poslu jučer pohodila — pri¬ 
mieti Nadala, držeći ubodenu u švelo iglu, i izpod oka znalično 
gledajući pobratima. 

— Mogla si mu ići u kavu služit — primieti uštipno Jakomin, 
pocrveniv do ušiju rumenilom, koje je izdavalo nezadovoljnost i 
mržnju prama imenovaj osobi — tomu fruštamondu, koji se sva- 
kamo zabada i sve djevojke zamamljuje. 

— Pa što bi mu rekao? — primieti Nadala, zloradim posmje- 
hom dražeći prijatelja — mladić baš od srdca, svaka rieč kap čista 
meda. 

— Pače jeda viknu ljutito mladić, škrinuv zubi — kojim 
poput zmije iz guste cjeline probija lude, koje hoće da onuda ljubica 
naberu: — svaki laskavac ii je prevario, ili hoće da prevari. 

— A zubići — nastavi Nadala, niti nepazeći na prigovore 
pobratima, koga hoće da plamenom razdraži — zubići kano biserići. 

— Biserići, biserići — oponaša Jakomin Nadalin glas krešteći 
sav ko žeravica — bolje bi učinila, da biserom uma i srdca, kojim 
te je Bog nadario, odbijaš od sebe toga čovjeka, s kojim ako se ja 

gdje na razkrižju sastanem — zasukuje rukave — politat će mu taj 
biser kano paunovo perje, kad ga škanjac motati primi. 

Dok su oni tako u razgovoru, šaljivu za Nadalu, a žestoku i 
strastnu za Jakomina, eno gdje se mužka glava lagano i važno uz 
Lokaj prama njim primiče, uprevši već iz daleka pohotno oko u 
jatašce golubica onih. 

Švelje kano na mig prestanu šivati, pa držeći šivanke u ruku 
gledaju na onu stranu, odakle dolazi ljubimac Bakaraka, županijski 
sudac. 

,—- Ala ste se liepo namjestile — reći će sudac, kad je do njih 
došao, upoznav jučeranju svoju znanku — ko tri gracije. 

— A da, bez gracije skoči mu u rieč uviek na šalu spremna 
Nadala. A kako, ako Bog da, gospodine sudče? 

— Idem malo u Dragu po poslu. 

— Oho, daleko bome, utrudit ćete se jako; nebi li malo pri¬ 
stupili k nam u sobu na butiljicu vodice: trebat će vam okrepe do 
navrh brda — prihvati Nadala u prirođenoj gostoljubnosti posve 
otvorena srdca. 

Sudac jedva dočeka ponudu, ter smješeći se blago i pogle¬ 
davajući kradom krasne šilice, uđe za Nadalom u kuću, a za njim 
poskoče i dvie prijateljice, ostavivši u zabuni na shodu Jakomina, 
koji škripeć zubi, izvraćajuć oči i stiskajući šake vrati se kući 
napram sv. Mariji. 

Butiljica se s mjesta donese, baškot se za supanje na tanjiru 
posluži, kupice se ponamjeste, a Nadala držeći u ruci butilju, ter 
obuhvativ ju koljenima vadi težkom mukom čep, koji izvučen do 
pola, skoči u Nadalinoj ruci do tavanice, a stolom se razpraši 
prah vodice, koji i sudca nešto poprsne. 

— Dobro došli, gospodine sudče, u kući siromašne ali iskrene 
bakarske obitelji -—’ progovori Nadala, držeći u ruci svoju oko dna 
se pjeneću čašu, sva blažena, što može podvoriti tako velika go¬ 
spodina. — Živili mnogo godina u našem gradu. 

— A u vašem dragom družtvu — primieti sudac, onom fi¬ 
noćom izraza, koji namah s početka nišani, kamo smjera, prese¬ 
nećen toli nenadanom ljubežljivošću domaćice. 

— Samo da vam bude na zdravlje -— prihvatit će Nadala, 
nerazabravši u veselju svojem, kamo šibaju sudčeve rieči — i na 

utjehu koje liepe bakarske djevojke. Mi smo vam Bakarke vrago- 
metne, nepustimo vas iz ruku, morate nam se ovdje oženiti; ta kako 
i nebi: liep mladić ljepote djevojke; evo ovo su vam dvie na izbor 

— pokaza šaljivo na svoje prijateljice, koje su zastiđeno oči na tla 
oborile — gledajte jih, kako su se snuždile, kano da neznadu ni tri 
brojiti -— nastavlja Nadala, nemareći za sve to veću njihovu smetnju 

— a ono bi svaka volila danas nego sutra. 

— Ti si pravi vrag — zapenta starija Silvina, sva ko skrlet, 
što će si o nas misliti gospodin sudac? . . . 

— Što o samu sebi, dražestnice moje -— zakrši joj rieč sudac, 
oko svoje neprestano pasući po vilinskom stasu Nadalinu. *— Vje¬ 
rujte mi, nije vam dobro, biti čovjeku samu na svietu, osjećam to i 
sam, osobito u Bakru, gdje nailazim na takove krasote *— pa bukte- 
ćima očima hoće da proguta odvažnu Nadalu. — Oženit ću vam se, 
oženiti, ma na kakav način. 

— Pravo imate, gospodine sudče; što je ljepše i uzvišenije, 
nego dva srdca vezom međusobne ljubavi sdružena! — doda važno 
Nadala s pobožnošću žene, koja se sjeća dragoga zaručnika iz 
daleka, a iz prsiju joj se prodre dubok uzdah. 

- Pa uz čašicu ovakove pjenjušice: to je prava poezija 
života — primieti sudac, da uz gostoljubnost gazdaričinu i dar 
pohvali. — Ala je dobro to vaše vino, gdje vam raste? 

— Nedaleko, u Rebrih; o trgatbi možete se o tom uvjeriti 
odgovori Nadala, pa ljudnim i molbenim glasom doda: — bit će 
nam drago, ako nas udostojite ... 

Sudac upre svoje u njezine oči, pa ju nepomično gleda, kano 
da hoće da ju pita, kaže li to od sbilja. Pak uljudno se nakloniv — 
ako dopustite — reče. 

— Iz svega srdca — odvrati Nadala. 

— Kamo sreće, da mogu vjekovati s vami, ali služba je 
služba, moram poći -—- reče sudac, pa dignuv se sa stolice, vatreno 
stisnu pruženu mu na pohodu Nadalinu ruku. — Ostanite s Bogom 
do viđenja! 

—■ S Bogom pošli — prihvati Nadala uztežući ruku. I više 
puta. Nezamjerite šta nesgrapnosti našoj. 

Sudac ode. 

VII. 


Oko Miholja zaista je trgatba u Bakru. Tko nije prije brao, 
taj jamačno bere oko toga najznamenitijega svetca kod Hrvata. 
Već prije nekoliko dana otvaraju se pivnice, iznose na ulice sudovi, 
pa se uz obćenitu lupu po svem gradu nabijaju razsušene daske: 
neima kuće, gdje se nebi spremali na branje, koje je tim veselije, 
što imajući svatko samo malo trsja, svi skoro na jedan put beru. 
Trgatba je narodnji svetac, koji sve izravnava: bogatca sa siro¬ 
mahom, gospodara sa slugom, a osobito neprijatelja s prijateljem. 
Ma se tko komu zamjerio, o trgatbi svatko misli, kako bi znanac 
znanca, susjed susjeda na tu svečanost zvao, ter se tako s njim 
izmirio. A kad ograne određeni dan branju, sad tekar da vidiš 
čuda neviđena. Već o usvitu zaore po svem gradu pjesme, raži- 
lazeći se u divnom skladu na sve strane uz brda, uz koja se vino¬ 
gradi nižu. Gospoda i sluge nose kose, košare i kosire, gospodične 
i služkinje kable, lavadure i britvice, tako da neznaš, tko nad kim 
stoji. Za ovimi idu težaci i težakinje razlikujući se od pređašnjih 
samo tim, što nose mehe i brente, kojih oni nikad nenose. 

Najveličanstveniji prizor pružaju vinogradi, Rebra zvani, što 
se duž lieve obale luke uz brdo penju. Svaki je hvat zemlje pod- 
zidan tvrdim zidom, nad kojim se uzdiže drugi podzidani hvat 
zemlje, tako da ciela bočina do vrhunca predočuje pravu sliku 
gorskih rebara. Trsje se sadi poput naših brajda, koje se u Pri¬ 
morju ruže zovu, ter se trsi dosta nizko razvedu nad zemljom poput 
krova, tako da si pod njim zaklonjen od svačijega oka i od svake 
navale s nebeskih visina. Nebudući umjetnost još daleko doprla, 
u vinograde se uzlazi ne po stvorenih stubah, već po prirodno po¬ 
loženih pećina, izpremješanih poturom tako da moraš dobro paziti, 
kamo nogom stupiš, da te kotrljajuće se kamenje u propast nesko- 
trlja. Pa po ovom grebeništu tako sigurno stupa noga bakarke dje¬ 
vojke, da se uza svu lodricu ili mješinu mošta, koja joj pritište leđa, 
oko pletiva bavi, pjevajući i popjevajući. A kad stupiš u trsje, koje 
je sa svih strana ograđeno gromačami, na kojih strši ili stučeno 
staklo ili trnje, onda tekar da uživaš divote i miline! Prama zapadu 
diže se uz brdo u slici trokuta grad Bakar, koji je baš pozlatilo 
izlazeće sunce, a iz zadka razliežu se pjesmice berača, talasajući 
se pučinom morskom, koja ti je pod nogama pukla, sve do leže- 

čega na protivnoj strani Bakarca s družicom si Kraljevicom, koja 
tičući se preko uzahna tiesna s kotrenskimi gorami na jugu, zatvara 
luku sa svih strana. Ako k tomu uzmeš, da se o trgatbi razvezuju 
svi vezi družtvene ukočenosti, ter da se svatko kreće po zakonih 
vlastite individualnosti, šale i dosjetke sipajući: onda si možeš 
podpuno predočiti bajno zlatno doba starodavnih naroda. 

Na ovakov dan izađe i naša Nadala u svoja Rebarca, vodeći 
sobom svoje dvie prijateljice i dvie težakinje, da joj kući nose potr¬ 
gano grožđe, koje će se kod kuće za butilje rukama gnječiti, jer 
maleni vinogradić nedonosi, da to grožđe po običaju čovjek golima 
nogama u trsju masti. 

Posao se poče obavljati posve mirno, jer neima začina, to jest 
mužke glave, oko koje bi se igrali ženski dosjetci. Sudac ili je bio 
zaboravio na poziv, ili su ga poslovi u gradu držali, ili je po gornjo- 
hrvatskoj navadi hotio da kasnije dođe: a pobratim je Jakomin 
jamačno u svojem vinogradu brao. 

Kad al eto oko podne dođe očekivani gost s težakinjami, 
koje su objed za svu družbu u vinograd nosile. 

Posije običnih pozdrava sjede družtvo za objed pod najvišom 
ružom na zemlju, pruživ se svako na starorimsku, poduprt o lakat 
desne ruke. Sudac se slučajno pruži savrh Nadale; a ostala čeljad 
koje kako. Brudit s palentom, nešto štrukalja, frigane ribe, korica 
sira i čašica bevande 1 bijaše preobilan objed za bukteće sudčevo 
srdce. 

— Ala liepa para — progovori jedna težakinja, kojoj je što 
od sunca što od kapi bevandice gorelo lice, namienjujući sudcu i 
Nadali: — kano golubići; škoda, što je jedno tekar svanulo, kad 
je drugo jur zamrklo. 

— Uh, što ste to rekli, Marice? prihvati Nadala. — Gospo¬ 
dinu se nedopadaju Bakarke, Hrvaticu koju da ste mu namienili. 
Nije ni čudo, borme — produlji Nadala, šaljivo ga bockajući — 
one crvene bielim prahom posipane, mi crne i garave kako nas je 
majka rodila; one po knjigah mudro govoreći njemački i francezki, 
mi, drago moje, uviek samo to bakarsko hrvatsko; one svaki dan 
drugačije, mi uviek jedne, borme nije čudo. 


1 Bevanda zove se vino. poteklo iz dropa. vodom nalivenih. 

— Što će mi to? — odvrati Marica, služeći se slobodom, koju 
joj svečanost daje; — ni u našem oku vrag nespava, ni naša krv 
nije voda za takova tulipančića. 

— Sviet je sviet, — prituknu druga težakinja — malo bolji, 
malo gori; malo ljepši, malo grđi. Bome će i u Bakru gospodin 
sudac osjetiti, da hlače nosi. 

Bile bi se još duže šalile, ali sudac, nešto zamišljen, neće da 
priloži koju u taj neobični koncerat. Težakinje pospravi posuđe, 
metni na glavu košare pune nabranoga grožđa, pa put pod noge u 
Bakar; a dvie prijateljice, kano marljive beračice u tuđem vino¬ 
gradu, skoče sa svojimi britvicami na gornja rebra, ostavivši Na- 
dalu, da razgovara sudca. 

— Strašna vrućina u tom Bakru — sad će prvi sudac, videć 
se na samu s ljubljenom ženom. 

— Bog s vami, gospodine sudce, kakova vrućina, ta evo nas 
pod ružom, kamo sunce ni doprieti nemože. 

— Ima i drugo sunce — prekinu joj naglo rieč sudac, a oči 
mu se prevukoše suzami — mnogo žarkovitije od onoga, a to je 
draga milostivna — primi ju vatreno za ručicu -—- sunce očiju vaših. 
Odkad ste me usrećili svojim pohodom u uredu, svojom ljubeznom 
gostoljubnošću u svojoj kući: to me sunce žari i pali, neimam nigdje 
mira ni počinka, do u sladkom naručju vašem — hoće da ju zagrli. 

— Što je to za Boga, gospodine sudce! — protrnu Nadala, 
izplićuć se iz njegova zagrljaja — ruke kod sebe, gospodine, jer 
bismo se mogli posvaditi; vam je sbilja sunce mozak pomutilo. 

Pomutilo mi je — zakrši joj rieč sudac — i mozak i srdce, 
i tielo i dušu i sve ujedno, ter nemogu više ... — u glavu mu 
pljusnu sva krv iz žila, a oči mu se zakrvaviše kano divljoj zvieri, 
kad hoće da se na plien obori, pa stisnuv ju klieštima snažnih ruku 
svojih, otimajuću se negdje u lice poljubi. .. 

Kano lavica, kad tko hoće da joj ugrabi najdraži zalog lju¬ 
bavi njezine, trgnu se Nadala iz njegova naručaja, skoči izpod ruže 
na noge, pa rigajuć nanj vatru pravednoga gnieva svoga: 

— Odatle se — vrisnu — grdobo ljudska, da vas nevidi 
sviet, gdje još išto poštenja vlada. To li je ponašanje sudca, kojemu 
je štititi nedužnost, to li zahvalnost inostranca, koga smo pratili 
s iskrenim štovanjem, nedužnom ljubezljivošću srdaca naših! Zar 
mislite, ako vas ženska pogleda, da vam se već ponuda; ako vas 

vodi preko gostoljubnoga praga, da vas je već uvela i u nedostizivu 
svetinju poštenja svoga? Odtale! 

Na tu silnu viku dotrčaše i dvie prijateljice, pa sluteći po 
biesu Nadalinu i snuždenosti sudčevoj, što se je dogodilo, navališe 
i one nanj grdnjami — te cielom okolicom stoji cika i sopotljivo 
kreštanje ženskih glasova, izsred koga izmaknu sudac, kotrljajuć 
niz grebenište poderane oprave i okrvavljenih ruku. 

VIII. 

Mornarica je sinja kukavica. Tek što se je udala i s mužem 
mjesec dana sprovela, treba joj se s njim dieliti; jer kamenje ono 
nerodi ni pšenicom ni kukuruzom, vino se od nekoliko vedara kod 
kuće potroši, smokvice dotiču samo za mjesec dana, a u mjestu 
možeš si tek nešto privriediti, da golotu pokriješ i glad utažiš. 
Mornarica je u isti čas i nevjestica i udovica. — Iza kratke slasti, 
što ju je u krilu mlade ljubavi uživala, sliedi dug, grozan, porazan 
strah, da neće vihar brod razkršiti, ili bolest prekinuti nit životu, 
o kojem visi više nego li život, sva sreća njezina na ovom svietu. 
Svaka oluja, što u Bakru biesni, svaka bolest, što ondje pustoši, 
oštri su mači, s kojih krvavi srdce žene, zabrinute za život svoga 
muža. Mornarica se neprestano strahom hrani. — Pa kad bjesnoća 
vjetara ili udaljenost mjesta zaprieči na dulje vrieme muža, dati o 
sebi glasa, onda sa svakom jalovom poštom izčezava nada, ta 
zadnja tješiteljica u nevolji, ostavljajuć na svojem mjestu crnu 
sdvojnost. Mornarica u sdvojnosti neprestano kuka. — A1 eno ti 
i gore žalosti! Muž je na svojem pohodu ostavio praznu kuću, a 
s daljine nemože da ju po dvie tri godine ničim ne samo napuni, 
već niti zamuči. u tom se strašnom stanju, neimajući ni susjedica, 
da svojom prazninom izpuni susjedne jaze, porađa glad, s koga pro¬ 
pada i crven lica i živost očiju i punost tiela, ti stožeri zadovoljstva 
mlađih duša, pa se ugnjezdi crna tuga, koja slabo jur tielo do okost- 
nice oglođe. Iztrošena tako mornarica s crnim rubcem na glavi i 
crnom saržom na suhom tielu živa je slika sinje kukavice. To su 
izgledi sokovite nade malone svake mornarice u našem Primorju, 
kadre ugušiti želju za udajom i u vulkanu bračne ljubavi; al u tom 
grobu ima nešto, što naše mornarice u životu drži: svemoguća narav, 
koja klicu i iz kamena tjera, ter primorka najvoli poći za mornara. 


® Prvi hrvatski pripovjedači iza preporoda 


113 



















Ima već godina dana, što od našega Antuna neima ni traga 
ni glasa. Pita Nadala svaku poštu, nosi li joj od njega listova, pita 
svakoga znanca, koji se je vratio iz dalekih krajeva, je li se gdje 
s njim u zdravlju sastao, pita nebo i zemlju, živi li joj jošte; ali 
odnikle ni traga ni glasa. Vino se je od napršnjak-vinograda popilo, 
smokvice već davno zaboravile, a svoje ruho u obćoj nestašici svaka 
ženska sama šiva, nigdje privrede, nigdje pomoći. Glad se je me- 
đuto u kući utaborio, umukle šale i dosjetci, nestalo prijateljica, a 
Nadala živa slika mučenice, koju stara Anđulina u proždrljivosti 
svojoj svaki dan muči novih nesmiljenih muka. 

Nije druge, valja se hvatati zadnjega ondje sidra spasa: valja 
u riečku založnicu založiti zlato svoje. Ali eto živoga pakla za Iju- 
beću dušu. Ono malo prstenova, sve su dragi zalozi Antunove lju¬ 
bavi, kako da se s njimi razstavi? Pak i što bi od njih dobila, dotiče 
i u najvećoj štednji samo za nekoliko tjedana: treba i dalje po¬ 
segnuti. U to joj na um padne ogrlica. Tielo joj se strese, u želucu 
smuči: gotovo srušit se od nesvjestice. 

— Ogrlicu, ogrlicu, koju mi je moje zlato na pohodu u naj- 
nježnijem naporu svoga srdca ostavio, koju mi je kano amanet 
međusobne naše vječne ljubavi poklonio, koju mi je za čuvanje 
preporučio, nju, i nju da dadem, da ju založim onamo, odakle Bog 
zna, hoće li mi se ikad više vratiti! O nikako, to nikako nemogu, 
to nikako neću, — kuka Nadala stojeći pred zlatom, koje je bilo 
na boru razprostrto, i lomeći ruke od sdvojenja -— makar se od 
glada i srušila. — Začuje se hropotljivo stenjanje iz bližnje sobe. 

— Što je to za Boga? Da nije od slabine već sasvim onemogla? 
Možda se već i sa smrću bori — pomisli u grozničavoj uzbuni svojih 
ćućenja. — Što ću jadna i nevoljna? Samo nje, nje samo da neimam! 

— Skupi glavu među dva dlana, pa duboko zamišljena gleda uko¬ 
čeno u razprostrto zlato. Staricu mi čuvaj! ozva se glas u 
najdubljoj dubljini njezine duše. Tko se to javlja, za Boga, tko se 
javlja? Ah on je, on mi u ovom groznom trenutku, videći moju 
smetnju s onkraj mora progovara. I čuvat ću ju, zavapi sva 
blažena, razkrilivši ruke prema moru, čuvat ma i najslađom 
utjehom srdca svoga. Ti si mi to naložio, brate dragi, tvoju 
ću zapovjed sliediti, čuvat ću staricu kod kuće, a čuvat ću i 
ogrlicu... u založnici, reče spustivši ruke, koje su joj kano 
obumrle na krilo pale. 

Zlato se u škatuljicu metne, žena se najmi, koja jih s mjesta 
u založnicu riečku odnese. 


IX. 

U Tianićevoj kući do pisarne sudčeve pruža se velika soba, 
a tik nje stisla se malena spavaonica, iz koje se kroz posebna vrata 
izilazi na hodnik, na kojem se je pristrančila kuhinja: to je cieli stan 
županijskoga sudca u nestašici stanova. Ako je stan malen, a ono 
je velik način, kojim je uređen: svuda uglađeno i ukusno pokućtvo, 
težka svila po divanih, debeli sazi po podu, velika na raznih mjestih 
namještena zrcala, tako da sa svagdje sve viditi možeš. Za knjiž¬ 
nicu neima prostora u tiesnom stanu, ali su se zato razširile podloge 
za criepove raznoga cvieća, i stalci, na kojih su piramidalno pore¬ 
dani dragocieni čibuci s maglovitim jantarom, turske lule, kesice za 
duhan i ostala duhanska sprava. Po sobi pliva neki miris, koji te 
tako ugodno draži, da ti se san na oči navlači. 

U tom raju razvaganio se sudac po kožnatom balzaku, pa 
prebaciv jednu nogu preko druge, i podupriev glavu laktom, odbija 
iz turske lule dimove, da se soba rano posije podne mrači. Poležav 
malko na jednoj strani, obraća se na drugu, dok se za čas opet na 
prijašnje mjesto neprebaci. Tek što je odbio nekoliko dimova, tari 
si lievom rukom čelo, briši driemljuće oči, nateži brkove te amo te 
tamo, pak uzato neprestano zievaj. 

— Ala je dosadno u ovom Bakru — progovori napokon sam 
sobom, u ovom zadnjem kutu svega svieta, iz koga kan da neimaš 
izhodišta. Ako hoćeš da napolje izađeš, neimaš što da vidiš, osim 
ovo strašno kamenje i kap mora, koje se svojom jednoličnošću u 
još veću dosadu nagoni. Ljudi kano krti po svojih rupa čame, osim 
što ti se koji činovnik na ulici sumnjivo ukloni. Duše mi, nisu bez 
razloga osovili pokraj mora one dvie tunere, 1 na kojih kirci čekajući 
ribu ukočeno sjede, da uzmognu u tom zrcalu neprestano gledati 
pravu svoju sliku. Doista ni u Sahari neima jednoličnijega života. 
Ako te želja povuče u javnu sgradu, neima uprav ničega, do jedne 
jedite kavane. Ako se težkom mukom upoznaš s kojim Bakraninom, 

1 Tuncra = mrieže, u koje ribe tune hvataju. 

ter te primi u kuću, neima ni pustih purana, niti razkalašenih naših 
napitnica, već se posije suhoparna objeda, a još suhoparnije večere 
moraš razgovarati s babami, što kudelju predu, o vješticah, vuko- 
dlacih i noćnih dusih. O dosadno je, do zla Boga dosadno, — 
obrnu se opet na drugu stranu, zievnuv što ga usta nose. — Imade 
li nesrećom koja djevojka u kući, već te u trećem pohodu zapitaju, 
jesi li nakanio? ako nisi, neuđi više, inače ćeš izaći duga nosa. A 
žene — osovi se sjesti, zasukav si tako žestoko desni brk, da su ga 
suze polile -— bar bi žene morale biti pametnije. Što se ljepote tiče, 
neka bi i prošlo, ali uglađenoga novoga tona ni za liek u njih neima. 
Čudni stvorovi! I nasmijat će se i našalit će se, i razdražit će te 
najsmjelijim razgovorom, a kad posve siguran posegneš, da se 
nagriješ te vatre, a ono vatra čaralica, koja te u valovih utaplja. 
Barem Nadala -—- zaplete ruku u kose, pa jih u ljutosti popriteže — 
barem mi je ona na toliko u susriet došla, da bi u svem širokom 
svietu smio nadati se sreći. Mlada, skoro udata, pa tako dugo udo¬ 
vica, ta prije bi se smrti nadao, nego ljubovnomu porazu. Dok se 
nisu bili prosuli glasi o nesretnom onom sastanku — ogledava si 
brazgotine po ruku još je kako tako bilo. Istina, nevjeruje se 
posve, ali opet od onoga časa i one me bježe, koje su se barem 
šalile sa mnom. O dosadan je i sramotan takov život! Nu što da 
radim, kad opet moraš tudjer ili živiti ili crći. — Zamisli se časak. 
Napokon pljesnuv rukom po koljenu, skoči na noge, a u blago inače 
oko toliko mu sunu divljačtva, kano da je nakan ognjem izgorjeti 
ciele pokrajine. Što djevičanstvo, što nedužnost? tašta imena, kojih 
se samo kukavice žapaju i plaše. Nisu li žene svuda žene: slabe i 
tašte, lakome, na visoko težeće. Prisloni samo zlatne ljestve, pa 
će ti po njih i same u naručaj pasti. O dragocien kove, koji svoga 
cilja još nikad promašio nisi. Ti si stvorio izdajstva roda, vjere i 
domovine, ti si silne vojske poput ovaca skučio pod jaram, ti si 
kraljevstva strovalio u ništož, ti si razrovao temelje družtva čovje- 
čanskoga, koje su vjekovi uz ponornu mudrost svojih izabranika 
gradili: ti ćeš prelomiti i ovu tanku šibu ženske oporosti, opornosti, 
koja se je samo zato tako uzjogunila, što se je žacala svjedoka, što 
joj nije bio izložen zlatni kumir, što se je jošte nježila u dobru; ali 
sada, pošto ju je nevolja sa svih strana pritisnula, a nada posve 
iznevjerila, sad se mora predati, osobito kad joj u tabor potisnem . . . 
samoga vraga. Flectere si negueo Superos, Ache- 

ronta movebo. 1 Drhtav i šapat od napora duševnih moći 
sruši se na balzak, a putem razplamćene mašte dopre mu do uha 
krešteći vražji posmjeh. 

X. 

Anđulina je rodom Mletčanka, koja je često sa svojim mužem 
na trabakulu 2 dolazila u Bakar, da o Margaretinskom sajmu, gla¬ 
sovitu u cieloj onoj primorskoj strani, prodaje tanjire, zdjele, vrče i 
vrčiće od porculane, koje se onđe navalice kupuju. Bila je krasna 
kano anđeo, odakle joj je i ime poteklo, a da je morala i bogata 
biti, možeš slutiti po jakoj trgovini, koju joj je muž u onih strana, a 
i drugdje po Italiji vodio. Posije muževe smrti, koja ju je još u 
cvatućoj dobi zatekla, pokupi svoj imetak, ter se preseli u Bakar, 
gdje joj je osobito omilio veseli život, kakov je o sajmu sastajala, i 
možda jaki, čili i srčani Bakrani, s kojimi je mnogo ugodnu uru 
provela. U Bakru otvori štacun od jestiva, ter su veliku prođu imali 
osobito makaruni, koje je iz Italije nabavljala. Od dugoga vremena 
dolazili bi krasnoj štacunarici mladići bakarski, da u šali koji čas 
probave. Vatrenošću i ljubezljivošću postade ona ljubimicom mla¬ 
deži, koji bi se među sobom natjecali, tko da joj srdce osvoji. A1 
među ostalimi svojstvi odlikovala se je osobitom umnošću i razbo- 
ritošću, kojom bi o najtežih stvarih temeljito sudila i u najzamrše- 
nijih pitanjih razborito svjetovala. Ovo posljednje svojstvo, sakri¬ 
veno od očiju površnih mladića, udari osobito u oči zrelomu mužu 
Franji Smokvini, pomorskomu pisaru, čovjeku liepu i snažnu, koji 
bi posije smrti svoje žene, koja ga je u porodu ostavila otcem naše 
Nadale, s mladići u štacun dolazio. Slika nađe priliku, ter se Franjo 
priženi Anđulini. Čim se tom ženitbom zabuši vrelo zabava za 
mladiće, prestadoše oni dolaziti, pa s njimi izostadoše pomalo i 
kupci, ter se Anđulina skoro vidi prisiljenom, obustaviti jalovo 
trgovanje, pa pokupivši ostanke svoga imetka, kupi kućicu na Lo- 
kaju i vinogradić u Rebrih. Sad se je već počela boriti s bakarskim 
siromaštvom, ter od krasne Anđuline postade u kratko vrieme ru- 
gotom ružna baba, što se kod Talijanaka neobično hitro sbiva. 

1 Ako nemogu bogova umoliti, poslužit ću se paklom. — 2 Trabakul 

= manji brodić. 

S grdobom tiela izopači joj se na skoro i duša, u kojoj zavladaše 
talijanske strasti: lakomost i hinbenost, koje je ipak uviek umjela 
zaklanjati vedrinom uma, koja se najkašnje običaje seliti iz čovje¬ 
čjega tiela; s toga su ju u obitelji još uviek smatrali dobrom i pa¬ 
metnom ženom, dočim je u javnosti osobito kano inostranka stojala 
na dosta hrđavu glasu. U vrieme toga siromaštva umre joj i Franjo, 
ostavivši joj jedinu pastorku Nadalu, kojoj se naš Antun priženi. 

Na tu se baku kao na branište nasloni i pomamni sudac, 
da osvoji dragu tvrđu, pa to mu se pričini tim laglje, što je usred 
njezinih bedema zavladao glad i nevolja, kojoj se je težko podla- 
gala babetina, jer je bila vikla svemu dobru u mlađahnoj dobi. 
Zlatni joj se ključi dadoše u ruku, da se tim sigurnije otvore 
vrata tvrđi. 

Poput zmije doplazi jednoga jutra Anđulina iz svoga duplja 
u sobu Nadale, koja je na vjenčanoj škrinji sjedjela i plela duboko 
utopljenih očiju, pa poljubiv ju nježno u čelo i pogladiv joj palci od 
obiju ruku razpletenu prednju kosu: 

— Kako si mi spavala, drago diete moje? — zapita ju tako 
blagim glasom, da je bio kadar probuditi najveće pouzdanje. 

— Baš nikako, majko, —* odgovori turobno Nadala, muče 
me svakojake misli, Bog sam znade, što se je s mojim Tonićem 
dogodilo! — a niz obraz oboriše joj se gorke suze. 

Utješi se, sinko, neće biti valjda zlo, ta znaš, sviet je 
velik, put dalek, a među njim i nami silno more, koga nije moći 
lahko premostiti. 

— Bar bi mogao pisati, koju toju javiti ženi, koju tako silno, 
tako nježno ljubi. 

— Tko zna, draga moja— prihvati lukavo starica, videći ne¬ 
zadovoljstvo Nadalino — tko zna, nije li ga u svietu zahvatio vir 
jače koje ljubavi. Mužkarci su slabi: malo laskanja, malo popu¬ 
štanja, eto jih u mrieži, a veli se talijanska: daleko od očiju daleko 
od srdca. 

— Rieč je laž, a Bog je istina — trgnu se Nadala — pred 
božjim mi se je oltarom zakleo, da druge ljubit neće, znate majko, 
da druge ljubit neće: ne nipošto, on vjerom pokrenuo nije. 

-— Nu, nu, nežesti se, drago diete moje -—- ni ja nekažem, 
da je jurve pokrenuo; ali može biti, ta što se već nije sve na svietu 
dogodilo? Nisam ti hotjela kazati, da te jadnu još više neojadim — 

doda skoro plačnim glasom baka, — ali ljudi vele, ljudi što su došli 
iz Levanta, 1 neću tvrditi, da je istina, ali ljudi vele, da u Grčkoj 
s nekom Grkinjicom sretne dane vodi. 

— S Grkinjicom! — zastenja turobno Nadala, pa se duboko 
zamisli. Puno je slutnja žensko srdce. — Zašto sam mu — uze raza¬ 
birati nesretnica — zašto sam mu na polazku baš Grkinjicu spo¬ 
menula? Bio je po svem širokom svietu, čemu se neveli, da se je uz 
drugu koju prislonio? Ni rieči vjerovala nebih, ali baš uz Grkinjicu? 
Da i sama vidim, može ... može biti... uzdahne duboko i s bliedog 
si čela rukom otare debeo studen znoj. — Slutnja se je izpunila! 
Ali ne, nemože biti — nastavi misliti, a tiha joj se misao u žestini 
strasti pretvori u glasan odlučan govor — nemože biti. Gori bi 
morao biti od divlje zvieri, koja i bez uma iz množine jednu izabire, 
jednu ljubi svom žestinom, jednu razgovara, pomaže i brani. 

— Ljudi su kadšto, dušo, gori od zvierinja, primieti starica, 
veseleći se pastorkinoj zabuni, koju je bistrim okom proniknula: — 
Zvieri se brinu za svoje ženke, a kako mari Antun za tebe i za tvoju 
hranu? Evo već druga godina teče, pa ni probijene pare! Imade li 
on ikakova srdca, može li poćutiti, što to znači: leći gladan, ustati 
gladan, raditi gladan, a on u svakom izobilju? Sinko, nevaraj se 
taštom mišlju: ti si preveć mlada, nepoznaješ strahota života: tvoj 
Antun ne misli na tebe. 

— Možda nije mogao, majko, odanle nitko nedolazi u Bakar; 
a možda je komu i dao, ali ga je more progutnulo, možda, možda ... 

— Možda i nemožda — zakrešti nestrpljivo babetina, nezna- 
jući što da odgovori: nepita se sada, je li nije li, već kako pomoći 
u nevolji... 

— Kako, majko, kako? — skoči joj u rieč Nadala, sjećajući 
se ne toliko svoje, koliko staričine nevolje: — vi ste pametni i mudri, 
svjetujte me, sve ću učiniti, sve izvesti, samo u toj biedi da si bar 
malko pomognemo. 

— Samo novcem, draga moja kćeri — prihvati opet blago i 
lukavo Anđulina — samo novcem. Kralj kraljuje, trgovac trguje, 
težak teži, samo da si novca steče, a za ostalo nije ga ni briga, 
samo sobom dođe. 


1 Levanat = zapadne strane male Azije nam na iztoku ležeće. 

^ I J a bih radila, majko, dan i noć neprestano radila, makar 
mi i oči skapale, ali što ću, kad nitko neda posla! 

I bez posla, i bez rada dolazi se, diete moje, do novaca *— 
govori Anđulina polagano i oprezno, bacivši se na druge branike 
bliže k tvrđavi, Nadala ju napeto sluša. — Da i bez posla i bez 
rada, a još k tomu uza svoju radost i veselje. Ima, drago, bilina i 
ljubav se zove. Nju traže ljudi preko brda i dolina, preko rieka i 
mora; porad nje silaze kraljevi s prestolja u proste kolibice, porad 
nje se robinja uzvisuje na prestolje; porad nje se prosipava silno 
srebro i zlato . . . ljubav će i tebi, sinko, donieti svega u izobilju, 
samo ljubit se odvaži. 

Ja ljubim, majko, muža svoga — reče Nadala posve ne¬ 
dužno, nerazumievajući jošte babe. 

— Muža, muža — zapište opet Anđulina nestrpljivo; ali kad 
taj muž neljubi više, kad je zanemario sve božanske i čovječanske 
dužnosti, prama onoj, koju bi morao ljubiti, nije li skrajnja ludost, 
nehtjeti ljubiti drugoga? 

— Drugoga ljubiti, osim muža svoga? — skoči Nadala, 
pa razpuhavši tinjajuće iskre obumrloga oka svoga u bukteći 
plamen, hoće da njim živu izgori staru: — drugoga osim muža 
svoga? Ne, nipošto, to nemože, to nesmije biti. Avaj meni sirotici 
na ovome svietu, koji već nepozna časti ni poštenja! 

—' Poštenje, nepoštenje, to su tanke stvari — neda se zabu¬ 
niti paklena Anđulina — netko misli, da je pošteno, prosipati sve 
svoje blago, da u sjaju održi kakvu pjevačicu; drugi opet za pošteno 
drži, nedati od svoga nikomu ništa, ma tko i umirao od glada. Ima 
ljudi, koji drže, da je nepošteno suditi proti zakonu, a drugi zovu 
nezahvalnošću, ako tko porad prijatelja neće da povriedi zakona. 
Svatko si tumači rieči, kako je ponj najkoristnije. Naći ćeš i ludih 
žena poput sebe, koje neće da ljube osim svoga muža, a ima jih na 
milijune, koje ljube kojekoga, osobito ako je sila, koja i kola lomi. 
Nećeš biti ni prva ni posljednja .. . 

Ili sila, ii nesila; ii ni prva i ni posljednja, ja do smrti 
nikoga drugoga ljubit neću. Pa za novce, jao meni, gdje to od vas, 
od vas čuti moram. Što je novac bez poštenja? Vosak na vatri, 
koji se prije neg si ga uhvatio raziđe sa strašnim smradom; slab 
sunčani tračak, koji oblaci vlastite savjesti u čas pretvore u tamu; 
usvitak o zori, za kojim križaju munje tuđih ogovora. O zlatno moje 

poštenje, uviek otvoreno, uviek jasno kano sunce na naših nebeskih 
vedrina, ti me neostavljaj. Bolji je dobar glas, nego zlatan pas. 

Idi, trubilo jedna - zakrešti Anđulina Ijutito, videć se 
potisnutu iz branika, za kojim se ulazi u tvrđu <— niti sebi, niti 
drugomu dobra. Zar je bolje zebsti, a neimati glavnje na ognjištu; 
gladovati, a neimati tako rekuć korice suha kruha: nego li raditi, 
što milijuni rade, pa plivati u lasti i obilju? Da si čemu pridna, bila 
bi već davno od sudca izhodila ono ružica i smokvica, da si čovjek 
barem rakijicom ugrije samrzlo i ukočeno tielo; bila bi i mnogo više 
izhodila od sudca, koji te vatreno i iskreno ljubi, koji ti i sada 
nuđa... 

Ni rieči više viknu Nadala zadnjom silom svoga glasa, 
a usta joj se zapjene, kano biesnoj. — Sudca da mi niste nijednom 
riečju spomenuli više, ili ću vas s mjesta ostaviti. .. 

Sguri se Anđulina, pozeleni sva od jeda, što se vidi suzbitu 
onamo, odakle je pošla, pak izvlačeć se iz sobe kano prebijena 
mačka zamrmlja: 

— Preostaje lagum! 


XI. 

Bijaše oko polovice prosinca u jedanaest sati noći. Nebo poput 
stakla, na kojem se je osovio puni mjesec, da izdajničkim svojim 
svjetlom razsvieti sve zakutke spavajućega grada. S mjesecom se 
je zaortačilo i more, koje množeći mjesečevo svjetlo u milijune 
novih svjetala, svom njih snagom baca na bielo kamenje, ter se od 
novih milijuna odbijenih odanle svjetala vidi u Bakru usred noći 
kano usred dana. Bura, ustrmivši se sa sjevero-iztoka u dragu, krši 
stabla i drma kuće, ter stoji zvižda svih prozora na jedan put: 
misliš, sad će nestati grada u kaosnom zračnom viru. Neima stvora, 
koji bi se usudio koračiti na ulicu; samo dusi smjeli bi se boriti 
s tim strašnim duhom uzrujane naravi. 

U toj strahoti nečuju se, al se jasno vide koraci zamotane u 
kabanicu mužke glave, koja dolazeći iz Primorja uzkim klancem 
pokraj Fontane prama Lokaju — stupa. Silovito nešto mora biti, 
sto ga bez straha napred pomiče. Kad je došao do Nadaline kuće, 
stade, ogleda se na sve strane, pa napokon zakuca na vrata, koja 
se s mjesta otvoriše i opet zatvoriše, a na protivnoj strani, mogao 

bi, da si sasma blizu, čuti šapat nepospane i na prozor prije počinka 
pristupivše bakarske prelje: 

— Dakle sbilja! Svi ljudi sve znadu! Pomirili su se! 

Naokolo zavlada gluhota, a bura biesni kano i prije! 

A1 se domala opet vide koraci drugoga mužkarca u kaftanu 
s nabijenim na glavi mornarskim klobukom, koji dolazeći s Grada 
čvrstom nogom ide, pušeć cigaru, kojoj bura iskre na sve strane 
raznosi* 

— No za muku božju! kako ćemo iz luke po ovoj strahoti, 
ako se neslegne — mumlja mužkarac među zubi. Pravo mi rekoše 
u Gradu, da se noćas zaludu opraštam, brod neće nikako smjeti 
s mjesta. Bilo što mu drago, samo kad sam s njimi gotov, valjda 
neće ovo uviek trajati: svaka sila do sgode. 

Došav do Nadaline kuće, stade malko, pa zamisliv se nešto 
napokon reče: — Samo da nije tako kasno, morao bih se i s njom 
oprostiti, s dragom Nadalicom svojom; valjda sladko sanja o 
Antunu svojem; težko mi je, prenuti ju iza sna. Pristupi k prozoru: 
—' Bog, Nadalo! 

U to sav protrne, iz sobe čuje strahovitu viku rekao bi borbom 
izmučene žene: — Ljudi božji, koji ste gdje, pomozite, ako Boga 
znate, pomozite, pomozite; Jakomine, dragi brate, pomozi, pomozi... 

U tren skoči Jakomin na vrata: zatvorena, kuša otvarati, 
nedadu se . . . podbočiv silna pleća o vrata, sa strašnim jih praskom 
nutar srinu. Skokom skoči u Nadalinu sobu, ter opazi Nadalu u 
očajanoj borbi s čovjekom, koji s kuburom u ruci hoće da ju svlada. 

Jakominčiću, drago, sladki anđele čuvaru, amo, amo, guši 
me, ubija me, sudac, sudac . .. 

Kano ris pograbi Jakomin desnom rukom sudca za vrat, 
lievom mu trgnu kuburu iz ruke pa prije nego si okom trenuo, baci 
sudca nasred ulice. 

— Što se je to za Boga dogodilo, Nadalo — reče povrativ 
se u sobu i užgav svieću — kako dođe onaj gad ovamo? 

— Anđulina, prokleta ona talijanska coprnica, ona mu je 
morala otvoriti vrata. — Tu uze sva drhtava pripoviediti, kako je 
bilo. ^ Nu sad je dobro, doda mirnijim glasom kad si ti ovdje. 
Sam mi te je Bog poslao, sad je dobro — gladi pobratima, koji se 

je, da čuje, k njoj prislonio — sad sam sretna, što pod tim strašnim 
vihrom neima valjda, osim tebe, drugoga svjedoka te grozne ne¬ 
sreće. Ti me nećeš izdati, jelde brate sladki, ti nećeš nikomu kazi¬ 
vati? Bog mi je svjedok i prečista djevica Marija na pomoć nam 
bila, da sam čista u tom poslu; ali ljudi, strašni ti ljudi: moglo bi se 
doznati. Što bi na to moj Tonić? ... — i proplače gorke suze. 

— Umiri se, dušo — primieti sav zabrinut Jakomin — kano 
da sam u grob legao; ali ovu kuburu, nju ću sobom ponieti, čuvat 
ću ju u znak, da sam dragoj sestri spasio poštenje... Sada 
s Bogom, sestro, moram poći, brod je spreman, čim bura jenja, eto 
nas na jidrih. Čuvaj se janjaca, koji ti dolaze u vučjoj koži. 

— Zar već ideš? Jao meni sirotici! — lomi Nadala ruke nad 
glavom. — A1 kad mora biti, idi sa sestrinim blagoslovom. Ako se 
gdje u svietu sastaneš s mojim Tonićem, pozdravi ga liepo, poljubi 
ga od moje strane žarkovito, kaži mu, kako ga neizmjerno ljubim, 
sada više nego ikada prije, kako ga neuzstrpno čekam: nek se vrati, 
o neka se skoro vrati. 

— Bog, Nadalo — poljubi posestrimu usred čela, a iz očiju 
jim se obori strumen suza. 

Izašav prisloni, kako je najbolje mogao razkršena vanjska 
vrata, ter put mora skokom nizbrdice uz jenjajuću buru. 

XII. 

Po Bakru se nešto talasa, kano šapat izdajnih duhova, a tala- 
sajuć se raste, dok nenaraste kano gora, u kojoj muklo tutnji, kano 
da se ima sviet potresti. Što je prouzročilo tu tutnjavu? Opet šapat 
izdajna duha. Prva žrtva toga potresa bijaše sudac, koga su na pri¬ 
tužbu Bakrana, da narod guli, a parnica neriešava, lišili službe, ter 
ga je nestalo iz Bakra kano plieve na vjetru. Ali svaka se nepogoda 
napokon utiši, ter u Bakru sjaje opet sunce, mirno, blago, kano 
što je prije sjalo. 

Nadala je posije smrti Anđulinine, koja se je malo iza one 
strašne noći uz grozne grčevite boli dogodila, počela slobodnije 
odisati, pa zaboravivši tečajem vremena polagahno prošle dogođaje, 
malko se u sviet pustila, ter jednoga dana pođe na Rieku, da kod 
neke onđe udate prijateljice Bakarke uzajmi nešto novaca, kako bi 

prepriečila, da joj se zlato u založnici, za koje nije već davno ka¬ 
mata platila, neprodade. 

Istoga se dana u šest satih ujutro doveze Antun korierom 1 2 
iz Trsta u Rieku, gdje uzev posebnu priliku u deset sati stiže u 
Bakar, da što prije zagrli preljubljenu si ženu, koje jur pune dvie 
godine vidio nije, Našav vrata od kuće zatvorena, dade jih otvoriti 
po bravaru, od koga začu, da se je Anđulina prestavila, a Nadala, 
posve zdrava, u Rieku odvezla. Smrknu se Antun radi staričine 
smrti, koju je držao vjernim čuvarom Nadalinim; smrknu se i za¬ 
čudi se siromaštva kuće, koje je iz svih kuta provirivalo; ali ga 
ponešto razvedri misao, da će skoro u krilo pasti svojoj ženčici, 
pa preobukav se pođe u dvanaest satih prama Kranjčevoj krčmi, 
da se u toj jedinoj birtani gradskoj naobjeduje. Čovjek kano gora 
ponosnim korakom stupa kano pobjeditelj svih teškoća i neprilika 
Primorjem: ljudi ga gledaju, čude se i šapću među sobom; al on 
stupa negledajuć ni lievo ni desno s posmjehom na licu, al i ujedno 
sa žalošću među oba oka. Kod Kranjca sastade nekoliko gosta, če- 
kajuća objed, koji ga gledaju, čude se i šapću među sobom, pa se 
napokon k stolu u najdaljem kutu od sobe stisnu. Antun uvijek još 
zamišljen, sjede sam k jednomu stolu, pa naobjedovav se razplamti 
cigaru, ter ode Primorjem ogledavajuć se sad na brodove u luci, 
sad na cestu sv. Kuzme, pa tako lunjajuć stiže u Joaninovu kavanu. 
Kavana puna ljudi: jedni kartaju, drugi oko njih gledaju, a treći 
kod posebnih stolčića srču crnu kavu. Smotriv ondje nekoliko svojih 
prijatelja, pohiti k njim, pa jim vatreno ruku pruži; ali oni, pozdra¬ 
vivši ga hladno, raziđu se oko kavane, pa jedan za drugim pred 
vrata. Pristupi k igračem, i potrepta ljubezno po ramenu nekoga 
dobroga znanca, koji okrenuv se u isti čas viknu: t r e s e 11 e," 
pa se ni neopaziv ga udubi u kartanje. — Zamišljeni su — pomisli 
Antun — u karte, pa niti nerazabiru, da sam tekar došao s puta, 
čekat ću, dozvat će se. Časak stoji kod igrača, napokon videć jih 
uviek zadubljene, zakruži opet kavanom, da se s drugimi sastane; 
ali ni u njoj ni pred njom nigdje nikoga. Što je s timi ljudi? — 
pomisli Antun malko zabrinuto, pa se i zamisli... — Ništa, ništa 
progovori u čas sam sebi: Ljudi kano ljudi, čas veseli, čas žalostni. 

1 Koriera — dostavnik. 

2 Tre sette, igra nalik našemu vistu. 


kano što i ja kadšto bivam; pak i u kavani dim, a vani liepo vrieme, 
razišli su se šetat; te užgav drugu cigaru odlunja opet natrag, a 
nenašav nigdje nikoga, vrati se kući. 

Tu stade izvađati iz škrinje svoju robu i smieštati ju po 
ormarih, napokon iz jedne pobočne ladice polagačko izvadi smotak, 
pak razviv ga na stolu stade pred njim mirno sav u blaženstvu. — 
Ovo je turski šal za moju Nadalicu, da mi se drago neprehladi, 
kad po buri u crkvu ide: skupa stvarca, al će joj i goditi. A ova 
vodnica od zlata, fino francezko djelo, pristojat će liepo nad našom 
posteljicom: ovo će joj mnogo više ugađati: pobožna je kano ne¬ 
dužno dijete; prije nego legne, uviek se prekriži blagoslovljenom 
vodom, da bude sve u ime božje. A ovaj križić sa emaljem usred 
zlatnoga ruba, što mi se je tako dopao u New-Yorku, taj ću joj sam 
prikopčiti uz luštrin zlatni, da joj nabliže do srdašca dopre, oj taj 
će ju baš usrećiti: zalog viečne ljubavi na zemlji i na nebu skupa. 
Oj, oj, kako će skakati od veselja . .. Samo da mi već jedanput 
dođe! — Ogledava se po sobi: U to zazvoni na Zdravu Mariju, 
Antun užge svieću. 

Nadala je baš oko pozdrava anđeoskoga novom cestom došla, 
pa koracajući lagano pred kavanu, napram kojoj je još jedna pilja¬ 
rica kruh prodavala. 

— Što ste to vi, gospođo Nadalice? — zaustavi je brbljava 
starica. A znate, tko je došao? — pa prije nego je dobila niječni 
odgovor — a tko drugi, drago moje, nego baš gospodin Tonić — 
doda naglo, da je Nadala nepreteče — posije podne bio je u kavani: 
liepo ga je vidjeti, baš na zdravlju. 

— Tko, moj Tonić? — zavapi Nadala. — Hvala tebi, sve¬ 
mogući Bože! -—■ pa prije nego se je mogla zahvaliti blagoviestnici, 
odtisnu se Primorjem, više leteći nego hodajući. 

Došavši blizu svoje kuće na Lokaju niti neopazi u uzhitu i 
sumraku one množine baka, djevojaka, djece i mužke i ženske, što 
su narazdaleko stajali pred kućom. 

— Toniću dragi, sladki moj Toniću, zavapi banuvši u kuću 
na otvorena vrata, gdje si, gdje si jedini moj Toniću! pa razkrilivši 
ruke hoće da mu se baci u naručaje. 

U to zavrisnu pred kućom strašna vriska piščala, mjedenih 
pokrova, potrtih lonaca i kotlova, izpremiešana mačjim mijau- 
kanjem ... 

— Stani ženo, zagrmi glas Antunov, stani, nemakla se više! 
Šta to znači? Sad razumijem šutnju u kavani, ono uklanjanje kobno: 
glas naroda, glas sina božjega! A ona vriska, o i tu dobro shvaćam, 
strašna radost pakla nad opačinom, koju si očevidno počinila. Gdje 
je vjera, koju si mi pred božjim licem obećala, znaš pred božjim 
licem, prokletnice jedna ... 

— Stani, dušo, vazda zdrav ustajao! ■—- zastenja Nadala pro- 
bliedjevši kao krpa — neslušaj paklenoga glasa: pako uviek čovjeku 
o nesreći radi; već slušaj mene, koja ti se nikad izlagala nisam; 
makar kako grozno bilo, sve ću ti kazivati. 

— Što imadeš reći, gadna nevjernice? — biesni Antun poput 
lava — što imaš primietiti proti ovomu jasnomu glasu? Zar mi ne- 
govori dosta razumljivo sveobći glas Bakra, čuvara vjere i po¬ 
štenja, zar mi se nejavlja dosta razumljivo iz groba, unj se ti pre- 
stavila, osvetni glas starice, koju si ti bezprimjernom sramotom 
ojadila, zadavila, u grob strovalila ... 

— Strovalio ju je glad i nevolja — primieti Nadala ukorno 
— koju smo jur dvie godine trpjele, bez tvoje pomoći, bez ijedne 
pare novca ... 

— Šuti, laživice jedna, nekaljaj otrovnima ustima ovoga či¬ 
stoga božjega zraka. Po tri puta poslao sam novaca, dosta novaca, 
pa baš po Bakranih, koji su vam jih morali uručiti. O vi ženske, 
nesretno leglo ljudsko, u svakoj ste smetnji uviek na laž pripravne. 
Laž je što mislite, laž i himba što progovarate. 

Jao meni, nemoj tako, tako ti sv. Antuna. Tone nemoj tako, 
umiri se, razaberi se, samo čas se razaberi. Zar ti istinu mojih rieči 
nesvjedoči siromaštvo, što ti odasvud u oči udara? A da zaviriš u 
kut, gdje je moje zlato bilo, još bi se i više uvjerio; ta i isti luštrin 
morala sam založiti. 

— Još i luštrin, moj najdraži dar na svietu, luštrin, najvjerniji 
zalog vječne ljubavi naše, i luštrin! Jao meni gdje i to moram čuti! 
A1 dakako, doda porugljivo, pekao te je amanet onaj, sjekao ti ne¬ 
vjerno srdce: morao je i on, on najprvi preko kućnoga praga. Odtale 
se nosi, da moje oči nikada nevide nevjerne žene. 

— Slušaj Tone, ako Boga znadeš — pade pred njim na tla, 
grli mu koljena, ljubi skute, slušaj, ako si ikad poćutio slasti u na¬ 
ručaju svoje žene. Kunem ti se Bogom živim, kunem ti se bogo- 
rodicom, zaštitnicom nedužnosti i djevičanstva, kunem ti se svim. 

što je ikad i meni i tebi sveto bilo: O nevjeri nikad ni pomislila 
nisam. 

— Odtale, odtale! — krši Antun poput vihra — ništa ne- 
slušam, gdje sve vidim, gdje sve pipam, neću da se množe sveto¬ 
grđa. Prije noći, pače s mjesta seli se iz te kuće. 

Pukne srdce u Nadali, suze se obustave, lice smiri, digne se 
polagano s tala, pa rekavši prekinutim glasom: Bog nedao, te se 
pokajao, izađe mirno na ulicu, posve pustu. 

XIII. 

U Bakru prolaze sati i dani: ljudi si pripoviedaju o činih i 
zločinih, pripoviedaju si o kaznih, koje krivca prije ili kašnje i ne 
samo na onom, već i na ovom svietu stići moraju; napokon zašute, 
pa idu svaki svojim poslom: neki na trud i muku, a neki na šetnju 
i zabavu. 

Dok tako svatko svoje radi, eno gdje nekoga dana posije 
podne uz iztočni vjetar brod u luku jidri. Iz daleka brod kano 
točka, niti čovjek niti zvier, niti stoji niti se pomiče, pred uprtim 
titrajućim okom i jedno je i drugo. A1 što bliže, samosvojnom silom, 
koju podpomaže božja ruka, sve to izrazitiju sliku prima. Krila ima, 
mora da je ptica, i truplo ima, slika se posve slaže. A1 kad tamo, 
krila se nemiču, stvar se ipak približava: brod je, što se pod dahom 
naravi skliže površjem morskim. Kad se taj brod iznenada pomoli 
iza Škurinja u bakarsku luku, bani se poput kralja u svojoj kra¬ 
ljevini, primajući šapat podložničtva morskoga, mukle pozdrave 
stienja i kamenja, napokon veseli pljesak ljudi, znaličnih, koristo- 
ljubnih. Doploviv u čas u luku, ukotvi se u svojih mirnih dvorih. 

— Polić, Polić! zaori svjetina na luci: pasara se spusti, ka¬ 
petan žuri u zdravnički ured, a za čas se iz broda na rivu 1 prevuče 
široka daska, kojom mornari na kraj hrle. 

Među ostalimi na kraj stupi momak u mornarskom kaftanu, 
opasan crvenim pašom, pa ljuljajuć se, prama Lokaju korake upravi. 

— Nju najprije moram da vidim — govori sam sobom — Bog 
zna, što se je sa siroticom dogodilo. - I u čas stupi u Nadalinu 
kuću. 


1 Riva — podzidana obala morska. 

— Zdravo Tone! reče, pružajući mu bratinsku ruku — 
uzalud sam te po svietu tražio, da ti izručim pozdrav od vjerne 
Nadale* 

— Vjerne u nevjeri, brate Jakomine — odvrati turobno 
Antun, stisnuv mu desnicu — zdravo došao; ali nevjernice ne- 
spomeni više. 

' ' što za Boga, što to čujem! — zavapi Jakomin, sklopiv 
ruke pred sobom, ogledavajući se po sobi — gdje je, gdje je pose¬ 
strima moja? 

Tamo negdje na Mandraću 2 — primieti hladnokrvno 
Antun — služeći oplakuje svoju sramotu. 

O ljudi, ljudi! — uzdahne Jakomin, shvativ u jedan mah 
cielo klupko zamršaja. — Što ste vi u tami svojoj bez traka milosti 
božje? Antune brate, laž je, što si čuo, grieh je smrtni, što si učinio. 
Nadala ti vjerom prevrnula nije. 

— Nebudali, otrese se neustrpno Antun — što ti znaš, gdje 
te nije bilo; čemu poričeš ono, što je i sama priznala, što su posvje¬ 
dočili svi ljudi u gradu? 

— Ima svjedoka — sad će Jakomin mirno i važno — koji 
više vriede, nego li vlastito priznanje, nego li svjedočanstva svih 
ljudi. Vlastito priznanje može se od straha, zabune, naglosti, izo¬ 
pačiti; a ljudi mogu od slamke napraviti gredu; vjeruj brate, ima 
takovih svjedoka, a taj svjedok ja sam u ruku providnosti. 

Zapanji se Antun na te rieči, ter otvori i uši i usta na pri- 
poviest Jakomina, koji mu sve potanko razloži — pa da možeš 
rukama grabiti istinu — doda u sve to većem veselju, u sve to 
većem nadahnuću — evo kubure, koju uviek sobom nosim, evo na 
njoj urezano ime . . . sudca . . . 

— Jao meni do Boga jedinoga — ciknu Antun kao zmija u 
prociepu — jao meni, gdje sam uvriedio, osramotio, upropastio 
toliku vjernost, toliku dobrotu! Zašto nisam slušao, bar na časak 
slušao njeno tumačenje, izgovore? Kako me je žestoko, kako skru¬ 
šeno molila, na koljenih molila, da ju slušam. Sve to odbih, srdce 
od kamena potvorih ju najvećim griehom na svietu, srdce joj raz- 
kidoh, šumsko zviere. O zašto me nije onda zemlja progutnula, 
nebih bio doživio poroka, da na onakovu strašnu kletvu, kletvu 


Mandrać, zadnja ulica u Bakru na novoj cesti prama Rieci. 

nedužne golubice vjerovao nisam. O Bože, Bože, zašto tako težko 
kušaš čovjeka. Pa napokon, napokon, pro ... tje . . . rah .. . strese 
se, skuči se, koža mu se naježi, sav probliedi, i oniemi oborenih 
očiju i prekrštenih s prieda ruku . .. 

— Što da činim? — trgnu se opet — brate Jako, što da činim? 
svjetuj bratu, ako Boga znadeš? 

— Svaki griešnik nađe oproštenja! — prihvati važnim i 
muklim glasom Jakomin. 

— Da u Boga — odvrati mu zdvojno Antun — al ne tako 
u ljudih; o ljudi, brate, težko ti opraštaju . . . zamisli se opet. — 
Al što nebi? -— skoči u žestini, a lice mu sinu stalnom nadom *— 
ta i ona nije samo čovjek, više je nešto, nešto srednje međ čo¬ 
vjekom i višimi dusi. Bog bi dao, te se nepokajao! 
blagoslovom odgovori na grdnju, na sramotu, kakve sviet vidio 
nije. K njoj ću poći, grliti joj skute i koljena, ona je dobra i po¬ 
božna, oprostit će mi. . . brate Jako, idi sa mnom, tebe ljubi, tebe 
sluša, bit ćeš mi pomoćnik u nevolji. 

Pa uzevši klobuke odoše na Mandrać. — Oprosti mi, vjerna 
Nadalo — provali Antun, poput vode, kad hrli da natopi suhu 
livadu -— našav ženu, gdje hodnik izmeće — ah oprosti. Sad sve 
shvaćam, rukama grabim, vječna Jakominu hvala. 

— Prekasno je — odvrati Nadala mirnim svetačnim glasom. 
Mogla sam podnieti glad i nevolju, golotu i bies nadčovječji; ali 
tvoga neuzdanja, tvoga nevjerovanja podnieti nemogu. Što si samo 
časak vjerovati mogao, da ti nisam održala vjere, to mi je podsieklo 
korienje života. 

— Strašni znaci, cielo klupko vražjih spletaka, sladka dušo, 
ah oprosti, oj oprosti. Sve ću popraviti, uviek ću ti vjerovati, odsad 
ćeš mi biti kraljica, na glavu ću ti metnuti krunu vjernosti, da ti 
se sav sviet u skrušenosti klanja. Oj oprosti, vrati se sa mnom >— 
prima ju za ruku, koju ona iztrgne — vrati kući, prestolnici našoj. 
Sve ču pute tvoga života ružicami posipati, dođi srdce sladko, pred 
svietom ću javno pokoru činiti, povratit ti oteto poštenje. 

— Hvala, hvala, na svem ti hvala — nastavlja Nadala uviek 
jednako mirna. — Meni poštenja nije nitko oteo, oteti nemogao, 
ono počiva duboko u čistoj sviesti — metnu ponosito ruku na prsa, 
do koje nemože ruka zlohotnika. Ako sam i pogriešila, pogriešila 
nezrelom prijatnošću, koju su zli ljudi opako tumačili, zato i stradam. 


9 Prvi hrvatski pripovjedači iza preporoda 

stradat ću do smrti, nebih li u Boga našla oproštenja. Tuđi ću kruh, 
ma kako gorak, jesti, tuđu ću ruku, ma kako težku, ljubiti: služkinja 
ću biti, kad nisam znala biti gospodaricom; a ti Tone, traži ženu, 

koja će ti biti vjernija od mene. 

___ Nadalo, što govoriš Nadalo! draga posestrimo moja 

umieša se sad Jakomin, da digne pod njom zadnji lagum. — Ako 
ne rad njega, učini rad mene, tako ti liepoga našega bratimstva 
oprosti, oprosti. 

Jest, dragi brate — pruži mu prijazno ruku, ti si me 
izbavio od bezkrajne žalosti, ti si mi spasio, što mi je bilo najdraže 
na zemlji, ti mi vraćaš poštenje pred svietom, tebi za ljubav sve bih 
učinila; ali puklo srdce, pamti dobro, srdce puklo sliepit se neda! 
Presta, izvinu svoju iz njegove ruke, pa laganim i mirnim korakom 
uputi se u sobu. 

_ Kazna prokšenosti i naglosti — zastenja 
Jakomin turobno, pa nesigurnim korakom izađe iz kuće s očaja- 
nim drugom. 

LAVOSLAV VUKELIĆ 


HAJDUK RADE 

I. 

Jesi li kad slušala, krasna štilice, o čudnih sgodah Rinalda 
Rinaldina i ostalih takovih delija u šumah papalinskih i napuljskih? 

Pa kako ti bi, to slušajući? — Sad bi te srsi prolazili i groza 
te hvatala na njihova nečovječja, sad bi se opet zabrinula, kad bi 
ti taj junak u škripac došo, a napokon bi ti žao bilo, kad bi ga 
stigla njegova djela. 

Pa nije li ti se kad namakla želja: da ti je gdje iz prikrajka 
ugledat takva krvava junaka? 

Da mi budeš blizu ovieh dana, krasoto moja, čudne mi sreće: 
bio bih ti draga srdca želju izpunio. 

Dva reda imao sam ti takva deliju u mojih šakah. 

Čula si valjda, kako ovdje u kršnoj Lici i Krbavi nikad ne 
nestaje tih šumskih junaka, što im, vele, kosovica zapovieda. Jedan 
se smakne, drugi se namakne! 

Proljetos naš pukovnik čudnu im mrežu spleo, pa izginuli svi 
do ciglog jednoga, a bilo ih je, koji su već podobro u drugi desetak 
hajdukovali; ali, nelezi vraže! nebi za dugo, opet ti se sastala četa, 
da kamo li veća neg prva. 

Jedan počini kakav zločin, pa da negnjije u tamnici ili još 
lošije sreće nedopane, odmahni u šumu; drugi se ni za što, već što 
mu je milo nosit skrletne dolame i svietlo oružje, odvrlji u stranu. 

A i čudna ti je ta hajdučka odora. Ječerma na prsieh ništa 
van srebrena ilika do ilike, a po ilikah klepeću srebrene toke, što 
bi se iz njih lahko rujna vinca napio. Na ječermu oblače pokovan, 
a na njem opet toke. Na glavi mu crven-kapa, a na kapi cvancika 
do cvancike, kano da je sva od srebra salivena, a svilena mu kita 
po plećih leprše. Na njem su ti turske dimlije, a na nogu lahki 
opanci, kud god može srebrenim novcem izkićeni. 

O pojasu po dvie male i handžar, bikan, i srednji, po vola 
vriedan. 


9 * 

Puške su mu srebrom izšarane, gdje god prstom uprieti možeš, 
pa i na kajišu od puške srebren novac do novca. 

Da ga pogledati smiješ, pa da ga pravo razgledaš, onda ti 
Rinaldo i drugovi ostadoše za viek vieka — fukara, prnjavci. 

II. 

Sad da ti pripoviedam. Nenadaj se ni noveli ni romanu, — 
samo sgoloj pripoviedci: kako je bilo i kako se je svršilo. Čuknuo 
major na kordunu, da je hajdučki harambaša Rade Kantar, što već 
četiri godine Turčinu strah zadavao, ovamo prešao. 

Namače ti major brže bolje šerežkoga harambašu sa šerežani; 
oni obteku kuću, gdje se bijaše hajduk svratio, da večera i da 
obuću osuši; ti drž’ na vrata, ti drž’ na prozor, ti na badžu, pa 
kad svaki svoje mjesto uhvatio, zovi hajduka, da se preda. 

Nitko se nenado, da će hajduk poslušati; ali neće ni hajduk 
na nikoga iz nenada, iz potaje, šašinski opaliti puške. 

Kud poziv, tud i odgovor, a odgovor prahom i olovom. Vrže 
se Rade, i da sreće nebi, šerežki harambaša leže. 

Na to će Rade kući na pod izaći, pa dozivati: je li tu g. ka¬ 
petan B.? g. nadporučnik V.? 

Jest, vele mu, i da je na tebi stotina glava, danas neumače. 
Evo se je slegao čovjek do čovjeka. 

Bilo to dobrahno prije dana. 

U to će Rade zapjevati: 

„Noći moja, u čemu mi prođe! 66 

„Jadna majko , nenadnih svatova! 66 

pa će uzet plošku s rakijom i poviknuti: „zdrav harambašo M.“, te 
se napiti. Kad se napio, a on hodaj amo, hodaj tamo po podu, pa ti 
se zamislio, a malo bi, sadje dolje med kućnu čeljad, uze štuc i 
male i bikana, pa sa sviem skupa kroz prozor i onda čeljadi: „evo 
me sad, vežte me!" 

Koje mu se misli mozgom prevrgle, što ga je prinukalo, da se 
preda, nitko toga nezna, nikomu toga kazao nije. 

Puška ga nikad ne izdala — da je došlo do juriša, lje trojica 
izuše opanke. 

Vidio je, da mu smrti odmaka neima. 

Je li mislio, da bi pri puškaranju i koje pravo kućno čeljade, 
žena ili diete, zaglaviti moglo? 

Ta hajduk, pa takve misli! 

Svezaše ga i predaše straži. 

IIL 

O podne ga dovedu ovamo, u Lapac. 

Kapetan mi otišao u tjeračinu za hajduci, a sretno baš dvojicu 
ulovio; druga braća i tako po službi, te zapalo i mene i poručnika Ć., 
da budemo pred stražom kod Rade. 

U jednu mi i nebijaše drago; četiri je puta Rade turskoj straži 
utjecao, pa svaki put iza njega pustih kapa ostajalo. U drugu bio 
je čuven hajduk, pa rekoh: da vidimo, je li takov, kakva ga glase. 
Moraš i to znati, da kod nas na kordunu još neima takovih zatvora 
kao kod drugih kultiviranih naroda, jer nam ih — netreba. 
Sjednemo ti dakle Radu u jednu sobu u pisarni, namaknemo oko 
njega 14 momaka navrnutom bodom i nabijenom otragušom, ski¬ 
nemo s njega konope, izvučemo gvožđa, što, hvala Bogu, kod nas 
već tri godine hrđala, te na nj. 

Ako je hajduk, i čovjek je. Djelom zna mu se plaća: prah i 
olovo; al dok budu suđena, nevalja ga zlostaviti bez prieke nužde. 

To čini kukavica, a kukavica uviek gori od hajduka. 

Kad smo ga smjestili, kako nam je dužnost bila, rečemo mu 
doniet večeru. 

Povečerav zahvali nam liepo, pa će onda: 

„Ej, lahka ti su ova vaša gvožđa, gospodo!“ 

,,„A jer to, Rade?** 4 * 

U to će on odgaliti vrat: 

„Eto vidte!“ 

Pogledali mi, ali njemu oko vrata na četiri prsta kao da si 
mu nožem izrezao, pa opet kožu priljubio. 

,,„A od šta ti to? 4 *" 

„Ovo su vam turska gvožđa. To ti mi je halka izglodala, a 
na njoj bio sindžir od 70 oka, i njim su me bili za zid prikovali.« 

,„,E, pa kako si ovamo dospio, kad su te tako bili pritvrdili?"" 

IV. 


Zamuknu Rade. 

Odkrilile se misli u prošle godine, godine uspomena i krvavih 
i milih, i zlopakih i ljudskih. 

Mlad vam je momak, dvadeset mu i šest godina, visok, snage 
da se traži, smeđe kose, brk jedva ponio, po licu nikad hajduka 
u njem nepoznade. Na njem modar koporan i modre čakšire, po 
ječermi ilike kao orasi, a toke kolik jabuke, pa još veli: eh žao mi 
je, da sam ovako fukarli odjeven. Da sam znao, da će mi doći sva¬ 
tovi, bio bih se drugčije odio. 

,„,A neš’li nam kazivati, Rade?"" 

„Ej hoću valaj!“ 

I podiže glavu. Opet bistro gleda, opet mu lice mirno i, velju 
vam, prijazno. 

„Ej hoću valaj! Zašto sam se odmetnuo u hajduke, nije me 
sram, što sam ovdje, božja je volja: Bog svakomu sudi; ti umriet 
ovako, ti onako. Ja znam, kako ću ja, pa — hvalim Bogu. Poginut 
ću od svoje braće, a neće mi se Ture svetiti, pa me evo vesela, 
gospodo! Vjeru vam zadajem, a vjera je istina, a istina je Bog. 
Umrlog mi dana, gospodo, nisam se za sramotu odmetnuo. Nit sam 
ukrao vola, nit sam upalio. Nisam mogao gledati, da mi drugi stara 
oca i staru majku mrcvari: pa za to — evo me ovdje! 

„Odagnala nas nužda i nevolja iz ove zemlje. 

„Davno je bilo, meni jedva četiri godine. Ništa od ovud ne- 
tuvim, nikoga nepoznam, tek to vam tuvim, da sam se preko vode 
prevezao. Nastanili smo se tamo preko međe. Liepo smo se po¬ 
mogli, Bogu hvala! Dobili nešto zemljice na zirat, pa se bavili 
svojom sirotinjom. Sve bilo mirno i liepo, i ja navršio 22 godinu. 

„Da mi tad bude došao pošten čovjek, pa rekao: ajde, ti si 
carev, pa se hvataj carske puške — u dobar čas po me!" 

„„Pa bi li bio rad soldat?"" 

„Eh, da je Bog reko! A valjao bih. Hodao sam četiri godine; 
bio sam u sgodah: znam se." 

Na to će nastaviti: 

„Bio u nas naopak komšija. Bili nam kukuruzi pod kućom, a 
on, što je u Boga dana, svaki dan nazorice ureni goveda u kukuruze. 

„Mi moli, mi zaklinji — nepomaže. 

„Neima, gospodo, tamo suda, neima pravične gospode kao 
ovdje. Tuži Bogu! 

„Jednom će opet ugnati, a nam dodijalo. 

„Izađe otac da će izagnati, a njih devet, to mužka, to ženska 
svrh njega, pa ušicama od sjekira odri de! Otac leže. Stara mati, 
bolestna, diže se od vatre, stade je pomaganja, a ja bio više kuće, 
sjekao nešto šume. U mene sikira, a mala mi za pašom. 

„U koj mah ja sletit dolje, a jedan ti jadnu mi majku sje¬ 
kirom po ruci, a ruka se objesi. Prilećeh branit stara otca i staru 
mater. A tko to nebi, gospodo, koga nije vučica zadojila?" 

„„Eh, bi svaki pošten čovjek." 41 

„Prilećeh; i onaj dočeka, pak zamah’, i mene sjekirom po 
ruci. Evo se zna." 

Odvrati rukav, zna se. 

,,E, što bih gospodo? Otac neznam živ li je, mrtav li; stoji 
piska stare mi majke; mene zalila krv; smrče mi se: trgoh malu te 
onoga uzeh po pasu; on se sleže, drugi pobjegoše. 

„Unesoh otca i majku jedva žive. 

„Niesam se bojao suda; ta branio sam stara otca i staru 
majku. Niesam pošao u tuđe, bio sam na svom. 

„Odoh k sudu, da se izpovjedim, što i kako, da tražim pra¬ 
vicu. Kad li ja tamo, al* ono sa mnom u haps; bili oni drugi pretekli. 

„Dugo sam tu čamio. Metnuli mi halku oko vrata, na njoj 
sindžir od 70 oka. Svaki smrad sve kaplje i gmiže, nemo’š se bra¬ 
niti; zajelo se gvožđe u meso, pocrnio od nevolje kao crna zemlja. 

,,U to bi mi sud. Da kakov sud, Bog ih tek pita! 

„Podvalili dušmani. 

„Sud bio kao u subotu, a u ponedjeljak da će me posjeći. 
Posjeći, što sam branio svoje. 

„Branio stara otca i staru majku. Ja jedan; a njih devet! 

„Pozvali mi dušmane: ej u ponedjeljak dođte, da vidite! Po¬ 
sjeći ga, ništa van posjeći!" 


V. 

„Sudili oni mojoj glavi, al* u dobri čas po me sudio i ja nji¬ 
hovoj halki. 

„Dobri prijatelji dobacili mi nekako turpiju. 

„Bilo im me žao, gdje prav zdrav muke podnašam. 

„Kad mi sudiše, bio i ja već baš na mjeru propilio halku. 

„Poslie suda pustit će me k vodi, da se operem: smrad me bio 
već sasvim preuzeo. 

„Uza me cigli jedan stražanin. 

„Sagnuo se ja k vodi, dok se stražanin malo osigurio, a sve 
ga motrim izpod oka. Kad vidjeh, da se Ture nešto zamislilo, a ja 
pretrgnem halku, Turčina u vodu, pa bjež! 

„Jedva ja nešto odmakao, al ti stade graja na sve strane: 
drž, pobježe kaurin! drž, pobježe kaurin, drž! 

„Da je majka, zelena gora, blizu, lahko meni; ali ja moram 
bježati preko polja, a za mnom zadalo iz pušaka. Nego, srećom, 
pucaju da nemož' gore. 

„Što sam ja, da je dan oranja, jedva bi koj shvatio. 

,,U to uđem u sitnogoricu i nekako im zametem trag, pa se 
uvučem u kukrik, dok oni okrenuli na drugu stranu. 

„Kad to bi, meni odlanulo. Dobro sam odmako. Ovuda me 
nitko nepoznaje, te ću polagano kao miran čovjek dalje, dok se 
uhvatim lista. 

„Ali od dugoga tamnovanja i od smrada nisam bio ni prilika 
čovjeku. Valjalo mi se je najprije oprati, jer onakva svak me živ 
poznade. 

„Bila blizu voda. Kad ja stupit iz grma da ću k vodi, ali ti 
njih pet šest čuče i čekaju uprav na me. Tu voda duboka, a poviše 
je prielaz. 

„Dok ja banuh, a oni skočiše. Polećeh, al u onom zoru udarim 
glavom o liticu, što se nad vodom ponadvila, i padnem u vodu. 
Prvi Turčin, što poleće za mnom udari, te pade i on. 

„Tu je okuč, te dok nas malo voda poniela — a oba smo 
kao mrtvi — nevidi već drugi, što će od nas biti. Tu je voda brinu 
podlizala, te srećom mojom poniet će mene uprav pod onu striehu, 
a Turčina nosi maticom. Razabrao sam se u toliko, te sam čuo, gdje 
oni ostali preko mene prebahtiše, gdje viču: što bi od psa? 

„Ja se uhvatio za korienje, pa ni živ se nečinim. 

„Odoše oni tražeć me niz vodu, a ja se izvukoh, te poteci te 
ponesi, nebih li se dočepao majke, zelene gore. 

„Ja već taman da ću zamaknuti u goru, al’ ti se opet diže 
hajka za mnom. 

„Odronio se, ubio se, mokar, bos, eh, duša već hoće da izađe: 
a ja se uvučem u prvu kukriku, licem na uznak, pa što bi, bi. 

„Za mali čas, eto i Turaka. 

„Čujem ih, gdje šuškaju po grmu, gdje me traže. 

„Njih dvojica dođoše, te mi stadoše uprav povrh glave. 
Gledam u nje kao sad u vas, a oni mene nevide. 

„Jedan će ih reći: Valaj uteče pas! 

,,A drugi: Pa, bolan, neka je! Ta naopako su mu i sudili. Da 
ti se tko maši babe, ta bolan i ti bi ga strieljao ko psa. 

„Ej, gospodo, da mi se je bilo dignuti, ljubio bih ga ko da 
me je rodio. 

„Kad me nemogli naći, vrate se. 

„Dok oni otišli, a ja se dignem, pa ću k jednoj vlaškoj kući, 
što je blizu bila. 

„Ja pred kuću, a njih dva pred kućom. 

„Sgledasmo se u isti čas. Ja nagnuh bježat, a jedan opali i 
shvati uprav u pleće. Nego nije dohvatila balota, već samo čep — 
a košulja planu. 

„Otrgnem vatru, pa bježi. U to Bog i sreća, sjaji bajuneta u 
mjesečini; vaša je pošta. 

„Kad me opazio soldat, zove drugove: amo, braćo, što je 
ovo? čovjek li je, medjed li je, vrag li je, što li je? 

,,A ja im se odzovnem: čovjek sam, bračo, gone Turci, po- 
magaj! 

„Ja rekoh, a sinuše desetak bajuneta: Nazad Turci, međa je! 

„Odoše Turci, a ja odahnuh." 

VI. 

„„Pa jer nepređe k nam?' 4 “ 

„Tko radi nego ja? Ali mi rekoše, da bi me opet Turčinu 
predali, pa nisam smio. 

„K vam nesmijem, kući nesmijem. Kod vas me predadoše 
Turkom, pa me posjekoše; kod kuće me uhvatiše, pa posjekoše. 

„Zađoh u šumu, a puti nazad zarastoše.“ 

„„Pa koliko si hodao?"" 

„Četiri godine." 

I opet se zamislio, pa će onda: 

„Da čovjek znade, što je život hajdučki, nikad hajduka nebi. 
Neima zla pod suncem, što ga hajduk nepodnese. Koliko bih puta 
crkavao po više dana, da nebih zalogaja u usta metnuo, koliko bih 
puta gnječio prlad, da se iz prladi vode napijem! 

„Sto puta me obteci Turci s mojim družtvom gdje u kući, 
a mi udri iz pušaka, samo da zamienimo glave — dok bi fišek teko. 

„Zadnjim fišekom u malieh, nožem u zubih zaleti se onda 
među nje: ostao — propao. 

„Mnogoga sam druga tako izgubio, često i sam bosonog 
utekao! 

„Jedan Turčin mi osobito ušao u tragove. 

„Ja misli te misli, kako bi se ja i on na samu ogledali. 

„Jednom mi dokažu, da je baš kod kosaca, a uza nj nitko od 
njegova družtva. 

„Nastanem ja s mojim družtvom, pa uprav k njemu izmed sve 
mobe. Pokažem moje družtvo, pa reknem: mir svak u nas, te i mi u 
svakoga! Pa uprav k onomu. Moje družtvo stane u kraj. 

„Ustao si tražit Radu. Evo ti ga! 

„U njega štuc, skinem i ja svoj. 

„Eto ti, rekoh, puštam, pali prvi, a ja ti stojim. 

„Opali — neshvati. 

„Prinesem ja k oku. 

„Planu — a on pade - a ja s mojim družtvom pjevajući 

dalje. 

„Od svega naroda nitko nereče ni Bog mu prostio. Svakoga 
je već bio ujeo. 

„Daleko sam odlazio. Dolazio do Kostajnice i do Mostara. 
I na Grahovu sam bio. 

„Svagdje su me znali, svagdje me se bojali. 

,,„A u to godina bilo je i drugih djela? 44 44 

„Dok je čovjek živ, mora jesti i piti. Dobre volje nitko ništa 
neda. Pa kad stegne glad, otmi; poćera li — ubij ti mene ili ja tebe. 

„Kad čovjek s pravoga puta zađe, tko bi mu stigao staze. 

„Kako bilo, bilo. Otišao sam radi otca svoga, pa što sam 
činio, Bog će sudit, a svi ćemo preda nj. Jedan prije, jedan kašnje, 
a ja evo najprije. 

„Bogu hvala, da nisam u turske ruke dopao, samo da mi se 
gad nesveti. 

„Mojoj se glavi znade račun; al, Boga vam, gospodo, nedajte 
mi otca u turske ruke. Služio je vašega cara 12 godina. Odćerala 
ga je nevolja. Sad je k vam prebjegao; uzdržite ga pod carskim 
krilom! Nedajte, da mu se Turci svete! 44 

VII. 

Svanuo dan, kada će Rade na Udbinu, da mu prieki sud sudi. 

Javiše mi: došao mu je otac, da ga vidi za posljednji put. 

Dadoh ga po prepisu pretražiti, pa ga uvedoh k sinu. 

Kad ga vide okovana, obkoljena stražom, pade starac, pa 
zaplaka gorko. 

Rade se nemiče, ali mu se je smrklo lice. 

Gleda otca mučeć, pa onda će: 

„Ej otče, ako si tako mislio, da mi nebudeš ni dolazio! Ta 
znao si, kuda sam pošao, da mi je ovamo doći. 

„„Sinko moj, koga se je bojala sva turska krajina —- pa gdje 
si mi sad!* 4 *' 

„Ej junak je bio i Kraljević Marko, pa gdje je sad? Gdje ću i 
ja sutra. 44 

Izvadio starac nešto novaca, da bude sinu za poputinu. 

,,Eh, meni netreba novaca. Ja sam pojeo svoj kruh. Dok sam, 
doteći će mi svega za me. Za te novce uzmi tri dupliera, pa ih metni 
u našu crkvu; jedan budi pred tvoju, jedan pred majkinu, a jedan 
pred moju dušu. 44 

Udario starac opet plakati. 

„Ej, što plačeš! Gospodo, i ja sam imao jedino diete; jedinca 
sina. Pa ga samo tri put vidjeh, a svaki sam put glavu u torbi nosio. 

Bog ga opet uze; hvala mu i slava. 44 

U to dođe straža, da Radu na Udbinu vodi. 

Prije polazka zamoli, da vidi dupliere. 

Donesoše ih. Kad ih vidio, poljubi otca u ruku pa u čelo, pa 
pozdravi sav narod, što se tuj bio sjatio. 

U pozdravi toj nešto čudna, neopisiva. 

Bi reći pozdrav iz liesa, na rubu groba. 


Sud mu je sudio. 

Dokazaše mu tri robije na našoj strani i *— strieljaše ga. 

JANKO JURKOVIĆ 


RAZORENI IDEAL 

Odoh jednom ljeti posjetit si prijatelja. Bio on mali vlastelin 
u predjelu, koji je sa svoje ljepote na glasu; niti bogat niti siro¬ 
mašan, već prama onoj ,,zlatnoj sredini , koju već drevni rimski 
pjesnik smatraše uvjetom mirnu i zadovoljnu životu. Ne velik, ali 
čist. skladan i ukusno obnovljen dvorac, oko njega cvietnjak, malo 
dalje ovelik kuhinjski vrt, šumica, oranice i livade — što sve kano 
liepu sliku okom zahvatiti možeš —: to mu je imanje. 

Ja i moj Marcelo •— to je prijatelju ime —- vršnjaci smo. Mla- 
dovanje nam pada u dobu narođenja prosnutka od godine 1835. 
ovamo. Smjele ideale, kojimi su nas zadojili francuzki slobodoum- 
njaci osamnaestoga vieka, on je nekako kroz život pronio, dočim 
im je gruba drljača izkustva kod većine nas drugih ako ne klicu 
poharala, a ono — ako je slobodno reći — bujad pročistila. 

Taj pravac duha zanosio ga sad za ovom sad za onom 
osnovom „najboljega svieta", te se zadubio i u sfingu socijalnoga 
pitanja. Nemila protuslovja između teorije i života dušu mu ojadila. 
Često požalih smjela letioca, gledajuć ga obnemoglih krila, i mišljah, 
neće li se i njemu naći lieka. 

Budući tako kod njega, jednoga jutra iziđem, da se po obi- 
čaju prošećem. 

U povratku nanese me put pokraj obćinskoga groblja. Preko 
nizke ograde spazim staroga grobara, gdje nekomu upravo raku 
kopa. Ustavim se. Do nogu starcu bukarica vina, a u ustiju lula. 
Dva tri puta lopatom zemlje izbaci, pa onda postane, odahne, 
napije se, vatru u luli prstom stakne, nekoliko dimova odpucka, 
pa onda opet kopa, sve nešto mrmljajuć. 

— Pomoz Bog, starce, javim mu se. Komu se to kuća gradi? 

_ Bog pomogao, odvrati on, dignuv glavu i nadnesav nad 
oči lievu ruku, dok me spazi i pozna. —' Kuća se, gospodine, gradi 
nekomu, tko je nikada za života imao nije, — bezkućniku ili stokući 
,—- kako hoćete ■—-, sve okolice veseljaku, gajdašu Pavlu Ćoraku. 

Bog da ga prosti! Neima tomu osam dana, što je na piru družtvo 
veselio i tuj zaglavio. Od česa je živio, od toga i poginuo. Ljuto 
se napio, i, iduć kući, u jarugu se spretao, prozebao i — gotov. 
Međer ću ga liepo nastaniti; ni klesar mu ga u kamenu ljepše 
izklesao nebi. 

I nastavi kopati. 

— Pa odkada se starče baviš tim poslom? Zapitam ga dalje. 

— Odkada se bavim? — Biti će do tridesetak godina. I ja 
bijah nekoć veseljak — znate kako je dok je čovjek mlad —; ali 
družeć se s ovom niemom družinom, Bog i duša već sam odviknuo 
našaliti se i nasmijati se; a zapjevati, — bože sačuvaj! osim što za 
popom popievam onu svakdanju ,,In paradisum 44 — i drhćućim 
promuklim glasom zapjeva tu mrtvačku poputnicu, ali odmah i 
prestane pa se nasmije. Bijaše se starac već malko nakitio. 

— Ovo su dakle, povezem rukom preko komada groblja, 
valjada sve tvoji? 

— Osim ova dva reda i pol, svi su moji. Dotle se prekopalo. 
Mnogo sam ih naselio; a tko će mene, Bog zna. Ako nepogodi 
Matiša, moj naučnik, leći će me gorje od svih. Ali tako je na ovom 
svietu! 

I nastavi kopati. 

S četvrtim ili petim zagrabljajem izbaci lubanju, koja, lupiv o 
kamen, čudno nekako zvekne, a ja protrnem. 

— Oho! Oprostite Vaša milosti, našali se gorko grobar i, 
zahitiv lopatom lubanju te držeć ju prama meni, reče: Ova glava 
pol pakla vriedi! Iz ovih šupljina strielale su one vučje, krvave oči; 
iz ovoga ždrijela nije se čula nego psovka i kletva i kruta zapovied: 
,,lldri pseto! Daj hrđo! Tegli robe! Crkni marho!* 4 Kano da neman 
sada gledam. Eno mu pustih dvorova. Pleme mu se zatrlo, pa mu i 
grob opustio, — po ovom ga stećku poznajem. Ovaj je staroga 
Ćoraka, otca gajdaševa, likom opasao i u prosjake opremio, pa 
sada se tko je imao dvorove bezkućniku, gospodar robu, oholi 
silnik crvu ukloniti mora. — Samo napolje! reče, izbacajuć kosti; 
samo napolje! Gajdašu valja načiniti mjesto. Tako je pravo. Smrt 
sve izjednačuje. 

Ponudim ga boljim duhanom iz svoje kese i odem duboko za¬ 
mišljen i skrušen. 

Došav kući i prolazeć kraj kuhinje, zamietim neku neobičnu 
žurbu. Upravo dvie patke bijahu izgubile glavu. Upitam staru ku¬ 
haricu: Što je? a ona mi ponešto zlovoljno odvrati: Dobit ćemo 

opet goste. 

Okrenuv se prama stubam, udare mi u oči velike, liepo nači¬ 
njene i upravo očišćene lovačke čizme, što stojahu u triemu, i po¬ 
mislih: Da krasnih i sgodnih čizama! 

Prije nego ću po dnevnom redu poći k svomu poslu, uvratim 
se u Marcelovu sobu, da ga pozdravim, jer ga to jutro jos nebijah 
vidio. Nađoh ga pri stolu, razabiruć novine, koje upravo bijahu 

stigle. . 

— A, ti si podranio? reče, pruživ mi ruku. Ja sam ti međutim 

priredio tvoje novine. Slabo ćeš se danas omrsiti. Ništa osobita. 
Sviet je sbilja postao dosadan do zla Boga. 

Zahvalim mu, uzmem novine i htjednem da odem. To moje 
ponašanje učini mu se neobično. Uzme me za ruke, pogleda mi u 
lice: Oho! reče, što se je tebi čelo naoblačilo? Što ti se je dogodilo? 
— Ništa, rekoh; malo mi se sviet namrštio: to tako naspije. 
— Zar i tebi, dragane moj? našali se. Sjedi malo pa zapali; 

možda te odbjegne to neveselje. 

Dohvatim smotku i zapaljujuć ju spazim na stolu opet 
novu knjigu na pola razrezanu. Nadkučim se. Bijaše francez a 
knjiga: „Histoire des classes ouvrieres et des classes bourgeoises 
(poviest radničkoga i građanskoga stališa) od Granier de Cas- 

sagnaca. . ... 

— Nova knjiga, primietim ja; po naslovu veoma zanimljiva. 

— Nova knjiga, da; ali stare budalaštine. Taj skutonosa 
drugoga carstva, sam robska duša, uči nas u ovoj knjizi, da je 
robstvo i njegov moderni oblik, proletariat, stanovitim ljudem, koji 
nisu ograđeni od privilegirane tvari, od koje je ograđen plemeniti 
Granier de Cassagnac, od naravi suđeno, od Boga ostavljeno. Nu 
pisali takovi jadni soliste što im drago, doći će vrieme, gdje ce se 
umjetne povlastice i samovoljne razlike, kojimi se uzdiže jedan nad 
drugoga, — gdje će se hierarhija stališa i zanimanja druztve- 
nih razpršiti pred zdravim razumom, kano magla pred vjetrom. 
Bilo pravo ili nepravo gospodinu Granier de Cassagnacu pi¬ 
tanje socijalno, pitanje puno bure, koje će potresli stožeri staroga 
reda, — to pitanje na dnevnom je redu i riešiti će se, ne ka o je 

komu po volji, nego kako biti mora, — izbukti se moj prijatelj sav 
zažaren. 

Kako rekoh, ja ga negledah rado takova i uzeh mu dokazivati 
po svoju, kako se za riešenje toga pitanja moraju priugotoviti mo¬ 
ralni uvjeti; da on jednakost među ljudmi shvaća odviše materijalno 
i da prava jednakost, kako netko reče, upravo u tom sastoji, da 
se s nejednakimi stvorovi nejednako postupa itd. 

On nedade; već uze još žešće dokazivati, kako se načelo 
osobnoga interesa, taj iztočnik neprestana rata između ljudi, to 
najizdašnije vrelo zločina, mora oboriti sa svoga lažnoga priestola; 
kako sustav privatnoga posjeda, zatiruć razmjer između zasluge i 
užitka, te izručujuć slučaju što bi imalo pripasti umju i radinosti 
ljudskoj, mora napokon ustupiti mjesto zajednici dobara. 

Pogledam ga. 

— ,»Zajednica dobara** rekoh „Jednakost**. — Idi grobaru; 
on će te praktično podučiti, gdje jednakost među ljudmi nastaje. 

— A, ti si bio na groblju? . . . Sada razumijem. 

— Bio sam na groblju, da. — Ali okanimo se . . . Reci mi, 
koga očekuješ u goste? 

.—- Gospođu Hreljanovićku, koju od lani poznaš, i njezinu 
neudatu sestru. Kamilu, koje još nepoznaš. Milutine! produži, staviv 
mi na rame ruku i smiešeć se, danas se valja paziti. Mjesto dru¬ 
goga rada dobro bi bilo, da do podne pročitaš nešto iz Schoppen- 
hauera ili Popeovu razpravu o ženah. Treba se naoružati. Oko je 
u djevojke živa striela, usta joj se medom prelievaju, a duh varnice 
siplje. Pazi se, da te strielom nepogodi, da se na med neuhvatiš, 
da si o varnicah krila neoprliš. Udri na se do tri oklopa . . . Bez 
šale: djevojka je liepa, k tomu duhovita . . . Pa što bi bilo? doda. 
U gradu te, gdje se od šume nevidi drvlja, i onako neoženismo. 

— Vidit ćemo, rekoh; ostavih ga i odoh k svomu poslu. 

Oko podne zaštropoću kola u dvorištu. Ja izgledam na prozor. 
— Naši gosti! Dvie gospođe i žensko diete od deset do dvanaest 
godina. 

Čuh, gdje ih Marcelo u triemu pozdravi i u sobu uvede. Sried 
razgovora, koji se zametnu, mogoh do u svoju sobu razabrati mladi, 
kano srebrno zvonce glasić djevojčin, osobito kada bi se smijala, 
sto bivaše često. 

I preko namjere izvadim bolje haljine te se ponačinim; i preko 
običaja dva tri put se pred zrcalo vratim, a onda se uputim, da i ja 
goste pozdravim. 

Djevojku nađoh sbilja onakovu, kako mi ju bješe opisao 
Marcelo. 

Stadoše se pripoviedati — kako već biva — novosti iz oko¬ 
lice. Gospođa Hreljanovićka - histerično i kiselo čeljade - uze 
se tužiti gorko, kako se je seljak oduzdao, kako se je ulienio, kako 
od prekomjerna pića biva često krvi, i kako se od tezke krađe 
već obastati nemože. 

Marcelu kano da neugodan bijaše taj razgovovr. I ne bez 
razloga. 

Kamila ga prihvati i, namjenjujuć domaćinu, kojega je s te 
strane poznavala, reče: - Eto vidite, što su plemići! Njim se je 
seljak oduzdao, što ga oni više zauzdana nedrže; njim se je ulienio, 
što im više neroboti badava: njim mnogo pije, što desetine nedaje; 
a što se tuče — bože moj! ni te mu zabave uštiti neće; a što krade, 
— čije krade? Svoje uzima. Nije li, gospodine? — Dajte, pomozite! 
Zar da ja sama branim te vaše dobričine, te vaše golubove? 

Ja pomislih: Gle biesa! Ova bi ga mogla izliečiti. 

U dobri čas po Marcela stupi u sobu domaća gospođa i za¬ 
moli k objedu. Riešen smetnje, poda moj prijatelj jednu ruku stranoj 
gospođi, a drugu Kamili, ovoj posljednjoj prije polazka nešto pri- 

šaptnuv i prstom joj šaljivo poprietiv. 

Kod objeda se o koječemu razgovaralo i napijalo. Ljubezno 
nestašna djevojka sve družtvo razigrala, - občinila. 

Istom joj se neda opet mirovati, već će zapitati domaćina: 
Ona mlada trešnja, moje gojenče, kako se je ove godine pomela? 

_ Vaša slika i prilika, liepa gospodično, odvrati joj laskavo 
i miteć ju domaćin. Bijaše ju milina pogledati. 

— I to bijaše sve, doda srdito domaćica. Jedva što je zaru- 

djela, već su nam ju do jedne pokrali. 

Djevojka se grohotom nasmije i domaćina zlobnim posmjehom 

pogleda. 

— Pokrali? — Oprostite milostiva gospođo, to se neveli tako. 
Netočnim biranjem rieči pomućujete i najbistrije pojmove. „Osvojili 
— to je prava rieč. Jer ako je svojina krađa, onda je i krađa svo¬ 
jina. Kako velike ideje težko prodiru! I sama im poraba jezika na 

put staje ... U ostalom, gospodine domaćine, vi i u praksi ostajete 
za teorijom. Kako vidjeh, vi još držite ograde? A ograde su spo¬ 
menici barbarstva, granice između moga i tvoga. 

Ja se djevojci u znak priznanja kradom naklonim. 

—* Vi se izvolievate šaliti, gospodično. I ako vam to dobro 
stoji, ipak prepriečiti neće, te će kada tada s lučili stališa i te ograde 
pasti, reče ponešto razdražen Marcelo i, nemoguć se više zaustaviti, 
prosu bujicu govora, završivši napokon: „Što većina ljudi misli inače 
nego što ja govorim: tomu su navikli; nu veliko je pitanje, da li je 
n. pr. ova čaša, koju ja svojom zovem, sbilja moja; da li nije . . .“ 

Mala kćerka gospođe Hreljanovićke, koja međutim bijaše od 
stola ustala i na dvor izišla, dotrči u sobu i javi, da su pred kućom 
dva putnika, prosjaka, i da pitaju za gospodina. 

— Neka uniđu, reče Marcelo opet mirno. 

U sobu uđu dva čovjeka, jedan poderaniji od drugoga. Onaj, 
što uđe prvi te desnu ruku nosaše u rubcu a na prsiju imaše mje¬ 
denu papinsku kolajnu, za korak dva li napried stupi; drugi pako, 
povezane glave, zakloniv se za onoga prvoga, kod vrata postane. 
Desnu nogu, koja mu bijaše obuvena kožnom, staviv pred lievu, 
obuvenu platnenom izderanom cipelom, progovori onaj prvi, desnom 
nogom tapkajuć, a lievom rukom govor sprovodeć: 

— Sjajna gospodo i gospođe! Oprostite što vas uznemiru¬ 
jemo. Od duga puta umorni smo i gladni, pa se usudismo pod 
krovom ove, sa svojega gostoljublja široko i daleko poznate kuće 
malo odpočinuti i čimgod se — što već bude — pokriepiti. 

Svi mučasmo. Kamila glavicu podigla, ustašca napola raztvo- 
rila i krupne crne oči pozorno u domaćina uprla. 

— A tko ste vi i odakle ste? upita Marcelo prihodnike. 

— Ovaj čas nismo upravo ništa, odgovori onaj prvi, a u 
svom životu htjedosmo i pošteno nastojasmo biti koješta. Ali, kako 
se veli, sudbina je jača od volje ljudske. Ja bar nisam prekrštenih 
ruku u sviet gledao, već sam svoju sreću kušao i ovako i onako. 
Kako vidite, sjajna gospodo i gospođe, bijah nekoć vojnikom i inače 
već do tri puta imah postati svojim, i tri puta mi se sreća izmače; 
jer je sreća, kako se opet mudro veli, ćudljiva; što jednom rukom 
ponudi, to drugom oduzme. Krilata je da odleti; a neima repa, da 
ju zanj uloviš ... To je o sreći. A što se tiče ovoga drugoga, moga 
druga . . . 


10 Prvi hrvatski pripovjedači iza preporodi 

_ Dobro, dobro, prekinu domaćin čudnoga govornika. Si¬ 
rotinji su moja vrata otvorena. Zalihu s njom rad dielim; ali 
s pravom sirotinjom; a inače mi se čini, da se čovjek radom najpo¬ 
štenije hrani. 

_ To je istina, vaša milosti; ali pogledajte ovu ruku; pogle¬ 
dajte onu glavu. 

__- Ivane, reče Marcelo slugi, odvedi ove putnike u družinsku 

sobu pa im daj jesti. 

Prihodnici iziđoše za slugom. 

__ Oprostite gospodine, jedva dočeka Kamila; ako i nerado, 

opet vas moram popravljati.. . Kakova družinska soba? Kakova 
sirotinja? Kakova zaliha? Zar u vas smije biti zalihe? Kamo na¬ 
čela, za koja ste se malo prije toliko žestili? 

-— I sbilja priskočih ja liepoj djevojci; ti, Marcele moj, nisi 
danas bez koristi čitao svoga Granier de Cassagnaca. 

-—' Scieniš, da bi moglo još štogod biti od mene? - reče 

šaljivo domaćin. 

— Bez šale, gospodine, nastavi djevojka; nedajte se smetati. 
Načela neka su nada sve, — bezobzirna, neuprosiva. Mi ćemo ta¬ 
kove goste kod sebe odpremiti dakako u družinsku sobu, ali vi! . . . 
Negledajte na nas. Evo mjesta! Jednomu ću se ja umaknuti; a učinit 
će i drugi. Zovite ih natrag .. . Zašto ne? Tko zna, nisu li ove 

čaše, ovi pladnjevi, ovo jelo . . ♦ 

_ O liepa zlobnice! Vi ćete se dakle jednomu umaknuti? 

— Evo! reče odlučno djevojka, i pruži mu ruku. 

Vi, Kamilo, tako govoreć, sama sebe nepoznate. Ja sam 
vičan sjesti za seljački stol; ali vi... sa svojim gospodskimi, na 
plemićko brdo satkanimi, tankoćutnimi živci?. . . Promislite, za 
Boga, da stanu prsti jelo kidati, da stanu jeduć mljeskati i pijuć 
cmrkati, rukavom si usta iztirati, žlice oblizivati... ta vi biste se 
onesviestila! 

— Ništa zato; moj bi me kavalir u naručaj dočekao. 

U to opet uđe Ivan, pitajući, kakova će gostom dati vina? 

— Vašega im daj, reče domaćin, nehtievši više reći dru- 

žinskoga. 

— Opet vašega, nasmija se djevojka . .. 

— Sada je dosta, Kamilo, ukori starija sestra djevojku, a 
ova se malko zarumeni. 

Nu ja ju uzeo u zaštitu, posluživ se rado i tom prilikom, da 
joj reknem koju udvornu riječ; a i Marcelo odkloni veoma laskavo 
sestrin ukor od mile djevojke, priznajuć se napola pobieđenim i 
sretnim, kada bi se takovoj dobitnici svezan na milost i nemilost 
predati, te joj pred noge oružje položiti mogao. 

Udarismo u drugi razgovor. 

Kako nas nerastavljahu nego prosta vrata, čusmo na jednoć 
iz družinske sobe glasniji i življi pregovor između dvojice stranaca 
i sluge Ivana. 

Dok nagađasmo što bi to bilo, uđe u sobu Ivan. 

— Milostivi gospodine, reče ljutito, ta ovo su bezobraznici! 
Tamo se razvalili i nas gotovo iztisnuli te ištu boljega vina, k pe- 
čenki šalate i naručuju crnu kavu i traže smotaka — i to ne koje- 
kakovih! 

Nitko se nemogaše uzpregnuti od smieha. 

— No, no, reče domaćin u novoj neprilici. Jesu li se nahranili 
i napojili? 

— Jesu i te kako. 

— A ti ih odpravi, — liepo, uljudno. 


Poslije jela pijasmo pod sjenicom u vrtu crnu kavu. Marcelo, 
bivši i onako naumio posije podne izjahati, odluči, da će svoje goste 
na konju odpratiti do kuće, te zovne Ivana i zapovjedi mu, da konja 
opremi i velike čizme priredi. 

Doskora se vrati sluga sav blied s viešću, da je velikih čizama 
nekamo nestalo. 

— A kamo su dospjele? Gdje su bile? 

Kamila, koja bijaše u vrtu, beruć cvieće, smotri taj čas kroz 
ogradu na cesti jednu kožnu i jednu platnenu cipelu i udari u smieh, 
na koji se svi tamo slegnu i upoznavši cipele u jedan glas poviču: 

— Ona dva gosta! 

— A! to je ipak previše, reče Marcelo u velikoj zabuni... 
Gospođe moje, izpričajte me: ja ostajem kod kuće. 


Gosti odoše, a ja ostah ranjena srca. Dugo gledah za kolima, 
& kojih nam domahivahu bielimi rubci, — Kamila kano da najviše 

meni; tako mi se bar činjaše, i rado mi se činjaše. Kola izpred očiju 
izčeznuše, a meni se iz grudih podkrade tih uzdah. 

Marcelo, čovjek uglađen, znao se savladati koliko treba, a 
bijaše u istinu zlovoljan. U rano jutro razsrdio se na Granier de 
Cassagnaca, a sav ostali dan kano da se je sve urotilo, da mu 
dokaže, da bi Granier de Cassagnac mogao ipak imati pravo. 

Ja mu o svem što se je sbilo nespomenuh ni rieči. Nu on obi- 
lazijaše sveudilj nemirno oko mene, kano što obilazimo, kada ho¬ 
ćemo da, priobćiv drugomu što nas tišti, sebi srce olakšamo. 

___ Milutine, reče mi, ovo bijaše čudan dan. Možda je dobro 

da se je ovo dogodilo; jer će me ponukovati, da pomnjivije raža- 
birem, da li onaj Granier de Cassagnac neima možda ipak ponešto 
pravo. Nikada se, vjere mi, u tako malo vremena nezatekoh toliko 
puta u protuslovju sa sobom i sa svojimi teorijami. Danas je, vidim, 

temelj uzdrman i sgrada se koleba ... 

Granier de Cassagnac mogao bi imati ponešto pravo, 

primietih ja. Pazi dobro: — samo ponešto! 

Ta opazka činjaše mi se nuždnom radi pogibelji druge »kraj¬ 
nosti, u kakovu obično padaju takovi dusi. 

Marcelo me razumi. 

_ Ponešto, da; nasmije se i stisne mi ruku ... A djevojka? 
doda, čvrsto mi u oči gledajuć i u njih tražeć potvrdu naslućene 
tajne ... 

Djevojka?... Ta djevojka danas je — moja žena. 

VILIM KORAJAC 


VELIKI POŽAR U AUVERGNI 

(Ovdje se pripovieda velika nesreća koja je g. 1842. zadesila slob kralj, grad 
Auvergnu; a zatim se opisuje uslied te nesreće sazvano gradsko vieće, koje 
stvara deset magistratskih zapoviedi.) 

Bilo je g. 1842. — Jednoga dana navieste zvona s auver- 
gnanskih zvonika žalostnim svojim odkucivanjem, da je buknuo 
požar. Nesreće su, kao i vrane: kamo jedna, tamo i stotine. Tako 
je bilo i ovaj put. Uz jednu nesreću, uz požar silni, nadođe još silna 
bura i silovit vjetar, a kad su stali izvlačiti gradske štrcaljke — niti 
ima vode u pripravi, niti valjaju štrcaljke. Sad već nije nitko sum¬ 
njao, da će nestati Auvergne s lica zemlje ove! Gust dim, kao crn 
oblak, uzvitlao gradom — starci strepe, žene plaču, a leleču dje¬ 
čica — a senatori? Senatori izgubili i mozak i glavu! U tolikoj 
stisci pokupili se u gradsku viećnicu u sjednicu; no kad tamo, nema 
gospodina gradonačelnika — nova neprilika! Gospodin gradonačel¬ 
nik otišo u N . . .., jedno mjesto pune četir milje od Auvergne da¬ 
leko. Što će sada biti? 

Dva su različna o tome mnienja, što su senatori u prvi mah 
bez gospodina gradonačelnika učinili. -— Neki vele — a med njimi 
i moj pobratim Živko Vragoljanović ■—■ da su senatori, buduć bi 
sjednica bez načelnika nepodpuna bila, i težko da bi više oblasti 
odobrile takvu krnju sjednicu, u prvi mah naumili bili: odmah i ne 
oklievajući poslati po gospodina gradonačelnika, neka dođe i sazove 
sjednicu. Ja toga ne vjerujem. To bi bilo upravo bezumlje, jer dok 
bi načelnik u Auvergnu stignuo, već bi bila i gradska kuća, a možda 
i čitava varoš u plamenu, a o sjednici ni govora. Nego ovo će biti 
vjerojatnije mnienje, kojega se i ja držim, da su naime senatori u 
prvi mah zaključili: „Neka svatko gleda i nastoji , da iz Auvergne živu 
iznese glavu! 66 

Strašan li je prizor prve noći bio: sav grad u plamenu, a sav 
sviet na brdima uokolo Auvergne. Mislio sam, da se primiče sudnji 
dan te kobne i užasne noći. Taj strašni i žalostni dogođaj nije 

smišljen, nego je historička istina, za koju ja svojim poštenjem 
jamčim. Ponavljam još jedanput: to je bilo godine 1842., a znadem 
točno i mjesec i dan; no znadu i mnogi sa mnom još i danas živući 
i vremešniji u Auvergni ljudi. 

Puna tri dana i tri noći harao je nemilo oganj silni, a još 
osmi dan trajala je na garištih vatra. 

Kad je oganj već prestao bio, sazove gospodin gradonačelnik, 
kao „sasvim konštitucijonalan** čovjek, jednoga dana gradsko vieće, 
te posadivši se na predsjedničku stolicu i s običajnim svojim uvod¬ 
nim pitanjem: „Što smo anda sad čineći?* 4 odpoče sjednicu i pri¬ 
pusti, neka senatori po svom najboljem uvjerenju i razboru zaključe, 
što će, kako li za buduće slične slučajeve. To bijaše jedna od najbur¬ 
nijih i najvažnijih sjednica, kakove ne bijaše ni u predhistoričko 
doba. I danas su svi zaključci te sjednice u arkivu slavnog magi¬ 
strata auvergnanskoga potomstvu na uspomenu sačuvani. Ja sam 
toli sretan, ter mogu p. n. općinstvu saobćiti sve te zaključke u 
vjernom prepisu onako, kako sam ih dobio od pobratima Živka 
Vragoljanovića, koji veli, da se je upravo — ne znam kojom srećom 
—^ dočepao izvornoga zapisnika, ter je sve od rieči do rieči prepisao, 
kako sliedi: 

Zapisnik izvanredne sjednice slob. i kr. grada Auvergne , držane povodom 
velikoga požara, dana ... mjeseca ... godine 1842. 

Pošto je gospodin gradonačelnik kao predsjednik uz običajno 
„konštitucijonalno** pitanje „što smo anda čineći?** sjednicu otvorio 
bio, bude najprije čitan, odobren, i svestrano podpisan zapisnik 
posljednje sjednice. Sad dođe na dnevni red pitanje: „Koje i kakove 
shodne mjere kani slavni senat prihvatiti za buduće slučajeve, ako 
bi kada i opet — što ne dao Bog! — u gradu požar buknuo?** Čine 
se razni o tom priedlozi i protupriedlozi; onda sliede prigovori 
na priedloge i prigovori na protupriedloge; onda opet odgovori na 
prigovore, zatim vika ... buka . .. larma ... vrisak ... grmljavina; 
onda opet vika, buka, larma, itd. Iza dugotrajne svirke i prepirke 
složio se sav senat u tom, da se dadu i izdadu sliedeće naredbe i 
odredbe pod imenom „ deset magistratskih zapoviedi\ kako sliedi: 

1. Tkogod odsele bude toli nesretan, da mu izgori kuća, 
držat će se pogorielcem; a tko ju zapali, bit će proglašen palikućom! 

2. Palikuća, ako mu se uđe u trag, dobit će 25 batina; ako li 
mu se ne uđe u trag, onda mu se zločin donle oprašta, dok mu se 
ne uđe u trag! 

3. Isto tako i pogorielac dobiva 25 batina, i to ne zbog ne¬ 
sreće, koja ga je snašla, nego s razloga navedenih u sliedećoj 

4. točki. 

4. Svaki kućegazda, prije negoli će postati pogorielcem, — 
imade to tri dana unapried javiti slavnomu magistratu , da se shodne 
mjere i shodni koraci još za vrieme poprimiti mogu! Koji pogorielac 
to učiniti propusti, dobit će 25 batina; a koji se ovoga propisa drži 
t. j. prijavu učini, dobit će također 25 batina, i to s razloga nave¬ 
denih u točki 2. 

5. Buduć da je čestim izkustvom dovoljno dokazano, da brže 
izgori kuća slamom pokrivena negoli kuća pokrivena drvom ili 
criepom, to se nalaže svakomu građaninu, da odsele sve svoje 
zgrade, kao kuće, staje i t. d. — ne drvetom ili criepom, nego slamom 
pokriva; jer ako već dođe nesreća, da se zapali, bar će brže izgoriti, 
a uviek je i po općinu i po pojedince bolje i probitačnije, da svako 
zlo — pa i požar — što kraće vrieme traje! 

6. Buduć je gradski senat imao sgodu osvjedočiti se o skraj- 
njoj nemarnosti svojih izvršujućih organa, imenito se pokazao slab 
nadgled nad štrcaljkam i nad vodom, koja bi imala vazda uza 
štrcaljke u pripravi stojati, to se sada za vazda naređuje i određuje: 
da imadu odsele sve gradske štrcaljke — bar tri dana prije požara — 
vodom napunjene bitiU! 

7. Ako li požar nastane od groma, to se Sv. Ilija, kao rav¬ 
natelj i kao „eventualni** krivac, buduć ga i onako magistrat uloviti 
ne bi mogao, rješava tih batina. No svakako se ima u tom slučaju 
tužba i tegoba prečasnom biskupskomu duhovnomu stolu podnieti. 

8. Budući da je opće u svietu mnienje zavladalo — a i 
Auvergna nije izvan svieta nego u svietu — da se požar gromom 
nastao ne može gasiti vodom, nego samo mliekom —' sladkim ili 
kiselim, svejedno je — to se od današnjega dana zabranjuje gra¬ 
đanima ovoga grada sir praviti, samo da što više mlieka u pripravi 
bude; osim toga nije slobodno ni krave, ni ovce, ni koze muzti prije 
grmljavine, nego se taj posao -—- dakako sporazumno sa zvonarima, 
koji i onako paze na oblake — imade vršiti vazda poslie grmljavine! 

9. Da se odsele svaki požar preprieči, imade se u gradu po¬ 
dignuti kip Sv. Florijana, koji će biti zaštitnik slob. i kr. grada 
Auvergne, i čitava jedna ulica prozvat će se po njemu „Ulica Sv. 
Florijana". Zadaća Sv. Florijana bit će: pod svaku cienu čuvati 
grad, ma i ne htjeli građani sami sebe čuvati! Napokon 

10. Sve ove naredbe dobijaju današnjim danom kriepost 
s dodatkom: „ako vis. kr. ugarsko namjesničko vijeće ne bi ništa 
proti tomu imalo“. 

Dano u slob, i kr. gradu Auvergni, sliedi dan ... mjesec ... 
i godina 1842. 

RIKARD FLIEDER-JORGOVANIĆ 


STELLA RAifVA 

Da ima u mene dara za crtanje ljudi, pisanje pripoviedaka, 
vjerujte mi, sad bih bacio gusle i gudalo u kraj, latio se pera, pa 
da vidite nova Dekamerona! A1 ne znam vam ja pisati osim note, a 
moram li kada napisati listić svojoj djeci ili rodu, dosta me napora 
stoji. Nu da mi je ovako pripoviedati, kad se razigram, kad mi 
dušu stanu oblietati šarene slike davno minule mladosti, pa da tamo 
negdje u tamnome kutu stoji brzopisac, koji bi svaku moju rieč znao 
uhvatiti -— tad, nu rekoh vam —' od mene nova Dekamerona! 

■—’ Ima ljudi, koji oštrom pameću umiju svaku riječ pripovie- 
daoca uhvatiti kao brzopisac perom — takav sam čovjek evo ja. 
Pričajte samo, a ja ću vaše pričanje sitno izpisati i debelo štampati 
dati, rekoh na pol ozbiljno, a stari ravnatelj orkestra pogladi svoju 
dugu na kraju zakovrčanu prosiedu kosu i stade se smiešiti onim 
elegičkim posmjehom, kojim se smiešimo dragoj slici naše prošlosti, 
kad nam se stane kao živa približavati, razgrčuć polagano zastor 
zaboravi, za kojim je toliko godina skrivena čamila. 

—’ Pa neka, pripoviedat ću vam nešto, što mi se je duboko 
utisnulo u pamet o čem sam tek nedavno sanjao. Pripoviedat ću 
vam o nekoj pjevačici, u koje bijaše toli čudan značaj, kakav se 
znade razviti samo u Ijudih toga stališta. 

Starac srkne kave i poče ovako: 

Bilo je to godine 185 ., dakle u doba, kad bi u Zagreb svakog 
ljeta došla talijanska opera. Poznavajući impresario B. ukus Za¬ 
grepčana, sastavio bi uviek takvo operno družtvo, da su zagrebačka 
gospoda uživala ne samo slušajući, već i gledajući, a koj put znao bi 
ungažovati takove pjevačice, koje su samo ljepotom tjelesnom oča¬ 
ravale, dočim su glasom u onoga, koj ne bi dolazio u kazalište radi 
koketna pogleda i dražestno frnjasta nosića, pravo negodovanje 
uzbuđivale, koje si žalibože morao zatajiti, da ne izazoveš demon¬ 
strativan pljesak gospode u foteljih i gospodičića na desnom ulazu 
u parter. 

Godine 185 . dovede impresario u Zagreb pjevačicu, koja u 
prvi mah očara svekoliko obćinstvo. Zvala se je Stella Raiva, a 
bijaše rodom Indijanka. Stasa bijaše visoka, vitka i sto no se kaže 
otmena. U svakom kretu i pogledu vidjela joj se neka prirođena 
gordost, pojačana onim hladnim prezirom, kakav se nalazi na licih 
ljudi, koji su ili nepravedno stradali ili mnogo trpih od uvrieda. 
Lice ne bijaše toli pravilno liepo u Stelle Raive, ah oči joj — 
svi čari iztoka sjali iz njih! Velike, tamne, ozbiljne oči zastrte du- 
gimi svjetlosvionimi trepavicami zatekle bi vas, susrevsi se s va- 
šimi, kao meteor za ljetne noći... Pa kakva kosa bijaše u nje, 
težka, tamna i gladka, kao da su ju svilci preli! Put joj bijaše žuć¬ 
kasto garava, i na njezinih obrazih nisi nikad vidio rumenila, da¬ 
pače i za pozornicu nije se htjela crveno naličiti. Kao ravnatelju 
orkestra predstavi mi se prvi dan svoga došašća, a kako umijem 
talijanski i rado razgovaram tim jezikom, razvi se između mene 1 
nje prijateljstvo, koje s vremenom posta iskreno i pouzdano. A , 
gospodine, bijah vam još tada mlad, zanosit... tad su sa mnom 
rado razgovarale djevojke, i po svojih uspjesih sudeći, nisam mogo 
biti hrđav ... A1 što govorim o tom, vi biste još mogli posumnjati, 
da se je između mene i Stelle Raive razvio kakav bliži odnošaj nego 
li je prijateljstvo. Nemojte tako, Stella Raiva nije bila takova osoba, 
Smijali bi se, da vam pričam, kako se za njom pomamila neka 
zagrebačka gospoda, od kojih neki još živu ... Sirota Stella nije 
se već znala obraniti od tolikih štovatelja, od njihova cvieća -- 
darove odbijala bi gnjevno — i njihovih sladkih neci i mirisnih 

biljeta. 

Možda imam baš tomu pripisati, da se je Stella, videći da se 
prema njoj ozbiljno ponašam, povjerila meni, tražeći u mene na neki 
način zaštitnika. Pomalo uvidiše zaljubljena gospoda, da sa Stellom 
Ra'ivom nema ništa; postadoše hladni prema njoj, pa se je toj mace 
vrloj pjevačici manje pljeskalo, nego li drugim mnogo hrđavijim. 

Tako osta sama ili osamljena, ne obćeć s nikim osim sa svojim 
impresariom, menom i još nekom talijanski govorećom gospođom. U 
večer, kad se nije pjevalo, sprovodio bi ju na šetnji, a poslije opere 
znala bi me koj put pozvati k sebi na čaj. Malko je doduše neo¬ 
bično, da mlad čovjek noću sam pohađa krasnu pjevačicu, koja je 
opet sama u svom stanu, al kad upoznate značaj Stelle Raive, ne će 
vam se to toliko čudno činiti. 

Tu bi sjeli nas dvoje na divan; pred nama na stolu ključao 
je samovar, a oko nas vladala je ona tišina, koje rado ne prekidaš, 
puštajuć da ti oko bude tumačem misli i osjećaja. Da, čudni su me 
osjećaji obilazili, kad sam onako sam sjedio sa Stellom, zalivenom 
ružičastim svjetlom lampe: sve jače i smjelije zadubljivao se moj 
pogled u njeno tajinstveno biće i nešto mi je vazda govorilo — ta 
žena krije tragediju u svom srdcu. To mi veljahu i njene oči, bludeć 
za najobičnijega razgovora plaho po sobi kao sablasti, koje ne 
znaju naći groba ... 

Neke kišovite večeri pozva me ona opet na čaj. Došavši pri- 
mjetih, da je nekako još blieđa no obično, da joj je sjaj očiju po¬ 
tamnio, da je sva skršena, kao da su joj crni glasi stigli. Priredi čaj, 
nali ga u zdjelice i sjede do mene ne progovoriv za svega toga 
riečce. Videći, da ona još dugo ne kani progovoriti, pogruženu u 
svoje misli, zapitam ju: 

— A smije li prijatelj znati, zašto se je večeras njegova Stella 
(zviezda) sakrila za oblake tuge? 

Stella me pogleda u čudu, zatrepta sjajnimi trepavicami i 
odvrne naglo glavu. Ne usudih se dalje pitati, kad najednoč opazim, 
da Stella podrhtava na svem tielu, da rida onako užasno bolno kao 
ljudi, nad kojimi se je prolomilo nebo. 

— Stello, jesam li taknuo ranu vašega srdca ... recite mi, ima 
li u mene rieči utjehe ... Da se posve pouzdate u mene, vama bi 
odlanulo; ta znam ja, da je vama težko ovdje, gdje vas nitko ne 
razumije i ne pojmi. Stella odmahnu rukom, kojom je zakrivala lice, 
al ne reče opet ništa. 

— Možda želi signorina, da ju ostavim? reknem plaho, mi¬ 
sleći, da se Stella možda kaje, što me je večeras pozvala k sebi. 

— Oh, ne ... ostajte samo ... ostajte ... šapnu mi ona. 

— Nemojte se stiditi priznati mi toga ... vi znate koliko 
Vas cienim • • • Ja vas izpričavam ... čovjek ne može znati, kakva 
će ga volja snaći, kad k njemu dođe gost, rekoh svom nježnosti i 
obzirom te ustanem. 

Stella, zalita suzami, skoči u taj mah na noge i uhvativ me 
žestoko za desnicu, zavapi: 

k Ostajte, maestro, ostajte, ako Boga znate, nisam vas zalud 

anas pozvala. Ali sad ... za neko vrieme izpričajte me i strpite 

se Evo vam tamo roman, evo ovdje novine . . čitajte i tratite 
vrieme do ponoći. O ponoći razgali, ćn vam srde«... o ponoć. 

d °“ a šteul teteuši natrag na divan i zadubi lice u jastuk Jeza me 

de oo svem tielu i misli tol sablastive i grozne zakruz.se mojom 

7 TToTe te ženi je li poludila? pitah se ja. Zaito mi bas o 
glavom, što I I ^ je tomu sada vremena i sgodel 

Pogkdam na sa. - bilo je jedanaest sati. Imao sam dakle još jednu 
_u čekati Uzmem roman sa ormara i stanem ga citati, al c ta 
d“«“ više puti jednu te istu izreku, a da ne znam. što san. crtao. 
Čujem kako mi srdce jako bije, kako mi se kosa na glav, pod.ze . 
up!2 onako, kao da sam slutio, da nismo nas *«£ 
tihanoj sobici, već da je još netko s nama. al ne stvor 

k,Vi ' t1ć“u —'sati. kao da joj je na srdcu kazalo pokaži- 
vajuće satove, uzpravi se Stella, obrisa rubcem suze i pođe dosto¬ 
janstveno kao uviek k crnom ormaru, stojećem nasuprot njezinom 
krevetu na dnu sobe. Drhćućim rukama izvadi iz toga ormara crnu 

Obln kutii^stavi ju^na stol.^ ^ ^ reče tada. te 

polako otvarajuć kutiju, izvadi iz nje ko snieg b.elu lubanju 

Zlat ° m prepadoh se u prvi čas već s toga, što sam bio 
uzrujan ali kad vidjeh, kojim miljem Stellini prsti obuhvaćaju lu¬ 
banju, i kolikom ju ljubavlju reć bi cjelivaju pogledi vlažnih ,o, 
očiju, pristupim bliže i zapitam Stellu, čija je to lubanja. 

Stella stavi lubanju na stol na jastučić, na kom je s aja 
kutiji, položi do nje bodež, a onda sjedne kraj mene i stane sliede 

pripoviedatu ^ ^ i2 m)erta , ko ,e bi jedva I^vorili da 

vam ga kažem. ]« sam se i sama već odučila izgovarati ga. Kad 
novih osmu godinu, pomrieše mi roditelj,, p.epusta.uc me br.g. 

strica, bogata trgovca. Putujući moj stric u Evropu, uze me sobom 

te me poče voditi od grada do grada. da,uc nrt, da s npme . kaza 
lišta pohađam. Kad se nekoliko pute naslušah opere, »popade me 
neobuzdana želja, da postanem pjevačicom^ ^ 

Si stricu, što mi je na srdcu, a on će umah pr.hv.O« moj« 
znajući, da rado pjevam i uvjeriv se, da je u mene ugodan glas.ć. 

Od toga časa bacih dosadne školske knjižice u kraj i počeh se samo 
glazbom zanimati. 

Napokon dorastoh do toga. da me je stric poslao na konzer¬ 
vatorij u Milan, gdje sam se imala posve naobraziti za pjevačicu. 
Tu probavih dvie godine, a onda me nešto zadesi, što mome životu 
i biću dade drugi obrat. 

Idući jednoć iz konzervatorija, spotaknem se na skalinah i 
malo da neudarih o kamen. U sgodan me čas uhvatiše nečije ruke, 
a kad vidjeh, čije li su —> sva sam od srdea protrnula; rieči su mi 
zamirale na usnah, da se ni zahvaliti ne mogoh svome spasitelju. 
Preda mnom stajaše ljubezno se smiešeć čovjek visok, blied, crnook, 
s mehkom kovrčastom bradom oko ponešto upalih obraza. Nu oči 
bijahu u tog čovjeka! — morala sam oboriti svoje, da neodam, što 
se nepristoji odati mladoj djevojci. 

Videći, da težko stupam, ponudi mi ruku, da me odprati kući. 
Ne mogoh mu odoljeti, a kad osjetih njegovu ruku pod svojom, bilo 
mi je toli milo oko duše, kao da sam u družtvu najdražega mi stvora 
na tome svietu. Čudnovato! ... još i danas nemogu vjerovati, da ga 
do toga časa vidjela nisam, da nisam sanjala o njem i slušala njegov 
govor toli razborit i ljubezan, tol muževan, al opet na čaše prela¬ 
zeći u tepanje, kojim se dječica razgovaraju s roditelji, kad bi im 
rado izmamili slaštica. Da, on mi je svojim tepanjem izmamio 
srede ... 

U smetnji, koja zavlada njim i menom, nepredstavismo se 
međusobno sve dotle, dok nestadosmo pred mojim stanom, a onda 
je njegovo, a moralo je i moje lice govoriti: zar da se već razsta- 
nemo? 

— Emerico Horvat, učenik konzervatorija, predstavi se oa 
meni, spustiv moju ruku. 

— Stella Raiva, učenica konzervatorija, predstavim se ja. 

— Po glasu bariton. 

— Po glasu sopran. 

— Rodom iz Hrvatske. 

— Rodom iz Indije. 

Na te moje rieči prasnu mladić u smieh. 

— Due barbari (dva barbara!), izmače mu se kroz smieh, i 
Zaista imao se čemu smijati. U ono doba bijahu Hrvati u Italiji na 

vrlo hrđavu glasu, i učen i neučen sviet brojio ih je kao i Indijance 
među krvožedne barbare. 

Od tog časa viđali smo se svaki dan. Na korsu u najvećoj 
vrevi kad bi zahladnila večer, našli se mi, i sretnuvši se, ciknusmo 
svaki puta od radosti. U operi nebi čuli ni vidjeli ništa, gledajuć 
se onom ljubavlju, kojoj je svaki tren strašan, što ga izgubi ne- 
gledajuć predmet svojih čežnja. Kad je onako biesno grmio orkestar, 
a tenor ogrlivši primadonu vapio, da bi se nebo razplakalo, rasta¬ 
pali se mi od milinja, kao da smo jedno do drugoga, i da si prisap- 
tavamo sladke rieči, od kojih duša zamire, od kojih se srdce topi u 
moru neizrecivih slasti. 

Kad bi nedjeljom pošla u veličanstvenu katedralu, znala sam 
sigurno, da ću ondje njega naći. Stojeć za piljevi. motrio me on 
kako drhćućim rukama otvaram molitvenik i kusam moliti... a 
nemogu se oči smiriti na mrtvih slovih, jer samo njega traže, samo 
za njim čeznu, kao da nosi u sebi sva otajstva neba i raja ... 

Minu nekoliko mjeseci, odkako se upoznasmo i zavolismo, 
kako to najkrasnija pjesma opjevati ne može. A vi ne ćete vjero¬ 
vati ako vam reknem, da sve to vrieme nijedne riečce o svojo, 
ljubavi spomenuli nismo. Ah ta ljubav tajila se tol stidno na dnu 
srdca ... i nama bješe dosta težko, kad bi ju neoprezan pogled, 
drhtaj tiela, stisak ruke odao ... Tko će da iskaže riečima osjećaj, 
koj, kad navre, mozag pomućuje i srdce goni da puca. od slasti i 
razkoši! Jutrom, kad bi se probudila, oh, kako mi bijaše, da se 
bacim u prašinu i da plačem, dok mi oči traju, dok mi se duša ne 
odkine od tiela. A kad sam se malo kasnije s njim sastala, poskočilo 
mi srdce od radosti kao da je ptičica na cvatućoj grančici osuto, 
rosom i sunčanimi traci! 

Nu o ljubavi progovorili nebi nikad. Zateče li nas kada ta 
rieč zajedno u kazalištu ili družtvu, oborismo u isti mah oci i, ne- 

znajući pravo od šta, bijasmo smeteni. 

Neke večeri, praštajuć se s njim, podah mu pupoljak ruže. 

On se nasmieši i i zarumeni se, ali ga ne uze. 

— Vi nećete cvieta od mene? upitam ja nešto uvrieđena. 

- 0, vergine mia! (djevice moja!) kliknu on i, sagnuv naglo 
glavu, poljubi moju ruku. 

Morala sam ga na to oštro pogledati, jer sav probhedi i ne 
usudi se nikad više ponieti se tako prema meni. Da. bijaše taj mladić 

ne kao drugi mladići, već kao djevica, kojoj je najveći ponos u tom, 
da ju ništa nečista, nesveta taknulo nije. 

Mjeseca srpnja prizna mi neke večeri na šetnji, da mora na 
neko vrieme kući u Hrvatsku. Oh, kako me je zabolo na to u srdcu! 
Da ga ne gledam dan, tjedan, možda mjesec dana, kako da to pre- 
trpim, a da ne poginem od čežnje do njegova povratka. Da zatajim 
svoju smetnju počeh ga razpitivati koješta o putu, kojim će krenuti, 
i tad mi reče, da će nekoliko dana u Mletcih proboraviti. 

Prispi dan njegova odlazka. Gledala sam, da se u večer, kad 
bude odlazio, s njime sastanem na kolodvoru. Oh, koliko muka i 
njemu i meni... gledamo se, gledamo se i šutimo, ni da bi nam 
jedna rieč na usta . . . Da me je bar nešto zapitao, hoću li čeznuti 
za njim, al da, on bijaše ponosit ko i ja — i kao da smo od ka¬ 
mena, kao da se ne želimo nikad više sastati, razstadosmo se, za- 
boraviv si i ruke stisnuti. 

Do tada hrabro srdce, izgubi iza njegova odlazka svaku snagu. 
Kao da su mi grčevi stisli srdce, savijah se ciele noći od boli, a 
nešto mi duši grudi, da ne mogu disati. Strašna li pitanja i sumnje 
stale se vrzti mojom glavom: hoće li se vratiti, ne će li me zabo¬ 
raviti u svojoj domovini, ne veže li ga možda već tamo svet zavjet? 
Oh, maestro! ... 

Prema jutru kao da sam pomahnitala. Skupim svoje drago- 
cienosti i predam je staroj dvorkinji, da ih proda ili založi. Služ- 
kinja mi donie dviesta franaka, a s tim novcem pohitam na ko¬ 
lodvor, ostaviv gazdarici kartu, neka se ne boji, da ću se skoro 
vratiti. 

Oko devet sati već sam kretala prema Mletkom. Da, tamo 
jurilo mi srdce brzinom munje, neznajući priečke, ni vlasti. Al 
čudno, što sam bliže dolazila željenomu cilju, sve me ljuće kajanje 
snašlo sa čina nepromišljena i nerazumna. Što će si Emerico misliti 
o tebi, kad vidi, da si za njim pobjegla? On će posumnjati o tvojoj 
rieposti, a kako bi to grozno bilo, da te hladno dočeka, da te od- 
*je nagla smrt bila bi blaga prema toj nesreći. 

Ujedared počeh se sgražati sa svoga postupka i kajanje svlada 
j e dotle > da sam na pol puta okrenula natrag u Milan. Sva shrvana 
°spjeh onamo, i jedva da sam smogla snage, da se popnem do 
ga stana. Tu se bacih na divan i počeh ridanjem i grižnjom ubi- 
svoju mladost. Nikad više, nikad ga vidjeti nećeš! šaptao mi 

s desna demon, a s lieva me tješi anđeo: hoćeš ga vidjeti, i to skoro! 
Volila sam slušati anđela, ta imala sam mlado srdce. 

Pod noć me svlada letargija, bezćutnost. U onom polusnu, u 
kom svaki šuštaj još jasnije čujemo, nego li za jave, zacuh najednoc 
_ m ogk) je biti kojih deset sati — štropot pred mojimi vrati, kao da 
je netko na nje nasrnuo ili da što brže do me dospjeti želi. Dignem 
glavu . . . a netko kuca. 

— Signora, jeste li vi to? upitam misleći, da je gazdarica. 

— Stello — ja sam! kliknu netko očajnim glasom, a taj glas 
zvonio je kao Emerikov. Skočim od nenadane radosti i pohrlim 
prema vratima, al tu sustanem. Nije li to bila možda samo varka 
sna, uzrujane mašte? Ta gdje je sada tvoj Emerico? zapitam se i 

protrnem. 

Tko je? 

_ Ja sam, Emerico Horvat, samo na čas vas molim. 

Nisam se mogla dulje suzdržati, otvorim vrata i poletim, da. 
on je to bio - u njegov naručaj. Tad se prvi puta zagrlismo, a da 
nismo mislili na to. Od goleme sreće zaboravih posve pitati Eme- 
rica, zašto se je vratio, nit mi se je više činilo čudno, da stoji pred 
menom, gdje mišljah, da je stotine milja daleko od mene. Dugo sam 
počivala u njegovom naručaju, a onda će on progovoriti: 

— Vi se ni ne čudite, što sam ovdje. Znajte. Znajte, da sam 

se vratio samo radi vas. 

Ponudim mu, da uđe u sobu i nemisleći na to, da se to nepn- 
stoji, jer moja ga duša grli već kao svoga muža i vladara: - samo 
kad je njemu po volji, što će mi cieli sviet! 

On uđe i sjede do mene i stade govoriti tol plaho — podrhta¬ 
vajući glasom, tolikim stidom i samozatajom, da mu nekoliko puti 
htjedoh pasti pred noge i kliknuti: nemoj tako- ta ja sam tvoja 

Znajte dakle, poče on, ja sam već bio blizu Mletaka, jos 
tri postaje imao sam minuti, a onda me je toli strašno spopalo za 
dušu da sam se morao vratiti. Hoću da budem iskren prema vami, 
vi ste suviše anđeo, a da to ne budem. Kazat ću vam, a vi ćete mi 
oprostiti, što vam to kažem, jer ne mogu inače: ja vas ljubim od 
onog trenutka, u koj sam vas prvi puta zagledao. Osjećajuc, da mi 
srdce gine za vami, nisam mislio na to, da vas ne mogu i ne smijem 
ljubiti. Moram vam priznati, da sam siromah, da živim ovdje o 

stipendija, što mi ga daje neki aristokrat u mojoj domovini, a da 
osim toga stipendija ničesa nemam, osim taj krhki dar, koj se za čas 
može pokvariti. Koje dakle pravo ima čovjek siromašan i od svega 
svieta ostavljen, da se zaljubi u djevicu, kakva ste vi, da ju muči 
i progoni svojom ljubavlju! Oprostite ... sad je već svejedno; ljubav 
mi je planula nad glavu i opržila mozag, sad znam samo jedno, da 
vam to priznati moram, nek mi bude laglje na savjesti i bistrije u 
srdeu. Nisam ja morao sada u Hrvatsku, ja sam se tek pokušao 
oteti ljubavi bezplodnoj i nemoćnoj, koja me je tim više zastrašila, 
što sam opazio, da je i vas zahvatila . . . Sad znate, zašto sam se 
toli hladno oprostio s vama, da vam nikad riečce ne spomenuh ob 
onom, što mi je otimalo sne tolikih, nebrojenih noći. U kojem 
drugom gradu mišljah naći pokoja i nastaviti svoju nauku, al na 
pol puta, kako vidite, sustadoh. Ne, nisam se mogao razstati s vami, 
a da vam barem jednoć ne kažem . .. 

— Emerico! zavapim ja i, spustiv se pred njega, stanem mu 
ljubiti hladne ruke. Na to mu suzami ljubavi i zahvalnosti priznah, 
što sam počinila radi njega, nemogavši odoljeti želji, da se s njime 
ne sporazumim. Na kraju naših priznanja ote nam se gorak posmjeh, 
da, njemu toli gorak, kao da je izvrnuta krinka plača. 

On obujmi moju glavu i stane mi priglađivati razčupanu kosu. 
Soba bijaše tek na pol razsvjetljena od ulične svjetiljke, nu mi u 
ovaj par nebi ni podnosili jačega svjetla. 

— Pa ti zdvajaš, rad šta! stanem ga tješiti: zar da zato, što 
si siromašan mladić? A ti si darovit, krasan, plemenit, a ja sam isto 
toli siromašna djevojka i živim od milosti moga strica. 

— Al tvoj stric je bogataš, on neće nikada dopustiti . . . upade 
mi Emerico u rieč. 

Pa neka -— sviet je naš! Zar da u tome svietu što tolike 
huka viče hrani, nas dvoje nebi našli mjesta! Oj, nemoj zdvajati, 
obećaj mi, da si moj, pa evo ti moje duše, nek je sva tvoja na sve 
v ieke u dobru i zlu! 

Plane prvi cjelov, a zatim smo Emerico i ja stali plakati od 
Sr eće i neke neopisivo sladke boli; i plakali smo dugo, dugo do 
Ponoći... Tad se skupi Emerico i ostavi moj stan. 

Od toga dana živili smo kao zaručnici. Sve lažne časove spro- 
ili bi zajedno, pripoviedajuć o djetinjstvu, ob osjećajih, koji su 
1111 vladali, dok se još naša ljubav tajila na dnu srdea. Nikad se 

nismo dosta napričali svoje ljubavi. Emerico bi često pripoviedao o 
svojoj domovini, o jadnoj majci i mnogo čem, čega za onda još 
nisam mogla razumjeti* 

Tad na jednoć stiže mi pismo iz Pariza od strica. U tom pismu 
zaklinjao me stric, da umah dođem u Pariz, jer da se radi o važnoj 
po me stvari. Odgovorih mu, da ne mogu u onaj čas odputovati, 
kad mi i drugo pismo stiže, u kom mi se stric malo ne grozio. Sa- 
berem svu snagu i odlučim odputovati u Pariz *—* r na posve kratko 
vrieme. Emerico podupirao me na nježan način u toj odluci, a kad 
prispje čas odlazka, pratio me šaleć se cielim putem do kolodvora. 
Nu na kolodvoru najednoč mu se smuči; on stade bliednuti i od¬ 
govarati na moje rieči nesuvislo, kao da je u bunilu. Da je riečcu 
reko, bila bi ostala; al ja sam odputovala od samoga straha, da njega 
ne uvriedim. 

Treći dan moga boravka u Parizu dodje mi pismo iz Milana, 
pisano nepoznatom meni rukom, a javljajuć mi, da je Emerico 
opasno obolio i da me želi vidjeti. Skupim stvari, doletim pred strica, 
reknem, da s mjesta krećem u Milan, i krenem u istinu iste večeri. 

Nu kad prispjeh u Milan, nije više bilo moga blaga na tome 
svietu. Njegovo krasno tielo počivalo je već pod vlažnom zemljom, 
kroz koju nisu mogle prodirati moje suze, da sam do dna izkapala 
oči! 

Oh, maestro! . . . takvog trenutka nedao vam Bog pojmiti. Sad 
vidim, da je žena jača od željeza, dok može živa podnieti takav jad, 
toliku bol. Sve sam mogla podnieti, samo jedno ne: da moje drago 
sakriva crna, neprozirna zemlja, što će ono njoj, koja ga nezna 
cieniti, pa da ima na njega veće pravo od mene, ja bi zametnula 
s njom boj na život i smrt, da ga ili otmem ili da panem do njega 
njezinim plienom! 

Pohitim grobaru groblja, u kom je ležao zakopan Emerico. 
Sklopljenima rukama stanem ga moliti, neka mi dopusti da si 
izkopam dragoga. Videći, da mi toga ne dopušta, skinem zlato i 
biserje, što sam ga na sebi imala, al sve badava. Starac ne mogaše 
ni pojmiti, kako da se izkopa ikomu za volju čovjek, koji je tek 
nedavno zakopan. 

Očajana sa grobarove nemilosti, pođem ravno k načelniku 
grada Milana. Padši na koljena preda nj, izpoviedim mu svoju bol 
i stanem ga zaklinjati, neka mi se za Boga smiluje. Načelnik me 

Ijubezno podigne i reče mi, da mi samo na jedan način pomoći 
može, ako učini - kao da o tom. što sam mu sada govorila, ništa 
ni čuo nije. Međutim reče mi, da će grobaru mignuti, ako dođe koja 
gospođa i zaželi štogod neobična od njega, neka joj učini po volji. 

Tako je i bilo. Grobar se nije više opirao mojoj želji. Tamna 
bijaše noć, kad se odputih s dva najmljena čovjeka do Emerikova 
groba i kleknuvši do njega, stanem pomno paziti kako najmljenici 
izkapaju. Svakim udarcem motike ciepalo mi se srdce, hladan znoj 
polio mi čelo, a evo ovdje siedi vlasi potiču od groze onoga večera. 

... ; Sađ kreSnU m ° tike ° lies> S P ustiše kvačicu i pokušaše 

dići hes. Ali lies se uhvatio za zemlju i škripi, i nešto škrguta onako 

iz groba, kao da škrguta mrtvac uznemiren u vječnom pokoju. Nisu 
mi u onaj par suze polazile na oči; srdce mi se stislo kao da je led 
ili kamen. Divska sila dala mi je da podnesem mirno, do čega se 
vi, maestro, ovdje na mekom divanu zgražate, bliedeći i hvatajuć 
se za stol. . . Al nebojte se, što je žena podniela srdcem, može muž 
uhom podnieti. 

Napokon digoše lies i metnuše ga na odkopinu. Tu mu ski- 
nuše pokrov, a onda uzmakoše od užasa. Šta sam tu vidjela o 
bože! moje drago - čudo božje, da od toga poludila nisam. Na 
slabašnom svjetlu lampe, viseće na grančici čempresovine, raza¬ 
ra 111 / kako crvi po njem miljaju, i možda mu kljuju ono srdce, u 
kom je mene ponio na drugi sviet. 

Umolim najmljenike, neka se neplaše, da ću ih obilno nadariti, 
samo nek mi skinu glavu sa Iješine. Al neće oni ni da čuju. Tad ja 
izvadim bodež, što sam ga poniela sobom — evo, ovaj zlatom oko- 
vam bodež, uspomenu na moga oca — prekrstim se i sabravši svu 
snagu, odrubim njime Emerikovu glavu. U taj par mi promiljiše 
snze i pohjase njegovu lješinu. Pritisnem lubanju k sebi, onesviestim 
* i srušim se natražke. Najmljenici zakopaše lies, a onda me od- 
pratise s lubanjom kući. Još sam toliko snage skupila, da očistim 

tieS erem n ban,U ’ 3 ° nda me s P°P ade v ™ćica i neostavi me nekoliko 
jj i f na ‘ vo j e sad ov dje pred vama nieme i biele, hiljadu puti iz- 
I jene mojim ustima, hiljadu puti prigrljene srdcu, koje još i 
aca za n ) e 9 a > kao da je živ i mlađahan. 

Dain •• • "i P nhv ati Stella lubanju i stane ju, nježno joj te- 

J u, cjelivati bliedimi usnami. Ustanem, da se oprostim, al me ona 
108 na ćas pridrži. 


«• 

— A znate li. zašto sam vas baš danas pozvala k sebi? — 
Danas je smrtni dan Emerikov; točno o ponoći pustio je dušu. A1 
žurite se sada, maestro, žurite se, jer će umah njegova sjena doći 
— ha! — već je tu — bježte! 

Nagnem niz skaline i potražim stan veseljaka prijatelja. Te 
noći nisam se usudio sam noćiti kod kuće. 

AUGUST ŠENOA 


PRIJAN LOVRO 

Prije više godina pozva me neki moj prijatelj, vlastelin, na 
selo u berbu. Rado ozvah se njegovu pozivu, da se naužijem malko 
slobode. A1 čovjek snuje, a bog boguje. Jedva došav u njegov dvor, 
opazih, da se nebo silno oblači, i ubrzo udari kiša, a ja jadan ne 
dočekah se kroz punu nedjelju dana vedroga neba. Eto jada, eto 
me na selu u gorem škripcu negoli u gradu! Što da radiš? Gospoda 
sjede, puše, piju vino, pa igraju taroka, a gospoje sjede, pletu, piju 
kavu, pa čevrljaju. Da zdvojiš! 

Na sreću ne stajaše dvor moga pobratima na osami, bijaše 
susjeda dosta, I kako je moj prijatelj bio veseljak, kako mu je go¬ 
spoja vrla kuharica bila, a gorica zlatnom kapljicom rodila, često bi 
zašli susjedi u prijanov dvor, da si razigraju srce. Jednoga mutnoga 
popodne bilo se skupilo baš vrlo društvance. Župnik, velik politik; 
sudac, bijesan voćar; sudinja, dobra duša, premda ponješto spore 
pameti i neka lijepa, crnooka mlada gospođa u crno zavita, udova 
susjednoga vlastelina, kako mi poslije rekoše. 

Velečasni gospodin župnik stao je naširoko razvijati Napo- 
leonove misli, poglaviti gospodin sudac dokazivao ushićenim gla¬ 
som, kako mu je rodila kruška, koju je prije dvije godine cijepio; 
dobra sudinja primijeti kroz božanstven posmijeh, kako je cijeli 
dan rublje gladila; pobratim moj bubnjao prstima po stolu, a doma¬ 
ćica nuđala nas bez kraja jelom i pilom. Nije li to divna zabava? 
Nu mene je od svega toga slabo bolila glava. Budući zaonda ne¬ 
ženja, slabo sam mario i za Napoleona i za kruške i za sve drugo, 
kad bi mi se oči namjerile na kakvu lijepu žensku glavicu. A tako 
i onaj put. Sav moj pozor osvajaše crna udovica. Sjedeći u pri¬ 
krajku do prozora, čitkala ona neke stare njemačke modne novine, 
kakovih ima obilje po naših kućah. Pristupih k udovici, a ona za- 
klopiv novine, pridignu polagano glavu. 

— Vi čitate, milostiva gospođo? — zapitah ponješto naivno. 

— Čitam, — odvrati prostodušno, — jer baš ne marim puno 
n * za župnikova Napoleona ni za sučeve kruške. 

_ Na sreću ne može ni mene ni jedno ni drugo ushititi. 

— Na sreću? 

Svakako. Jer iz naše zajedničke antipatije proti Napoleomi 
i kruškam mora svakako postati neka vrst simpatije među nama. 

_ Vi umujete brzo, gospodine! nu ne protivim se vašoj lo- 
giki, jer me može zabavljati. Književnik ste i ne pišete, koliko je 
meni znano, gramatike; znat ćete dakle i sa ženskom govoriti. 

— Kad me moga zanata sjetiste, gospođo, dozvolite, da vas 
upitam, što čitate. 

— Humoresku iz lanjskih modnih novina. 

— A kod kuće? 

— Čitam romana, putopisa, novela, gospodarskih knjiga i 

toga više. 

— Sve njemački? 

Dakako, ponešto i franceski. 

<— A hrvatski? 

— Skoro ništa. 

— A ipak ste — Hrvatica! 

— Nevaljana Hrvatica, htjedoste reći, jel’te? I opet brzo 
umujete. Ovaj put se varate, gospodine! Vazda sam se ponosila 
ženskim srcem, koje je, kako nam vi, učena gospodo, dokazujete, 
premašnije od našega uma. I pošto znamo, da i zvijer svoje duplje, 
divljak svoju šumu nada sve ljubi, to nisam ni ja zaboravila, da me 
je hrvatska majka rodila. 

— Vaše su misli vrlo plemenite, milostiva gospođo, al zato 
ipak ne razumijem — 

— Da malo hrvatskih knjiga čitam, jel’te? Kazat ću vam, 
zašto. Ne upišite mi moje iskrenosti u grijeh, znam, da su gospoda 
vitezi svetoga duha vrlo osjetljivi, nu nadam se, da će vas moja 
iskrenost ponjekle umiriti. Ja vam malo hrvatski čitam, jer sam 
odviše hrvatski čitala. Vama se to čudno čini, al jest tako. Nas 
vrijedni župnik, kako je velik rodoljub, kupuje sve hrvatske knjige 
i novine, te ih šalje redovito meni već od više godina. Ja najvohm 
čitat pripovijetke, te sam, hvala bogu, silu toga u raznih jezici 
pročitala, dakako i hrvatski. A čitajući sve te moguće naše pripo- 
vijetke, do zlovolje sam ih se nasitila. Zašto, pitate? Kazat ću vam- 
Ženska ćud je strasna, fantazija bujna, miso živa i brza kao ptica. 

A kakvu hranu davaju naši noveliste toj nestašnoj ptici, koja leprša 
od mjesta do mjesta, koja, vječne promjene željna, nikad ne miruje? 
Vazda jedno te isto. Dvoje mladih se zavoli, al im se nameću 
kojekakve vrlo obične prepone, kojih vrlo običnim načinom uklone, 
pa budu, hvala budi bogu, svoji. K tomu malo sunca, mjeseca, cvi¬ 
jeća, suza — i pripovijest je svršena. Samo katkad uđe komu piscu 
u glavu, te junak ili junakinja moraju se otrovat, probost, pače 
umrijet od suhe bolesti. Vječna idila, vječna monotonija! Time se 
naša strastvena ćud ne može zadovoljiti; samo u borbi nalazi nam 
duša mira, a fantazija nam se popinje do plamtećih zvijezda. Nu 
ne shvaćajte me krivo; ne bijedim ja naših književnika: opisuju vam 
ono, što u svom zavičaju nalaze, odnošaje malene, neznatne, kako 
smo i mi maleni. Jesu li pisci krivi, da u nas ne ima velikih kata¬ 
strofa, koje znadu uzdrmati dušu? Jesu li pisci kadri naslikati u 
malenu okviru velike divske slike, može li u naših okolnostih po 
stati kakav zanimiv junak romanu? To su vam sve pitanja, na 
koja mi duša, premda velikom mukom, mora odgovoriti ,,Ne“, i 
stoga ne čitam skoro nikakovih hrvatskih knjiga. 

— Plamna vaša rječitost, milostiva gospođo, zanosi čovjeka 
nehotice, i skoro bi ga prevarila. Maleni smo, žalibože, slava naša 
ne ori se svijetom, da, i ono, što smo pošteno zaslužili, otimlju 
našemu imenu. Žalosno je to, muka hvata čovjeka, pravo velite. 
Ali ipak ne sudim, kao što vi. Upravo okvir naše malešnosti, koja 
sapinje često smjelu dušu i žarko srce, rodi toliko borbe, toliko 
sukoba, da će dušu silno potresti, i povijest ljudskoga srca u nas je 
toli razlika, toli živa, da našim piscima ne treba nego prepisat je, 
pa su napisali najljepši roman. Al da vam pravo kažem, mnogi 
naši pisci pišu o naravi ne motreći naravi, pišu o ljudskom srcu 
ne poznavajući ga. 

-—' To je sve teorija, — nasmiješi se lijepa gospođa, — a ja 
ću se vašim riječim tek onda pokoriti, kad mi pokažete živ primjer, 
kad mi pokažete pravog junaka za roman. 

— Hoću, gospođo! — odvratih joj. Naš razgovor bivao je 
SVe glasnijim i življim, te je župnik zaboravio Napoleona i sudac 
svoje kruške. Sve se oko nas sakupilo bilo, svi su htjeli slušat o 
junaku romana. 

— Čujmo! zaviknu velečasni gospodin izbočiv se za mojim 
stolcem, a ja nastavih: 

— Ne nadajte se, gospodo moja, da ću vam dokazati pričicu, 
složenu po pravilih umjetnosti; ne mislite, da ću dozivat u pomoć 
oštru dosjetljivost ili bujnu maštu. Nipošto. Što vam evo kazujem, 
živa je i prosta istina. Učio sam prava i zakone na sveučilištu 
praškom. Nekoliko godina ne bjeh vidio hrvatskog si doma; stoga 
pođoh godine 186* božićevat u Zagreb. Sve se bilo prevrnulo, slo¬ 
bodnije se tuj disalo, sretnije živjelo. Praznici mi letili i odletili 
neopazice. Toliko je toga bilo gledat, slušat, govorit. Nije dakle ni 
čudo, da sam praznovao preko reda. Napokon valjade otkinut se 
od doma, vratit se na nauke. Potkraj mjeseca siječnja sred ciče 
zime vrati me večernji voz sumrtva i ledena u Prag. Raspremiv se 
malko, pohitim međ hrvatsku braću. Da, braća bijasmo, gospodo, 
kao da nas je jedna majka rodila. Bijaše nas lijepa šaka Hrvatića 
u češkoj prijestolnici, bijaše pravnika, liječnika, mjernika, jeziko¬ 
slovaca, bijaše sinova sa svih strana roda hrvatskoga. Pa da ste 
nas vidjeli, slušali. Lijepe li zadruge ponositih, živih mladića! Bi¬ 
jasmo kao prst uz prst, svi za svakoga, svaki za sve. Dijelismo 
radost, dijelismo žalost, i radost bude vedrija, žalost lakša. Ne po¬ 
magati brata, bijaše grijeh; bijasmo komuniste međ sobom. A ta 
živa zadruga iskrenih, mladih duša pazila, motrila, slušala na svaki 
kucaj srca hrvatske majke domovine. Ma se i kako razigrala mašta, 
ne će si stvoriti ljepše poezije, nego što je živovanje slobodne đačke 
općine na sveučilištu. Doživio sam onih godina mnogo gorke ne¬ 
volje, al ne doživih nikad poetičnijega doba. Hrvatska braća sa¬ 
stala bi se svaki dan u kavani, da čitaju domaće novine, jer nije 
bilo hrvatskoga lista ni hrvatske knjige, koja bi nam utekla bila. Nu 
redovite sastanke imasmo svake subote. Kao da vidim sada pred 
sobom tu vatrenu četicu. U posebnoj sobi praške neke gostione 
sjeđahu veseli, vedri mladići hrvatski. Nad stolom drktaše plinska 
svjetiljka, prostirući što jasnije, što slabije svijetlo nad glavami 
mladića. Oko dugačkog stola junaci. Veselo je tuj bilo i preveselo. 
Ne bijaše to pijanka njemačkih đaka, ne ozivahu se tu blatne 
pjesme. Tu se deklamovale pjesme, čitali sastavci, pjevalo u četvero, 
nazdravljalo po običaju hrvatskom sve u slogi i ljubavi. 

Kanarinac, vele, niti je vanjskim licem lijep, niti grlovit u 
svojoj djedovini, na atlantskih otocih, nu kad dođe u široki svijet, 
požuti mu perje poput zlata, otvori mu se grlo u mile pjesmice. 
Tako i naša mladež. U svom je domu mladić plah, veže ga rodbina, 

vežu znanci i drugi obziri. Al kad zađe u svijet, plane mladić i 
razvija se kao cvijet; tu ga možeš učiti proučiti. A koliko raznolikih 
značaja, koliko protivnih slika — al sve samo jedno srce. U tuđin- 
stvu treba učiti razlikost tipa našega naroda, kad mu se sinovi 
skupe sa svih strana u jedno kolo. Tu ti izlaze na svijet flegmatična 
dosjetljivost Zagoraca, žive vragolije okretnoga Dalmatinca, ana- 
kreontična nebriga Šijaka i epigramatična odvažnost Krajišnika. 
Zato me ti naši sastanci vrlo zanimali. Često zavuko bih se u za¬ 
kutak, te sam motrio to šareno kolo. Al bilo, prošlo. Razidosmo se 
u svijet, kao što se rasplinu zlatni oblaci na nebu. 

Nu eto, zađoh stramputice, zanese me duša u minule dane, 
a ja obećah pričat vam o junaku romana. Oprostite. Hoću. 

Pohitim, kako rekoh, med hrvatsku braću u prvi kat prve 
praške kavane, Ne prevarih se. Nađoh braću, kao da sam ih jučer 
ostavio. U zadnjoj sobi kavane bijaše hrvatsko taborište. Uvečer 
dolazile s juga novine, valjalo ih u prvi mah proučiti, te najvažnija 
pitanja raspravljati, a raspravljalo se vrlo glasno. Ljudi sjevernjaci 
čude se našemu glasnomu govoru, a penzionirci čitkajuć po dva 
sata augsburške novine, mrzili naša glasovita grla od srca. Ja u 
kolo, a svi na mene, kao pčela na med. 

— Ta mani novine, — podviknu Šijak čitajućem susjedu, — 
evo ti iz Zagreba najnovijih živih novina! 

— Servus , dragi brate! — pozdravi Zagorac. 

■—■ Kad si krenuo iz Zagreba? — A što radi ovaj? A što veli 
onaj? Pa je Y to istina? Kazuj nam ti pravo! Jesi Y vidio Tinku? 
Je I’ se zaručila Minka? — I tako dalje bez kraja i konca. 

— Mir djeco! — otresoh se ljudski, — da sam zdrav i čitav, 
morao bih imati deset glava i jezika kao indijski bog, da smirim 
vašu radoznalost, a eto vidite, prevalih preko sto milja sred tvrde 
zime, i više sam ledena svijeća nego čovjek. Dajte, da mi se duša 
mrvu ogrije, pa sam vaš sluga! 

Da se otmem bratinskoj nalogi, sjedoh u kut do znanca 
moga, bradata Bodula, koji je na sveučilištu prežvakao helensku 
besmrtnost. 

— Eto vidiš, i opet se nađosmo! — prihvati moj krčki apo¬ 
stol, pogladiv svoju dugačku bradu, — pa ni besjedice nisi pisao iz 
Zagreba. 

— Nisam imao kada, brate. 

— Nu, — prihvati Bodul nanovo, — evo nam nova prija¬ 
telja, — te mi pokaza prstom čovjeka sa očarima, kojino za istim 
stolom naproti nama sjedaše. 

Novi prijatelj pridignu se, pokloni se svečano i predav mi 
svoju posjetnicu graciozno, reče ukratko: — Lovro N., profesor 
jezikoslovja. 

Svečani taj naglas sprvine me nešto zabušio, a ja mu ga od¬ 
vratili isto tako, po svoj prilici nespretno. Otkraja govorasmo malo, 
tek nekoliko običnih riječi. I bilo mi je vrlo drago. Imao sam kad 
motriti novoga znanca. Po naglasu sudeć, bijaše pohrvačen Slo¬ 
venac. Da vam ga ukratko opišem. Bio čovjek srednjeg stasa, 
koščat, širokih plećiju. Glava neobično velika naličila posve kruglji; 
čelo mu bilo široko, visoko, reć bi uglasto, lice osuho, blijedo, u 
srijedi široko, zdola posve šiljasto, nos fin, usne tanke, stisnute, 
brčiči slabi, kosa crna i glatka, duga, pravilno u dvoje razdije¬ 
ljena, a oči male, tamne, žmirkave, al i vrlo žacave. Gledajuć ga, 
smetoh se nešta. Opazio sam na tom čovjeku nekakov nesklad. 
Posavski šešir bijaše mu nov, siva surka sa srebrnimi dugmeti fina, 
ovratnjak svilen, košulja tanka; vidjelo se, da se taj čovjek ukusno 
odijevati mari, al sva ta finoća bijaše nespretna. Kao da sam vidio 
školnika ii kapelana pred sobom. A i kretanje bilo mu neobično. 
Sjedio je ponosito osovljene glave, stisnutih usnica, sve ispod oka 
motreći čovjeka, nasmjehnuv se kadšto porugljivo, kimnuv kadšto 
glavom. Jednom rukom držaše rukavicu, a drugom popravljao si 
neprestano ovratnjak. U svem je htio biti fin, elegantan, dostojan¬ 
stven, al po svem si vidio, da je taj čovjek doduše mnogo općio 
s finim svijetom, al da je kraj svega toga ostao ponešto neuglađen. 
Govorio je sprvine polagano, svečano, kratko poput epigrama, al 
i apodiktički, preplićuć govor franceskimi dosjetkami. Bio je pod 
silu miran, al neobični sjaj njegova oka odavao je, da je čovjek 
strastven. Kad bi se zapodjela živahna prepirka o kakovoj neznatnoj 
stvarci — a toga je bilo zaonda dosta — šutio Lovro mramorkom, 
te bi samo potkraj govora ironičkom izrekom izvrnuo cijelu ras¬ 
pravu na šalu. A kad se je govorilo o važnu poslu, planulo bi mu 
blijedo, pristaro lice, sijevnule male oči, i zabadajuć kažiprst u zrak, 
govorio je kratko, oštroumno, rado pobijajuć tuđe pravo mnijenje 
doskočicom, a braneći svoje krivo, kad je trebalo, i sofizmom. 

Po prvom razgovoru razabrah, da je Lovro vanredno darovit 
čovjek, da mnogo, veoma mnogo znade. Kraj svih tih vrlina ne 
bijaše mi Lovrin prvi pojav prijazan. Nešta me odbijalo od njega. 
Kad nam se jezik ponajbolje razigrao bio, izvadi Lovro sat, pa 
reče vrlo važno: -— Kasno je, gospodo! -— Dignuv se, pogladi si 
kosu pred velikim zrcalom i pruživ mi tri prsta, pokloni se svečano: 
— Meni je bila osobita čast! Klanjam se! *— odvratih mu poklon 
na isti način ponešto zabušen, pa stoga valjda opet nespretno. Ra¬ 
zidosmo se, a ja dugo razmišljah u postelji: Kakav je to čovjek, 
taj Lovro! 

Naskoro saznadoh, kakav je. Sastajasmo se često kod moga 
pobratima Bodula. Lovro bavio se knjigom, bavio i ja. Pobratismo 
se, i napokon izjavi mi Lovro: — Našao sam lijep stan za trojicu. 
Jednoga sam već druga zakapario; dođi i ti; rad sam s tobom za¬ 
jedno stanovati. 

— Valja, — rekoh, — bit ću ti pagat ultimo. 

Zakratko uđosmo u novi stan, i to kod kapelnika opere, te 
se namjestismo, kako smo bolje znali, u svom novom šatoru. Treći 
među nami bijaše Ž., tehnik, valjan i vrijedan sin hrvatske kajkav- 
štine. Nu taj treći svat bijaše obično van kuće: vezala ga vatrena 
ljubav za neku prašku mladicu. 

— Hvala bogu, ■—■ prihvati Lovro, razrediv pod svojom bi¬ 
jelom puhovom kapom pokućtvo po svojoj voljici, — gotovi smo; 
sad imamo salon i alkov; sad stanujemo gospodski i možemo bar 
pohode primati. 

Poznavajući svojeglavost brata Lovre, nisam dirnuo u raz¬ 
redbu njegovu, samo se nasmijah u duši njegovoj aristokratičkoj 
primjedbi. Tako bude Lovro muče priznan glavarom naše malene 
zadruge. Sad se tekar pobratismo od srca, sad smo bili prijatelji, 
i ne rastasmo se, dok Lovro ne ostavi sveučilišta. 

Za zimskih večeri sjeli bismo Lovro i ja za peć, da učimo. 
Vatra praskala u peći, lule nam se dimile. Lovro razglabao „Ostro- 
mirovo evanđelje", ja „Enciklopediju prava". Lazila tako ura za 
urom, al napokon dignuo bi se Lovro, natukao svoju puhovu kapu, 
očiti biljeg glavarstva, a to je bio znak, da je učenje svršeno, i da 
je hora „akademičkomu čaju" i razgovoru. Čaj kuhao je Lovro sam; 
u taj posao nije se smjela miješati živa duša; kuhao ga je točno 
reć bi matematičkim redom. Kad bi sasuo čajevo lišće, izvadio bi 

Lovro svoj časomjer, te brojio minute, koliko ih treba. Pijući lulu, 
srčući čaj, čevrljasmo od srca o svem i svačem. U takovih prilikah 
kazivao mi Lovro o svojoj kući, o svojoj mladosti. 

Lovro rodio se od seljaka, malo imućnih, kod Postojne. U 
onih stranah gospodarstvo malo vrijedi, zemlja je suha, kamena. U 
kući bilo više djece i ženske i muške; nevolja, da ih podigneš na 
noge. Starci pobožni želili, da im se bar jedno čedo podigne do 
sreće, do gospodstva. A može li za njih biti veće gospodstvo, veća 
sreća do svećeničke haljine? Kad mi sin poraste, mišljaše starica 
majka, bit će mi župnikom, susjedi ljubit će mu ruku, sudac klanjat 
će mu se, jesti će svagdan mesa na bijelu pladnju, imat će od čega 
živjet do groba, pa što još više, molit će za moju dušu, a njegova 
je molitva bolja od druge molitve. Ima li veće sreće? Starci uglavili, 
da im jedan od sinova bude popom. Kocka pala na Lovru. Sve selo 
je znalo, da je bistra glavica. Umio on napamet sve crkvene pje¬ 
smice. Tim bolje po njega, bit će mu poslije manje muke. — I neka 
je. Lovro nek bude popom, reče otac. A1 eto bijede! Za popa treba 
školanja, a u selu školnik jedva bio za orguljaša; školi u gradu hoće 
se borme troška, a otkud? 

— Eto sreće! — dosjeti se brzo starica. <—- U Ljubljani nam 
je kum zvonar. Kako bi bilo, da Lovru smjestimo kod kuma, nek se 
što ranije priuči svetom poslu. Vidiš dobre pameti i bolje sreće. 
I kumstvo valja. 

— Pravo, majko, — reče otac, — Lovro nek ide zvonaru. 
Valja ti pamet. 

Sudski pisar napisao za Lovrina oca pismo kumu. I dobro 
pogodio pisar. Zvonar bio dobar kum, te zajavi, da je Lovri prosto 
doći k njemu u Ljubljanu, jer on sam da je već oslabio, pa će mu 
kumče biti u pomoći. Pa tako i bilo. Jednoga jutra blagoslovi majka 
Lovru, tisnu mu u ruku dvogrošku, u torbu dva bijela sira, a za 
kumu povjesma. — Idi, sinko, — reče maja, — da si mi valjan i 
pošten. U svijetu je mnogo zla, al ti mi budi dobar. Pratio te bog i 
njegovi anđeli. Pa dadne li sreća i milost božja, čitat ćeš novu misu 
pred našim velikim oltarom. Idi, pa moli za majku svoju. 

Lovro je dakako od svega toga malo razumio. Znao je, da ide 
u velik grad kumu si. I veselilo ga. Al kad je vidio, kako je iz 
majčinih očiju udarila kiša, svilo mu se oko srca, pa udri i on 

plakati. Nu otac otkinu sina od majčine grudi, te povede Lovru 
kumu zvonaru. 

Tu je dakako drukče bilo. Kad je Lovro vidio velike kuće, 
silu ljudi, visoke tornjeve, kad su mu prvi put zagrmile velike 
orgulje, razigra mu se mlado srce preko reda. Nije se Lovro plašio, 
kao drugi seoski dječaci. Hitra mu pamet primila se brzo svega. 
Dadoše mu i knjige. Eto veselja. Po vas dan sjedio maličak u školi, 
samo večerom zvonio bi mjesto kuma „Zdravu Mariju“. Ne bijaše 
mu to dužnost, to bijaše njegovo pravo, kojim se je ponosio. 

Uz glasove zvonova, razlijegajućih se u daleki svijet, kanda 
se okrilio Lovrin duh, prezajuć sve dalje i dalje. Za ono doba do¬ 
čekala bi se slave školske samo gospodska djeca; ta kako da ne 
budu pametna, dobra, kad su gospodska, mišljahu učitelji. Seljačko 
bokce, ne znajući ni zapeti njemački, moralo se stisnut u kut, ma i 
kako pametno bilo. I Lovro bijaše takovo bokce, ali se on nije dao. 
Mali taj bokčić obori oštrim umom, zrelim i smjelim sudom utoliko 
predsude svoga doba, da mu se učitelji čuđahu, gospodska djeca 
klanjahu, da, neki učitelj reče o njem: „Nad glavom toga dječarca 
sjaje vatreni jezik Svetoga Duha 44 . Svaki zavod ima đaka, koji se 
i poslije spominju kao neobičan pojav. Takov bijaše i Lovro. Nu 
dosta o tom đakovanju. Svršiv srednje škole, znao je Lovro više, 
nego većina njegovih učitelja, pa ako je nekad majčica mu mislila, 
da će joj sin dočekati župničku slavu, tvrdili su sad i pismeni ljudi, 
da će jamačno postati mladim kanonikom. Dođe hora, da se Lovro 
zapopi. Srce ne kucaše mu veselo; žarkomu srcu mladića bijaše i 
svijet preuzan, prezalo ono preletit preko svijeta, više svijeta, a 
ovamo ustadoše kidat ga od svijeta, zatvorit ga u sebe. Ima duha 
mirnih, krotkih, pobožnih, u kojih je snage, da metnu sav svoj 
život na oltar božji, a da ne požale nikada žrtve. Al ne bijaše Lovro 
tolik junak. U njem je sve kipilo, vrilo, plamtilo. Bijaše preslab, da 
si sam slomi krila. A ipak se dao zapopiti. Navukoše mu crnu halju, 
obrijaše tjeme. Neizmjerna žalost osvoji mu srce. Pamet bludila mu 
u sumraku. Crna haljina činjaše mu se oklopom orijaša na prsima 
patuljka. Al junački sprezao on svoje jade, zakopao ih na dnu srca 
svoga. Nu ne bijaše to junačtvo oduševljena ratnika, koj plamnim 
srcem srče u boj; bijaše to nijema odvažnost vojnika, koj prisiljen 
nositi pušku mirno izlazi pred neprijatelja, ne mareći, hoće li ga pro¬ 
bosti sablja ili sa zemljom sastaviti zrno. A tko ga je silio na to 

neželjeno zvanje, na taj sveti, za njega preteški jaram? Tko me sili? 
upitao bi se često i sam Lovro. Ta nitko, baš nitko. A zašto da ne 
raskinem svetih veriga? Silio ga, silio posmijeh majčin, majčine 
suze radosnice. Pred tim osmijehom nabranog starog lica, pred tim 
sjajnim biserom spalo mu sve junačtvo na ništa. Lovro ljubljaše 
majku van reda, a ta ljubav zaustavila bi mu svaki prigovor u grlu, 
svaku oporu misao u glavi. 

Podvečer nekoga jesenskoga dana ■—- u vrijeme praznika — 
povrati se Lovro rodnoj kući — prvi put u svećeničkoj haljini. Nad 
oštrimi pećinami pustoga Krasa drhtala večernja rumen. Sred ka¬ 
menite pustare sjajila zelena osama, a sred nje kamena kućica. 
Župno zvono zvonilo ,,Zdravu Mariju". Pred ogradom stajaše 
mlada ženska, puna, jaka. U dvorištu moljaše stojeć starac, na ćeli 
mu sjali zadnji traci sunca, zaplićući zlato svoje u srebrne mu sje¬ 
dine. Pred kućom na kamenoj klupi sjedaše starica sklopljenih ruku. 

I ona moljaše. 

— Isuse, — pljesnu mlada rukama, opaziv, gdje se mladić 
u crno odjeven uz brdo primiče kućištu, — mamo, mamice! Evo 
gosta! Lovro ide! Duše moje! Lovro, mamice! — i pobrza nizbrdo 
pred došljaka. Otac pođe za njom, a majka osovi glavu i spusti 
ruke u krilo. Drhtala je. Začas doleti pred nju mlad bogoslovac, 
kleknu i spusti glavu u staričino krilo. A ona? Raskrilila ruke, 
tiho plačuć i smijuć se gledala ukočenim okom mladu glavu. Na¬ 
pokon spusti i ruke i glavu na sinka svoga. U taj par ne bijaše 
na svijetu u jedan mah veće žalosti i radosti nego na tom mjestu. 

Za večerom bio Lovro vedriji. Sloboda, svježi zrak, mila mu 
lica i prizor mjesta, gdje je ugledao svijet-— sve to ga je bilo zani- 
jelo, da je i zaboravio svoju crnu haljinu. Govorio s ocem i svakom 
o koječem, govorio razborito, oštroumno, al i priprosto, po duši 
priprostih si rođaka. 

Otac raspravljao š njim kao sa svojim vršnjakom, nudeć ga 
neprestance primorskim vinom. Svak, ljudina, upleo bi se kadšto 
u govor, a i sestra rekla bi časom kroz šalu svoju krpicu, držeć 
dijete na prsih. A majka? Stvorila se mramorom. Nijema, blažena 
sjedaše na kraju klupe, šapćuć molitve i gledajuć crnu haljinu 
sina si. 

— E, Lovro! — prihvati crnooka jedra sestra, —■ vi ste muške 
glave pile za svačije zdravlje, al je Lovro zaboravio, da nije samo 

sin i brat, već i ujak. Hodider bliže, brate, gleđ ti moga dječka: 
i taj nešta valja, ne budi mu uroka, -—- doda mlada žena, skinuv 
maramu s glave svoga jedinčeta. 

— Gle ga, no! Lovro! — nasmija se svak, — pa reci po duši, 
nije li se taj mali debeljković vrgo na mater? Pun je kao jabuka, pa 
to ti nisu miši dovukli, je 1\ Kato? —' I poljubi muž mladu ženu i 
crnomanjasto čedašce, koje se je toli pametno i milo smiješilo ujaku. 

Id\ pogani jeziče! — lupnu žena pecavoga si muža lako 
po ruci, —* vidi ti se, da nisi natašte. Misliš ti, da nam je brat došo 
iz grada, da tvoje bajke sluša? Prodike ti treba i prodike. 

I svi se od srca nasmijaše. Brzo minuo smijeh Lovru. Čelo 
mu se zamrači. Zamislio se. Sretnih li ljudi! Tu je života, prava, 
zdrava života. A on? Pogleda crnu haljinu, zadrhtalo mu srce! Po¬ 
gledao majku, i smirio se. 

Napokon da se vrati u grad. -—■ Pusti mene, — reče majka 
sestri spremajući Lovrinu sobu, pusti mene, sama ću. Što ti znaš! 

,— I plačuć natiho, skladala prtljagu. Na polasku uhvatila Lovru 
za ruku i taruć si suze, govorila: — Moli za me, sinko, moli. Lijepo 
umiješ govoriti, kao da je štampano, znat ćeš i lijepo molit. Oj, 
sretna sam i presretna! Oprosti, ti si već sad gospodin — al ja 
sam ti majka, majka! 

Poslije tih vedrih dana nastade u Lovrinoj duši noć, tamna 
noć, burna noć. Dugi hodnici sjeminišta zijevahu na nj kao otvo¬ 
rena ždrijela. Lovro se odbi od drugova. Bivao sve bljeđi. Stao 
moliti, moliti pritiskujuć čelo na molitvenik. Al dim njegove žrtve 
ne vinuo se uz nebo, dim se gubio po tlih. Zakopao se u Augustina, 
Hrizostoma i druge svete oce, zadubio u psalme. Badava, badava! 
Duh mu se svraćao na Berangera, Goethea, Byrona i Mickiewicza. 
Tu je nalazio sebe. Duša mu bijaše kao Byronov Mazeppa, privezan 
krutom sudbom na bijesna hata -— na vrijeme. Vrijeme, mladost 
leti, duša ranjena, krvava. Lovro stao čitati, učiti u noć. Al nije 
učio svetih otaca. Učio povijest, jezike, matematiku. Ne bijaše Lovro 
pjesnik, to jest ne imaše tvorne pjesničke sile. Al mu duh bijaše 
ognjevit zmaj. Primiv toliko slika pjesničkih velikana, toliku silu 
razlikih misli i osjećaja u sebe, buktilo mu srce kao vatrena gora. 
Bivao sve bljeđi, sve suhlji, a oči sve plamnije. Nađoše u njega 
Kanta, nađoše Rousseauove „< Confessions “. Mrko gledaše ga pred¬ 
stojnik od onoga dana. —» Vas je opsjeo nečisti duh, vi ste pust 

svjetovnjak pod svetom haljinom! — Od onoga dana nije bilo mira. 
Predstojnik bude mu krvnim neprijateljem. — Vi ste husita, heretik! 
— ukori ga; — čita li se vječna mudrost u tih krivovjernih stihovih? 

— Ne, — odvrati mu Lovro, — ja sam sveti Lavrencij, vi 
me pržite na roštilju! 

— Propast tvoja od tebe samoga! — zagrmi predstojnik, ne 
spadajući nipošto u red krotkih pobožnih pastira stada Kristova. 

Lovro stisnuo zube, pohitio u vrt, čitao Tomu od Kempisa, 
al odmah zatim Prešernove sonete. I skoro bude posve robom Pe- 
trarkinih zvonkih lanaca. 

Za vrijeme drugih praznika povede neki drug bogoslovac 
Lovru sobom u rodno si mjesto. Bijaše to seoce u krasnoj gorskoj 
krajini. Nedaleko sela stajaše vlastelinski dvorac. Domaćina, čovjek 
vrlo naobražen i prijazan, pozvao bi često mlade bogoslove k sebi. 
U kitnjastom perivoju, na lijepih brežuljcih bilo do volje zabave. U 
vlastelina bila ljepušna jedinica, crnooka i zlatokosa, bujna i vesela, 
a pametna, van reda pametna. Umjela ona više jezika, umjela crtati, 
udarati glasovir i više toga. Osobito rado govorila franceski, pa je 
francesku knjigu i dobro poznavala. I Lovro bijaše tomu jeziku 
vrlo vješt. Nije dakle ni čudo, da su mladi svetac i crnooka plavka 
mnogo međ sobom čevrljali o cvijeću, o suncu, o glazbi, o Beran- 
geru i o koječem. Mladica bijaše živa, vrlo živa. Dosjetljivost i 
oštroumlje mililo se Malvini — tako bijaše joj ime -— nad sve ino. 
Stoga je i rado govorila sa Lovrom. Oko joj pri tom sipalo iskre, 
al kad je govor udario u življe, prenula bi se Malvina, oko joj budne 
ozbiljnim. Jedno ljetno popodne uputi se Lovro sam u dvorac, 
kojino je samo raži zemlje građen bio. S daleka ozivali se zvuci 
glasovira. Lovro zaviri na prozor u kuću. Malvina sjedaše za gla¬ 
sovirom. Zavjese bijahu napolak spuštene, samo nekoliko sunčanih 
zraka dopiralo u polutamnu sobu, al te zrake titrale nad zlatnom 
glavicom Malvine. Prava Rembrandtova slika. Igrala Schubertovu 
pjesmu. Lovri kao da su se noge uštapile u zemlju, al napokon uđe 
u kuću, u salon, gdje je Malvina sjedila. Kroz smijeh kimnu djevica 
dva tri puta, pa dalje prebirala tipke. Lovro sjede u prikrajak nijem, 
zanešen. Bogzna o čem je razmišljao. Čelo mu bilo sad glatko, sad 
mrko, oči sad sanjive, sad vatrene. Malvinine ruke kao da su pre- 
birale njegovo srce. Najednoč problijedi, skoči. Malvina se lecnu, 
glasovir umuknu. 

Zaboga, šta vam je? — upita djevojka. 

— Ništa, ništa, — istisnu teškom mukom Lovro. 

Govorite, molim vas! 

’ Da govorim? Uistinu? Da govorim? — zapita muklim 
glasom bogoslov. 

- E da! 

— Ja — vas ljubim, — odvrati u pol glasa mladić. 

Za jedan časak zašutiše oba. Lovro osta kao kamen, djevojka 
osvijesti se, lagano pođe k mladiću, ustaviv se pred njim, uhvati ga 
za obje ruke i progovori od srca: 

— Lovro! Vi ste pametan, ljubezan čovjek. Vjerujte, da 
umijem cijenit vrelo vaše srce, genijalni vaš duh, al na vaše riječi 
ne znam vam odgovoriti, ne smijem. Crna vam halja nije mi dala 
ni misliti o tom. Al zbogom — inače bih stala razmišljati — zbogom, 
prijatelju moj! — I nesta djevojke. 

■—’ Zbogom! — dahnu Lovro, — Gospode, budi volja tvoja! 

Laganim korakom odmicao se mladić od dvorca. Kraj šumice 
sjede na panj. Sunce zašlo, stada se vratila, zanoćila nojca i sinule 
zvijezde, a Lovro sjedaše poniknute glave na panju. Hladan vjetar 
duhnu s gore. Lovro zadrkta, ustade. — Zbogom! — šapnu još 
jednom i nesta ga za šumicom. 

Drugoga dana vrati se Lovro u Ljubljanu, a Malvina pođe 
u Trst. 

Odsada gotovo nestalo misli iz Lovrine glave. Samo jedno 
mjesto u njegovu tijelu bijaše živo, mahnito — samo srce bijaše 
mu živo, a sve ostalo tijelo mrtvo. Al srce ga je bolilo; bijaše mu, 
da ga iščupa iz grudi. Po cijele dane znao Lovro po svojoj sobici 
koracati amo tamo nijem, blijed, bez svijesti. Glas orgulja činjaše 
mu se olujom, gdje bjesni na uzbibanom moru, sveta pjesma bijaše 
njegovu duhu izdisanje umirućih, a riječi njegove molitve ne bijahu 
neg zrna, padajuća na pust, neplodan kamen. Ah, koliko je puti 
zavidio mramornim svecem u crkvi njihovo mjesto. ,,Zašto nijesam 
ja na vašem mjestu? U vas je mozak i srce, u vas je sve od hladna 
mramor-kamena“. Malo kada je Lovro spavao. A kad je usnuo 
na časak, mučili ga snovi. On da je bio ptica podrezanih krila, za¬ 
tvorena u gajbi. A vani u zelenu lugu sjedio na grančici slavuljak, 
slažući mile pjesme. I htio poletiti iz gajbe, poletiti svomu slavuljku 

u zelenom lugu. Tri puta razmahnuo krila, tri puta lupi glavom o 
gajbu, i s glave poteče mu krv. Strašna li sna! 

Lovro ginuo od dana do dana. „Malvina bi mojom bila, da 
me ne sapinje crna haljina". Ta misao osvajaše mu cijelu dušu. 
Predstojnik nije mario ispitivati ranu mladog pitomca, ne bijaše on 
dobar pastir. Vanjski obredi vrijedili u njega više nego skrušenost 
srca, nego čista duša. Stoga je Lovri bilo svagdan od njega ukora. 
Za svaku malicu znao uštinuti jadnika. Lovro da zdvoji. 

— Ne zabadajte oštrih si nokata u moje srce, — vrisnu 
jednog dana Lovro, — tako mi spasa moga, poludit ću! 

Mladić obolje. Lovro bijaše međ svećenstvom poznat kao 
veleuman mladić, osobito mu je volio neki starac kanonik, vrijedna 
pobožna glava. Dočuv o Lovrinoj bolesti, pođe u sjeminište. Bolest 
išla na bolje, al mladić bijaše slab. Kanonik sjednu do njegove 
postelje. 

— Sinko! — reče dobri starac, — dojaviše mi, da boluješ. 
Zato me evo ovdje. Kako ti je? Kazuj mi, što te boli. Govorili mi 
ljudi, da si od više vremena blijed, žalostan. Kazuj bez obzira, kao 
da govoriš svomu ocu, svomu ispovjedniku . 

— Hvala vam, prečasni oče, — odvrati bolesnik slabim 
glasom, — hvala za vašu očinsku brigu. Da vam sve kažem? Bože! 
mogu li! 

— Kazuj, sinko! 

— Dobro. Hoću. Al molim vas, ne ljutite se na mene. Ne¬ 
sretan sam, srce mi boluje. 

<—- Kako srce? 

— Velika je stvar, sveta je stvar služiti vas smrtni vijek 
bogu — i samo bogu. Ali tomu se hoće, oče, jakosti, junačtva. Ne 
može to svatko. Mnogi su pozvani, rijetki izabrani. I mene je kob 
krenula na taj sveti put. Nu žalibože pođoh krivim putem. Nijesam 
ja izabranik. Srce mi kipi, duša preza u svijet, a nijesam junak, da 
se svladam. Sveta haljina gori na meni, spalit će me. A šta ću ja? 
Žao mi te je. Nadah se, da ćeš puku vjeran pastir biti. Ne ću te 
budem pol čovjeka. A ne mogu. To mi je bolest. Sudite mi, i neka 
mi bog sudi, ja nijesam kriv. 

— Nesretan si, sinko moj, razumijem; ti izabranik nisi, vidim. 
Žao mi te je. Nadah se, da ćeš puku vjeran pastir biti. Ne ću te 
korit, kao što bi drugi možda činio. Bolje da budeš valjan svjetov¬ 

njak negoli nevrijedan svećenik. Znam, da se svetomu zvanju 
hoće junačtva. Reče mi, da ti srce boluje. Ljubiš li možbit ženu? 

— Ljubim, oče! 

Ako je samo to, proći će taj san mladosti. 

— Nije samo to. Proći će taj san, jer mora proći, al ne izliječi 
to moje rane. Duša gine za širokim svijetom, u mome srcu ne bude 
nikad svetoga mira. 

— Kad je tako, ne ću te više nutkati. Idi u miru, ja te blago- 
sivljem. Čudni su putevi providnosti, razni su putevi čovjeka. Idi, 
kuda te želja vuče, i tijem putem možeš doći do spasa. Govorit ću, 
da te otpuste, pa ustreba V ti poslije moje pomoći, zađi pod moj 
krov, naći ćeš oca. 

Sretan spusti mladić bolnu glavu na starčevu ruku i nakvasi 
je vrelimi suzami. 

Za nedjelju dana otvoriše se jednog jutra vrata sjeminišta. 
Iz kuće izađe blijed mladić u svjetskih haljinah — Lovro. Uzdahnu. 
„Slobodan sam", mišljaše, i zaboravi na sve. Sunce je sjalo, sve 
bijaše živo, zeleno. Lovro pođe iz grada. Šetao i šetao po zelenih 
gajevih. Na obronku brežuljka vrh grada sjeo mladić. Oči mu letile 
po gorah, po dolinah. Uživao je ne misleći ništa. Napokon shrva 
ga san, sladak san. U snu gledao je Malvinu, sjedeću za glaso¬ 
virom. Oko glave drhtalo joj sunce. — Malvino! — kliknu mladić, 
— gledaj, nestalo je crne haljine. Dođi, dođi! — I raširi ruke i — 
probudi se. Večernja zvona sjetila ga zbilje. Sad je tek počeo raz¬ 
mišljati. Kamo sad? Pogleda prama strani, gdje mu stoji dom. Čelo 
zamrači mu se. „Šta će moji reći? Mogu li k njimi? Mogu li? — 
Moram". Odvažno digne se Lovro i pođe znancu si u grad. U 
rano jutro drugoga dana već je koracao Lovro cestom put Postojne. 
Iduć dobru uru, dođe do vrška. Naproti njemu iđahu kola, vitlajuć 
za sobom silnu prašinu. Lovro zađe za brdašce do ceste, da se 
ukloni prahu. Projurila laka kola. Srce zazeblo mladića. U kolih 
sjedaše fin, mlad gospodin, do njega mlada gospoja. Opaziv put¬ 
nika, problijedi mlada. Bijaše Malvina. Dugo gledaše Lovro za 
plavetnom joj koprenom, koja se je vijala na jutarnjem suncu. 
Zatim sjedne na brežuljak. —Zbogom! -— šapnu. Dakako, luđače, 
daicako! Vlastelinska kći i ubog seljanin! Naravski! Pa čemu i dalje 
misliti. Srce ne umuje. Ludo srce, tko te pita? Šuti, trpi! Zbogom! 
Hitrim korakom nastavi Lovro putovanje. Napokon opazi rodno 

si mjesto, opazi očevu kuću. Bilo mu teško, kao da se je valjalo 
popeti na ledovito brdo. Dođe bliže. Ah, da je ta kuća još sto milja 
udaljena! Badava, nužda mijenja zakon. Putem sreo se sa seljaci iz 
svojega sela. Ljudi bi postojali, u čudu gledali. Otkud mladomu 
svećeniku svjetovne haljine? Je 1’ šta skrivio, te ga otjeraše? Bogzna. 
Dođe pred kuću. U dvorištu nikoga. Valjda bijahu ljudi na polju 
za poslom. Uziđe na pristrešak. Vrata bila pootvorena. U sobi 
sjedila starica preduć i nogom zibajuć dijete. Lovro stade, zatim 
koraknu. Starica pridignu glavu. 

— Za rane božje! — vrisnu srušiv kolovrat, — sine! sine! 
Što je od tebe? — Pritisnuv ruke na srce, pade na stolicu. Spopade 
ju drhtavica. Dijete u zipki stade vikati. Lovro stajao smeten. Na¬ 
pokon dosjeti se, skoči potražit octa, te stade starici trti slijepe oči. 
Majka pootvori oči i pogleda sina si pogledom tužnim, korećim, 
da mu je srce pucalo. 

— Majko! — prihvati u pol glasa Lovro stojeći kao kip od 
mramora, — oprostite, ne sudite mi krivo. Ne mogu inače. Bog mi 
je svjedok. 

— Šta si uradio, sine? — nastavi starica kroz plač, — po- 
mozi nam, bogorodice! Ubio si nas svih. Našoj kući ne ima više 
blagoslova. Kako sam si sve to lijepo smislila bila, a sada — od 
svega ništa. 

— A1 zaklinjem vas, slušajte me! Kazat ću — — 

Uto pojavi se na pragu otac i svak. Otac zapanji se. 

— Ti, Lovro? 

— Jesam, oče! 

— Pošto? U tih haljinah? Gdje ti je crno ruho? 

— Ostavio sam ga u sjeminištu. 

— Zar te otjeraše? 

— Otiđoh svoje volje. 

— Lude volje! A zašto? 

—' Bijah nesretan. Nijesam rođen za sveto zvanje svećenika. 

— Nesretan? A koja te sreća sada čeka? Zašto si? 

— Svijet će mi sreću dati. Učio sam štogod. 

— Valjda ćeš preko mora — u Ameriku? 

— Ne ću. 

— Da kamo? 

— Ostat ću među svojima. 

— Kod nas? Ne ćeš. Bez djela nema jela. A kod nas djela 
ne ima van plugom i motikom. 

— Ne ću da se hranim vašim znojem. Vratit ću se u grad. 
Naći ću pomoći. A1 bar za prvi čas dajte mi zakloništa. 

— Ne dam. Idi, kud ti drago. 

— Taste! — uplete se Lovrin svak, —* ne naglite. Slušajte 
ga barem, bogzna šta je. 

Šuti, zete moj! Lovro! Svijeta si željan. Idi u svijet. Sretan 
put. Prenoćit možeš slobodno, al sjutra zorom čisti mi kuću. 

Oče! 

— Ništa. Rekoh. A tako će biti. 

— Dobro, oče! Ići ću. 

Starac iziđe iz kuće u selo mrk, zamišljen. Sin zavuče se u 
komoru, baci se na postelju. Tu ležaše nijem. Prsa mu se nadimahu, 
usne drhtahu. Najednoč zaškrinu vrata. Uniđe starica majka. 

— Lovro! Ču li me? Lovro! -— zapenta stara. 

— Što je, majko? — pridignu se Lovro. 

Kazuj mi sve, kako je bilo. 

Starica sjednu na postelju kraj Lovre, a ovaj razgali roditeljici 
svoju ranjenu dušu. 

— Lijepo govoriš, krasno govoriš, — zakima starica kroz 
suze, — ah, kako bi ti lijepo propovijedao bio. Pa kad je tako, 
neka bude božja volja, al -— al ta rana mi zacijeliti ne će. -— Pri 
tom si starica otrla pregačom suze. 

Drugog dana u zoru krenuo Lovro natrag u grad, oprostio 
se sa sestrom i svakom. Majke ne nađe nigdje. Došav do mjesta, 
gdje se staza stiče sa drumom, opazi staricu sjedeću podno crvenoga 
raspela. 

Dočekah te, da te ispratim, Lovro, komadić puta. Evo ti 
pogače. Sama je spekoh. I to uzmi, — reče majka tisnuv sinu pet 
škuda krstaških u ruku; — znam, trebat ćeš. 

Mučeć iđahu časak oboje drumom. Tu se oprostiše. Treba 
1 vam kazat, kako? 

Došav u grad, pođe Lovro ravnim putem starcu kanoniku. 

— Prečasni dobrotvore! reče, -— otac me otjera iz kuće, 
dođoh k ocu. 

— LI dobar čas sinko. Vladin predsjednik izabra te na moju 
preporuku odgojiteljem svoga sina. Sutra valja ti se selit k njemu. 

Na ovaj glas iz ustiju starca dobrotvoca uskliknulo srce Lo- 
vrino od radosti. „Biti ću slobodan, bit ću sretan 44 , ozivalo se u nje¬ 
govoj duši, i jedva se dosjetio, da se valja kanoniku zahvaliti. Tako 
je negdje kukavnoj ribici, koju voda izbaci na suho, a plima opet 
ponese u rodni joj stakleni stan, u vodu, gdje se može naplivati od 
srca. Lovro pokloni se lično vladinu predsjedniku. Bijaše to grof, 
dakle aristokrat i birokrat ujedno, nu ni jedno ni drugo, kako se 
obično piše i razumijeva. U njega bijaše finoće i dovoljno nauke, 
pače i smisla za znanosti i umjetnosti. Svojim uredskim poslovom 
vješt, pokazivao on mnogo zdrava razuma, te je zazirao od činov¬ 
ničkog cjepidlačarenja, koje se rado ističe kao nepogrešiva pre- 
mudrost. Bijaše prijatelj puku, a puk njemu. Od srca je mrzio na 
činovnike, koji su se višim sve do crne zemlje klanjali, a na općin¬ 
stvo pozirali prezirno kao polubogovi. Štoviše, vladin predsjednik 
ljubio je svoju obitelj od srca, a takav čovjek ne može biti tvrd ni u 
svojih uredskih poslovih. Htio je, da mu sin bude u svem čitav 
čovjek, koj ne smatra predsude zakonom naravi. Zato se vele uzra- 
dova, da je steko Lovru za učitelja. Mnogi mu to dakako zazirali 
u potaji, jer molim vas, raspop, pa učitelj djeci! To mal da nije 
grijeh. Međutim nije se predsjednik obzirao na šaputanje svijeta, 
te pozdravi Lovru ovako: 

— Da ste mi zdravo, gospodine! Veseli me, da sam našao, 
što sam dugo vremena tražio. Da vam kažem iskreno svoje mnijenje, 
Vi ne ćete biti mojemu sinu školnikom, vi ne ćete biti samo guverner, 
već upravo mentor, kako ga biskup Fenelon shvaća. Znam, da ste 
čovjek iskren, da je u vas značaja. Vidite, to ja želim svomu sinu. 
Meko je to momče, sakujte mi od njega čelik-čovjeka. Bez naravi 
ne ima u životu računa, a mjerilom u naravi mora da je značaj; ne 
poznavajte naravi, zlo ste prošli. Vi ćete meni, momu sinu, mojoj 
obitelji biti prijatelj i kao prijatelj živit ćete u mojoj kući. 

Tako po prilici govorio je grof. Lovre dojmiše se te riječi 
milo, novo mu zvanje bude stoga sto puti milije. Mladi raspop pre¬ 
seli se smjesta u predsjednikovu kuću. Tu mu dakako pred očima 
puče nov svijet, gospodski svijet. U kući ga pazili kao svoga; udobe 
i povoljice nuđalo mu se na sve strane, brigi ni traga. Učenik ne 
bijaše mu razmaženi gospodičić, već zdrav, uman, povodljiv dječak, 
koj se je znanjem svoga mentora ponosio. Učiteljevanje nije dakle 
Lovru stajalo mnogo muke te je uz najveće revnovanje mogao 








182 


odbit dosta vremena za vlastite nauke. Učio je mnogo, čitao i 
suviše i svašta. Duh brz, pronicav, vatren ne ide vazda jednom je¬ 
dinom odmjerenom putanjom, ne kopa samo sistematički po jednoj 
znanosti; nalazeći savez među svimi granami nauke i radeći uspjeh 
iste spojiti sa živim, praktičnim životom, siže takov duh u sve ljudsko 
znanje i kuša ga obuhvatiti, koliko mu sile dadu. Takov duh ne 
poznaje međaša. To je biljeg ženijalnosti. Takov bijaše i Lovro. 
Vrlo rado učio matematiku, prirodne znanosti i filozofiju; dobro 
je poznavao povijest, a osobito mu bijaše milo jezikoslovje i učenje 
stare i nove svjetske književnosti. Poznavanje jezika - a on je sve 
glavne evropske jezike temeljito poznavao — smatrao je Lovro 
samo sredstvom, kako i valja, a učeći ih, nije si razbijao glave pre- 
mudrimi sitnicami bez svrhe, već je on učio postanak, filozofiju, 
narav jezika. Zavirio bi kadšto i u političke znanosti. Šteta, da nije 
duboko zavirio u njih; oštri mu um bio bi našao mnogo hrane u toj 
struci. Lovrina nauka ne bijaše pusto pamtenje, svagda je stvar pro¬ 
matrao kritički; sudio je oštro, izvorno, udobno, prosto nenaravskih 
stega i dužnosti, protivnih njegovoj volji i želji. Mladi grof pri¬ 
ljubio se uz njega kao uz starijega brata, revnovao učeći, te lijepo 
uspijevao. A i Lovro ne smatrao učenika van bratom. S njime 
zimovao u gradu, proljetovao na putu, a ljetovao u seoskom dvorcu. 

Lovro disaše slobodno, sretno. Štoviše, Lovro posve se pre¬ 
vrnuo. A nije ni čudo. Kako je gledao taj svijet ubogi zvonarski 
dječak, krotko đače, niklo iz seoske kolibe, snuždeni mladi bogo¬ 
slov? Zvonarski dječak vidio sa tornja svoga, da imade visokih, 
gospodskih krovova, al bogzna što se pod timi krovovi taji; ubogo 
đače gledalo čudom svijetle visoke prozore gospodskih palača i 
brze bogate kočije, a snuždenomu bogoslovu odzivala se vjekovita 
jeka sred pustih zidina: „Ti se moraš odreći svijeta". A sad? Sad 
je Lovro koracao po glatkom parketu palače, sjedio na mekoj sje- 
diljci gospodskoj, blagovao na srebrnom pladnju kao i gospoda, 
gledao i dijelio sav gospodski život, sve njegove spletke, velike 
malice, ozbiljno i smiješno takmenje, učio prazne velikane i umne 
patuljke, ukratko, sad je virio u dušu svijetu, koj vlada svijetom. 
Sprvine bio se nekako smeo budući neuk svjetskomu običaju, jedan 
časak drijemala mu kritična sila, al mu se duh ubrzo oporavi, te je 
zvao novi taj svijet pred sud svojega uma. Gospoda klanjala mu se 
dva puta: kao prijatelju predsjednika i kao čovjeku vrlo umnu. 

Kad glavari štuju vrline duha, padaju pred njom mali velikani 
na koljena, jer im se gospodsko to štovanje čini tek pravim pe¬ 
čatom božjega dara. 

Jedne večeri bio u predsjednikovih dvorih the dansant. Sku¬ 
pilo se lijepo društvo, nu s veče strane birokratičko, dakle ponešto 
ukočeno. I Lovro dijeleči tu zabavu gledao je to međusobno kla¬ 
njanje. Kad se pojavi predsjednik te baci nekoliko pošalica, na¬ 
smiješi se društvo po dužnosti i budne za čas živahnije. A kad pred¬ 
sjednik Lovri stisnu prijateljski ruku, nastade šaputanje, i gospoda 
stadoše oblijetati Lovru. Ujedamput pojavi se pred njim mlad, vrlo 
nacifran gospodičić. Pokloniv se lagano, predstavi se, govoreć kroz 
nos: — Ferdinand N., kotarski predstojnik. 

— Osobita mi je čast, — odvrati Lovro ravnodušno. 

— Oprostite mi smjelost moju, veleštovani gospodine! — 
nastavi predstojnik igrajuć svojim očalinom, — nu htjedoh svakako 
doviti se sreče s vami se upoznati, prije nego vas pozdravim u svojoj 
kući. 

— U vašoj kući? 

- Ah! ne znate? Tim bolje. Superbe! Njegova preuzvišenost 
gospodin vladin predsjednik izvolio je primit moj smjerni poziv, da 
mu mladi gospodin grof dođe budućih praznika na moje imanje u 
L. Divna krajina. 

— Poznata mi je. Krasna je, —* odvrati Lovro, i sjenka pro¬ 
leti njegovim čelom. 

-—’ Jel’te? Krasna! Veseli me, da mi to i vi, veleštovani go¬ 
spodine, kao čuven poznavalac krasote, potvrdiste. Nadam se tvrdo, 
da ćemo ondje veselih dana proživiti. 

— Lijepa vam hvala unaprijed! 

— A1 kad se naše poznanstvo toli sretno zametnulo, dozvo¬ 
lite, da ga dopunim, da vas predstavim svojoj gospoji. I ona ljubi 
osobito umjetnost. 

— Bit će mi velika čast. Molim vas za to, gospodine pred- 
stojniče! 

Činovnik uhvati Lovru pod ruku i povede ga u drugi salon. 
Na pragu ustavi se Lovro. Predstojnik ćutio, da mladi učenjak 
drkće. 

■—’ Šta vam je? — upita predstojnik. 

-— Ništa, -— odvrati Lovro, -—- izvolite me predstaviti. 

U kutu salona mekanu naslonjaču odjevena plavetnom svi¬ 
lenom haljinom sjedaše bujna plavokosa crnooka gospođa. Koketno 
spustila bila lijepu glavu na naslon sjediljke te hladila bijele prsi 
lepezom. Oko nje titralo nekoliko mladih činovnika u crnom fraku 
i mlađih poručnika u bijeloj uniformi. 

' ' Gospodin Lovro N., učenjak i guverner mladoga gospo¬ 
dina grofa! - Moja gospoja, Malvina, rođena plemenita L., —- 
predstavi predstojnik Lovru svojoj gospođi. — Nu, gospodine filo¬ 
zofe, nastavi kroz nos, -— prepuštam svoju gospoju vašoj dosjet¬ 
ljivosti. Jurišajte živo, pravite joj cour po volji. To joj budi kazna 
za nesretnu migrenu. Moram da igram četvorku sa savjetnicom M., 
pa eto, već je i glazba započela. Adieu ? ma mie! Adieu, monsieur le 
gouverneur! - I otkliznu mladi predstojnik glatkim podom. 

Na prvi pojav Lovrin bila se Malvina stresla kao list o ve¬ 
černjem vjetru. Zatim obori oči i nakloni se dostojanstveno. Lovro 
problijedi na smrt i stajaše časak nijem. 

Milostiva gospođo! — uplete se mlad poručnik, -— spasite 
nesretnika, učinite me najsretnijim čovjekom, igrajte sa mnom 
četvorku! 

— Hvala! glava me boli! — odgovori ukratko predstojnica. 

Dakle sans pardon? — priskoči golobrad vježbenik kar- 
noga suda. 

— Sans pardon! — završi Malvina. 

Lakokrilo činovništvo i časništvo rasprši se ubrzo ispred 
očiju lijepe okrutnice, tražeći drugdje plesačice. 

— Oprostite, milostiva gospođo! — osvijesti se Lovro, po¬ 
kloniv se ponešto nespretno. — Zla sreća vrgla me je pred vas, 
te mjesto zanimiva kola mlade gospode evo mene ovdje, da vam 
svojom nevještinom dosađujem. Nu ja nijesam tu krivac. Samo sam 
nesretan quid pro quo , što ga je vaš gospodin suprug izvolio postaviti 
ovamo, da straži vašu migrenu. Ispričajte moju nevještinu, ne ima 
tomu dugo, te izidoh iz sjeminišta, a takov mlad svetac ne zna za 
9°spodski običaj. 

' Sjednite do mene, gospodine Lovro! -— progovori žacavo 
Malvina, lupkajući lepezom po svilenoj haljini, — sjednite do mene; 

pomaže nikakova isprika, gospodine stražaru moje migrene. Moj 
muž povjerio me je vama. Vršite svoju dužnost. Ples, kako vidim, 

slabo vas zanima. A propos! Rekoste mi, da ste se ostavili sveće- 
ništva, al vi ste, vjerujte, velik jezuita. 

- Ja? 

— Da, vi, gospodine! Svoj vatreni duh, svoju živu dosjetlji¬ 
vost zaklanjate tobožnjom nevještinom, samo da me se riješite. 

— Varate se, milostiva gospo! Vi me smatrate slabim čo¬ 
vjekom. Jak sam. Evo sjedoh do vas. Zapovijedajte! 

— Dobro! Kažite mi, šta radite sada? 

— Uzgojitelj sam grofova sina, — odvrati Lovro hladno. 

— Znam. Ne pitam vas za putni list, gdje je osoba potanko 
opisana. Pitam vas kao čovjeka umna, naobražena, komu duh nikad 
ne miruje: šta radite sada? 

— Učim botaniku. 

■—■ Poznavati bilje i cvijeće? 

- Da. 

— Kako to? 

— Velik sam prijatelj prirode. Već odavna bavim se biljar- 
stvom; kupim trave i cvijeće i prešam ih u knjigu. Zbirka mi je 
doduše malena, ali poučna. 

— Zbilja? 

— Nedavno nađoh ljubicu stisnutu u takovu staru knjigu. 
Bože, kakve promjene! Kad je prvi put vidjeh, cvjetaše divna, 
svježa pod zelenom travom; sada stisnuta, suha, bez života. 

— Čemu ta vrlo obična biljarska opaska? 

— Da ljubica duše ne ima. 

Malvina problijedi te sakri svoje smeteno lice za lepezu. Za 
malen časak osovi glavu, kao da je pribrala nove snage. 

— Gospodine! — prihvati Malvina, — vi mi govorite tu o 
bilju, o cvijeću, nu ja ćutim otrov toga bilja, samo trnje toga cvijeća. 
Razumijem vas predobro. Čim vas opazih, domislih se odmah, da 
će među nama biti razgovora o minulih danih. Vi ste nekako nestrp¬ 
ljivi. Ne ćete Y me slušat? 

— Hoću, milostiva gospođo! 

— Nekad se vidjesmo, ja, nevino djevojče, poznavajući samo 
narav, vi, mlad bogoslovac, idealista. Vi ste me ljubili — a ja? i 
ja sam vas ljubila, a to čuvstvo prema svećeniku činilo mi se tolik 
grijeh, da sam ga po svojoj djetinjskoj domisli morala okajati svojim 
životom. Odlučih poći za neljubljena, odlučih slijediti trpeć, šuteć 

put naših društvenih predsuda, koje bacaju čuvstvo pod noge, te 
tako budem suprugom gospodina predstojnika. Ljudi me cijene 
sretnom, al uistinu nije moja sreća nego komedija pod svilenom ha¬ 
ljinom, za finimi čipkami. 

'— Ne imam prava, ne imam razloga, milostiva gospođo, pitat 
za sve, što mi evo dokazaste. Žalim, ako sam povodom bio, da ste 
svoju sreću promašili, ali ne mogu, da vam se ne zahvalim — 

-— Na čem? 

—' Na čuvstvu, što ga u meni probudiste, na čuvstvu, što me 
rasplamti do kraja, da skinem verige sa sebe, koje mi nametnuše. 
Ljubeći vas strasno, skinuh crnu halju, te izidoh slobodan u svijet. 
Nu pustimo tu raspravu. Čemu tražiti lijeka rani, koja je već za¬ 
cijelila. 

Malvina griznu si usnice. Dobro bje opazila, da joj je ro¬ 
mantična doskočica promašila cilj. 

-— Da, da! — nastavi nazlobno. — Morala je zacijeliti. Sud¬ 
bina je to htjela. II sam možebit ja kriva, da se rodih kao kćerka 
bogata vlastelina, a vi — 

— A ja kao ubogo seljače? — nasmjehnu se Lovro, i krv 
uvrijeđena ponosa skoči mu na lica. -— Niste krivi, lijepa gospođo. 
To je čista, prosta istina, i vaša žrtva nije nego obična posljedica 
naših društvenih okolnosti. Ja međutim ne žalim toga. Romantična 
ova epizoda — ne mogu ju po uspjehu inače krstiti — sjetila me je 
živo, da po svom porodu nijesam ništa na tom svijetu, bar ljudi 
dandanas tako misle. Romantička ota epizoda sjeti me, da sakupim 
svoje vlastite sile i stanem na svoje noge. Čim je više čovjek po 
sebi zaslužio, tim više valja. Vaš moral, lijepa gospođo, i opet me 
nuka, da vam se zahvalim. Gledat ću, da budem čovjek — čitav 
čovjek. 

Vi ste zlobni, preko mjere zlobni, gospodine Lovro. 

— Ja prevodim idilu u prozu. 

— Vi se samo rugate pojavu svoje prve ljubavi. 

Prvi čin te ljubovne pričice postaje smiješnim, osvrne li 
se čovjek na prozaičko rješenje. Ta smiješnost nastaje uprav iz 
kontrasta. 

— Gle, gle! — dokliznu predstojnik, — gospodin gouverneur 
liječi valjano migrenu moje gospoje. Čini se, da mi se dobro za¬ 
bavljaš, Malvino! 

_ Gospodin pripovijeda mi vrlo zanimivih crtica iz botanike, 
_ nasmjehnu se Malvina pod silu. 

O ljubicah bez duše, gospodine predstojnice! — doda 

Lovro. 

— Zar ima u cvijeća duše? — zapita u čudu predstojnik. 

— Ima kadšto, — odvrati Lovro. 

— To vi kao učenjak morate bolje razumiti, — zapenta 
predstojnik. 

— A1 u bodljike ne ima duše! — doda Malvina, — jer zna 
čovjeka ranit do krvi. 

— Bodljika je prosta biljka, prezirana od svakoga; možda 
se osvećuje svojom oštrinom svijetu, koj ju je posve zavrgao, — 
odvrati Lovro brzo. 

— Ja od svega toga, duše mi, ni mrve ne razumijem. Ma foi , 
ništa! — nasmija se kroz nos. — Vaša biljarska rasprava mi je 
pustom zagonetkom. Raspravite stvar, kako vam je drago, ja 
perem ruke, pa idem srknut čašicu čaja. -— Gospodina predstoj- 
nika nesta. 

— Bodljivi moj gospodine! — započe Malvina, — da vidite, 
da vas se nimalo ne bojim, evo moje ruke, povedite me glasoviru 
u drugi salon. Bojite li se? 

— Bog sačuvaj! Ja poznajem samo lijepu gospoju predstoj¬ 
nicu i ništa više. Pa kako je ta dama vrlo zabavna, slast mi je 
prikratiti vrijeme kraj nje. Ona boluje na sreću s aristokratičke bo¬ 
lesti migrene, a ja sam seljački porod, pa ne umijem plesat. Les 
extremes se touchent . Izvolite, evo ruke. 

Lovro povede mladu gospoju do glasovira. Malvina sjedne. 

— Šta da igram, šta da pjevam? 

— Sve po vašoj volji, milostiva gospo. 

Zar Schubertovu pjesmu? Ne, ne! Znam, da vam Nijemci 
nijesu dragi. Hoćete li Prešernovu „Luna sije“? 

— U taj par ne bih mogao slušati tih pjesničkih uzdisaja. 

<—- Dakle? — lupne predstojnica ponešto ljutito po glasoviru. 

— Ritornel iz „ Rigoletta “. 

— Ha, ha, ha! — nasmija se Malvina, — oprosti vam bog 
taj grijeh! Budi po vašem! — Brzo prebirala tipke i zapjeva lijepim 
zanešenim glasom: 

La donna e mobile 
Qula piuma al vento. 

Mula d’ accento 
E di pensier! 

Lovro se nasmjehnu i nastavi deklamovat u pol glasa: 

Sempre amabile, 

Leggiadro U viso 
In pianto ed in riso . 

— E — menzogner! Živili! To vam ide od srca! 

— Ferdinande! — viknu Malvina, skočiv ljutito. 

— Šta zapovijedaš, dušo? — dotrči predstojnik. 

— Ajdemo kući. Laku noć, gospodine Lovro! — i poklonir 
se tako, ode sa mužem si. 

Klanjam se, gospo predstojnice! — zahvali se Lovro. 

U onoj noći dozri u njem nova misao. — Ja da ne imam snage, 
da duhom ne natkrilim te velikane? Kukavica bih bio, da se otim- 
ljem za predstojnikovom srećom. Više, više leti mi, dušo! — Lovro 
stade ozbiljno razmišljati o svojoj budućnosti, te odluči posvetit se 
višjim državnim znanostim, kad dovrši svoju zadaću u predsjed¬ 
nikovoj kući. 

U ono vrijeme izmiri se Lovro sa svojom rodbinom. Pred¬ 
sjedniku bilo po uredskih poslovih putovati po okolici postojnskoj. 
Doznav od starca kanonika, kako i zašto se Lovro povadio bio sa 
ocem si, odluči starca udobriti. Došav dakle u onaj kraj, pozva 
preda se Lovrina oca te mu reče: — Moj dragi kume! Valjda 
znate, da je vaš Lovro u mojoj kući, da uči moga sina. Bog vas je 
doista blagoslovio davši vam takova sina, jer je pošten, uman i 
učen čovjek. Dika vam je i čast cijeloj vašoj kući. Znam, da vam 
se nažao daje, što se je Lovro raspopio. Nu nesrdite se zato. Bog 
je dao čovjeku volju, a svaki čovjek ima svoju. Vjerujte mi, da će 
danas sjutra Lovro i bez crne halje biti velikim gospodinom. Ufam 
se, da ćete se od njega te sreće dočekati. Dakle pomirite se, poslat 
ću vam ga na Uskrs. Zbogom! 

Starac razveseli se vrlo. Kako ne će? Kad glavar zemlje kaže, 
da je Lovro valjan i učen, i da će biti gospodinom, kad je Lovro 
dapače toli učen, da može podučavat sina milostivoga gospodina 

predsjednika, onda mora da je istina. — Vidiš, vidiš, — reče si 
starac, — Lovro je dakle junak, nije šeprtlja. — Kad je on svojim 
susjedom dokazao, radšta ga je predsjednik preda se pozvao bio, 
i kako je sina mu hvalio, govorili si seljani: — Ej, lako Lovri, kad 
ima svetoga Petra za kuma. -—' A tek u kući! Majka da se rastopi 
od radosti. Sestra i svak veselili se Lovrinu dolasku. 

-— Vidi, mamo, *— reče otac, — da mi je to koj kum i susjed 
govorio za dječaka, bio bih mu odgovorio, da ludo baje; al kad mi 
je stao sam milostivi gospodin udarat u hvalu Lovrinu, omekšalo 
mi se srce, te si mislih, pa ako ne bude pop, opet može biti po vre¬ 
menu dična glava. 

— Da bog da, pa hvala bogu! — odvrati starica. 

— Amen, mamo, — nasmija se starac; — ako ti ne bude 
zlatna kapa sjala na Lovrinoj mladoj misi, a ono će na gospod¬ 
skom piru. 

O Uskrsu zagrlio Lovro od srca svoje mile. Svi mu se nemalo 
čudili. Bio odjeven u crno, odjeven ljepše nego kotarski sudac. 
Divili se zlatnomu lancu, sjajnomu prstenju, svijetlim cipelam i vi¬ 
sokomu klobuku. Svakomu donio Lovro kakov dar. Ocu srebren 
sat sa lancem, majčici svilen zobun, sestri finu haljinu, pače i crnooki 
maličak dobio dvije tvrde škude i silu paprenjaka. Kod kuće bilo 
Lovri malo mira. Zalazilo amo ljudi vas božji dan, da se napita mla¬ 
doga mudraca o ratu, o miru, o porezu, o žetvi, o vojsci; jer kako 
ne bi za sve to znao čovjek, koji jede sa predsjednikom za jednim 
stolom. Lovrinim starcem ta radoznala naloga po volji bila. Ponositi 
oni navijali jadnoga Lovru kao uru sviralicu, nek svoju mudrost 
pokaže. Mladić međutim nije se nimalo srdio. Bijaše vedar, veseo. 
Za Malvinom ga nije više srce bolilo. Neprirodna joj koketerija 
bijaše mu dapače odurna. Uvjeren tvrdo, da će se dovinuti dičnomu 
cilju, podao se posvema prostodušnosti svojih ljudi, puštajuć, da ga 
se nauživaju do mile volje. Samo katkad popeo bi se na samotnu 
glavicu vrh sela. Tuj je znao ležat po više ura sam te sam, tu je u 
svojoj duši radio i gradio budućnost. Povrativ se u grad, doču, da 
je dobričina kanonik preminuo. Živo kosnuo se taj glas njegove 
duše. Po više dana bijaše žalostan, vrlo žalostan. Nu i ta tuga utiši 
se po vremenu. Ta zgoda bude međutim Lovri novom ponukom, 
da se sjeti Malvininih riječi, da misli o svojoj budućnosti. 

Da govori o tom grofu? Bilo mu je mučno o tom zapodijevat 
riječ; al se napokon osokoli. Jednog dana prijavi se kod predsjed¬ 
nika. Ovaj ga dočeka prijazno u svojoj pisaćoj sobi. 

— Čim vam mogu služiti, dragi prijatelju? — pozdravi ga 
grof. — Imadete li možda tužbu proti mojemu sinu? 

— Ni najmanje, gospodine grofe, — odvrati Lovro, — vaš 
je sin valjan mladić. Molba tiče se mene. 

— Izvolite mi kazat, što je. 

— Gospodine grofe, — nastavi Lovro, — ne znam, imam li 
vječnoj providnosti ili vašoj plemenitoj duši više zahvalit, da me je 
sreća smjestila u vašu kuću. Po mene je to svakako sreća. Zapu¬ 
štena mladića primiste me u svoje krilo. Ne mislim samo na svag¬ 
danji hljeb, na materijalnu udobnost, koja mi po vašoj dobroti u dio 
pade; mislim na onu slobodu, što mi je dadoste, da sam se, premda 
službujuć, mogao ćutiti slobodnim čovjekom, da mi se je mogla 
razvijati duša. Ne pišite mi u grijeh, što ću vam sada kazati, al 
čovjek slobodnjak govori vazda po misli, pa duši svojoj. Za malo 
vremena svrših zadaću svoju kod vašega sina. Griješio bih proti 
vašemu pouzdanju, da podučavanje preko vremena, preko mojega 
znanja produljim. Kucnut će sat, a meni će biti dijelit se od vaše 
kuće. Da sam učiteljevao kao obični pogođeni učitelji, poklonio bi 
se naprosto, pošo bih slušat prava, da budem činovnikom, ili medi¬ 
cinu, da budem liječnikom, sve hraneći se podučavanjem drugih 
đaka. Al vaša kuća bijaše mi — oprostite mi tu smjelu riječcu ■—’ 
— očinskom kućom. To me ohrabruje. Duša gori za radom, hoću 
da tvorim, da svoju budućnost udesim prema svojoj želji i volji, 
da ne gazim obični put života, na kojem čovjek nije van karika u 
povorci ljudstva, gdje tvorna sila zadrijema. Reći ćete, da je to 
ponešto drzovito, al ja vam kažem, gospodine grofe, da ćutim sile u 
sebi, i ta samosvijet ispričava moju smjelost. Zato utičem se k vam. 
Vi ste čovjek uman, zdušan, kavalir u lijepom smislu; uputite me, 
pomozite me, recite, šta da radim? 

— Vaša iskrenost veseli me, dragi prijatelju, ona je posve 
prema vašemu duhu, i što vi nazivljete drzovitošću, nije neg čista 
istina, nije neg vaše pravo. Rad moga sina hvala vam od srca. 
Znam, da je takvomu duhu, ko što ste vi, neprilika baviti se škol- 
ništvom. Vi ste međutim svoju zadaću lijepo riješili. I opet vam 
hvala, vaš sam dužnik za svu budućnost. Vi ne ćete biti činovnikom, 

bar običnim ne. Razumijem. Tvorna sila klone pod prašinom ured¬ 
skom. Duša vaša rada je sterat krila u široki svijet. Domislih se 
nečemu. Osobit ste vještak jezikom. Da vidimo. Slaven ste. Zaista 
će vas zanimat istočni svijet. Je Y tako? 

— Zacijelo, gospodine grofe. 

— Dobro. Posvetite se diplomatičkim naukom. Imam prija¬ 
telja kod ministra Buol-Schauensteina. Kušat ćemo, da dođete u 
orijentalnu akademiju. Je V vam to po volji? 

— Jest, gospodine grofe. Tisuć puti hvala vam zato. 

Dakle gledat ćemo, da dođete u domovinu Harun al 
Rašida i lijepe Šeserade. Ondje biti će dosta hrane vašemu duhu. 

Lovro bijaše s obećanja grofova presretan. Istok! Divni, bajni 
istok! U snu i na javi lebdijaše pred njegovom dušom bijeli Ca¬ 
rigrad sred plavetna mora, Ninive, Memfis, Jerusolim, Ganges; 
pred njegovom dušom sjalo novo sunce. Teškom mukom čekaše 
jadnik, da dovrši učiteljsko zvanje u predsjednikovoj kući. Vršnjaci 
mu bijahu već činovnici, kapelani, časnici. Valjalo ih je dostići. 
Svijet obično ne sudi mladića po duševnih vrlinah, već po školskih 
svjedodžbah ili kašnje po većem ili manjem zvanju. Često klanjaju 
se ljudi plitkoj glavi, jer je uvrštena u red javnoga zvanja, često 
rugaju se umniku, jer je ,,ništa *, jer ne spada u koju od društvenih 
kasta. Osobito u malih okolnostih vidi se ovo pusto idolopoklon- 
stvo. A takovo očito vrijeđanje umnih vrlina boli i čovjeka duho¬ 
vita, ma se i ne povađao za ludilom svojega vijeka. Na istok! —» 
klicaše Lovrina duša, van iz ovog kola neprirode, previjanja i 
himbe; na istok! prema izvoru vječnoga svijetla. Mladi grof dovrši 
prve nauke. Poslaše ga u Beč učiti prava, da za koju godinu stupi 
u red visokih činovnika, premda su mu visokorođene tetke tvrdile, 
da bi mu bolje dolikovalo bijelo odijelo dragunskoga poručnika. — 
Spašen sam! — uzdahnu Lovro, oprostiv se po ispitu sa mladim 
učenikom. Grof uistinu ne poreče riječi. Pisao on na sve strane 
pisma radi Lovre, ne bi li se dovio mjesta u orijentalnoj akademiji. 
Poslao i samoga Lovru na svoj trošak u Beč, da se predstavi go¬ 
spodi. Plahom dušom stupi mladić u kuću, gdje se kuje sreća države 
— u ministarstvo vanjskih poslova. Svuda prostrti sagovi, svuda 
zelenim suknom obavita vrata, da ne mute škripljuć dubokih misli 
diplomatičkih glava, svuda u vratih okanca, da mogu vidjeti tebe 
prije, nego ti njih. Prijatelji grofovi pozdravili Lovru slatko i glatko, 

izjavili mu, da im je predsjednik pisao o njegovu znanju i umu, 
i da se nadaju, da će mu za rukom poći zadobiti traženo mjesto. 
Lovru je to ponešto veselilo, al mu sve bijaše preslatko, preglatko. 
Lovro položi napokon ispit, da bude primljen u akademiju, položi 
ga sjajno. Rekoše mu, nek pođe kući, da će dobiti odluku, sudeći 
po ispitu, povoljnu. Osvojen lijepom nadom povrati se u predsjed¬ 
nikovu kuću, gdje je imao dočekati odluku. Nije ni najmanje sum¬ 
njao, da će ga primiti u zavod, gdje se othranjuju mladići za istočnu 
diplomaciju. 

Jednoga dana dade ga predsjednik pozvati k sebi. Bijaše 
neveseo. Na pisaćem stolu ležaše smotak papira. 

— Zapovijedate, gospodine grofe? — progovori Lovro prvi. 

— Sjednite, dragi gospodine. Pišu mi prijatelji iz Beča, da 
ste ispitom osvjetlali lice, da ste bili predloženi na prvom mjestu, 
da budete primljeni u akademiju — 

Neki nemir osvoji Lovru. 

■— Međutim, — nastavi grof, — čovjek snuje, a bog boguje. 
Grof Buol mi je prijatelj, al ima u njega drugih prijatelja, moćnijih 
prijatelja. Na preporuku carskoga poslanika u Carigradu, baruna 
H., primljen je drugi pitomac u akademiju, a i sami znate, da je 
samo jedno mjesto prazno bilo. 

— Dakle ništa? — istisnu jedva Lovro blijed na smrt. 

— Žalibože ništa, jadni prijatelju moj! Al ne gubite nade. 
Učite prava, budite činovnik! Skrbit ću za vas. 

— Hvala, gospodine grofe, ne mogu. 

— A zašto? 

— Oprostite, da vam i opet iskreno govorim. 

—■ Govorite slobodno. 

— Utekoh iz sjeminišta, da se dokopam slobode. Nijesam 
bio jak u nijemoj zabiti probaviti nekoliko godina. A da budem 
svezan sav svoj vijek? Gledao sam to živovanje po više godina. 
Vi ste k tomu blag i pravedan, al ima i drugojačijih glavara. Ne 
mo 9 u > gospodine grofe, ne mogu! I najbolja služba bila bi mojemu 
duhu, što je Herkulu bila Nesova haljina. A sada još više, gdje me 
je lijepa nada prevarila. 

— Što kanite dakle, prijatelju? 

_ što? Znam li ja? Vijest, koju evo razumih, ošinula me kao 
grom iz vedra neba. Ne imam sile ni misliti, al samo to znam, da 
ne ću biti činovnikom. 

_ Ohrabrite se, prijatelju. Vi znate puno jezika, poznajete 
razne književnosti. Budite učitelj. Šta velite na to? 

— Pravo rekoste, gospodine grofe! Sila vraća mi se. Da, biti 
ću učiteljem za sve, što sam bio za vašega sina. Svratit ću svoju 
tvornu silu u tu struju, i kad mi nije dano, da budem sam čitavim 
čovjekom, othranjivat ću bar čitave ljude. 

___ Dobro! Napišite odmah molbu na ministarstvo! Sam ću 

ju popratit, da vam se podijeli štipendij državni. 

Što grof reče, to Lovro i učini. Valjalo je čekati, čekati. Lovro 
bavio se pisanjem književnih slavenskih rasprava. Minula tri mje¬ 
seca, ne bude odgovora. Grof se tomu čudio. Zdravlje bijaše mu 
slabo. Prekret pripravljao se po svoj državi. Grof odluči ostavit se 
službe i poći na godinu dana putovat po Italiji, po Švajcarskoj. Lovri 
valjade poći kući, nije mu se dalo samu besposličit na tuđoj hram. 
Starci slušali, kako će Lovro biti profesor, starci zadovoljni bili, 
samo bi se starici kadšto iz oka izvinula suzica. Sve će biti dobro, 
tješio se Lovrin otac. Ta nije li sam predsjednik reko, da je Lovro 
valjan, pošten, učen čovjek, a takov mora da bude velikim gospo¬ 
dinom. Lovro pričao, kako će tri godine morati boraviti u Beču. 
Starci se divili. Naš Lovro učit će u samom carskom gradu. Mla¬ 
diću čekanje dodijavalo. Znanje mu smetalo. Šta će sa filozofijom, 
sa svimi evropejskimi jezici u maloj kolibi sred pusta kamena? Šta 
hasni bogatstvo, kad ga ne možeš potrošiti? Nujan verao se po 
cijele dane po goloj vrleti čitkajuć sad Byrona, sad Berangera, sad 
Goethea. A kakva mu korist od toga čitanja? Bijaše nemiran, za¬ 
brinut. Jednog dana, kadno se je vraćao kući, izleti sestra pred 

njega. 

— Lovro, Lovro! — podviknu mu, — evo ti ovog smotka. 
Donio ga uredski sluga. Viđ, šta je. 

___ Napokon! — uzdahnu Lovro i stade brzo skidati uredski 

pečat. Progleda pismo, problijedi, pusti smotak na zemlju, pokri si 
rukama lice i vrati se hrlim korakom u goru. 

— Isuse Krste! — zavapi sestra, — šta je Lovri? mora da je 
zlo. Snebio se jadan, progledav pismo. 

Otac uze pismo i pođe ravno u krčmu, da potraži starog 
sudskog pisara, jer je pisar umio njemački, pa da mu ljudskim 
jezikom protumači zlokobne artije . 

Pisar nataknuv očale, poče kroz nos čitati natpis na molbi 
Lovrinoj: ,,Ova molba vraća se molitelju, jer je ministarstvo zatra¬ 
ženu potporu drugomu podijelilo". 

To bome nije dobro, dragi kume, — stade pisar tumačit 
Lovrinu starcu, — to vam znači naški: Lovro ne će ništa dobiti, 
ne će u Beč u velike škole. 

Tako je i bilo. Stari državni sustav bijaše na domaku, al jošte 
su stari doglavnici vršili vlast. Lovro bio raspop, tu nije mogo ni 
predsjednik pomoći. A kako i bi? Grof putovaše, nije se znalo gdje, 
po južnoj Italiji. Starca kao da je ujela guja. Govorio nije ništa. 
Nijem strpa pisma u džep, namrgodi čelo, stisne usne i pođe laga¬ 
nim korakom prema svojoj kući. 

— Gdje je Lovro? — zapita ušav u kuću, u kojoj je rodbina 
u strahu sjedila. 

Ne znamo, tato! — odgovori sestra drkćuć, — cijeli dan 
ga nije bilo kod kuće. Da si nije učinio zla? Poslah muža si i neko¬ 
liko pastira, da ga traže po gori. 

Izbavi nas od napasti! — moljaše starica u kutu sve suze 

roneć. 

— Dobro, — reče otac, — kad se sin povrati kući, recite mi. 

Starac zašav u svoju komoru, zaključa za sobom vrata, 
izvadio račune, brojio, slagao, klimao glavom. Međutim protekoše 
tri puna sata. 

Bogzna, što otac u komori snuje, — prihvati sestra, pošto 
je već deseti put pred kuću izašla bila, da vidi, vraća li se brat. 

Guste li, mamo? Da pogledam, što otac radi? 

Opčuva te gospa nebeska, •—’ zapenta kroz plač starica, 
— ne poznaješ li oca? Ne dirni u njega. Žestok je. Moglo bi biti zlo. 

Potkraj dana dovede svak Lovru. Nađoše ga sjedeć kraj 
bezdna na strmu kamenu o najvećoj žegi, gdje kao mahnit pred 
sebe bulji. Do njega ležaše knjiga. Da su dobri ljudi umjeli čitat, 
bili bi razumili, da je knjiga Byronov ,,Don Juan'. Lovro nije ništa 
govorio. Bijaše blijed, drktaše kao šiba. Staviše ga na postelju. Ni¬ 
malo se nije branio. Na plač majke izađe otac iz komore. 

Lovro! Kako je? — zapita starac nadnesav se nad sina. 

— Zlo, oče! — odvrati sin i zaklopi oči. 

— Strpi se, sinko, — prišapnu mu starac, — biti će dobro. 

Lovru spopala ljuta vrućica. Čelo mu gorilo kao usijano 
gvožđe. Bila mu letila brže od munje. 

— Idite mi po doktora! — zapovjedi otac. Dođe doktor, to 
jest, seoski ranar. A što zna takov čovjek? Kroz svoje debele očale 
nije vidio ništa. I hvala Bogu na njegovoj sljepoći, jer inače Lovro 
ne ostade živ. 

— Gospodine doktore! — reče mu starac, — pazite, da mi 
sin ne pogine. — Seoski Eskulap izbrblja, taruć si modrim rupcem 
očale, nekoliko latinskih ludorija, odredi, da bolesnik ne smije vina 
piti, turnu svoju tvrdu škudu u žep i ode. 

Vručica potegla jače. Valjalo je mladića držat i kako, da 
ne skoči iz postelje. I otac i svak namučili se dosta. Sva živa duša 
Lovrina kano da je radila provalit. Vikao kao bijesan, plakao kao 
dijete. Noževi starici srce parali, a otac nijem kao kamen. Mladić 
stao tlapiti. Crna ga haljina u ludilo sapinjala, postajala sve uža i 
uža, sad će Lovri zagušiti srce. — Zraka! Zraka! ruknu bolesnik. 

1 puknu haljina. Bilo mu lakše. I budne orlom; rastu mu krila, zlatna 
velika krila. Čuj, kako žamore! On leti, leti daleko, visoko! — Što 
vidim? Piramide sred puste Sahare! A ondje? Carigrad diže se kao 
labud iz mora! Vidiš li onu ljepotu djevojku pod sjenom lovorike? 
Ah, ona! Anđeo! Malvina, divna, krasna! Ha! ha! ha! Gle! gle! 
Na vrpci okreće se! Lutko! Drvena, šarena lutko! Skoč ! Skoč ! 

1 rastu mu krila! Sada će k suncu! Jaoh! Tresnu nebeska strijela u 
orlovo krilo — — 

Sumrtav sruši se mladić na postelju. Već ga nije trebalo držati. 
Drijemao je slabo, slabahno. Jedva da diše. A1 hvala bogu! Šest 
dana jedva da Lovro živio. Život mu bijaše svjećica, kojom vjetar 
poigrava. Oporavljao se pomalo. Ni da ruku makne. Jedva dvije, 
tri da za dan progovori. Seoski doktor bubnjao po svijetu, da je 
čovjeka spasio. Na čast mu spasenje, mišljaše otac. Jedno lijepo 
popodne sjedne do sina: 

,— Lovro! Je 1 ti bolje? 

♦ — Ponešto, oče. 

-— Imam s tobom razgovora. Jesi 1 dosta jak, da me slušaš? 

— Govori, oče. 

Ti ćeš u veliku školu u carski Beč. -— Bolesnik rastvori 

oči. 

— Da, Lovro, u Beč. Tebe su odnekad krstili gospodinom. 
Budi tako. Popom nijesi htio biti. Zbilo se. Božja je volja. Učen si, 
pametan si, reče predsjednik. Mora da je istina. Kako si inače 
mogao učit mu sina? Htio si u Beč. Ne dadu ti novaca. Na čast im 
novci. Ja ti velim, ti ćeš u Beč. Pa baš! Gle, tvrdi su moji žuljevi, 
tvrda i naša zemlja, al mrva ostane vazda. Pa pošto sam se mučio? 
Star sam, preživjet je čime ovu šaku dana. A da im dokažem, da 
ne tvori samo dobra ruka milosnica, već i ruka radilica, dat ću ti 
ja troška, da, ja. Skuckao sam kroz pol vijeka koji grošić, a susjed 
Ivan daje mi na kuću novaca. Trebat će plaćat kamate, al bolje i 
to, nego obijati tuđi prag. Da vidimo, nijesmo li svoji ljudi! Da, da, 
sve sam sračunao. Ti ćeš u Beč! 

— Oče! — šapnu bolesnik poljubiv starčevu ruku, — nemoj, 
nemoj! 

Šuti! Spavaj! Miruj, da se ne pokvariš! Ja ti velim, ti ćeš 
u Beč, na moj trošak, na moj trošak, na trošak siromaka seljaka. 

Tri mjeseca iza razgovora sa ocem uputi se Lovro u Beč. 
Bolest, slabost ne dala mu prije krenut od kuće. Ponosito kucaše 
mu srce, kad je ulazio u taj grdni grad. ,,Evo me na izvoru nauka, 
ne tuđom milosti, već dobrotom mojega roditelja. Ne treba mi se 
nikomu klanjati". Lovro uhvati se objeručke nauka. Učio je sla¬ 
vensko i klasično jezikoslovje, budne filologom, kao mnogo naših 
mladića, koji bi možda u drugih okolnostih odabrali drugo zvanje. 
Ćutio Lovro jezikoslovje kao nekakov jaram, koj mu steže živu 
krilatu dušu, no junački žvalio svoga Pegaza, sjetiv se, da ga po¬ 
maže otac, da mu valja što prije do kraja i zvanja doći. Kraj sve 
revnosti za zvanični nauk, kupio Lovro i drugoga znanja, te zalazio 
u kolo književnika. Živjet mu je dakako dosta mučno bilo. Obično 
misli se, da mladić može u svijetu prokuburit sa nekoliko forinti i 
usto postati učenjakom. To je užasna varka, koja upropašćuje 
mnogog mladića. Žitelji velika grada smatraju svakog stranca 
svojim plijenom, koga smiju globiti i oglobiti do zadnje pare. Bečlije 
osobiti su tomu vještaci. Sto i sto briga navali na jadnog mladića, 
a duša da mu bude kraj toga mirna, mareći samo za nauk, kad često 
ni korice hljeba ne ima? Lovro nije doduše imao državne potpore, 
otac slao mu redovito novaca, al žalibože je samo kapalo, da upravo 

ne pogineš od gladi. A tko je to starcu u grijeh upisati mogao? Što 
je on znao za život velikog grada; njemu bijaše grdna glavnica, 
što jedan bečki pustolov potroši za jednu noć. Tako se je Lovro 
učeć borio dvije pune godine. Naučio mnogo. Ne ću da vam o tom 
vremenu naširoko pričam. Malo biste marili saznat kukavno živo- 
vanje uboga jezikoslovca u prijestolnici, a ne bih vam za tu dobu 
Lovrina života ni mnogo znao kazati. Moj pobratim mi dokazo o 
tom vrlo malo. Na kraju druge godine budne zlo. Od kuće stigne 
Lovri pismo, gdje mu otac na veliku svoju žalost javiti dao, da ga 
više pomagat ne može, da se je kroz te dvije godine preko sile 
istrošio, da je kuća pala duboko u dug. To je bio grom iz vedra 
neba. Ne moći produžiti nauka, i opet biti povodom propasti očinske 
kuće, to je Lovri cijepalo srce. Stajao je kao vojnik na bojištu, 
komu ustrijeliše konja, a četa mu odmiče dalje. Grofu ne htjede 
pisat, ta velika gospoda imaju pune šake drugoga posla, pa teško 
se je sjetit kukavna filologa. Što sad? U Beču ne bijaše mu opstanka. 
Na sreću umio Lovro dobro hrvatski govorit; mnogo drugovao sa 
hrvatskimi đaci u Beču. -— Idi u Hrvatsku! - reče mu jedan. 

Kod nas upravo otjeraše proroke velike Germanije sa učiteljskih 
stolica. Treba nam sila vještih našemu jeziku. Idi u Hrvatsku. -- 
Zle sam sreće, — odgovori Lovro. — Kušaj! — odvrati mu mladi 

Hrvat. 

I uspjelo djelo. Lovro bude imenovan namjesnim učiteljem 
na primorskoj hrvatskoj gimnaziji. Tu je učiteljevao godinu dana. 
Napokon dozvoli mu zagrebačka vlada potporu, da svrši treći tečaj 
sveučilišta i da položi učiteljske ispite. Baveći se slavistikom, odabra 
si Lovro Zlatni Prag, gdje se, kako već prije čuste, upoznasmo i 
pobratismo. Kazivanje Lovrino za naših akademičkih večeri dir¬ 
nuta me osobito; cijenio sam ga sve više. Lovro je o tih stvanh 
malo s kim govorio. Bijaše naoko cjepidlaka, satirik. Svijet ga je 
takovim i smatrao, te ga se na neki način i bojao. Ja mu zavirih 
dublje u dušu. Uvidih, da pod tim bodljivim, napol kavalirskim, 
napol neuglađenim likom gori plemenita, žarka duša, da pod tom 
priprostom puhovom kapom stoji velik um. Kad je govorio o svome 
životu, o svojih prevarenih nadah, bijaše mu glas mehak, zaloban, 
kanda mu je na srcu neiscjeliva rana. 

Jednoga popodne pođosmo šetat pred gradska vrata. Iđasmo 
duž Vltave. Dođosmo na gol vršak nad velikim selom, komu već 

ne pamtim imena. Divna li prizora! Nad nama nebo plavetno, pod 
nama zeleni brežuljci i dolovi, međ kojima se vijuga srebrna Vltava. 
Pred nama gomila starih, orijaških palača, sto šiljastih tornjeva, 
kitni otoci, pred nama kameni most Karla četvrtoga, strmi Višegrad, 
njegda ,,sunce češko", ovjenčano kraljevskimi dvorovi i zlatnimi 
kulami, sada -— austrijska tvrđava ovjenčana topovi, na kojoj sred 
pusta groblja vrta neukusna crkva sv. Petra stoji. To bijaše Zlatni 
Prag. Sjedosmo navrh brijega, na kojem je, kako se priča, stajao 
„Devin grad", gdje da je junakinja Vlasta sa svojom amazonskom 
četom branila slobodu ženskoga spola proti nasilju muževa. Branila, 
al ne obranila. 

Sjedasmo dugo mučeć, diveći se krasnomu prizoru. 

— Koliko je bita nada sred toga grada! — prihvatih ja, — 
koliko bura bjesnilo u njem! Prava je to kamena elegija. 

■—■ Reci, tu se od jada okamenila jedna orijaška duša, — 
odvrati mi Lovro. — Život i neživot izmjenjuje se. Kamen dobiva 
dušu, a čovjek postaje kamenom. — I opet se zamisli Lovro časak, 
spustiv glavu. — Kaži mi, — nastavi: — nije li Jean Jacques 
Rousseau istinu govorio, odgovoriv dijonskoj akademiji, da zna¬ 
nosti čovjeku više škode, neg hasne? Jest, vjere mi. Gleđi pred sebe, 
evo ti Praga, evo ti primjera. Da nije bita toliko prosvjete u tom 
gradu, da nije bita u njem Husa, bio bi sretniji. Bijela Gora ne bi 
bila postala crnom. I ja sam živi atom te istine. Šta je meni trebalo 
stablo spoznanja? Volio bih znojiti se za očevim plugom, nego brodit 
sa Akilom pred Troju ili uzvitlati prah junaka Igora. Buditi zna¬ 
njem želje u sebi, a ne dovit se činu, letiti mišlju preko mora, preko 
zvijezda, a tijelom biti prikovan do groba na jedno mjesto, to je 
prokletstvo. Blaženi slaba uma ljudi! 

— Odakle tebi danas takve misli, Lovro? -— zapitah ga. 

— Otprilike tako. Odakle? Nosim ih uvijek sa sobom, brate, 
kao rob svoje verige. Samo jednog bremena da se mogu riješiti, 
bar bi mi verige lakše bile. 

— Kakvog bremena? 

— Hoće I’ to breme pasti s mene u vodu Vltavu, ako ti do- 
kažem, šta je? 

— Ne kaže li Rimljanin, da je dobro imati u nevolji supat¬ 
nika? 

— Ne marim za te mudre izreke, većim su se dijelom već 
istrošile. Kazat ću, što me peče, jer si mi prijatelj. 

— Kaži, brate! 

— Dobivam pisama od kuće, gdje mi svak javlja, da je u 
kući očevoj velika nevolja. Podupirali me, zadužili se. Djedovina da 
dođe zbog mene na bubanj. Veli mi svak, da se žurim, da što prije 
stečem kruh, a oca da dignem iz nevolje. Imam i sam za sebe duga 
u Beču. To je, to jel — Lupnu Lovro šakom o kamen. — Razumiješ 
li? Odrekoh se svojih visokih snova, moram se odreći ljubavi i gle¬ 
dati da korisnom ženidbom izbavim oca i majku, da spasim kuću. 
To je, to je, brate moj, teška, preteška nevolja. Meni je, kao da mi 
zla sreća zabada usijan gvozden ostan u srce. Život mi ne ima više 
svrhe. A1 vidiš, kasno je; ajdemo kući! 

Iduć kući, ne govorismo ni besjedice. Lovro potiho pjevucao 
staru slovensku crkvenu pjesmu, lupajuć nemilo štapom grmlje 
kraj puta. 

Naši večernji razgovori ne ticahu se vazda našega života; 
obično govorasmo o književnosti. Lovro imao riješiti zadaću o 
staroj slovenštini. Kraj domaće tuge bijaše mu to najvažniji predmet. 
O tom pitanju govorio mi je opširno. Često puti bi me upitao, da li 
mu je uspjeh istraživanja temeljit, logičan. Dogodilo bi se ne jedam- 
put, da navečer ni ne zapalismo svijeće. Svaki ležaše na svom di- 
vanu, pušeć i u mraku raspravljajuć bud književna, bud socijalna 
pitanja u sav glas. Lovro je često branio paradoxa. Ne znam ka¬ 
kovim povodom zapodjenula se jednoć među nama prepirka o 
teoriji svijetla. Ja branjah Newtonovo mnijenje, da svijetlo postaje 
gibanjem etera, Lovro dokazivaše bijesno svom mogućom sofisti- 
kom, da je svijetlo tvar. Tri puna sata prepirasmo se vičuć i ležeć u 
mraku o svijetlu. Drugog jutra zapita me služavka plaho, da V sam 
se već pomirio s gospodinom Lovrom. — Zašto? — zapitah ju. — 
Ta bog vas vidio, gospodine mladi, niste li se sinoć ljuto svađali? 
— A da, draga moja, to bijaše tek prijateljski razgovor. — U po- 
litiki mislio Lovro vazda naširoko. Bijaše živ, iskren rodoljub, al 
često se srdio i smijao domaćim dogođajem. — Ludorija! — viknuo 
bi često u kavani, baciv domaće novine. — To da čovjek čita! 
Uvodan članak o novoj čitaonici u kukavnom selu! Zar ti ljudi ne 
imaju boljega posla, nego skakat i piti u slavu domovine? Već sam 
tih malica sit; konobaru, dajte mi „Independance belge“ — Jednom 


200 


čitah kod kuće ,,Le contrat social‘ e od Rousseaua. Lovro pozva me, 
nek mu kažem ukratko smisao rasprave, u kojoj glasoviti Francez 
dokazati radi, da država postaje međusobnim ugovorom državljana. 

■— Nije istina, — vikne Lovro, Rousseau krivo sudi. Silom 
postaje velika država. Samo sila tvori velika djela, sila u ruci vele¬ 
uma pojedinca. Ljudi su ludi. Ugovarajuć međ sobom o državi, 
poklali bi se. Nas takova teorija upropašćuje, mi smo vječni 
pravdaši. 

Najviše zabavljasmo se večerom čitajuć pjesničke plodove. 
Pročitasmo zajedno Danteovu „Božju komediju", Ariostova „Bi¬ 
jesnog Orlanda* , Mickiewiczeva ,,Wallenroda‘\ Byrona, Heinea, 
Nekrasova, Berangera, Čelakovskog i mnogo drugih pjesnika. Za 
takovih časova bijaše Lovro van sebe; oko mu blistalo, na lica bi 
mu skočila krv. Kad mu pročitah „Alpuharu" od Mickiewicza, 
mal da nije poludio od zanosa. Meni su te rasprave osobito mile 
bile. Kad se ovako u dvoje čita, kad dva zanešena prijatelja raza- 
biru misli pjesnikove, javlja ti se krasota pjesmotvora jasnije pred 
očima. Lovro sam ne bijaše nipošto pjesnik, nikad za života nije 
napisao stiha; al duboko je ćutio osjećaje, bistro pronicao misli pje¬ 
smotvora. Radovao sam se Lovrinu drugovanju tim više, jer je bio 
ujedno i kritik plodovom moje vile. Odijevao sam za ono doba 
ljuvene uzdisaje u sonete, a gradio satirične feljtone prozom. Ni 
slovce ne dođe mi u šake zagrebačkoga slagara, a da nije Lovro 
rekao: „Imprimatur “. Našim peroracijam najviše se srdio treći list 
našega troliska — bradati ljubovnik Žigec. Skoro ne vidjeh toli 
flegmatična čovjeka, skoro ne vidjeh toli zaljubljena „mačka". Bi¬ 
jaše tehnik. Dva predmeta osvajahu njegovu dušu: gospodarstvena 
ludžba i bistrooka Dragojla. Nije mario slušati dugačkih pjesama. 
Kad mu se koj pjesmotvor milio, znao bi kimnuti glavom, žmirnuti 
lijevim okom i ukratko promrmljati: — Mhm! — A kad bi mu 
nečija vila dosadila, reko bi zijevnuv: -— Ajdmo spat! 

Ne bijaše dionikom naših književnih rasprava. Zavuko bi se 
Žiga pod pokrivač i hrkao. Samo kad se je debata o Ariostu ili 
Danteu preživo razigrala bila, kad je Lovrina puhova kapa nahero 
stajala, znao je kadšto planuti ispod mekanog zaklona: — Mrač¬ 
njaci! Niste li se dosta nakukurikali? Dajte bijesu mira! Idite spat! 
Nu da. Ne imam li pravo? 

Komičan bijaše Lovro u našem gospodarstvu. Nisam za života 
vidio većeg pedanta. Deset puti znao je u red postaviti knjige, 
duhan, lulu, kesu itd. Gospodarica naužila se kraj njega dosta muke. 
Sad mu bijaše kava prebijela, sada precrna; sad mu bijaše peć 
pretopla, sada prehladila. Jednoć plamenom planuo na debeljastu 
drugaricu opernog ravnatelja. Staviše nam za večeru na stol suhe 
kobasice. — Bar su nam mogli dodati hrena, — primijeti ravno¬ 
dušno naš Žigec. — Istina je, — skoči Lovro, — to je bezobrazluk! 
Toga ne smijemo propustiti! — Po večeri pođoh sa Žigom u šetnju. 
Lovro reče, da ne može rad posla s nama. Kad se povratismo, pruži 
nam Lovro papir. — Potpišite! — Šta je to? — zapitah. — Ulti¬ 
matum! — odvrati Lovro. — Komu? — Našoj gospodarici! — 
Zašto? -—■ Radi nanešene nam uvrede, radi hrena! — Zapanjili se, 
a moj Žigec stao sa strane griskati cigaru, da su mu se brci živo 
micali. -— Pa ne ima li pravo? Nije li to pravi škandal? — pero- 
rirao moj Lovro. Ja uzeh čitati papir; bome pune četir strane samih 
finih, dosjetljivih fraza, kao da je Gorčakov pisao notu caru Na- 
poleonu. Lovro međutim koracao pod puhovom kapom po sobi, a 
hulja Žigec zavuko se kradomice u postelju. Drugog jutra doka- 
zasmo Lovri teškom mukom, da je svakako bolje stavit ultimatum 
ad ada. 

U to vrijeme po prilici govorio mi Lovro, da je našao obitelj 
slovensku, a u njoj dvije ženske, vatrene domorotke. Nisam baš 
mnogo za to mario; ta svaki đak na sveučilištu ima znanaca, a oso¬ 
bito znanica. Nisam ni s daleka mislio, da bi s toga moglo važnijih 
posljedica biti. Lovro kao da se je odrekao ljubavi, to jest prave 
ljubavi. Nije, da ne bi bio mario za ženske, al sve to bijaše amour 
sans consequence. Za neko vrijeme nešta me iznenadilo na Lovri. 
Došao bi četiri do pet puti na dan kući, da se počešlja i pomadizira. 
Stajao je pol ure pred zrcalom, sve cifrajuć se. Sad bi svuko kaput 
i obuko surku, sad svuko surku i obuko kaput. Ja sam po podne 
obično ležeć na divanu čitao pandekte, al od Lovre ne bijaše mi 
mira. 

— Auguste, zakopči mi rukavice! — Zakopčih je. — Auguste, 
bi T uzeo surku ili kaput? — Što te gođer volja. — Al reci mi svoje 
mnijenja! — Dakle uzmi surku! — I obukav surku, ode prijan. Za 
pet časova povrati se. — Predomislih se, — reče, — obuć ću kaput, 
bolje mi dolikuje! — I pol sata gladio i kefao Lovro kaput. Aka- 

demičke rasprave bivahu sve rjeđe. Lovro dolazaše sve kašnje 
kući. Meni se to čudno činilo, al ne htjedoh ga ispitivati. Kraj 
svega gospodarismo mirno u međusobnoj slogi. Al najednoč skupi 
se bura nad našim mirnim stanom, i strijela puče! — 

Naši mili gospodari bijahu nekako negospodari, to jest, u 
kući ne bijahu financije u redu. Mi smo taj nered kod svakog ručka, 
kod svake večere najbolje ćutili. Gospodari dobivahu od nas redo¬ 
vito mjesečnu plaću, ne ostadosmo im začudo ni pare dužni, al 
gospodin kapelnik bijaše velik čudak, navlastito, što se nas tiče. 
Za nas hrvatske đake mišljaše taj trbonjasti germanski Orfej vazda: 
čovjek ne živi samo o hljebu, no za sebe znao je za naše hrvatske 
novce smotati svake večeri pet pržolica i tri puta toliko čaša piva. 
To nam se svakako krivo činilo. Lovro stao oštriti pero, ja stadoh 
kašljucati, a Žigec griskati brkove. Kapelnik došo bi obično pred 
zoru kući, i skoro nikada trijezan. Od njegova stana dijelila nas 
samo vrata, i tako imadosmo ne jedamput priliku slušat burne dia- 
loge među gospodarom i gospodaricom radi nevaljala gospodarstva. 
Sprvine smijasmo se toj komediji od srca. Jedne noći razglabao 
Lovro pod puhovom kapom narav tankoga jera. Ja i Žigec spa¬ 
vasmo. Najednoč probudi nas strašan štropot. U sobi naših gospo¬ 
dara bjesnila oluja. Iz krike i vike razabrasmo, da u susjedstvu 
padaju debeli jerovi i krupne note na gospoju kapelnikovicu. Bijaše 
to andante furioso iz neke paklene simfonije, što ju je kapelnik iz- 
vađao na nježnih ledi svoje zakonite drugarice. Lovro sjeo pisat 
ultimatum. Žiga stajao kao kamen sred sobe, držeći svijeću, a ja 
uhvatih jedan svezak Rotekova „Naravskog prava" te primaknuv 
se vratima, uzeo u sav glas čitat poglavje o moralnom značenju 
braka. Na čarobne riječi njemačkog državnika utaloži se bura. 
Drugog jutra pročita nam Lovro svoj ultimatum pun hrena, mi ga 
potpisasmo, poslasmo gospodarici i ostavismo kuću. Žigec odijelio 
se od nas. Ja i Lovro smjestismo se u sobu trećega dvorišta i četvr¬ 
toga kata nekog „hotel garni“ — gdje je stanovala sama učena i 
umjetnička fukara, kao što đaci, urednici, pjesnici, slikari, glumci 
itd. Nemalo razveselismo se dočuv, da nam je najbliži susjed Hrvat, 
filolog, kršni Bodul, koga ćemo nazvati Macanom Gladibradićem, 
jer je zbilja žmirnuo kao macan, kadgod je opazio koju ljepoticu, 
te je pri tom gladio svoju lijepu bradu. Živući tako osamdeset i šest 
stepena više površja zemlje, odlučismo po prijedlogu prijana Lovre 

svakog jutra piti čaj, tako da će ga svaki dan jedan od nas trojice 
izmjenice kuhati. Jadni Bodul bude unatoč dogovoru našom žrtvom, 
našim vjekovitim kuharom. Kad je bio red na mene ii na Lovru, 
mi ni makac iz postelje, već naoko hrči, dok ne zaviri u sobu Ma¬ 
canova brada. Bodul sve mrmljuć kuhao čaj, a kad je bio gotov, 
skočismo smijući se, da posrknemo svoju čašicu. Pri tom je Lovro 
dokazivao Macanu po svih pravilih logike, da ne umije živ na svi¬ 
jetu skuhati čaja, van Boduli, a Macan bi se mahnuv lijevom rukom, 
otresnuo: — Id\ kukavče! — Međutim Lovro bivao sve više za¬ 
mišljen; računao, računao, svejednako govorio o financijalnih ope- 
racijah. O svojoj mladosti ništa ne govorio, kasno dolazio kući. 

— Čuj, — reče mi jednog krasnog ljetnog popodne, — dođi 
podvečer na bedeme, da vidiš! 

— Dobro, doći ću. 

Bedemi vijući se oko Praga i nasađeni drvećem i cvijećem, 
iza kojeg viri po gdjekoj paviljon ili ljetna kavana, prelijepo su 
šetalište. S njih možeš poviriti u srce grada, s njih pregledati cijelu 
okolicu van grada. 

Pođoh na bedem. Bijaše lijepa, jasna noć, zlatni mjesec sterao 
čarobito svijetlo na drveće i grmlje. Brzo nađoh Lovru. 

— Ajdmo, — reče, -— gledaj, motri, pazi! 

Zamakosmo za čemirovo grmlje, i eto nas pred ljetnom ka¬ 
vanom. Oko bijelih stolova srkao je tuj otmeni svijet sladoled, u 
zatku svirala glazba ouverturu „Semiramide". Pred jednim stolom 
ustavi se Lovro, pokloni se nekom prisiljenom finoćom, i predstavi 
me slovenski društvu. Aha, to je ona slovenska obitelj, pomislih si, 
da vidimo! Čelo stola sjedaše debeo starac, bijele kratke kose, tupa 
nosa, široka, obrijana i kozičava lica. Dugački kaput bijaše mu za- 
kopčen do grla, visok šešir pomaknuo se bio natraže, a objema 
rukama držao među nogama debeo štap sa zlatnom kitom. Starija 
gospoja, bez sumnje majka, bijaše žena malešna, oštra lica, oštrih 
očiju. Zagrnuta crnom svilenom beduinom i pokrivena šeširom od 
tamne kadife, brbljala starica slatko, lukavo, al glasom tankim, 
pronicavim, sve klimajuć glavom, sve mašuć rukama. Napokon 
svrnuh okom na kćer. Ta na nju je valjalo najviše paziti. Bila se 
namjestila, da si je mogao samo sa strane gledati, da joj je čas mje¬ 
sečina sinula licem, čas sjenka bagrema zaklonila obraz. Možda 

hotomice. Na prvi mah smetoh se ponešto. Nisam znao, da T je 
mlada, da 1* prizrela djevojka. Bijaše visoka, tanka, gipka, bljeđana 
lica, krasna profila, tamne kose u uvojke spletene, i tamnih žarkih 
očiju. Iza širokih rukava tamne svilene haljine virile bijele drobne 
ruke, a nad čelom treptila zvijezda od brušene ocjeli. Uprla bje 
glavu o ruku, da joj je mjesečina padala na sjajnu kosu i iskrami 
se prelijevala u tamnih očih. Lijepa je, mišljah u prvi mah. —- To 
društvance pozdravi nas van reda radosno, pače preradosno. Samo 
kći kao da je poslije prvog veselog pozdrava nekako ćudljiva, 
sjetna bila. 

— Osobita mi je čast! No kako, gospodine Lovro? — zapita 
starac pouzdano, pruživ momu prijatelju ruku. 

— Lijepo ste nas prevarili, — zabrblja starica, — niste po 
podne došli; i Minka se srdi na vas. Jel’te? 

— Ali, majko! — će na to mlada. — Gdje ste bili, gospodine 
Lovro? — nastavi mekanim glasom, — nu šta vas pitam, šta tražim 
računa? A vi ga ne ćete odati? — okrenu se koketno prema meni. 

Govorasmo o svem i svačem, kao ljudi, kad se prvi put vide. 
Mene začudo hvalili, na veliku moju nepriliku. Lovro govorio 
mladoj sve u pol glasa u kratkih riječih, a ona mu isto tako odgo¬ 
varala. Starci se kriomice gurkali gledajuć ispod oka Lovru. Govo¬ 
rilo se slovenski, al tako, da mi se je činilo, da ti mili ljudi ne go¬ 
vore obično svojim jezikom. 

Sve čevrljajuć sa starci o Bledskom jezeru, o bohinjskoj do¬ 
lini, o Prešernovom rodnom mjestu, slušah na jedno uho kćer. Go¬ 
vorila je priprosto, stidljivo, čas planuv, čas umuknuv, govorila je 
glasom mekim, čuvstvenim. Slagao sam njezin glas sa divnimi zvuci 
Rossinijeve Semiramide. Srce mi osvajalo neko mučno čuvstvo. 
Ćutio sam kontrast među Minkinim glasom i romonom glazbe. To 
me je mučilo. Napokon sinu mi istina dušom. U glasu te djevojke 
ne ima naravi, prišapnu mi tajinstven glas, ta čuvstvenost, ta pro¬ 
stota i stidljivost je varka. Možda Minka nije van koketa. Munji- 
mice svrnuh okom na djevojku. Mjesečina pokaza mi cijelo joj lice. 
Zadrktah. To ne bijahu cvatući obrazi mladosti. Od nosnica prema 
kraju usnica pružile se dvije crte, svjedočice zrelijih ljeta, usnice 
bijahu vehle, pod očima si vidio nagrešpanu kožicu; cijelo lice bijaše 
osuho, uvehlo. Ne, to nije rascvala ružica — to je usidjelica, koja 

doziva u pomoć mjesečinu, da joj pozlati uvehlo lice. Minka prepa 
se s moga pogleda i okom joj sinu iskrica demonske ljutine, al ubrzo 
zapita me smiješeći se: — Šta ste zamukli? — Al Minkin posmijeh 
ne bijaše smiješak anđela od šesnaest godina. 

Umuknu glazba, svjetina se raziđe, i mi otpratismo Minkinu 
obitelj kući. Oprostiv se od njih, ne govorih do naše kuće sa 
Lovrom ni besjedice. Putem razmišljao sam o riječih Shakespeareove 
Julije: „Ne kuni mi se mjesecom, jer lažac ti je!“ Kod kuće legoh u 
postelj. Lovro navuče puhovu kapu, sjednu na moju postelj; sjedio 
kao kamen i kao da će mi očima probosti dušu. 

Nu? — zapita me muklim glasom, — šta veliš? 

— Sada ništa. 

— Govori, molim te! 

— Strpi se, ta jedva je vidjeh, skoro i ne govorih s njome. 

'— Meni se — mili. Zemljakinja mi je, vatrena rodoljupka 
— lijepa je, umna je i imade četiri tisuće forinti imetka — a ja — 
moja obitelj strada. 

Dobro, kad je tako — — — 

— Laku noć! 

— Laku noć, Lovro! 

Drugoga jutra probudiv se, ne nađoh Lovre. Ostavi mi pi¬ 
samce, da je sa Minkinom obitelju pošo na dva dana na selo. 

Pohitih, da dojavim Macanu, šta to s našim Lovrom biva. 
Naš Bodul upravo raščinjao starca Omira na najmanje čestice, te 
je, koliko se sjećam, grdio grdobnog Terzita. Čuvši, da je Ljeljo 
okupio Lovri glavu, namršti čelo, primaknu lijevi kažiprst rtu svoga 
nosa, te odreza kao junak Akil: — Viš! pasja vjerica! 

Drugog dne navečer pođosmo ja i Bodul na sastanak mladih 
Hrvata. Bijasmo van reda veseli. Na opće zahtijevanje Dalmati¬ 
naca otpjeva nam stidljiv filolog, koj se zvao u našem cehu „osječki 
djevac , Tordinčevu pjesmu „Gdje ptičice milim glasom pjevaju**, 
i to jasnim i zvonkim glasom, da je neki šijački sve zibajuć se od 
milja kliknuo: -— Oh, brate, ala je to lijepo, to, duše mi, vrijedi 
više nego turske cigarete! — te me nakon toga usklika i zagrlio. 
Upravo stade „Uskok Ive“, miroljubiv potomak ratobornih Se- 
njana, tankim glasom razlagati važnost senjske željeznice, na ve¬ 
liko nezadovoljstvo prisutnih Riječana i Kraljevčana, kad se uje- 

damput otvoriše vrata, i svečano, lagano, olimpijski smiješeći se 
uniđe Lovro. Braća zaboraviv senjsku željeznicu, udare grmiti: — 
Živio Lovro! — Samo Žigec gurnu Macana, a ovaj smiješeći se 
lopovski, u kutu gladio bratu. 

Na taj rogoborni pozdrav pokloni se Lovro „dostojanstveno**, 
otre si očale, i sjednuv do mene, uze razbirati jestvenik. Poglednuv 
ga sa strane. Bijaše nekako uzvišen, vedar i ponešto đornut. 

—’ Konobaru! — viknu glasom diplomatačkim, —- beefsteak! 
— Dakle, — okrenu se prema meni, — ja se ženim. 

— Zbilja? 

— Sve je gotovo. Konobaru, jošte kiselih krastavaca! Za četiri 
nedjelje, — prihvati opet meni, — biti će vjenčanje. Ti ćeš mi 
biti kum. 

Ne prigovorili ništa. Tko će i prigovarat u takvom slučaju? 
Lovro bijaše veseo, reć bi mahnit. Ne vidjeh ga nikad takova. Izne¬ 
nada skoči, uhvati čašu i stade malne drkćućim glasom govor dug 
i širok u slavu starih hrvatskih kraljeva, o kojih je u onaj blaženi 
čas više znao nego stari arciđakon Toma i hrvatska kronika. Pre- 
senetih se nemalo, nu poznavajući njegovu ćud, volio sam šutit. 
Idući kući, nije govorio ni riječce o ženidbi, već je sve pjevucao 
staru slovensku pjesmu o svetoj Barbari. 

Kad bjeh lego, ispravi se Lovro pred mojom posteljom, da¬ 
kako pod puhovom kapom, te mi reče: 

— Stavljam ti alternativu: ili si ti lud, ili ja? 

— Ja si toga baš ne želim, — odvratim mu kroz smijeh, — 
budi ti lud. 

■—■ Beno, — reče, — al sam uza sve to ipak pametan, jer 
se — ženim. 

Od onog dana bivao Lovro sve rjeđe kod kuće. Svršiv 
pismene ispite, imao je kada probaviti cijeli dan kod Minlce. Do¬ 
lazio kasno u noć kući, i često ne trijezan. Hvalio mi prijaznost 
Minkinih ljudi, hvalio dobro im vino, al ništa više. Ne poznavajući 
sprvine pobliže ćudi Minkine, stao sam gatat, da je ženska od srca, 
glava pametna, ma i nešto zrelija bila, a tim da je osvojila Lovru. 
Moj prijan gradio i gradio svejednako kombinacije, kako će sebe i 
oca izbaviti duga, a ta ga je miso toliko obmanula bila, da je bistro- 

umni taj čovjek posve oslijepio, da je zbilja mislio ljubit djevojku. 
Minka i roditelji joj snubili me više puti, neka ih s Lovrom često 
pohodim. Samo dva, tri li puta odazvah se pozivu. Nešto me od 
njih odbijalo. Ljudi življahu dosta udobno. Otac bijaše viši činovnik. 
U Minke ne nađoh ni iskre pravog djevojačkog života. Gradila se, 
da ljubi glazbu, a vrlo rđavo igrala, da ljubi pjesničtvo, a ništa o 
tom ne razumjela; da je vatrena domorotka, al zna se, da se usidje¬ 
lice često domorodstvom ističu, kad ne mogu ničim drugim zani- 
mive biti. Lovru ti ljudi naoko ninali i mazili, ma da im je rođeni 
sin, al uistinu držali ga gvozdenimi kliještami. I sami možete si 
mislit, kako mi je bilo pri duši. Nijesam smio govorit. Starac bi 
često pokazao Lovri državne papire od veće vrijednosti, govorio o 
sretnoj budućnosti. Zvali ga nakratko ,,gospodin Lovro“. Pače više. 
Jednom starci pošli na ladanje bez Minke, koja da boluje. Lovro 
dakako nije pratio roditelja. Čemu? Navečer mi pripovijedao, da je 
bio kod djevojke. Ne bijaše nikoga kod kuće. Minka da je plakala, 
da se stvar zavlači, da ne treba dočekat zadnjega ispita, sve nek se 
ubrzo svrši. Lovro privoli. To je starce vrlo veselilo. I oni rekoše: 
Brzo! brzo! Pisali po krsni list i papire, samo da bude brzo, jer bi 
inače djevojku ubila tuga. Ta preša činila mi se sumnjivom. Zašto 
rade ti ljudi oženit Lovru prije, neg steče učiteljsko mjesto? Lovro 
me zapita, kakovih papira ženidbi treba. Rekoh mu, kakovih. Sa¬ 
stavili mu i molbu, da bude oprošten od redovitog oglašivanja 
crkvenog. Sve brzo. 

Jedne večeri šetasmo Lovro i ja kraj Vltave. 

— Hvala bogu, — reče prijan, — gotovo sve je u redu. Sve 
me glava boli. Bio sam danas kod župnika. Tjeraju me. Šta ćeš? 
Kad djevojka želi. I bolje je. 

— Al čemu ta preša? 

Rekoh ti, da djevojka i roditelji žele. 

— Ima I’ možda razloga, s kojeg obično vjenčanje brzo sli¬ 
jediti mora? 

— Kunem ti se, ne ima. 

Oprosti, brate, da te pitajuć mučim. Valja sve promisliti, 
kad sklopiš savez za cijeli život. 

— Hvala ti, brate. Pače drago mi je, da pitaš. Promislio sam 
sve. I meni je ta preša draga, da budem što prije siguran. Znam, 

da će mnogi kazati, Lovro se oženio sa kesom svoje žene. Neka ih, 
srce mi govori drukče. Ako tražim nešto novaca, rad mojeg je oca, 
rad moje slobode, da se otresem brige. Vjerovnici su jakrepi, muče 
čovjeka do smrti, ne možeš spavati, ne možeš raditi. Budi onda 
učenjak. Na zdravlje! Ja se držim Horacijevih riječi: „Utilia dulci!“ 
Korist i slast! Tko me može zato bijedit? Praktičan razum, kad imaš 
uza nj srca, nije grijeh. Djevojka dobit će šest tisuća forinti u 
državnih papirih. Pet stotina namijenio sam ocu, pet trebati će meni 
za vjerovnike, a ostalo bit će dobra pripomoć, da mogu živjeti bez 
brige, jer hoću da radim, mnogo radim. 

— Šest tisuća dobit će djevojka? Tko ti to reče? 

— Ta bog te vidio, otac, još prije nego je zaprosih. 

—■ Prije! A poslije? 

— Ne govorasmo o tom ništa. 

— Ništa? 

— Ta čemu. Tomu bit će vremena poslije vjenčanja. 

■— Lovro, oprosti mi! Teško mi je govorit, al moram. Go¬ 
vorim ti kao brat bratu, jer bolje je čuvat kuću od vatre negoli gasit 
je, kad gori. 

Govori jasno! Ne razumijem te. 

Je 1’ starac upravo tebi obećao šest tisuća forinti? 

— To jest, upravo nije. Samo reče, kad bi se jednom Minka 
udala, dobila bi po prilici toliko i toliko. 

— A što, da starac ne može Minki toliko dati? 

— Ne budali! Ta vidjeh novce na svoje oči — 

— U njegovih ruku. Minkin otac ima više djece, ima šestero 
djece, a koliko sam saznao od drugih ljudi, ne zna se ništa o nje¬ 
govu bogatstvu. 

Lovro zapanji se. Tomu se nije dosjetio bio. Bio sam opazio 
po govoru, da Minkin otac spada u vrst onih ljudi, s kojima čist 
ugovor učinit valja, a pred očima lebdila mi užasna nesreća, u koju 
bi Lovro s nesretne ženidbe pasti mogao. Mišljah, da mi je prija¬ 
teljska dužnost raditi tako. 

— Pravo veliš, — reče mi Lovro, — u nedjelju za pet dana 
ima se ženidba oglasit. Poći ću sutra k starcu; stvar se mora svakako 
izvesti na čistac. 


H Prvi hrvatski pripovjedači ila preporoda 

Drugog dana povrati se Lovro nemiran kući. 

— Bio sam kod starca, u uredu, — reče prijan, baciv se na 

divan. 

— Pa šta? 

— Šta znam ja. Gradio se ponešto uvrijeđen. „Čemu takova 
pitanja“, reče mi, ,,ne kanimo li sklopit prijateljstvo? II mislite, da 
ću svoje dijete prikratit?“ — „Ni s daleka**, odgovorih mu, „al brak 
je, kako i sami znate, savez na sreću i nesreću, na vas život, pa tu 
se hoće svakako ozbiljna razgovora. Vi znate, da nijesam imućan 
čovjek, pače da imam nešto duga, a učiteljska plaća nije bogato 
vrelo. Stoga morate mi oprostiti, da govorim iskreno**. — Starac na 
moje ove objektivne opaske nešto porumeni, nu malo zatim udari 
u smijeh: „Gle, otkad je gospodin Lovro postao računarom? Idite, 
ne budite dijete! Nu, da vas mlada čuje! Hajdmo k meni na objed**, 
uhvati me pod rukom, „sutra pri crnoj kavi pravit ćemo račune**. 
— I pođosmo objedovat. To je sve. 

Drugog dana po podne dođe Lovro još nemirniji kući. Baci 
ljutito šešir na postelju. 

—* K vragu! — istisnu ljut. 

— Šta je? 

— Šta si mi govorio. Poludit ću. 

— Jesi I' govorio sa starcem? 

— Nijesam, nije ga bilo kod kuće. Al govorio sam s dje¬ 
vojkom. Bijaše zaplakana, kanda se je ljutila, a kad pristupih k njoj, 
odbijala me rukom. Trebalo je dosta riječi, da se odobri. Napokon 
pokaza mi vijenac smiješeći se kroz plač, i zagrli me viknuv: — 
Tako li umijete ujest u srce? — Nato me je poljubila. 

— Smiješila ti se, veliš? Lovro! Zar se Minka smiješila, kao 
što nekad prvi put Malvina? 

— Malvina? Malvina? — zapita Lovro sagnuv glavu, — šta 
me pitaš? Nije, nije. Sije li mjesec kao što sunce? Al zaludu je 
govorit. Tvoja me pitanja ujedaju kao zmije. Ne mogu takova šta 
vjerovat. 

— Brate! Ti me držiš sotonom, moje riječi su ti đavolske. 
Naravski. Riječ hladna razbora smatra se često đavolskom misli; 
razum je često mraz, koj nam opali cvijeće naše mašte. Ti o tome 

sada i ne možeš sudit. Obujmilo te. Al vjeruj mi, samo bratinska 
ljubav me nuka, da ti govorim kroz hladni razum. II ne imam li 
pravo? Kuća ti je u nevolji, ti u neprilici. Dugovi dosađuju. Ženit 
se kaniš, da sebe i kuću duga riješiš. Nije to pusta sebičnost, jer 
znam, da ti je srce vrlo i vrijedno. Nadaš se dobit potpore, radiš 
živjeti bez brige, radiš za prosvjetu naroda. Lijepo je to, krasno. 
Pred tvojima očima sjaji zora. Al, Lovro, pomisli, ako se sve to 
proti tvojoj nadi izvrne, ako mjesto zore budne noć? Ako mjesto 
imetka dobiješ siromašnu ženu, naučenu na gospodski život? Ako 
dobiješ djece, nove brige, nove skrbi? Ako ti propadne otac do 
kraja, a ti sam sve dublje u dug? Ako se ljubav prama ženi pretvori 
s te nevolje u mržnju, koja te do groba minuti ne će, jer si s tom 
ženom do groba vezan? Što onda, brate? Noć, vječna noć. A ti toga 
ne smiješ. Bog ti je dao sjajan talenat, ne zato, da ga zakopaš u 
brizi, već da ga množiš na korist naroda svoga. To ti je dužnost, 
a ja ti govorim, jer ne ću, da budeš vjekovitim robom. 

Spuštene glave sjedio Lovro na divanu. Kad završih, ustade 
i sjede pisat za stol. Pisao je preko tri četvrta sata. Svršiv pismo, 
predade mi ga. 

— Pravo imaš, čitaj! — reče mi. 

Bijaše to pravcati ultimatum Minkinu ocu, neka govori cijelu 
istinu; jer inače da ne ima od svatova ništa; do četiri sata po podne 
neka mu odgovori. Slog bijaše udvoran, dostojan, al i hladan. 
Služnik ponese pismo starcu. 

Podvečer vratih se od pohoda kući. Lovre ne bijaše kod kuće. 
Sjedoh čitat pri svijeći. Zamalo pade Lovro u sobu. Prepah se. Kao 
da je duh ušao u moj stan. Bijaše na smrt blijed, oči mu ukočene, 
usnice modre. 

Dakle! — prihvati staviv se pred mene, — ja dolazim od 
svoje nevjeste. Razdero sam vijenac i bacio joj ga pred noge. Da, 
pravo si govorio. Htjedoše me upregnut za vas život pod jaram 
kokete, usidjelice, koja ništa -— ništa ne ima. Bože, bože, jesam li 
bio lud, slijep? Što li? Stari mi odgovori dugim birokratičnim pismom 
ukratko, da ima šestero djece, među koju imetak od jedno šest 
tisuća forinti razdijeliti treba, i to po njegovoj smrti, a donde da 
će mi davat godišnju potporu od sto forinti, jesi li čuo? Ubit me 
htjedoše, do kraja ubit. Krila su mi slomljena, moji nekadanji sanci 

minuli, al još sam čovjek ostao, al sada me htjedoše ubit. Groza me 
hvata. Ja pođoh Minki, rastrgah vijenac, bacih joj ga pred noge. 
Ona se plačuć izvinjavala, da su roditelji krivi, a ja ostavih kuću 
navijeke. Moj oče! Moj ubogi oče! 

Kako je Lovro strastven bio, bojah se, da će oboliti. Ne 
oboli. Osobito mu hasnilo, da se pristara Minka malo poslije udala 
za malena činovnika iz ureda njezina oca. Kraj svega se toga Lovro 
strašno porušio. Na blijedom mu licu opazih kadšto neobično 
drhtanje. Usne bijahu mu suhe, blijede, oči žute, mutne. Na sjet¬ 
nom mu čelu vidjelo se, da ga mori tajna tuga, što mu ne pođe za 
rukom izbaviti oca od nevolje. U društvu, pače i preda mnom, 
gradio se Lovro veselim, nehajnim, al to bijaše tek naoko. Ljuta 
ironija, kojom je začinjavao svaki svoj govor, ciničke kadšto pri¬ 
mjedbe o predmetih idealnih odavahu duboku njegovu bol. O 
Minki ne bijaše više govora među nama. 

Lovro svrši sretno i usmene ispite, te čekaše samo, da mu 
se odredi mjesto na kojoj hrvatskoj gimnaziji. Odlanulo mu malko. 
Jednog lijepog ljetnog dne — nikad ne ću toga kobnoga dana za¬ 
boravit '—' sjedasmo poslije objeda zajedno u kavani. Macan i Lovro 
prepirahu se o nekom jezikoslovnom pitanju oštro. Ujedamput 
uniđe u dvoranu visok debeo čovjek, obrijana, smiješeća lica, šiljasta 
nosa. Po dugom kaputu i visokih svijetlih čizmah opazismo, da je 
taj čovjek svećenik. Došljak nešto u kutu šaptao s konobarom, na¬ 
pokon pokaže ovaj prstom naš stol. Stranac približi nam se, pokloni 
se pokorno, te zapita nas hrvatski, skinuv šešir: 

— Jesu li tu gospoda Hrvati? 

— Jesmo, — odgovorismo u jedan glas. 

— Vele mi je drago, te nađoh ovdje svojih narodnjaka, —' 
nastavi popo smiješeći se, — jer ovaj grad je velik, a ja sam stran. 
Ja sam Ante L., učitelj iz S. u Dalmaciji. Dođoh amo, da položim 
profesurske ispite iz hrvatskog jezika za svu gimnaziju. Ne umijem 
ni češki ni njemački, te se radujem lijepomu društvu našinaca, pa 
vas molim za vaše prijateljstvo. 

Smjestismo popa Antuna među se. Bijaše čovjek pristar i 
vrlo obične pameti. Hrvat po imenu i po mlijeku, govorio doduše 
prilično hrvatski, al u primorskom narječju više, nego bi čovjek 
pismen smio. Kadšto potkrala bi mu se i talijanština. Vrlo mu je 

mučno bilo, kad bi se povela riječ o hrvatskoj knjizi; tu kao da je 
moj šjor Antonio koracao glatkim ledom. Čudio sam se, kako da 
naš popo bude učiteljem hrvaštine. Po prvom razgovoru s učiteljem 
hrvatskoga jezika na sveučilištu uvidi šjor Antun, da ispit iz hrvat¬ 
skoga jezika nije ni za Hrvata mačji kašalj. Oblici slovnički ne bi¬ 
jahu mu dosta jasni, a o hrvatskoj književnosti znao je, da je po 
prilici prije nekoliko stotina godina neki Gundulić napisao neku 
,,lipu“ pjesan, po imenu ,,Osman“. To je dakako praškomu profe¬ 
soru premalo bilo. Valjalo je dakle Antunu skupit skutove i ljudski 
bubat. Svi mu bijasmo učitelji. Profesur Antun dobio jedno osam 
profesora. Način predavanja bijaše nam neobičan. U stanu nekog 
Primorca pravnika sjedasmo obično podvečer, pušeć i srčuć pilzen- 
sko pivo, oko stola. Šjor Antonio sjedio podalje od nas kao skrušen 
grešnik kraj peći, premda je ljeto bilo. Predavasmo hrvatsku knji¬ 
ževnost igrajući tarok. 

— Pagat ultimo! — viknuo bi mladi Primorac; — šjor Antonio! 
Kada se je rodio Gundulić? 

— U sedamnaestom vijeku. 

— Jok! — ozvao bi se Macan, — rodio se godine 1588. Tous 
les trois , gospodo! Platite novčić! 

— A šta je pisao? — — zapitah ga ja. 

— Osmana. 

— Šta je Osman? — zapita ga Lovro, — ja ću biti valat. 

— Pjesma velika, — odgovori naš učenik. 

— Epos, šjor Antune, epos! -—- dodao Primorac. 

I tako dalje. Šjor Antonio znojio se nemilo kod same hrva¬ 
štine, al uza sve to bijaše veseljak. Jednoga dana po objedu sje¬ 
dasmo opet za stolom u kavani. Poveo bi se govor o djevojkah. 
Rešetasmo ih nemilo. 

— Molim vas, ostavite se te rasprave, — prihvati Lovro, — 
već mi je dosta toga. Jedva što sam se jedne riješio. Svaka je ženska 
Evina kći. 

Šjor Antonio veoma se čudio Lovrinu neprijateljstvu proti 
ženskomu polu. 

— Kazat ću vam, šta je u stvari, — odvrati mu Lovro, te mu 
ispripovijeda Minkinu varku na moje veliko čudo. 

_ E! — nasmija se šjor Antonio lukavo, — dođite vi k nam 
u Dalmaciju. Tu imate šta vidjeti. Izvrsne djevojke. Ima tu kod nas 
u S. neka mladica lijepa i puna jaspre. Jedinica je i sirota bez oca i 
majke, samo ima strica skrbnika, a imetka do 40.000 fiorina. Do¬ 
đite, a ja ću gledat, da bude vaša. 

Lovro stao Antuna ispitivati potanje za tu bogatu siroticu, a 
mi se nasmijasmo od srca. Zamalo ostavi nas Antun, obaviv svoj 
ispit za pol gimnazije. Zaboravismo bogatu Dalmatinku. 

Jedne večeri dođe Lovro veselije kući. 

— Za osam dana odlazim! — reče, pokazav mi dekret, kojim 
bje imenovan učiteljem neke hrvatske gimnazije. — Prije svega idem 
pohodit roditelje. 

Dođe taj nesretni osmi dan. Valjalo se dijelit. Meni bijaše 
mučno, mučno i Lovri. Kao braća probavismo toliko veselih i tužnih 
dana, a sada se dijelit! Ispratih ga na kolodvor. Izljubismo se. 

— Dao bog, opet se sretni u našem kraju vidjeli, — rekoh. 

— Da bog da! — odvrati Lovro. Zvono zazvoni drugi put, 
i prijan moj ode. 

Za neko mi vrijeme piša, da je bio kod roditelja. Mal da se 
nije pokajo s toga puta. Majka oslabila iznemogla. Otac mrk, tvrd, 
neveseo. Nevolja u kući. , 

-—' I sam si možeš misliti, brate, -— piša mi, -— kako mi je pri 
duši bilo; da svisneš. 

Od onoga vremena ne dobih već pisma od prijana Lovre. 
Nijesam se tomu ni najmanje čudio. Ljudi književnici nerado pišu 
pisma. Najednoč dočuh o nekakvoj novinarskoj polemiki, u koju je 
Lovro zapleten. I o dvoboju se govorilo. Opitah se pobliže. Na 
novom mjestu svojega zvanja smotri Lovro ljepotu djevojku. Bijaše 
visoka, bjeloputna, crnooka, crnokosa 1 pravi istočni biser. A1 
koliko je bilo u nje ljepote, toliko ne imala srca. Demonski taj pojav, 
obožavan od svih, razapinjao svoje mreže bez obzira proti svakomu 
mladiću, nu kad bi ,,mramorna ta nevjesta 4 * opazila, da mladić lu¬ 
duje od ljubavi, odbila bi ga hladnim posmijehom. I Lovro budne 
žrtvom te bogate nesmiljenice. Strastven, kako je bio, zaplete se u 
polemiku s nekim nuzljubom. Porodi se škandal, Lovri ne bijaše već 
opstanka u onom gradu. 

Toliko dokazah vam ukratko, više nijesam mogao saznati. 
Šta će jadnik sada? upitah se zabrinut. Ne prođe dugo vremena, i 
eto u službenih novinah: „G. Lovro N. imenovan je profesorom 
gimnazije u S. u Dalmaciji**. Zapanjih se. Zašto je Lovro ostavio 
Hrvatsku? Zašto? A1 da? Ne reče li mu šjor Antonio: „Dođite u 
Dalmaciju!** Lovro traži Dalmatinku, mislih si. I nijesam se pre¬ 
vario. Neki prijatelj javi mi malo zatim, da Lovro ženi bogatu onu 
siroticu, za koju nam je Antun bio govorio. Nije li to čudan slučaj? 
A ipak istina, cijela, prava istina! Dobro, mišljah si, napokon po¬ 
slije čitave jedne Odiseje. 

Povratih se u Zagreb. Treći dan poslije svoga dolaska sretoh 
se na ulici s nekim znancem, pravnikom iz Postojne. 

— Jeste li čuli za Lovru? -— zapita me. 

— Jesam. Ženi se. 

— Dođite, da vam kažem, — uhvati me znanac pod rukom. 
—' Kako vidim, čuli ste, da se je u S. upoznao s bogatom djevojkom. 
Stvar se je brzo razvila. Lovro ljubio je žestoko, jer bje našo pravu, 
zdravu, nepokvarenu i naravsku djevojku. A i valjalo je brzat. 
Vjerovnici naumiše proti Lovri oglasiti stečaj, a ocu imala je kuča 
prodana biti javnom sudbenom dražbom. Stric i skrbnik volio mla¬ 
domu profesoru od srca. Ljubio sinovku van mjere, a ona ljubila 
Lovru bez kraja. Sve bijaše već priređeno svadbi. Profesor Antonio 
L. imao je mlade vjenčati. Jednog dana sjedaše Lovro sretan u svom 
stanu. Pisao je majčici svojoj o ljubavi, o sreči, o slobodi. Upravo 
htjede zamotati pismo, al netko kucnu na vrata. 

— Slobodno! ozva se Lovro. 

Vrata se otvore naglo. Pred njim stajaše blijeda zaplakana 
vjerenica. 

— Anđelijo? Ti! Šta si došla? — zapanji se Lovro. 

— Lovro! — Lovro! — progovori teškom mukom djevojka, 
— zlo po nas! Doglasili tajnim pismom momu stricu, da si propao 
čovjek, a mene da uzimlješ, da se riješiš propasti. Stric me ne da. 
Zaklinjala sam ga. Badava. Nisam te već nikad imala vidjet. Sjutra 
valja mi parobrodom poći u Zadar. Jao nama jadnima! 

Kao kamen slušao Lovro te užasne riječi. 

— Čekaj! — reče mirno i pohiti u drugu sobu. Za jedan čas 

izleti. 

— Na, eto me imaš! — viknu mladić divljim glasom i pre- 
reže si britvom grkljan. Bez svijesti sruši se djevojka na mrtvog 
krvavog zaručnika —* — 

Toliko saznah od znanca. 

— To je moj prijan Lovro, milostiva gospođo, — obratih 
se crnoj udovici. — Čovjek, koj bi u velikih sretnih okolnostih bio 
postao velikim čovjekom, koj je u naših malih okolnostih postao 
žrtvom, šakom praha i pepela; stablo, koje bi bilo nosilo rodu zlatna 
ploda, da ga ne bude oborila nemila bura. Je Y to junak romanu? 

— Jest! — odvrati mi udovica snuždena. 

■—’ Pitate me možda, zašto ne napisah sam o njem romana? 
Ljudi toga nepisanog romana živu jošte. I onako previše rekoh. 
Ova moja pričica budi samo sveta suza na grobu vrloga prijatelja, 
nesretnog genija. Njegovoj uspomeni posvećujem ove riječi. 

Iza oka vinula se udovici sjajna suza niz lice. Mučeć razi¬ 
dosmo se. 


N A_P O M E N E 


1. Najveću teškoću kod odabiranja tekstova za ovo doba činila je nji¬ 
hova duljina. Kako je nakladnik točno odredio opseg knjige, koji se nikako 
nije smio prekoračiti, to su već a priori imale prednost pripovijesti manje opsegom. 
To kod ovih starijih pripovjedača nije bilo uvijek lako naći, jer veći i baš znatniji 
dio njihova rada sastoji od prilično dugih stvari. Tako je, zbog prostora, morao 
izostati Botićev Dilber-Hasan , a Tužnu Jele trebalo je kratiti. Od „Auvergnanskih 
senatora dan je samo ulomak. — Kod Bogovića je uzet Krvavi most u Zagrebu , jer je 
dosta značajan za njegovu historijsku pripovjedačku produkciju, a i lijepo nado- 
vezuje na historijske pripovijesti ilirskog doba (Vukotinović, Kukuljević, Jarnević), 
pa može da i njih donekle reprezentira. — Kod Vebera je uzeta Nadala Bakarka, 
zbog primorskog milieua, iako je Zagrepkinja nešto kraća, ali i slabija; druge 
su pripovijesti dulje, a nisu ništa značajnije za pisca. — Grušku genre-sliku daje 
u omak iz vodopićeve Tužne Jele , iz koga se vidi način autorova pisanja. Od te je 
novele dat samo ulomak, jer je prevelika; u „Dubrovniku* 2 3 4 5 6 7 8 9 ima oko 80 stranica! — 
Vukelicev Hajduk Rade izdiže se nad ostale hajdučke pripovijesti onog vremena 
svojom neposrednošću i realizmom, a značajniji je (i kraći!) od Krvave diobe. — 
Za Jorgovamcev romanticizam i fantastičnost koncepcije je dosta značajna mala 
novelica .SteZZa Rdiva , gdje je zbitost prikaza spriječila razvodnjene banalnosti (kao 
na pr. kod savana), a opet je radnja, makar i samo izvanjski, dovedena u vezu sa 
Zagrebom. — Da se za Jurkovića ne donosi, kao uvijek Pavao Čuturić, Timotija 
t at kov ih Liječnik u stupici , učinjen je ovdje pokušaj, da se donese jedna stvar, 
gdje autor zauzima neki stav o (sada u literaturi aktuelnim) socijalnim pitanjima, 
io je Razoreni ideal. Samo se sobom razumije, da za svoj stav nosi autor i svu 
odgovornost. Kod Perkovca bi najkraća pripovijest bila Kitica; ali ta je suviše 
beznačajna, iako podsjeća na kasniju Šenoinu U akvariju. Odabrana je / žene 
ljube iskreno , jer je u njoj dano mnogo autorove ličnosti; on je sam bio u ljubav¬ 
nim aferama dosta lakouman. — Kod Šenoe bi došle u obzir od manjih stvari: 
Blijedi mjesec (suviše beznačajno), Pruski kralj (mnogo preštampavano), Karamfil 
s pjesnikova groba (toplo i lirski pisano, no već dosta dugo, a i češće se nalazi u 
ogledima za Šenou) i Zvonar tobdžija (donekle historijski kolorit, živi Šenoin stil, 
vješto koncipirano, ali premalo reprezentativno) — no postojala je opasnost, da sa 
kratkim i manje značajnim stvarima Šenoa bude neispravno potisnut u pozadinu 
prema drugim neznatnijim piscima. Konačno je uzet Prijan Lovro , koji je i po sebi 
vnjedna stvar i dosta značajna za Šenou, a osim toga po svom uvodu, gdje se 
izriče kritika nad tadanjom (ili dotadanjom) hrvatskom književnom produkcijom, 
upravo najbolje završuje ovu knjigu. 

Drugi pisci, koji bi možda pripadali ovamo (D. Jarnevićeva, V. Nikolić, 
J. Fombor, i dr.), nisu zbog omeđena prostora mogli doći u obzir. A i književno 
ne donose ništa novo. 

2. Doneseni prilozi izišli su u štampi ovim kronološkim redom: 

1. Bogović, Krvavi most u Zagrebu (Neven, 1856.) 

2. Vodopić, Tužna Jele (Dubrovnik, 1868.) 

3. Perkovac, I žene ljube iskreno (Vijenac, 1869.) 

4. Veber, Nadala Bakarka (Vijenac, 1870.) 

5. Vukelić, Hajduk Rade (Vijenac, 1871.) 

6. Jurković, Razoreni ideal (Vijenac, 1872.) 

7. Šenoa, Prijan Lovro (Vijenac, 1873.) 

8. Korajac, Auvergnanski senatori (Vijenac, 1877.) 

9. Jorgovanić, Stella Rdiva (Vijenac, 1880.). 

Taj je red u ovoj knjizi promijenjen u toliko, što je Šenoa stavljen na kraj, 
jer, iako je izbor pao na jedno njegovo ranije djelo, ipak je cijeli osmi decenij 
u sjeni Šenoine veličine. Osim toga, Šenoina je ličnost doista međašni kamen jedne 
književne epohe, pa se njome i najbolje završava ova knjiga našega zbornika. 

3. Iako ova knjiga nije namijenjena filološkom studiju i nema pretenzija 
da donosi strogo kritičke tekstove, ipak je djelomično zadržan jezik pisaca prema 
izvornom izdanju, a i stariji pravopis. Perkovčev i Jurkovićev tekst je donesen 
prema Matičinu izdanju, Jorgovanićev prema izd. Strmeckoga, Vukelićev prema 
„Književnom cvieću“, a Šenoin prema mojoj redakciji u Minervinu izdanju 
šenoinih djela. 

Općih radova o prvim hrvatskim pripovjedačima poslije ilirizma ima malo. 
Jedini pregled našeg književnog života u doba apsolutizma daje: Dr. Nikola 

Andrić, Pod apsolutizmom. Historija šestog decenija hrvatske književnosti (1850._ 

1860.). Mala Knjižnica Matice Hrvatske, sv. II. Z. 1906. — Kulturnu sliku toga 
vremena daje: Janez T r d i n a, Bahovi huzarji in Iliri. Spomini iz moje profesorske 
službe na Hrvaškem (1853.—1867.). Schwentner, Ljubljana 1903. — Važna je za 
polit, povijest brošura: Emerich B o g o v i ć, Politische Ruckblicke in Bezug auf 
Croatien. Agram, 1861. — Interesantnih sudova daje članak: August Šenoa, 
O književnosti { Glasonoša, 1865.). — Osim toga v. i članak dr. A. Barca, Srpsko -- 
hrvatska književnost u Narodnoj enciklopediji, te preglede u općim književnim 
historijama, tako: Dr. David Bogdanović, Novo ustavno doba u Hrvatskoj, u 
njegovu „Pregledu književnosti", knj. II., dio II., str. 583—603. 

O pojedinim piscima ima, dakako, mnogo više radova; najvažniji se navode 
iza općih podataka o piscima, koji su zastupani u ovoj knjizi. 

★ 


BOGOVIĆ MIRKO (1816.—1893.), pjesnik i političar. Iza svršene filozofije pošao 
u vojsku, iz koje je istupio g. 1840. Prianja uz preporoditelje; dvaput je ranjen u 
sukobima (tako i 29. srpnja 1845.). Za ilirizma piše pjesme. Svršio je pravo i bio 
upravni činovnik. Jelačić ga je imenovao članom banskoga vijeća. Za apsolutizma 
se bavi književnošću; zbog pjesmice I. Filipovića, štampane u „Nevenu" (1852., 
br. 38), koji je uređivao, osuđen je na dvije godine tamnice. Izdaje drame: Fran¬ 
kapan (1856.), Stjepan, posljednji kralj bosanski (1857.) i Matija Gubec, kralj 
seljački (1859.), te Pripovijesti (1859.). Iza povratka ustava stupa u politički život, 
^an je za zastupnika u Zagrebu (1861. i 1865.); pristaje uz unioniste. Bio je 
veliki župan zagrebački (1867.), ministarski savjetnik u Budimpešti (1871.-75.), a 
iza toga umirovljen živi u Zagrebu sve do smrti. 

Izdanja pripovijesti: Pripovesti, Z. 1859. (IV+271), te ponovno: Pjes¬ 
nička djela, sv. II. Pripoviesti (prir. M. Šrepel), izd. M. H., Z. 1894. 

Literatura, v. Dr. S. Ježić, Ilirska antologija, str. 173. — Zadnja opširna 
studija o književnom radu M. Bogovića je: Dr. A. Barac, Mirko Bogović. Rad 245 
(str. 88—172), Z. 1933. 

JORGOVANIĆ RIKARD (1853.—1880.), pravim imenom Flieder, književnik i no¬ 
vinar. Nedovršen đak, računarski vježbenik kod financ. ravnateljstva, informator 
djece grofa Pejačevića, žurnalista — živi teško i umire od sušice sa 27 godina, 
’tampan j’e u Vijencu već g. 1873., i odonda piše i pjesme i pripovijesti sve do 
rane^ smrti. Osim u „Vijencu" surađuje i u „Hrv. Lipi", te u almanasima „Vele¬ 
bitu i „Hrv. Domu". Piše i pod pseudominom Žarko Vilinčić. 

Izdanja: Sabrane pripoviesti (5 knjiga) i Sabrane pjesme (1 knj.) uvezane 
su kao Djela u 7 svezaka. Izd. Strmecki, Z. 1889.—1895. 

Literatura: Harambasić August, Rikard Flieder Jorgovanić. [Kao uvod u 
pjesme, koje je redigirao Harambašić]. Z. 1890. 

JURKOVTĆ JANKO (1827.—1889.), književnik i profesor, kasnije odsječni sa¬ 
vjetnik i inspektor srednjih i osnovnih škola. Kao književnik bio je dramatičar, 
pripovjedač i estetski pisac. Počeo je pisati u obnovljenoj Gajevoj „Danici" (Ne¬ 
viđeno — neoteto, 1853.), a nastavio u Nevenu, u Naše Gore Listu i u Vijencu. 
Istaknuo se kao humorista i pisac komedija. 

Izdanja: Izabrana djela. Svezak I. Šaljivi spisi. Z. 1862. [1. Ima i tomu lieka; 

2. Ulomci iz lomna i krševita života jednoga starovierskoga pučkoga učitelja; 

3 ! Tuskulaniade; 4. Petakinja vina; 5. Kako su se zavadili psi, mačke i miševi. 
(Komična epopea); 6. Zatečenici. Igrokaz u IV. čina]. — Izbor dram. djela iz 
repertoara Hrv. nar. kazal. Svezak I. [1. Sin pustinje, od F. Halma.] 2. Što žena 
može , izvorna gluma od J. Jurkovica. Z. 1872. Dramatička djela J. J. Sv. I., 
izd. M. H., Z. 1878'. [Smiljana, Čarobna bilježnica]. — Isto. Sv. II., izd. M. H., 
Z. 1879. [Posljednja noć; Kumovanje; Pradjedova slika]. — Sabrane pripoviesti. 
Prvi svezak. Izd. M. H., Z. 1880. [Sudbina jarac; Tuskulaniade; Memoari stare 
grešlje; Ima i tomu lieka; Seoski mecenati; Ratni memento starca Ivana; Razoreni 
idel]. — Isto. Drugi svezak. Izd. M. H., Z. 1881. [Timotija Patkov; Pavao Čuturić; 
Petakinja vina; Slučaj provodađija; Liečnik u stupici; Kako su se zavadili psi, 
mačke i miševi.] 

Literatura: Marković Franjo, Janko Jurkovic. Spomen-knjiga Matice 
Hrvatske. Z. 1892. (str. 227—242). — Dukat Vladoje, O našijem humorisltima: 
A. Nemčiću, J. Jurkoviću i V. Korajcu. Rad 197, Z. 1913. 

KORAJAC VILIM (1839.—1899.), svećenik i književnik. God. 1863. postao profesor 
na liceju đakovačkog sjemeništa, 1868.—1875. bio direktor đakovačke preparandije, 
od g. 1878. župnik u Zemunu, gdje je i umr’o. — Prvijenac mu je Dvije čudne 
promenade (Naše gore list, 1862.), no zapažen je tek Lov na sjedećke i Sijači (oboje 
u Dragoljubu, 1868.). Najzrelija mu je humoristička pripovijest Auvergnanski senatori 
(Vijenac, 1877.). Napisao je i Filozofiju hrvatsko-srpskih poslovica {I. dio, Osijek 
1876.,ostala dva dijela nisu izašla). Služio se pseudomimom — iljuška. 

Izdanje: Humoristička djela , izd. Društvo hrv. knji. (Savremeni hrv. pisci, 
knj. 48) Z. 1918. 

Literatura: Dukat Vladoje, 0 našijem humoristima: A. Nemčiću, B. Jurko¬ 
viću i V. Korajcu. Rad 197, Z. 1913. 

PERKOVAC IVAN (1826—1871.), novinar, književnik i političar. God. 1848. na¬ 
mješten kod bojnoga odsjeka banskoga vijeća (o tom: Crtice iz bojnoga odsjeka, 
Vijenac, 1869.). Radio u Narodnim Novinama i u Slov. Jugu. Zatim svršio pravo. 
Od 1851.-53. tajnik Mat. Ilirske, neko vrijeme i urednik ,,Nevena“ (1853.); 1860. 
uređuje „Pozor 44 . G. 1861. dolazi u hrvatski sabor („narođno-liberalna 44 stranka); 
1866. je u odboru za uređenje državopravnih odnosa između Ugarske i Hrvatske. 
Zbog oštrog opoziconalnog stava ,,Pozor“ je dvaput obustavljan. Poslije neuspjeha 
na izborima, g. 1867. P. se posvećuje prosvjetnom radu. Uz potporu Mat. ilirske 
pokreće 1869. „Vijenac 44 , za koji je napisao više pripovjedaka. 

Izdanje: Pripoviesti. — Iz bojnoga odsjeka. Sa životopisom I. P. od dr. I. 
Zahara. Izd. M. H. Zagreb 1905. [I žene ljube iskreno; Kitica; Župnikova sestra; 
Stankovačka učiteljica; Crtice iz bojnoga odsjeka. — Nije preštampana crtica 
Šljivari iz Vijenca 1870., br. 41—43.] 

Literatura: Zahar Ivan, Ivan Perkovac. Životopisne crtice. [Uvod u Mati¬ 
čino izdanje, str. V.—CXII.], Z. 1905. — Dr. A. Barac, O pripovijestima Ivana 
Perkovca. Novosti, 2. okt. 1932. 

ŠENOA AUGUST (1838.—1881.), pjesnik, pripovjedač i publicista. Nakon srednje 
škole u Pečuhu i Zagrebu, študira pravo u Zagrebu i Pragu. Surađuje ^u češkim 
listovima i u ,,Pozoru“, uređuje u Beču „Glasonošu 4 * i „Slavische Bliitter 44 (1866.). 
stupa u gradsku službu u Zagrebu, te g. 1873. postaje senator. G. 1868. je artistički 
ravnatelj zagreb. kazališta, a g. 1870. dramaturg. Prvu pjesmu štampa u »N ase 
Gore Listu 44 (Većeslavu Hanki, 1861.), a prvu pripovijest, Turopoljski top , u „Gla¬ 
sonoši 44 (1865.). Iza toga piše obilje pripovijesti, nešto u Glasonoši, Dragoljubu, u 
kalendaru Danici, u Obzoru, i najvećim dijelom u Vijencu, koga i uređuje od 
g. 1874. pa do smrti. Romani su mu: Zlatarovo zlato (Vijenac 1871., u knjizi 1872.), 
Seljačka buna (1877.), Diogenes (1878.) i nedovršena Kletva (Nar. Novine 188LL 


220 


Napisao je komediju Ljubica (Pozor 1866.). Pisao je čitav niz članaka feljtona i 
kritika (Zagrebulje 1866.-67. i 1877.-80., i dr.). 

Izdanja: Sabrani spisi Augusta Šenoe , 4 knjige, Z. 1876.—1878. [I. Čuvaj se 
senjske ruke; II. Ilijina oporuka; III. Seljačka buna; IV. Zlatarovo zlato]. Sa¬ 
brane pripoviesti. Izdaje Matica Hrvatska, 8 knjiga. Z. 1883.—1900. [To je izdanje 
poslije preštapipavala knjižara Kugli]. — Sabrana djela A. Šenoe. Jubilarno izdanje. 
Priredio dr. A. Barac. Izd. Binoza, Z. 1931.—1934. [Izašlo 20 svezaka; izdanje u 
prvoj polovini g. 1935. još nije dovršeno]. — Djela Augusta Šenoe . U kolekciji 
„Noviji hrvatski pisci 44 , ured. dr. Slavko Ježić, izd. Minerva, 12 knjiga. Zagreb 
1932.—1935. 

Literatura: Marković Franjo, August Šenoa. Spomen-knjiga Matice Hrvat¬ 
ske. Z. 1892. (str. 175—224; prva iscrpiva studija). — Barac Antun, August Šenoa. 
Studija. Z. 1926. (Opširna novija studija; svestrani prikaz Šenoine književne ličnosti; 
detaljnija bibliografija). — Poslije toga izašlo je više članaka i prikaza o 50-godiš- 
njici Šenoine smrti (1930.), kao i povodom izdanja Šenoinih djela kod Binoze i 
Minerve (v. VI. knjigu ove kolekcije). 

VEBER ADOLFO (1825.—1889.), kanonik, profesor i narodni zastupnik; filolog, 
pisac školskih knjiga i književnik. U književnosti se služio i pohrvaćenim imenom 
Tkalčević. Kao filolog zastupao je t. zv. „zagrebačku školu 44 , koja niti je preuzela 
Vukovu fonetiku i priznala apsolutnu suverenost prostomu narodnomu jeziku, niti 
je prihvaćala osebujnosti različitih dijalekata, što ih je volio Kurelac, koji je tako 
dao silnu bujnost svome jeziku, a ličnim i bogatim svojim stilom dodao mu još 
i privlačivu slikovitost, dok je u pravopisu, a i u oblicima pretjerano arhajizirao 
<t. zv. „riječka škola 44 ). Zagrebačka škola nastavlja ilirske tradicije i umjereno ih 
dalje razvija: jezični uzor joj ostaju, uz narodni jezik (i narodne pjesme), i stariji 
hrvatski, naročito dubrovački pisci, te tako osvrtom na tradiciju obuzdava prenaglu 
„vulgarizaciju 44 književnoga jezika; vjeruje, da u tu svrhu gramatičari imaju moć, 
a i pravo, djelovati na jezik; postoji težnja da se jezična evolucija obazire i na 
ostale slavenske jezike, naročito češki (donekle utjecaj leksikografskog i publici¬ 
stičkog rada Šulekova). Uz to postoji i u pravopisu nešto konzervativniji etimološki 
stav (no daleko od arhajizama Kurelcevih). Karakterističan je za tu školu gen. 
plurala kod imenica na — ah. — Osim filološkog rada, pisao je Veber i članke 
teološke, filozofske, pa putopise, kritike itd. Bavio se i beletristikom. God. 1855. 
štampao je u „Nevenu pripovijest: Zagrepkinja , te Avelina Bakranina Ijuvezne 
zgode i nezgode. Kasnije je štampao: Nadala Bakarka (Vijenac 1870.), Paskva 
(Vijenac, 1874.), Dobrotvor đački (Vijenac, 1879.) i Božično zvonce (Danica, 1880.). 

Izdanja: Djela Adolfa Vebera , zagrebačkog kanonika; 9. svezaka. Z. 1885.— 
1890. (Štampano svega 20 primjeraka. U 9. svesku dodana detaljna bibliografija 
svih Veberovih djela). 

Literatura: Marković Franjo, Adolfo Veber-Tkalčević. Matica Hrvatska, 
Spomen-knjiga. Z. 1892. (str. 304—338). 

VODOPIČ MATO (1816.—1893.), dubrovački biskup, pripovjedač. Učio u Du¬ 
brovniku i Zadru, služio u dubrovačkom primorju, bio dvanaest godina župnik 
na Grudi u Konavljima, onda postao župnik u Gružu. Od god. 1879. je u 
Dubrovniku, od 1882. kao biskup. — U mladosti pisao talijanske, zatim hrvatske 
stihove. U narodnim desetercima ispjevao romantičku pjesničku pripovijest Robi- 
njica, povodom ustanka u Bosni i Hercegovini za oslobođenje („Dubrovnik 44 , 1875.). 
Pripovijetka Tužna Jele izišla u almanahu „Dubrovnik 44 za g. 1868., a Na dobor- 
skijem razvalinama u „Slovincu 44 1881. Matica Hrv. izdala je najveću njegovu pri¬ 
povijest Marija Konavoka , koju je dovršio prof. J. Carić (1893.). — V. je bio više 
folklorista nego umjetnik. Piše dubrovačkim dijalektom („Robinjica 44 je najviše 
hercegovačkim narječjem ispjevana). Interesira se filologijom (skuplja narodne 
riječi i fraze u dubrov. okolici), etnografijom, florom i zoologijom (Šuleku po¬ 
služio njegov rad za Jugosl. imenik bilja). 

Izdanja: Tužna Jele, Robinjica i Na doborskijem razvalinama, izašle »u — 
osim u „Dubrovniku", odnosno „Slovincu" — još i u Pretnerovoj „Narodnoj bi¬ 
blioteci" 4. izdanje „Tužne Jele", s predg. Dr. A. Halera i pismom I. Vojnovica, 
izišlo je kao 1. knjiga Biblioteke „Duba", Dubrovnik, 1934. — Mari)a Konavoka. 
S uvodom M. Kušara. Izd. M. H., Z. 1893. , , TI , . , 

Literatura: Kušar Marcel, 0 životu i radu Mata Vodopica. (Uvod izdanju 
Marije Konavode"). Z. 1893. — Haler Albert, Mato Vodopic. Jug. Njiva Vili. I. 
(1924.)? str. 462—468. 

VUKELIĆ LAVOSLAV (1840.—1879.), krajiški upravni oficir, pjesnik, pripovjedač 
i prevodilac. Poznaje znatnije svjetske jezike i književnosti, a sam — rođeni Ličanin 
— piše lijepim narodnim jezikom. Duboko je nacionalno osjećao, a služba ga je 
sapinjala; k tomu je patio od čestih premještanja. Tako sp nije njegov lijepi 
talenat mogao razviti, a i mlad je umr’o. Vrlo lijepa mu je pjesma Kod Solferma. 
U Vijencu 1871. izašle su dvije njegove novele: Hajduk Rade i Krvava dioba. 

Izdanja: Književno cvieće Lavoslava Vukelića. Pnbrao Bude Budisavljevic. 
Z 1882 

Literatura: Budisavljevic Bude, Vjekopis [kao uvod „Književnom cvieću", 
str. 1-44.] Z. 1882 . 

